
A ADUS 

` NOU 
STAGIUNEA 
TEATRALA 
1961-1962.. 


„Si unele probleme 
ce stau in fata 
miscării noastre teatrale 


SEMINARUL REPUBLICAN 


AL REGIZORILOR 


l doilea Seminar republican al regizorilor, care a avut loc în Bucu- 
LL reşti între 1 și 5 iunie, a fost organizat ca un schimb de experiență 
între directorii de scenă din întreaga tară. La baza acestui rodnic 
schimb de păreri şi ca punct de plecare pentru dezbateri au stat 
şase spectacole ale Teatrului „Lucia Sturdza Bulandra“ realizate 
în ultimele stagiuni şi supuse cu acest prilej unor vizionări colective, 
precum şi un referat colectiv, alcătuit de regizorii aceluiaşi teatru, privind probleme 
ale muncii regizorale în Teatrul „Lucia Sturdza Bulandra“. Au apărut astfel, ca prin- 
cipale teme ale discuţiei, orientarea repertoriului în contemporaneitate, stimularea 
exigentă a dramaturgiei originale, rolul regi ridicarea calității spectacolelor, în 
1 = 5 “TA 

stabilirea stilului artistic al colectivului şi crearea unui climat creator principial, dez- 
voltarea diversă a tendinţelor artei regizorale pe platforma comună a artei realis- 
mului socialist. 

Printre primele luări de cuvînt s-au remarcat expunerile regizorilor Ion Cojar 
şi Radu Penciulescu de la Teatrul pentru Tineret şi Copii. Intervenţiile lor, axate 
analitic în jurul a cîte unui spectacol dintre cele vizionate, au avut darul să ducă 
la generalizări utile unor discuţii privind arta spectacolului astăzi. 


e ION COJAR: 


„Izvorul artei teatrale noi este piesa care ilustrează 
noile relaţii contemporane dintre oameni. Cît despre 
regizori — atitudinea activă creatoare, spiritul par- 
tinic, iată elemente de primă importanţă în spec- 
tacol“. 


egizorul Ion Cojar, analizind spectacolul Al patrulea, pus în scenă de Dinu Ne- 
R greanu, după cîteva scurte consideraţii asupra piesei lui Simonov, a spus: 

„Reușita acestui spectacol se bazează pe o fructuoasă colaborare a regi- 
zorului cu actorii. 


Ca şi în altele, văzute la acelaşi teatru, se poate observa că spectacolul con- 
temporan poate fi creat doar în colaborare cu un actor-cetățean, capabil să atragă 
nu numai prin calităţile sale scenice, dar şi prin felul în care percepe lumea, un actor 
care posedă o inteligență vie, care are nişte trăsături specifice numai lui, care nu 
este un simplu executant, ci reuşeşte, dincolo de text, să îmbogăţească viaţa perso- 
najului, exprimînd-o printr-o îmbinare armonioasă, neforțată, a elementelor ratio- 
nale cu cele afective. Colaborarea regizorului cu actorii, bazată pe ideile textului, 
a dat naștere unei bune legături şi unor reacţii spontane ale actorilor, care menţin 
mereu trează atenţia spectatorului. Nu voi analiza jocul fiecărui interpret în parte; 
dar pe linia realizării sarcinilor scenice celor mai importante — a reliefării conți- 
nutului de idei al piesei — se înscrie gradaţia procesului de conştiinţă al „Lui“, al 
„Femeii care l-a iubit“, al lui Guiciardi, al celor trei prieteni, al lui Teddy Frank, al 
lui Bonard. 

Reuşita spectacolului a fost apreciată şi analizată la timp, în presă şi de către 
public ; totuși, pe linia exigenței de care trebuie să dăm dovadă în realizarea unui 
spectacol, putem pune în discuţie anumite lucruri care mie — s-ar putea să mă înşel— 
mi se par nerezolvate. 

Astfel, cred că plastica spectacolului este rezolvată împotriva piesei : concepţia 
plastică nu mi se pare originală, ea nu servește unei concepții precise despre mij- 
loacele plastice ale valorificării textului, nici nu slujeşte conturării ideilor piesei. 

Mișcarea panourilor, neclare și necaracteristice, după ce avem deja fundalul 
care stabilește locul geografic al acţiunii, încarcă şi distrage atenţia, încetinește 
ritmul acţiunii şi dă spectacolului o notă pretențioasă de care nu are nevoie. Ce 
funcţie aveau aceste panouri ? Nu stabileau nimic precis, nici planul amintirilor 
personajului, nici un detaliu caracteristic vreunui moment sau vreunui loc al acţiunii. 

Singurul panou care ar fi putut constitui o metaforă, un simbol, o idee regi- 
zorală, a fost acela cu „statuia libertăţii“ în momentul procesului; dar aceasta a 
încetat de mult să mai fie o metaforă artistică originală — a fost atit de întrebuin- 
tată, şi de poeţi şi de regizori şi de gazetari, încît întrebuințarea ei mie mi se pare 
secătuită de forță de emoţionare. De altfel, cu ce altă subliniere de acest ordin se 
leagă în spectacol ? Cu nici una. Dacă aceasta ar fi fost modalitatea aleasă de regi- 
zor pentru a-și spune părerea despre scenele din piesă, Dinu Negreanu ar fi putut 
găsi pentru fiecare scenă — sau măcar pentru citeva scene importante — simboluri 
de acest gen, care să creeze o unitate de concepţie în tratarea plastică a piesei. Altfel, 
acest singur simbol s-a pierdut şi a fost lipsit de pregnanţă artistică“. 

Vorbitorul a mai insistat şi pe o anumită lipsă de unitate de concepţie în ce 
priveşte costumele din spectacol, după care, referindu-se la concepția şi realizarea 

spectacolului Al patrulea pe scenele unor teatre din Moscova şi Sofia, a încheiat, 
spunînd : 

„Izvorul artei teatrale noi este piesa care ilustrează noile relaţii contemporane 
dintre oameni. Cît despre regizori — atitudinea activă creatoare, spiritul partinic, 
iată elemente de primă importanţă în spectacol. Nu regie pasivă, care duce la o pu- 
nere în scenă obiectivistă, lipsită de opinie, neeficientă. Din atitudinea activă, miii- 
tantă, a artistului, angrenat direct în construirea societăţii noi, se naște puterea de 
influențare a conştiinţei spectatorilor“, 


e RADU PENCIULESCU: 


„Cînd vorbesc despre noul în dramaturgia noastră 
mă gîndesc la dramaturgia de probleme, la drama- 
turgia care dezbate poziţia omului față de colec- 
tivitate, de societate“. 


ocot că prezenţa piesei lui Everac Costache şi viața interioară în repertoriul 

Teatrului „Lucia Sturdza Bulandra“ este un fapt pozitiv şi că teatrul do- 

93 vedeşte astfel încă o dată că se orientează de multe ori just atunci cînd e 
vorba de alegerea pieselor originale. 

A sprijini o asemenea piesă înseamnă, după părerea mea, a sprijini noul în 
dramaturgia noastră. Cînd vorbesc despre noul în dramaturgia noastră mă gindesc 
la dramaturgia de probleme, la dramaturgia care dezbate poziţia omului față de 
colectivitate, de societate. Această nouă dramaturgie nu se mai limitează la des- 
crierea unui peisaj social, nu-şi mai propune o privire panoramică în care să înglo- 
beze multiple aspecte ale dezvoltării societăţii noastre, ci pătrunde în conștiința 
omului, îl obligă să se confrunte cu mediul social şi cu el însuşi. În asemenea piese 
lipsesc loviturile de teatru, intriga spectaculoasă, dar sint prezente puternice con- 
flicte între nou şi vechi, reflectate în conștiința oamenilor. În asemenea piese lip- 
sește împărțirea listei personajelor în două categorii: pozitive şi negative, albe şi 
negre, şi se așază în schimb în bătaia reflectoarelor procesul subtil, intim, al trans- 
formării, al desăvirşirii construcţiei socialismului în conștiința omului. 


Desigur că noi nu avem încă o asemenea piesă perfectă, lipsită de cusururi, 
şi că piesa lui Everac are şi ea destule, despre care critica dramatică a scris şi des- 
pre care voi aminti şi eu mai tîrziu, dar a nu vedea evenimentul substanţial nou 
și important — apariția unor asemenea piese de o factură și problematică nouă pe 
scenele noastre — mi se pare condamnabil, iar poziția acelor oameni de teatru sau 
cronicari dramatici care se limitează la a face inventarul cusururilor mi se pare re- 
trogradă. Mă refer la poziţia față de această piesă a cronicarului Radu Popescu, al 
cărui punct de vedere n-am reuşit să-l deslușesc, în ciuda spaţiului mare pe care 
revista „Magazin“ i l-a acordat. Se vorbește acolo despre valoarea temei, a ideii, dar 
se refuză de către cronicar mijlocul de realizare ; or, acest mijloc face parte, cred, 
din țesătura intimă a piesei şi e folosit cu dibăcie şi umor de dramaturg în de- 
monstrarea ideilor. Măgarul Costache e legat direct de logica piesei şi socot că nu 
poate nici lipsi şi nu poate fi nici înlocuit. 

Cu ajutorul lui, dramaturgul reuşeşte să delimiteze limpede şi fără echivoc 
hotarul între adevărata „viață interioară“ bogată, profundă, expresie a climatului 
moral nou în care trăiesc eroii şi mica, meschina „viaţă interioară“ a celor care se 
ascund, care păstrează încă în ei neîncredere și neînțelegere faţă de cei din jur. نج‎ 
această idee, care face parte din tema piesei, este — datorită simbolului „Costache“ — 
nu numai exprimată, dar şi comentată cu ironie şi umor de foarte bună calitate. 

Eu cred că această piesă se înscrie, prin caracterul ei şi prin problemele pe 
care le pune, în contextul unei dramaturgii noi, din care citez : Ziariștii, Secunda 58, 
Passacaglia, Prietena mea Pix. Am aplaudat alegerea piesei de către Teatrul „Lucia 
Sturdza Bulandra“, deoarece socot că sarcina principală a teatrelor şi a regizorilor, 
în ceea ce priveşte dramaturgia originală, este tocmai promovarea cu precădere 
a pieselor înaintate ca problematică, a pieselor bogate în idei. 

Octavian Cotescu (Ro- 
mulus  Mălureanu) în 
„Costache şi viața in- 
terioară“ de Paul E- 
verac — Teatrul „Lucia 
Sturdza Bulandra“ 


Aminteam mai sus că piesa are şi scăderi, nerealizări, care au fost la timpul 
lor semnalate de cronica dramatică. Vreau să mă opresc şi eu asupra uneia dintre 
lipsurile piesei, lipsă pe care o socotesc foarte importantă şi prezentă şi în alte 
piese originale. Poate că o analiză amănunțită ne-ar ajuta pe noi regizorii ca, în 
munca pe care o ducem sau ar trebui s-o ducem cu dramaturgii, să ţintim mai 
precis, şi să ajutăm în felul acesta desăvirşirea textelor pe care le punem în scenă. 
Mă refer la comunistul Boţogan, secretarul organizaţiei de partid de la Runcu 3. 
Personajul e convingător, viu, inteligent, şi datorită acestor calități poţi să crezi 
că prin intermediul lui se pot determina schimbări în conştiinţa oamenilor. Totuşi, 
există în piesă între el şi celelalte personaje o ruptură pe care toate eforturile re- 
gizorului și ale excelentului interpret Mereuţă n-au reușit s-o înlăture. Personajul 
rămîne didactic, vorbirea populară e pe alocuri prețioasă, fiecare intervenţie a lui 
lasă impresia că se încadrează într-un precis program de transformare a oamenilor, 
pe care şi l-a propus și pe care-l urmăreşte cu meticulozitate. Toate astea duc la 
o oarecare uscăciune a lui. Aducerea pe scenă — ca problemă personală — a opera- 
ției pe care trebuie s-o sufere copilul său nu cred că e de natură să dea un plus de 
umanitate personajului. E timpul ca în piesele şi spectacolele noastre comuniștii 
să nu mai fie personaje care țin discursuri. Ei trebuie, după cum scria nu mai ţin 

minte cine, să fie împinși în „cercul de foc al conflictului“. Reuşiţi pe această linie 
sint, cred, în primul rînd Cerchez şi Lupu Aman. Lupta lui Cerchez pentru ade- 
văr, pentru Ion Gheorghe, nu este numai o „acțiune principială“, e chiar problema 
lui, acţiunea lui, în care el însuşi are de pierdut sau de cîştigat totul. Pentru Lupu 
Aman, de pildă, nu este prea simplu s-o sfătuiască pe Domnica Rotaru care este 
drumul cel mai bun pe care trebuie să-l urmeze în dragoste; el însuși o iubește 
şi va trebui să se autodepășească, să se învingă pe el ca să poată rămîne principial. 
“Tocmai aceste trăsături le dau valoare, lumină şi densitate ideologică. 

Spectacolul de la Teatrul „Lucia Sturdza Bulandra“ este, după părerea mea. 
o reuşită. Regizorul a ştiut să găsească aproape întotdeauna mijloacele cele mai 
potrivite şi, subliniez, cele mai discrete, mai subtile, pentru a pune în valoare ideile, 
gindurile, concluziile textului dramatic. Pentru o asemenea piesă cred că s-a ales 
drumul cel mai bun. Privirea asupra personajelor (cu excepţia unuia) e justă și s-au 
folosit cele mai adecvate mijloace de caracterizare a lor. Nu există în spectacol miş- 
cări complicate sau spectaculoase, care, frumoase poate in sine, ar fi împins problc- 
mele sufletești ale eroilor pe planul al doilea. 

Cred deci, în concluzie. că munca regizorului a fost încununată de succes 
pentru că a lucrat temeinic cu actorii. E de altminteri un lucru firesc, elementar, 
chiar baza profesiei noastre, dar din nefericire de multe ori neglijat, ba chiar 
uneori această neglijare a muncii cu actorul e teoretizată. Un spectacol chiar cu 
idei foarte interesante dar nerealizat actoriceşte, netransmis de actori peste rampă, 
e, după mine, un spectacol nerealizat regizoral şi nu un spectacol nerealizat din 
punct de vedere actoricesc“. 

În continuare, regizorul Radu Penciulescu s-a referit la unele cronici lipsite 
de obiectivitate şi argument teoretic din revista „Magazin“ și care produc confuzie, 
încheind cu următoarele cuvinte : 

„Cred că excesul de „regie“, care a fost într-o vreme la modă pe scenele noas- 
tre, a lăsat urme la unii dintre cei care judecă spectacolele noastre şi că acestor to- 
varăși ar trebui să li se explice că regia nu e o scamatorie cu fum şi artificii, care 
îmbracă piesa și actorii, ci tocmai transmiterea către spectator a ideii piesei în pri- 
mul rînd prin intermediul actorului”. 


e MONI GHELERTER: 


„Printre cele mai interesante realizări regizorale ale 
Lă 

stagiunii, mă bucur să consemnez spectacolele cu 
piese originale“. 


egizorul Moni Ghelerter şi-a început cuvintul subliniind însemnătatea semina- 

R rului. Totodată, el a arătat că socotește necesar ca analiza activității teatrului 

pusă în discuția seminarului să fie mai amplă şi să pătrundă în toate dome- 

miile muncii teatrale : secretariat literar, evoluția actorilor ș.a.m.d. În acest sens, 

vorbitorul a criticat referatul prezentat de colectivul Teatrului „Lucia Sturdzu 
Bulandra“ : 


„Acesta mai mult ridică probleme decit le discută. Examinarea activităţii unui 
teatru trebuie să stăruie asupra dificultăților întimpinate în muncă. Important e să 
aflăm cum au fost ele înlăturate, ce metode s-au folosit, să cunoaștem tot ceea ce 
poate constitui un exemplu pentru alte teatre“. 

În continuare, regizorul s-a concentrat asupra unor probleme generale : 

„Referatul discută responsabilitatea regizorului faţă de teatru. Este un capitol 
la care mai avem încă multe de făcut. în toate teatrele există mai mulţi regizoii 
şi fiecare dintre ei e dornic să obţină succese, dar nu ştiu dacă toţi doresc la fel de 
mult ca teatrul lor să se afirme, chiar dacă ei nu semnează toate spectacolele. La 
Teatrul „Lucia Sturdza Bulandra“ s-a pus de multe ori această problemă şi aici tre- 
buie să discutăm în principal despre asta. Trebuie să ne ajutăm între noi, să găsim 
căile cele mai nimerite pentru a colabora. 


www.cimec.ro 


Referindu-mă la Teatrul „Lucia Sturdza Bulandra“, aș vrea să vorbesc şi des- 
pre unele deficienţe ivite în distribuirea actorilor. În această privinţă, fiecare dintre 
noi poate să greşească. Liviu Ciulei este o personalitate stufoasă. Asta înseamnă şi 
bogăţie, dar şi, uneori, lipsă de alegere. El are idei multe şi interesante, dar nu ştie 
întotdeauna să le folosească pe cele mai utile spectacolului. Citeodată apelează la in- 
terpreţi care îi umbresc realizările. Mie mi-au plăcut foarte mult unele spectacole 
regizate de el. Cum vă place este una dintre cele mai bune montări din ultima vreme. 
Acest spectacol, interesant din punct de vedere regizoral, este mai slab ca interpretare 
actoricească. Aici apar deficiențe nu numai în realizarea rolurilor secundare, ci şi 
în interpretarea rolului principal. Şi este păcat, fiindcă se putea ajunge la un re- 
zultat mai bun“. 


Vorbitorul s-a oprit apoi la munca teatrelor în promovarea dramaturgiei ori- 
ginale, consemnind printre cele mai bune realizări ale stagiunii în curs spectacolele 
cu piese originale realizate de tinerii regizori. 

„Printre cele mai interesante realizări regizorale ale stagiunii, mă bucur să 
consemnez spectacolele cu piese originale. Eu am mai spus de multe ori că satis- 
facţiile cele mai mari în cariera mea au fost atunci cînd am avut prilejul să pun 
în scenă piese originale. M-am bucurat din plin atunci cînd regizorii noștri au pus 
în scenă nu Orfeu în infern, care a fost realizat foarte bine la New York, ci piese 
originale, ca de pildă : De n-ar fi iubirile, pe care Radu Penciulescu a pus-o în scenă 
cu foarte bune rezultate. Este bine să se pună în scenă la cît mai multe teatre spec- 
tacole cu piese ca: De n-ar fi iubirile, Costache şi viața interioară, Îndrăzneala. Cu 
asemenea piese se pot realiza spectacole originale şi acesta este un motiv de mare 
bucurie pentru noi. 

Totodată, trebuie să spun, şi aceasta ca o apreciere personală, că autorii noştri 
dramatici trebuie să fie siguri că noi iubim ceea ce fac ei şi că dorim sincer să avem la 
îndemînă piese cu un conținut profund și într-o formă artistică ridicată, pe care să 
le slujim cu toată abnegaţia atît noi regizorii, cât şi actorii“. 

Subliniind valoarea căutărilor şi experienţelor efectuate de tineri, regizorul 
și-a expus punctul de vedere și în problema perpetuării unor tradiţii pe care le con- 
sideră valoroase : 

„Publicul, şi mai ales tineretul, trebuie să vadă pe scenele marilor teatre pe 
actorii de valoare, care au consacrat unele roluri. Cred că nu trebuie să renunţăm 
la acele forme clasice de interpretare care şi-au dovedit viabilitatea, și cred că trebuie 
să păstrăm şi în unele noi montări caracterul vechilor spectacole consacrate — de 
pildă, în ce priveşte spectacolele Caragiale. Socotesc că publicul ar aplauda şi acum 
mult şi cu căldură pe Ion Manu, Elvira Godeanu şi Radu Beligan în marile lor 
creații din repertoriul caragialean. Consider că este o greşeală faptul că jucăm astăzi 
aceste spectacole fără a mai avea pe cei mai buni interpreţi în rolurile principale“. 


e MIHAI DIMIU: 


„O problemă încă deschisă: unitatea stilistică a 
spectacolului“. 


ihai Dimiu, regizor la Teatrul Muncitoresc C.F.R., a insistat în luarea sa de 
cuvint asupra spectacolului Un strugure în soare, pentru a deschide o discuţie 
mai amplă asupra direcției principale a repertoriului, pe care, după părerea 

sa, o poate da numai dramaturgia originală contemporană. 

„În cele ce voi spune mă voi referi la unul dintre spectacolele actuale ale Tea- 
trului „Lucia Sturdza Bulandra“, şi anume Un strugure în soare. Mă voi feri să fac 
o „cronică“ a spectacolului — criticii dramatici au făcut-o şi o pot face cu mult mai 
bine. Mă voi mărgini la cîteva consideraţii asupra profesiei noastre. 

Cu toţii cunoaștem piesa Lorrainei Hansberry şi problematica ei, aşa că nu 
insist. Colectivul teatrului e antrenat pentru asemenea texte care reflectă, de pe po- 
ziţii progresiste, modul de viaţă american: Omul care aduce ploaie, Moartea unui 
comis-voiajor, Menajeria de sticlă, şi, mai recent, piesa sovietică Al patrulea sînt 
succese sau chiar mari succese ale colectivului. 

Asta ne bucură, de bună seamă. Intervine însă aci o problemă legată de felul 
în care regizorii Teatrului „Lucia Sturdza Bulandra“ îşi valorifică repertoriul : pri- 
vind înaărăt peste ultimele stagiuni, notăm montări foarte apreciate cu piesele 
Moartea unui comis-voiajor, Sfinta Ioana, Mamouret, Menajeria de sticlă. Toate 
acestea au intrat în repertoriul permanent — le poţi vedea şi azi. Foarte bine. Dar 
ce titluri rominești realizate în aceeași perioadă mai dăinuie pe afiş? Unul singur 
— Tache, Ianke şi Cadir. Nici o altă piesă originală dintre cele două războaie. Nici 
o piesă clasică rominească. Şi, ceea ce-i şi mai reprobabil, nici o piesă contemporană 
de a noastră. Nu mai putem spune „foarte bine“. Dimpotrivă. 

Sa urmărim, de pildă, spectacolele cu piesele romineşti în ultimele stagiuni. 
Passacaglia şi Dacă vei fi întrebat se remarcă. Întoarcerea a fost un spectacol me- 
diocru. Rustica — de-a dreptul slab. Camera fierbinte am suportat-o cu toţii acum 
citeva zile : greu am putut rezista pînă la ultima cortină. Pare paradoxal că o piesă 
cu o tematică atit de intens contemporană să poată da naștere unui spectacol atit de 
plictisitor. Se poate răspunde că autorul nu a avintat lucrarea sa pină la nivelul temei; 
atunci de ce s-a jucat piesa înainte de a fi fost ridicată — prin colaborare cu regizorul, 
cu secretariatul literar — la nivelul corespunzător ? Un spectacol cu bune calităţi 
înscrie Costache și viata interioară. Din păcate, nici acesta nu pare să fie spectacolul 
„memorabil“ de care vorbeau concluziile seminarului trecut. 

Asta în ceea ce privește dramaturgia noastră contemporană. Cit despre valo- 
rificarea moştenirii noastre culturale, nu putem spune nici un cuvint, fiindcă, pur şi 
simplu, în aceşti ultimi ani, Teatrul „Lucia Sturdza Bulandra“ nu a înregistrat nici 
o premieră din acest domeniu. Adică un cuvint s-ar putea spune, dar n-ar fi 
prea agreabil... 

Părerilor noastre li se poate eventual replica : e firesc să recoltăm succese mai 
mari cu piesele occidentale, fiindcă ele sint produsul unei întregi jumătăți de glob, 
din care alegem numai capodoperele unor maeştri consacraţi, pe cînd în repertoriul 
rominesc contemporan includem şi încercările unor debutanţi, ale unor scriitori care 
promit să devină notabili, dar încă n-au devenit, şi tocmai îi sprijinim să suie 
primele trepte. 

Atunci cum pot trăi însă unele teatre în special de pe urma izbiînzilor repurtate 
cu piese romineşti — şi e vorba de teatre bucureştene care, În foarte scurt timp, s-au 
impus pe primele locuri ? Teatrul de Comedie se reazemă continuu, alături de Șvejk, 
în special pe Celebrul 702 şi pe Prietena mea Pix. Teatrul Tineretului a obţinut iz- 
binzi netăgăduite cu Prima întîlnire, dar şi cu Marele fluviu își adună apele şi De 
n-ar fi iubirile. În stirşit, presa şi publicul au consacrat Teatrul Regional Bucureşti 
pe baza a trei succese, toate obținute cu piese romineșşti ; spectacolul-coupe Alec- 
sandri, Îndrăzneala şi Mielul turbat. 


Un exemplu concludent îl poate oferi chiar Teatrul „Lucia Sturdza Bulandra“ 
Să ne amintim ce merite deosebite a avut în trecut promovind dramaturgia romi- 
nească : cu cită luptă, dar cu cîtă strălucire a dat naștere unui nou dramaturg prin 
mult dezbătuta Lumina de la Ulmi a lui Horia Lovinescu! Mai multe piese ale Lu- 
ciei Demetrius şi-au găsit pe scena Teatrului „Lucia Sturdza Bulandra“ cea mai 
bună interpretare din ţară ; la vremea sa, Oameni de azi a fost un spectacol de răs- 
cruce. Dar astăzi nu se mai vorbeşte de proaspete victorii de acest fel. Credem că 
regizorii Teatrului „Lucia Sturdza Bulandra“ ne rămîn datori cu spectacolele romi- 
neşti la nivelul lor şi al tradiţiei teatrului din care fac parte. 

Dacă privim puţin mai îndeaproape folosirea şi creşterea actorilor de către 
regizorii Teatrului „Lucia Sturdza Bulandra“, în afara remarcabilelor realizări ale 
Beatei Fredanov în Un strugure în soare şi Al patrulea, de a lui Septimiu Sever în 
Al patrulea (poate una dintre cele mai bune interpretări ale sale) şi de a lui Liviu 
Ciulei, deosebit de valoroasă, din Copiii soarelui, observăm şi o sumă de scăderi in 
valorificarea actorilor de către regizorii teatrului. De ce trebuie să mergem la Tea- 
trul de Comedie spre a-l vedea acolo pe maestrul Cazaban într-o nouă realizare (mă 
refer la Procesul domnului Caragiale)? De ce, în ultimul timp, sîntem văduviţi de 
prezența lui Fory Etterle, George Măruţă. Ion Manta, Ionescu Gion ? Ce îi îndeamnă 
pe unii dintre ei să părăsească teatrul, aşa cum, în ultimul timp, au vrut să plece 
sau au acceptat să plece Ştefan Ciubotăraşu, Vasilica Tastaman, Gilda Marinescu 
şi regretatul Benedict Dabija — oare nu faptul că s-au simţit neglijaţi? De ce nu e 
mai bine valorificată o actriţă atît de înzestrată ca Clody Bertola — eminenta pro- 
tagonistă din Omul care aduce ploaie şi din Moartea unui comis-voiajor, care, lip- 
sită de atenţia regizorilor, şi-a construit de una singură rolul din Copiii soarelui, 
ieşind din stilul spectacolului, conturind o apariţie Dickens în ambianță rusească ? 

Nepotrivit distribuită în Cum vă place, singure talentul, sensibilitatea şi măiestria 
nu reușesc să-i compenseze datele prin care e depărtată de Rozalinda, şi de aceea 
te surprinde să o vezi evoluind stingaci pe o actriţă care de obicei stăpineşte scena. 

'Tot regizorilor li se poate reproşa că Marius Peppino din Al patrulea îl copiază 
pe Marius Peppino din Moartea unui comis-voiajor — şi rolurile sînt asemănătoare —, 
iar Rebengiuc se repetă uneori în Un strugure în soare cu lucruri din Moartea unui 
comis-voiajor (de exemplu povestirea plimbării lui Walter Younger şi povestirea lui 
Biff către Happy la începutul actului I). Şi pentru că a venit vorba despre Rebengiuc, 
trebuie să notăm cu mulțumire că se menţine în primele rînduri ale generației (exce- 
lind în Cum vă place, bun în Un strugure în soare şi în Copiii soarelui). Consemnăm 
de asemenea calitatea categorică demonstrată de George Oancea în Copiii soarelui. 
Nu înţelegem de ce direcţia teatrului nu s-a ocupat să găsească înlocuitoare Vasilicăi 
Tastaman şi Gildei Marinescu, plecate din teatru ; deocamdată, toate rolurile principale 
apasă pe umerii unei singure actriţe, Lucia Mara, distribuită şi acolo unde trebuie 
(Piine şi trandafiri, Cred în tine), şi acolo unde nu face faţă (Costache și viața inte- 
rioară). Generației tinere i se integrează şi cei tineri ca elan și ca vîrstă, dar ajunşi 
la maturitate artistică, ca Ileana Predescu, George Carabin (pășind cu dreptul şi în 
regie), Octavian Cotescu. Gh. Ghiţulescu. Dinu Dumitrescu. Îţi dă o mare bucurie 
faptul că la Teatrul „Lucia Sturdza Bulandra“ actorii au deprins de la ei înşişi şi de 
la regizori o meserie solidă, că alcătuiesc un colectiv omogen, bazat pe o înțelegere 
contemporană a teatrului. Colectivul Teatrului „Lucia Sturdza Bulandra“ abordează 
un stil suplu, sincer şi simplu, fără a cădea în simplism, în cotidian — așa cum se 
întîmplase la fostul studio Nottara — fără a se ajunge să se vorbească ca în staţia de 
tramvai. Un strugure în soare — ca şi cele mai multe din spectacolele acestui teatru — 
aduce pe scenă normele de conduită zilnică ridicate la rang de expresiv, aşa cum 
cere Boiagiev în „„Teatralitate şi adevăr“. 

Lucian Pintilie a folosit pentru spectacol veşmintul cerut de text, mergind 
după genul şi particularităţile respective. Lucrul acesta se vede chiar de la decor: 
dacă, pînă nu de mult, orice decor în două dimensiuni era socotit de-a dreptul for- 
malist, astăzi se cade adesea în cealaltă extremă — tot ceea ce nu se rezumă la un 
panou azvirlit în mijlocul scenei transformate în teren viran și întunecos e socotit 
naturalist, sau, în cel mai bun caz, învechit. Am auzit voci spunînd că decorul de la 
Un strugure în soare ar fi naturalist, după cum unii pretind că întreg spectacolul 
lui Pintilie ar fi naturalist. Mă ridic împotriva acestor afirmații ale căror ecouri au 
apărut şi în unele cronici. Nu putem considera naturalism tot ce seamănă cu viaţa. 

Poţi face un spectacol regretabil de naturalist chiar în perdele şi decor abstrac- 
tizat. Noi socotim naturalism o percepere fără scînteie a realității, fără relief, fără 
adîncime, fără sens director ; aşa cum Dacă vei fi întrebat realizat de Marius Oniceanu 
la Braşov era naturalist nu pentru că niște actori apăreau cu sînge pe faţă ca în 
măcelăria lui Antoine, ci fiindcă spectacolul răminea mereu plat, chipurile respec- 
tînd realul, necutezind să se ridice peste constatare, neîndrăznind să ia poziţie. La 
fel păcătuiește și spectacolul Chef domnesc de la Teatrul din Sfintu Gheorghe. Slu- 
gărnicia față de cotidian, față de moderație, automulţumirea conservatoare, care 
se îngrozeşte de tot ceea ce este răspicat, revoluţionar, acceptind nediferenţiat orice 
formă — acesta este naturalismul. Pentru el, esența lumii se reduce la o aglomerare 
vraiște de lucruri, deopotrivă de puţin însemnate. Spectacolele naturaliste sînt ori- 
zontale, incapabile să dezvăluie esențe, contradicții, tendințe ale dezvoltării, spec- 
tacole în care totul are aceeași importanţă. 

Din fericire, în teatrul nostru actual, strădania unanimă spre calitate a fãcul 
ca aceşti copii miopi şi bolnavi de lingoare să fie din ce în ce mai rari. 

O problemă care rămine însă deschisă e aceea a unităţii stilistice a specta- 
colului. De multe ori mai sint unii factori creatori care trag spre naturalism şi în- 
vechit — şi nu ne referim numai la decor. Iată, de pildă, sonorizarea. Persistă plă- 
cerea de a auzi o presupusă limuzină modernă huruind în difuzor la plecare ca un 
tanc din 1917, iar opririle sint, invariabil, cu frină bruscă şi scrişnit de cauciucuri. 
Efecte de greieri și brotăcei fac deliciul regizorilor noștri. Pentru Îndrăzneala am 
colecționat zile întregi mugete de vacă şi hămăituri de zăvozi autohtoni, pentru ca 
revelația inconsecvenței stilistice s-o am din fericire înaintea premierei, cînd în 
cincisprezece secunde am şters banda trudită cincisprezece zile. Cred că nu am greșit 
nici cind la Romagnola nu am folosit nici zgomot de tractor, nici bubuituri de tun, 
nici zgomote aievea de vint, ci transpunerea lor muzicală. procedeu pe care il 
aprob din plin şi la felul în care a înțeles sonorizarea Radu Penciulescu la De n-ar 
fi iubirile. Nu trebuie înţeles că la alte piese nu voi folosi procedeele refuzate acum, 

dar voi căuta să fiu mereu în ton cu piesa. Nu mă ridic împotriva unui procedeu 
în sine, ci a unui procedeu neadecvat. Un alt exemplu de dezechilibru provocat de 
tente naturaliste apare atunci cind jocul actorilor rămine la vechile mijloace. La 
Flori vii — o experiență nereușită chiar în această stagiune — mi-am surprins după 
premieră un făgaş naturalist pe care îndrumasem vorbirea actorilor, în discrepanță 
cu concepţia generală. Exemplele se pot multiplica. De aceea cred că Pintilie nu a 
făcut naturalism şi nu a greșit alegînd această cheie şi nu alta, spre a descifra spec- 
tacolul. Mi se pare că a ales o bună cale de exprimare a ideilor, a exprimat conți- 
nutul cu claritate şi convingere, pornind de la o idee de bază, mai clar decit, să zi- 
cem. Cum vă place al mult înzestratului Liviu Ciulei, montare în care ideea de bază 
nu apare limpede. De aceea, în acel spectacol mi-au apărut lucruri de certă va- 
loare alături de părți confuze, însuşi doritul lui caracter popular părindu-mi-se 
înăbuşit sub aspecte uneori chiar pedante. Pentru mine, prototipuri de spectacol 
popular sint: Șvejk (regia Giurchescu), Baia (regia Horea Popescu), Mielul turbat, 
Millo, director (regia Dinu Cernescu) — înţelegere spre care am tins și eu cu Îndrăz- 
neala, la Teatrul Regional Bucureşti. 

Regizorii de la Teatrul „Lucia Sturdza Bulandra“, militind combativ pentru 
ideile cele mai avansate, de pe poziţiile cele mai avansate, folosind creator multitu- 
dinea de forme de expresie artistică pe care le oferă realismul socialist, vor înregistra 
succese din ce în ce mai mari“. 


e DINU CERNESCU: 


„Alegerea repertoriului, tratarea lui și stilul de joc 
conturează profilul unui teatru“. 


'Teatrului „Lucia Sturdza Bulandra“. Mă întreb, în ipoteza că ar fi considerate 

cele mai reprezentative pentru această stagiune, de ce nu s-au pus în discuţie 
Și excelentul Șvejk (Teatrul de Comedie), De n-ar fi iubirile (Teatrul Tineretului), 
ndrăzneala (Teatrul Regional București), Procesul domnului Caragiale (Teatrul de 
Comedie) — spectacole demne de a fi luate în discuţie. 


M-am întrebat, în ipoteza că am căuta exemple negative, de ce n-am discuta 
Macbeth la Teatrul Naţional „I. L. Caragiale“, spectacol ce poate servi din plin 
pentru o discuţie sinceră, principială şi tovărăşească. Mi s-a spus că aceste specta- 
cole sînt un punct de plecare pentru discuţiile noastre. Mă conformez : voi discuta 
principala problemă care, după părerea mea, a fost ridicată aici — aceea a profi- 
lului propriu unui teatru sau, în cazul de faţă, a lipsei de profil a Teatrului „Lucia 
Sturdza Bulandra“. 

Fiecare teatru are unul, doi, trei sau mai mulţi regizori, fiecare cu personali- 
tatea sa, mai mult sau mai puţin marcantă. În ciuda caracterului aparent divergent 
al personalităţilor individuale, momentele de înflorire teatrală au fost întotdeauna 
marcate de precizarea riguroasă a mai multor colective teatrale, fiecare cu un profil 
propriu, bine conturat. În ţara noastră, la ora actuală, există mai mult ca oricînd 
condiții optime de a crea. Totuși, îmi permit să spun, una dintre răminerile în urmă 
ale mișcării noastre teatrale o constituie tocmai imprecizia. neconturarea unor pro- 
filuri proprii, la majoritatea teatrelor noastre. Excepţie fac Teatrul de Comedie (care, 
după părerea mea, se situează în fruntea mişcării noastre teatrale), Teatrul Tinere- 
tului şi Teatrul Regional Bucureşti (care s-a străduit să-și găsească şi — o spun fără 
falsă modestie — și-a găsit un profil propriu, diferit de cel al Teatrului de Comedie 
sau al Teatrului Tineretului, fără a se arăta însă cu nimic mai prejos decit acestea). 

În general, alegerea repertoriului, tratarea lui şi stilul de joc conturează 
profilul unui teatru. 

În ansamblu, repertoriul Teatrului „Lucia Sturdza Bulandra“ este variat. Nu 
vreau să intru în amănunte; consider că tovarășul Mihai Dimiu, antevorbitorul 
meu, a atacat punctul nodal al repertoriului Teatrului „Lucia Sturdza Bulandra“. 
Acest repertoriu este un repertoriu aparent variat care rămine însă în urmă în ce 
priveşte promovarea dramaturgiei originale. 


V Te să-mi exprim nedumerirea față de discutarea celor şase spectacole ale 

Am văzut spectacolele Al patrulea, Costache și viata interioară, Un strugure în 
soare, Cum vă place, Camera fierbinte. În aceste spectacole se ridică problema con- 
lucrării între creatori. Această problemă mi se pare că se pune aici nu atit pe plan 
meşteşugăresc, cît — îmi permit să spun — pe plan etic. Am simţit, adică, vizio- 
nind aceste spectacole, că nu există o unitate de vederi, de principii, între regizorii 
teatrului respectiv. Am avut impresia că spectacolele nu se leagă între ele, că sînt 
individualist tratate, că nu au la bază o comuniune de idei. Mai repede se „leagă“ 
spectacolele Al patrulea şi Cum vă place, decit Un strugure în soare şi Camera 
fierbinte. 

Pentru că am pomenit de Camera fierbinte, îmi permit o paranteză. După 
mine, spectacolul respectiv ne pune în față problema falsului contemporan. Nu 
este suficient să enunţăm cuvinte şi fraze proprii unui moment istoric pentru a 
ne plasa în acel moment istoric, ci este vorba de a aborda problema respectivă la 
modul contemporan respectiv ; cu alte cuvinte, nu este suficient să spunem cosmos 
pentru a fi contemporani, nu este suficient să discutăm despre atomiști pentru a 
ne plasa în problematica cea mai acută a vremurilor noastre. Putem foarte bine 
să spunem şi Oedip şi să fim contemporani. Totul este modul cum punem problema. 
De aceea mi s-a părut sterp spectacolul cu Camera fierbinte. În el se enunţă niște 
idei şi acţiuni întilnite peste tot; totuşi, ele nu ajung la noi, pentru că nu ne 
emoţionează, nu trec rampa. Felul cum se pun problemele — plat, neinteresant — 
ne împiedică să vibrăm la problemele importante de pe scenă. 

Revenind la profilul teatrului, cred că lucrul cel mai important pentru obţi- 
nerea unui stil propriu într-un teatru este comuniunea de idei. Am pus în scenă 
spectacole la Craiova, la Galaţi, la Teatrul pentru Tineret şi Copii; n-am făcut 
însă altceva decit să fiu un „punător în scenă“; nu am fost regizor — regizor ești 
doar atunci cînd te dedici unui teatru, realizărilor lui. 

Cred că împreună cu Vlad Mugur, Mihai Dimiu şi cu ceilalţi colegi trebuie 
să ne preocupăm de tot, de la ruperea biletului pînă la marea creaţie a actorului, 
să gîndim împreună şi nu individual. Numai atunci un teatru poate să-şi dobindească 
un profil propriu. 

Teatrul de Comedie este un exemplu în această privință. Personal, am asistat 
la nişte repetiţii ale acestui teatru. Fie că era un spectacol al lui Giurchescu, fie 
unul al lui Esrig ori al altuia, toţi membrii colectivului, începînd cu directorul, 
erau de față la mai toate repetițiile. Aşa, într-adevăr, spectacolul devenea rodul 
muncii întregului colectiv, fără să se scadă cu nimic meritul regizorului care semna 
spectacolul respectiv. 


Scenă din „Camera fierbinte“ de Al. í, Ştefănescu — Teatrul „Lucia 
Sturdza Bulandra“ 


Vreau să observ că la noi există mai multe generaţii de regizori, dar nu există 
— şi aceasta e interesant — luptă între generaţii, ci doar o puternică forţă care uneşte 
între ele generaţiile ce gîndesc la fel. Există însă din plin lupta între vechi şi nou, 
fiindcă nu orice tînăr este şi nou ; avem şi «tineri bătrini»“. 


e LIVIU CIULEI: 


„Unitatea stilistică a teatrului este determinată în 
primul rînd de unitatea colectivului regizoral“. 


iviu Ciulei şi-a început cuvintul recunoscînd justețea criticilor aduse refera- 
و‎ tului prezentat de regizorii Teatrului „Lucia Sturdza Bulandra“ în legătură 
cu așa-zisa deplină unitate artistică a directorilor de scenă din acest colectiv. 

„Nu aş vrea însă să neg integral ceea ce afirma în sensul acesta referatul, de- 
oarece o unitate interpretativă există cu siguranţă în teatrul nostru, chiar dacă la o 
analiză mai atentă putem diferenţia un interpret de altul. Nu putem neglija sau nega 
şcoala realistă de joc a teatrului nostru, şcoală generată în primul rînd de activi- 
tatea regretatei actrițe Lucia Sturdza Bulandra şi de marii actori ai teatrului, ca 
Jules Cazaban. Unul dintre cei care au contribuit la formarea stilului realist al 
teatrului nostru este actorul Ştefan Ciubotăraşu, care nu mai lucrează azi în for- 
maţia teatrului nostru, dar a cărui influenţă fericită — un stil interpretativ într-ade- 
văd realist, în sensul cel mai adînc al cuvîntului — a însemnat o școală pentru 
tineretul nostru. Totuşi, teatrul nostru nu are un profil bine determinat, şi faptul 
acesta nu se datorește atit lipsei de preocupare a direcţiei teatrului sau membrilor 
colectivului cit modului în care a evoluat teatrul. El a crescut ca o grădină în 
care au lucrat mulți oameni, fiecare îngrijindu-şi pătratul de flori, printr-un fel 
de juxtapunere, de creştere în etape paralele. dar din această muncă a lipsit 
ideea principală, călăuzitoare, care să determine formarea şi dezvoltarea colecti- 
vului. Exemplific uşor această afirmaţie alăturindu-mă în totul punctului de vedere 
exprimat de regizorul Dinu Cernescu, care a spus, pe drept cuvint, că Teatrul de 
Comedie este cel mai gîndit teatru al nostru, are un profil bine determinat şi se 
dezvoltă nu prin juxtapunere, ci conturat de la început pe o anumită linie. Salut 
călduros înființarea acestui teatru, apariţia lui ca colectiv artistic întemeiat pe 
adevărate principii de creaţie“. 

În continuare, vorbitorul a arătat că în Teatrul „Lucia Sturdza Bulandra“ 
s-au manifestat în ultima vreme două stiluri regizorale, aşa cum s-a arătat mai 
limpede în spectacolele Al patrulea şi Copiii soarelui, aceste stiluri, după părerea 
sa, fiind în funcție și de actorii distribuiţi în cele două piese, ei deosebindu-se după 
modalitatea „exterioară şi interioară“ de interpretare. 

„Unitatea stilistică a teatrului — a continuat Liviu Ciulei — este determinată, 
în primul rind, de unitatea colectivului regizoral. Aceasta ar trebui să existe în 
fiecare teatru și să fie de nezdruncinat. În această privință, la Teatrul „Lucia 
Sturdza Bulandra“ s-a manifestat un fel de tendință mic-burgheză, fiecare accep- 
tînd tacit ce fac ceilalţi, într-o atitudine de rezervă. Apoi au început unele discuţii. 
Regizorul Olteanu a arătat că nu vrea să urmeze experienţele lui Ciulei ş.a.md. 
Cred că această problemă ar trebui soluţionată pe viitor în teatrul nostru. Ar 
trebui să creăm un colectiv în care să existe o reală colaborare. Aş propune ca 
şi conducerea noastră să reflecteze asupra acestui lucru şi să ne ajute să devenim 
un teatru caracteristic, aşa cum e, de pildă, Teatrul „Maxim Gorki“ din Leningrad. 
Poate că acolo este vorba de o personalitate marcantă, care determină personalita- 
tea teatrului, şi pe care noi n-o avem, dar nu trebuie să uităm că aproape fiecare 
teatru sovietic are un caracter bine determinat“. 

Vorbitorul a abordat de asemenea unele probleme ale criticii teatrale, decla- 
rindu-se in dezacord cu cronicile publicate în revista „Teatrul“ la spectacolele 
Cum vă place, Un strugure în soare, Al patrulea și Secunda 58. 

În încheiere, Liviu Ciulei a arătat argumentele sale în distribuirea actriței 
Clody Bertola în rolul Rozalinda din Cum vă place. 

e LUCIAN GIURCHESCU: 


„Fiecăruia dintre noi i se cere o exigenţă sporită 
față de propria sa creație, față de adevărata sau 
falsa inovaţie, față de tentația drumului bătut...“ 


^ 
n continuarea dezbaterilor a vorbit regizorul Lucian Giurchescu de la Teatrul de 
Comedie, care a analizat, printre altele, raporturile de colaborare ale regizo- 
rilor din acelaşi colectiv teatral. 

„Referatul Teatrului „Lucia Sturdza Bulandra“ s-a rezumat la o serie de 
generalități, pe care le putea expune, în numele oricărui teatru din ţară, oricare 
dintre participanţii la Seminar. Încercaţi să schimbaţi Teatrul „Lucia Sturdza Bu- 
landra“ cu Teatrul de Stat X sau Y, numele Ciulei, Pintilie, Negreanu, Olteanu 
cu numele altor patru regizori, şi rezultatul va fi acelaşi. 

«Ne animă o idee comună (citez din memorie), pornim de la o platformă ideo- 
logică unitară, vrem să fim un colectiv unit. promovăm dramaturgia originală, ne 
ajutăm reciproc etc. etc». Credem oare că asta este specific numai Teatrului „Lucia 
Sturdza Bulandra“, sau e vorba de postulate ce stau la baza întregii noastre mișcări 
teatrale ? Le realizăm într-o măsură mai mare sau mai mică, și, în fond, felul în 
care cei de la Teatrul „Lucia Sturdza Bulandra“ ajung sau nu la concretizarea 
adevărurilor enunțate în referat ne interesa. 

Tovarășul Ciulei ne demonstrează azi, însă, că deosebirile de vederi dintre 
regizorii Teatrului „Lucia Sturdza Bulandra“ sint mult mai profunde. Ar fi fost 
de dorit ca referatul însuşi să expună aceste puncte de vedere diferite. Pentru noi 
era folositor, deoarece nu arareori constatăm la multe teatre din ţară că părerea 
regizorilor ajunşi întimplător să lucreze în aceeași instituție diferă substanţial. 
Ciulei dădea ca exemplu Teatrul de Comedie, un teatru cu un stil unitar, care se 
situează în fruntea mișcării teatrale romiîneşti, care dovedește o orientare crea- 
toare, atit din punct de vedere ideologic, cît şi ca organizare. Am impresia că Liviu 
Ciulei are dreptate. 

Teatrul de Comedie are un director pe care nu trebuie să vi-l prezint eu 
— l-au prezentat cele două stagiuni —, doi regizori care, pare-se, lucrează mulţu- 
mitor, şi un colectiv de actori excelenți. Dar un colectiv mai restrins, care a fost 
gindit tocmai pe necesităţile teatrului. Credeţi-mă, un asemenea colectiv prezintă 
nenumărate avantaje şi, în primul rind, acela că e posibilă realizarea unei platforme 
comune de gindire a fenomenului teatral, şi asta cu ajutorul unor discuţii organizate 
sau ad-hoc, la care participă marea majoritate a colectivului. La fel cum în pro- 
ducția teatrului sint angrenaţi cu sarcini majore aproape toţi actorii — şi acesta 
este un „amănunt“ care trage serios în balanţă, cînd discutăm despre atmosferă 
sau, pur şi simplu, despre atmosfera creatoare. 

Referentul a vorbit apoi despre munca de colaborare cu autorii. Şi a amintit, 
printre altele, de piesa lui Al. I. Ștefănescu Camera fierbinte. 


Vreau să-mi exprim o nedumerire: crede cineva că textul permitea un 
spectacol mai bun ? Că teatrul, prin intermediul regizorului şi al actorilor, nu a făcut 
tot ce i se putea pretinde? Piesa mi s-a părut foarte tristă. De mulţi ani 
nu am simţit o asemenea greutate de a rămîne în sală pînă la sfirșit. Nu pot 
crede că în felul acesta servim dramaturgia originală. Şi-mi permit să fac acest 
reproș teatrului care ne-a dat anul acesta Costache și viaţa interioară şi a promovat 
în decursul stagiunilor trecute dramaturgia de calitate a Luciei Demetrius, a lui 
Horia Lovinescu, Dorel Dorian, Titus Popovici, Paul Everac şi alţii. 

Dacă nu vom respinge noi piesele slabe, cenuşii, neinteresante, o va face, fără 
îndoială, publicul. Şi autorilor cărora le place să scuze un insucces printr-o pre- 
tinsă neaderență a spectatorului față de piesa rominească îmi permit să le reamin- 
tesc exemplul Teatrului de Comedie, unde, în mai puţin de două stagiuni, Cele- 
brul 702 s-a jucat de aproape 300 — da, 300! — de ori, Prietena mea Pix de peste 
100 de ori, Mi se pare romantic (într-o singură stagiune) de peste 60 de ori şi seria 
ior continuă. 

| Aş vrea să profit de o inspirată invitaţie a referatului şi să abordez citeva 
اس عم وت‎ care nu sint strîns legate de analizarea activităţii Teatrului „Lucia Sturdza 

Tova ii Liviu Ciulei, Mihai Dimiu, Dinu Cernescu 
{ele care există în regia rominească, despre lupta pentru o inov 
despre diverse moduri de a înțelege fenomenul teatral. Mi se p 
începutul cristalizării unor stiluri diverse în cadrul aceleiași 
decit două exemple, de început de drum, cred 
cele afirmate mai sus 

La Radu Penciulescu, >xemplu. în Secunda 58, 
fi iubirile există o tendir "ec mie a mijloacele 
mijloacelor de expresie ac 2 1 1 


de fantezie, ci punerea unui accent deosebit pe ritmul interior al actorului, pe perma- 
nenta şi continuitatea acestui ritm. 

Pe de altă parte, Dinu Cernescu, la Teatrul Regional Bucureşti, în spectacolul 
Alecsandri şi în noua versiune a Mielului turbat foloseşte la maximum toate mij- 
loacele de exteriorizare a unui sentiment, a unei idei, fără însă, cu foarte mici 
excepţii, să cadă în exhibiţii. 

Desigur, s-ar putea obiecta diferența structurală dintre cele două grupe de 
piese. Să nu uităm însă că Prietena mea Pix e şi ea o comedie, mai altfel, desigur, 
totuşi comedie, şi că însăşi aderenţa unui regizor la un anume gen de producţii 
dramatice e definitoare pentru căutările sale, pentru concretizarea unor tendinţe 
care cu anii îi vor conferi un stil propriu. 

Şi acum, vrînd nevrind, vorbind de inovaţie, de căutări creatoare, ajungem 
să vorbim şi de modă şi în special de pericolul modei. 

Existenţa unor tendinţe diferite de înscenare, a unor (şi din fericire «unor» 
este egal cu “multe») spectacole reușite, dar lucrate în stiluri diferite, face din ce 
în ce mai dificilă apariţia unei mode unice, generatoare de epigonism trist şi 
închistant. «Stasul» de înscenare dispărind. fiecăruia dintre noi i se cere o exigenţă 
sporită față de propria sa creație, față de adevărata sau falsa inovație, față de ten- 
tația drumului bătut, lin dar sterp. 

De asemenea, în fața criticii se pun noi sarcini, şi, după părerea mea, în 
primul rînd aceea de a judeca creaţia regizorilor în mers, pe parcurs, pentru a 
depista elementele apărute într-o suită de spectacole şi care pot da «stilul personal», 
explicînd mult” mai concludent urcuşurile şi coborişurile fiecăruia dintre noi. (Asta 
nu vrea să însemne un apel la indulgență, ci, dimpotrivă, ferirea cronicarilor de 
«modă», de entuziasm exagerat sau crize de pesimism, ca urmare a unei căderi.) 

În acest seminar, discuţiile s-au purtat aproape exclusiv în jurul teatrelor din 
Bucureşti. Şi în București, ca şi în provincie, există şi teatre mai bune şi teatre mai 
puţin bune. 

Oare n-ar fi cazul să ne cunoaştem ceva mai bine ? Eu cred că există posibi- 
lităţi şi că acest lucru este deosebit de necesar pentru etapa actuală — un contact 
între teatrele din Bucureşti şi cele din provincie. Contactul continuu cu presa 
centrală, «concurența» cu 10—12 teatre, posibilă în București, va ridica exigenţa 
față de propriile producții şi va ajuta în același timp la cunoașterea pe plan repu- 
blican a adevăratelor talente din regiuni şi la coborirea de pe socluri a falselor 
vedete locale. 

Aș propune ca, așa cum se organizează concursuri ale tineretului, decade 
ale dramaturgiei originale etc. să se organizeze un teatru permanent al ansam- 
blurilor din regiuni, în care să joace echipe ale teatrelor din ţară“. 


e ANDREI BĂLEANU: 


„S-a stabilit în mișcarea noastră teatrală un etalon 
superior de care trebuie să se ţină seamă. Ca să 
faci astăzi, la noi, teatru, trebuie să depui din ce 
în ce mai multă gindire !creatoare. E o întrecere 
care obligă |”. 


orbitorul a început prin a releva apariția | unei serii de fenomene noi în miş- 
V carea noastră teatrală. 

„În decursul unei singure stagiuni, avem un şir întreg de spectacole 
originale puse în scenă în stiluri diferite, atit de regizori cu experienţă, cît şi de 
o întreagă generaţie de regizori tineri, de la Giurchescu şi Esrig pînă la Penciulescu 
sau Dimiu, Pintilie, Cemescu sau Geta Vlad. Se afirmă regizori care ani de zile 
au stat în teatre fără să auzim prea multe despre ei, cum sînt Ion Cojar sau Ion 
Simionescu. Provincia se află în ofensivă: Mihai Raicu a venit în turneu de la 
Sibiu cu Oceanul, Valeriu Moisescu, de la Ploieşti, cu De Pretore Vincenzo; la 
Cluj, I. Taub a realizat un Celebru 702 foarte interesant şi altfel decît la Bucureşti, 
Radu Miron, la Craiova, un Arturo Ui ş.a.m.d. 


Această creştere e specifică nu doar unor regizori, ci şi unor teatre în 
ansamblul lor. S-a ivit o emulaţie creatoare. Prima breşă a fost Teatrul de Comedie, 
cu succesele sale remarcabile ; apoi, Teatrul pentru Tineret şi Copii a vrut şi el 
să se arate la înălțime; Teatrul Regional Bucureşti, mai de curind înființat, s-a 
alăturat, la rîndul său, competiţiei... S-a stabilit astfel un etalon superior de care 
trebuie să se țină seamă. Ca să faci astăzi, la noi, teatru, trebuie să depui din ce 
în ce mai multă gîndire creatoare. E o întrecere care obligă ! 

Publicul e antrenat şi el în acest proces. Cade, de pildă, prejudecata că spec- 
tatorii noştri nu gustă dramaturgia brechtiană — şi publicul se bate pe bilete la 
Svejk, care nici măcar nu e cea mai bună piesă a lui Brecht, dar a fost foarte 
bine pusă în scenă. Constatăm că un teatru poate juca o stagiune întreagă cu săli 
arhipline numai piese originale. E cazul Teatrului de Comedie. 

Toate acestea se reflectă şi în activitatea criticii. Revista „Teatrul“ publică 
dezbateri de creaţie care se întind pe mai multe numere de-a rindul ; în curind te 
pomenești că vom găsi asemenea discuţii şi în „Contemporanul“, şi dacă lucrurile 
continuă tot aşa — a spus vorbitorul în glumă — te întrebi, pe bună dreptate, unde 
vom ajunge ?“ 

In continuare, Andrei Băleanu a spus că acest nou etalon care s-a creat pune 
probleme noi teatrelor. Dacă Liviu Ciulei pune în scenă la Teatrul „Lucia Sturdza 
Bulandra“ piesa Cum vă place — un spectacol căruia i se pot reproşa multe, totuși 
un spectacol de gindire, de idei, menit să pună probleme spectatorului, omului de 
teatru — iese mai puternic în evidență faptul că, în aceeași perioadă, Naţionalui 
bucureștean a realizat un Macbeth slab, cenușiu, plictisitor. 

„Colectivul Teatrului Naţional „I. L. Caragiale“ are deci motive să se alar- 
meze, să se gindească la măsurile pe care ar trebui să le ia, pentru a nu mai rămîne 
în urmă. Şi sînt și alte lucruri care ar trebui să frămiînte colectivul: de ce atiţia 
ani de zile Cojar nu s-a remarcat ca regizor la Teatrul Naţional, şi a fost deajuns 
să plece în altă parte ca să se vadă că e unul dintre tinerii noștri cei mai înzes- 
traţi ? De ce Vlad Mugur — care a venit la Naţional ca unul dintre fruntașii recu- 
noscuți ai generaţiei sale — nu a avut aici realizări la fel de bune ca înainte? Nu 
vreau să fac aci o pledoarie unilaterală în favoarea tineretului. Lumea se întreabă 
de asemenea ce joacă Aura Buzescu ? Sau Calboreanu ? Sau Marcel Anghelescu ? 

Să luăm, de pildă, şi un alt teatru. Mi s-a părut foarte semnificativ faptul 
că în discuţiile noastre de pînă acum, vorbindu-se despre multe spectacole, spunîn- 
du-se bune și rele, nu s-a pronunțat măcar o vorbă despre Teatrul „C. Nottara“. 
E foarte regretabil cînd despre un teatru nu se mai spun nici măcar lucruri rele. 
înseamnă că el plutește în mediocritate. Consider că atît colectivul cît şi conducerea 
acestui teatru trebuie să-și pună întrebarea : cum se face că Teatrul „C. Nottara“. 
într-o stagiune întreagă, cu excepţia — parţial — a Ciocirliei, nu a înregistrat nici 
un real succes? Cum se face că actori ca Florin Scărlătescu, Nicolae Gărdescu şi 
alţii, plecînd din acest teatru, au avut mult mai mare succes în altă parte ? Probabil 
că nu e vorba numai despre evoluţia individuală a unui actor sau a altuia, ci despre 
un anumit climat care se creează în teatru, despre exigenţa colectivului respectiv 
faţă de sine. 

Sint convins, de pildă, că, într-un atare climat, o regizoare ca Sanda Manu 
ar realiza spectacole mai bune decît acea vulgară înscenare a piesei În noaptea 
asta nu doarme nimeni. Şi, venind vorba despre Teatrul „C. Nottara“, ne punem 
întrebarea : de ce regizori talentaţi din acest teatru se menţin adesea la un nivel 
mediocru şi chiar submediocru ? Oare nu trebuie să ne gindim mai mult la 
această problemă ? Ea se pune şi altor teatre, şi din Capitală şi din regiuni, ca de 
pildă Teatrului Naţional din Cluj, care în ultimul timp nu s-a mai afirmat la 
nivelul corespunzător succeselor lui de altă dată. 


S-a discutat aici despre problema profilului. Şi în jurul ei s-au purtat dez- 
bateri aprinse. Eu n-aş putea să definesc acum ce este profilul unui teatru, dar mi 
se pare că în primul rind trebuie să ne referim la calitatea producţiei artistice. 
Această calitate — sau, dacă vreţi, putem să-i spunem și profil — nu se realizează 
numai prin deplina concordanţă a stilurilor regizorilor. Personalităţi artistice asemă- 
nătoare între ele sau neasemănătoare ajung să se armonizeze numai atunci cind se 
integrează într-un climat creator comun şi au aceleaşi țeluri artistice. 

Mi s-a părut un lucru pozitiv faptul că personalităţi atit de distincte ca Liviu 
Ciulei şi Lucian Pintilie au colaborat creator şi au realizat împreună un spectacol. 
Înseamnă deci că regizori ce nu aparțin aceluiaşi stil se pot apropia între ei, şi cu atit 
mai mult își pot găsi locul în cadrul aceluiaşi teatru, la fel cum Radu Penciulescu 

colaborează cu Ion Cojar la Teatrul pentru Tineret și Copii. Ce se întimplă însă în 
unele teatre ? Acolo unde nu există un climat creator prielnic pentru reunirea tuturor 
forţelor artistice către țeluri comune apar lipsurile şi necazurile despre care vorbeam. 
Mă alătur și eu glasurilor care susțin — aşa cum spunea Maiakovski, referindu-se 
la altceva — ca anumite colective artistice să fie acoperite şi descoperite pe urmă din 
nou. Vreau să spun că însăși creşterea organizatorică a mişcării noastre teatrale pre- 
tinde naşterea unor noi colective teatrale, care să ridice etalonul artei spectacolului 
ia un nivel superior general. 


Mi se pare că se constată o răminere în urmă a criticii noastre teatrale şi în spe- 
cial a teoriei noastre teatrale. Problemele noi pe care le ridică realizările artistice 
din ultima vreme (şi care toate sînt susceptibile de discuţii creatoare), varietatea de 
stiluri regizorale care s-a făcut remarcată, necesitatea armonizării şi coexisten tei 
acestor stiluri, necesitatea de a nu pune limită fanteziei creatoare, de a nu împiedica 
creşterea acestui valoros proces de efervescenţă artistică, problema acordării acestor 
mijloace de expresie la conţinutul înaintat de idei pe care trebuie să-l promoveze 
teatrele noastre — toate acestea sint încă foarte puţin dezbătute de criticii noștri şi 
ele nu și-au găsit reflectarea în studii teoretice de seamă, care să sprijine creaţia 
artistică. Cred că aceasta rămîne o datorie importantă a criticii dramatice, și poate 
ar trebui să ne gindim într-un mod mai organizat la felul cum am putea răspunde 
acestei necesităţi vitale“. 

În continuare, vorbitorul s-a ocupat de unele probleme ale dramaturgiei 
originale. 

„Fără îndoială că dramaturgia noastră e într-un progres simţitor şi chiar în 
această stagiune s-a remarcat o creștere foarte puternică a interesului dramaturgilor 
pentru viata sufletească a oamenilor, pentru problemele de conștiință extrem de ar- 
zătoare în epoca noastră, pentru procesul de formare a omului nou. Acest interes 
al dramaturgilor a permis dezvoltarea unei evidente gîndiri creatoare şi din partea 
regizorilor. Abordind problema dramaturgiei aş vrea să ridic pe cea a îndrăznelii. 
Nu se poate contesta îndrăzneala unora dintre autorii noştri dramatici, după cum 
nu se poate contesta caracterul îndrăzneţ al unor piese. Avem chiar o piesă, în această 
stagiune, care se numește Îndrăzneala, piesă care-şi merită numele fiindcă face un 
pas înainte în tratarea unui domeniu inedit pentru dramaturgia noastră. Sînt însă 
unele piese care, abordind probleme însemnate, se opresc la jumătatea drumu- 
lui, nemulțumesc pe spectatori și pe unii dintre cei care trebuie să le pună în scenă. 
Mă refer şi la cele două piese prezentate de Teatrul „Lucia Sturdza Bulan- 
dra“ şi care au intrat în dezbaterea Seminarului nostru. Multe dintre aprecierile 
pozitive la adresa piesei Costache și viata interioară sint îndreptăţite, pentru că 
piesa ridică probleme de conştiinţă ale omului de azi. pune problema armonizării 
individului cu colectivitatea şi a renunţării la individualism, la neîncrederea faţă 
de oamenii din jur, pune problema făuririi acelui colectiv pe care-l constituie so- 
cietatea socialistă. Să remarcăm că dramaturgia noastră se deosebește fundamental 
de dramaturgia realistă din trecut: aceea ridica probleme ascuţite ale oamenilor, 
punea întrebări acute, dar nu reușea să le dea răspuns. Întrebările mari, discuţiile 
aprinse, dezbaterile se încheiau cu binecunoscutele cuvinte din finalul celor Trei 
surori : «Dacă am şti... dacă am şti...», 

Dramaturgia noastră corespunde unei epoci în care viaţa dă răspuns între- 
bărilor răscolitoare, şi, dindu-le răspuns, pune în fața celor care vor să oglin- 
dească conflictele actuale o sarcină mult mai complexă. Cu alte cuvinte, conflic- 
tele se cer duse pînă la capăt, pînă la deznodămintul lor real. Costache și viața in- 
terioară, ridicînd asemenea probleme, se opreşte la jumătate. Ea soluţionează sim- 
plist conflictul deschis, transformînd pe secretarul de partid într-un deus ex machina, 
care, cît ai bate din palme, reușește să-i schimbe pe cei din jur, să le spulbere ne- 
cazurile, în așa fel ca la sfîrşit să poată intona cu toții, mulțumiți, „Somnoroase pă- 
sărele“. Această cădere în idilism, această lipsă de curaj a autorului de a intra în 
analiza conflictelor mult mai profunde şi mai dificile care duc spre rezolvarea fi- 
nală — reintegrarea individului în societate —, această lipsă de îndrăzneală a auto- 
rului a făcut ca întregul conflict să apară cam superficial : de ce se zbuciumă atita 
eroii piesei, cînd în socialism totul se rezolvă atit de simplu, cind este suficient să 
ne spunem cîteva cuvinte bune pentru ca numaidecit să putem cu toții înainta uşor 
pe drumul neted al vieţii ? Dacă totul este atit de simplu, atunci, fireşte că drama 
se transformă în comedie — autorul chiar îşi intitulează piesa «dramă și comedie» 
— şi eroina, care astăzi este pusă să se sinucidă, desigur că miine este mulţumită că-și 
poate învăța prietena cum să facă o tortă de alune. Nu se poate discuta acest spec- 

tacol făcînd abstracţie de aceste probleme și nu este vorba aici de amănunte sau 
de chestiuni formale — dacă apare sau nu măgarul pe scenă. Pe scenă s-a văzut apă- 
rînd şi un cal în carne şi oase, pe care călărea Tudor Vladimirescu. Dar, cum am 
spus şi adineauri, nu este vorba de asemenea îndrăzneli, ci de altceva. Cred că noi 
trebuie să stimulăm îndrăzneala autorilor noştri dramatici, cerîndu-le o îndrăz- 
neală de conţinut și nu una de formă — şi nici într-un caz deplasînd discuţiile asupra 
unor inovaţii mai mari sau mai mici, cum ar fi, de pildă, apariţia unui măgar pe scenă. 

Despre Camera fierbinte s-a spus că este o piesă plictisitoare. Noi am suportat 
spectacolul în numele profesiunii noastre. Care este cauza chinului ? Spectacolul în- 
cearcă să creeze tensiune dramatică între lucruri care nu se ciocnesc, și, în final, 
aduce o concluzie care s-ar fi putut pune de la început. Toate încercările autorului 
de a crea dramatism au eșuat, fiindcă conflictul este fals. Această piesă prezintă 
un personaj interesant, un om de ştiinţă curajos, cu idei largi, care are o invenție 
menită să aducă un pas înainte în tehnică, în ştiinţă ; toate cele trei acte ale piesei 
demonstrează însă că acest om, în ciuda calităţilor sale, trebuie să fie legat de miini 
şi de picioare şi să nu poată realiza ce vrea. Toţi cei care l-au împiedicat pe eroul 
principal să experimenteze au fost niște timorațţi, fiindcă pînă la sfîrşit el experi- 
mentează, experiența reușește, şi se vede că omul a avut dreptate. Dar în epoca 
noastră sînt stimulați oamenii cu idei înaintate şi dacă cineva se împotriveşte sti- 
mulării unor asemenea idei înaintate, neîndoios el este un mărginit. un rutinier. Dacă 
vrei să arăţi acest lucru, scrie o piesă în care combaţți mărginirea, rutina. Autorul 
însă, dorind să dea dreptate şi eroului principal şi celorlalţi, greșeşte. 

Dacă, din păcate, activitatea secției de dramaturgie a Uniunii Scriitorilor este 
în ultima vreme destul de moderată, este necesar cel puţin din partea noastră, la 
rîndul nostru interesați în dezbaterea acestor probleme, să pornim discuţii mult mai 
ascuţite şi mai exigente, atrăgînd în teatru la asemenea discuții autorii. În felul 
acesta, vom antrena şi dramaturgia, într-o mai mare măsură, pe acea cale îndrăz- 
neatã pe care, din ce în ce mai mult, regizorii, şi din ce în ce mai mult teatrele noastre 
păşesc în aceste zile“. 


A urmat la cuvint regizorul Farkas Istvân de la Teatrul Maghiar 
de Stat din Satu-Mare, care s-a oprit cu deosebire la discutarea spec- 
tacolului Cum vă place, pe care l-a apreciat pentru valoarea experimen- 
tală a muncii regizorului Liviu Ciulei. 

Apoi, Traian Şelmaru a subliniat în expunerea sa importanta 
dezbaterilor creatoare în stabilirea unui climat prielnic dezvoltării dra- 
maturgiei originale şi mişcării noastre teatrale. 


e MIHAI RAICU: 


„Cel mai important lucru e să sesizezi esențialul 
textului şi să-l transpui ca atare“. 


robleme ale muncii regizorului față de textul dramatic şi ale colaborării cu 
P actorul a ridicat Mihai Raicu, regizor la Teatrul de Stat din Sibiu. 

„În referatul Teatrului „Lucia Sturdza Bulandra“ s-a afirmat şi s-a sus- 
ţinut cu tărie că, deşi sînt temperamente diferite, regizorii acestui teatru au o plat- 
formă comună, că există ceva care îi leagă pe toţi. Cu toate acestea, şi cu toate că 
referatul e rezultatul unei munci colective, am avut în timpul lecturii senzaţia că 
regizorii referenţi sînt pe poziţii diferite. Astăzi, luind cuvintul o serie de regizori 
tineri care nu se înțeleseseră de la început între ei asupra celor ce aveau de spus la 
consfătuire, am avut în permanenţă senzaţia contrară, a poziţiilor comune de pe 
care vorbesc aceşti regizori, a limbajului artistic comun. Transmiteau cu toţii sălii 
un neastimpăr creator în căutarea noului, ceea ce sugera tocmai o platformă comună. 

De altfel, nu numai cei patru regizori ai Teatrului „Lucia Sturdza Bulandra“ 
stăteau pe poziţii diferite, dar însuşi Liviu Ciulei găzduieşte în el doi regizori, luîn- 
du-ne după spectacolele văzute : un regizor care a pus în scenă Copiii soarelui. şi 
altul care a lucrat Cum vă place. Primul spectacol a dezvăluit un regizor care merge 
pe linia unui teatru academic, iar al doilea îmbina inovaţia creatoare cu căutările 

sterile — dar totul supus unei dorințe sincere de a aduce noul, contemporanul, pe 
scenă. Trebuie spus că pe cît e discutabilă lipsa de platformă a regizorilor Teatrului 
„Lucia Sturdza Bulandra“, pe atît de justă — după părerea mea — este adaptarea 
regizorului la text. Dacă ar fi predominantă numai personalitatea regizorului care 
nu ştie să se topească în spectacol pe specificul scriitorului, am ajunge la manierisme 
în înscenare. Or, cel mai important lucru e tocmai să sesizezi esenţialul textului şi 
să-l transpui ca atare. Astăzi, cînd autorii dramatici dau din ce în ce mai multe 
indicaţii de regie, este şi foarte dificil să faci altfel. Iată, de pildă, piesa Al patrulea, 
pe care am văzut-o şi care e aproape un caiet de regie. 

În concluzie, este foarte important ca să te adaptezi la text, dar şi să vorbeşti 
neapărat același limbaj artistic cu ceilalți regizori ai teatrului. Colegul meu Radu 
Penciulescu a dat o definiție amuzantă profilului : „Profilul e ceva care se observă 
atunci cînd este“. Iar la Teatrul „Lucia Sturdza Bulandra“ nu este. 

O altă problemă care se ridică în urma vizionării spectacolelor este aceea a dis- 
tribuţiilor. Pornesc de la ideea că Liviu Ciulei încearcă să formeze în jurul său, al 
gindurilor lui despre fenomenul teatral un grup de adepţi. E bine că procedează 
aşa, şi-l înţeleg. Există însă şi anumite pericole pe care aș vrea să i le semnalez. 
Regizorul care-și formează un grup porneşte inițial de la cele mai bune intenţii, 
vrea în jurul lui oameni care gîndesc la fel cu el. Dar oamenii nu sînt numai aleşi, 
ei vin şi singuri, cu intenții, uneori, nu îndestul de principiale — mai perie pe regi- 
zor —, sau, efectiv, îl cîștigă pe acesta nu cu talentul, ci cu devotamentul. Aşa apar 
o serie de actori slabi într-un grup adunat în jurul unui regizor bun. Cel mai indicat 
e să încerci o muncă de persuasiune asupra celor mai buni actori din teatrul tău, 
ciştigindu-i pentru o cauză mai bună. 

O altă problemă care mi se pare interesant de discutat este aceea a legăturii 
dintre fondul de idei al textului şi concepţia regizorală. Problema de faţă s-a ridicat 
cu ocazia vizionării spectacolului lui Dinu Cernescu Mielul turbat. Unii tovarăși nu 
sint pe deplin convinși că Dinu Cernescu a avut dreptul să facă din această piesă 
ceea ce a făcut. Cred că e bine să ne postăm de la început pe poziția că regizorul 
are dreptul să facă orice dintr-un text dacă prin ideile lui regizorale el slujește mai 
bine textul. Important e să nu trădăm mesajul autorului, să nu falsificăm fondul de 
dei al lucrării dramatice. Dinu Cernescu a pornit de la realitatea că piesa lui Ba- 
ranga conține germenii unei satire maiakovskiene. El a despărțit cu grijă, în mod 
ostentativ — conform textului — personajele pozitive de cele negative. Pe acestea 
din urmă le-a pus sub o lupă care mărea în mod considerabil cusururile lor. Aşa a 
ajuns la caricaturizarea excesivă a personajelor negative. De altfel, regizorul a avut 
grijă să îmbrace grupul negativilor, pe lîngă hainele obișnuite, şi cu papuci de ar- 
lechini, arătind şi prin asta publicului că aceștia sînt într-adevăr nişte fantoșe. 
Tot regizorul a mai creat şi o interesantă dedublare de teatru în teatru, astfel că 
personajele deveneau propriii lor spectatori, şi, în consecință, propriii lor critici. 
Toate acestea se găseau sub forma incipientă în piesă, iar regizorul le-a dezvoltat 
intr-un mod liber, dar dependent de text. E adevărat că în spectacol există şi multe 
lucruri gratuite (telefonul care vine de sus, bicicleta antediluviană a lui Bontaș), dar 
important e spiritul general al spectacolului, linia lui directoare. Caz asemănător și 
în Cum vă place, unde trăsătura esenţială a spectacolului este căutarea unui stil mo- 
dern pentru înscenarea unei piese de Shakespeare, iar «teribilismele» rămîn pe planul 
al doilea, deși, uneori, devin obositoare. Trebuie să menţionez că în acest spectacol 
clasic se îmbină cultura unei epoci, cristalizată pe scenă printr-o legătură strînsă 
intre literatură, teatru, dans, plastică... De aceea, cînd judecăm un spectacol, e bine 
să ţinem seamă că există adevăruri mari şi adevăruri mici, e bine să subordonăm 
adevărurile mici, care sînt, de obicei, chestiuni de detaliu, adevărurilor mari care 
compun în ultimă instanță mesajul major al spectacolului. Bineînţeles că nu mă 
pot referi decit la piesele care au un mesaj clar şi interesant. La piesa lui Al. I. Şte- 
fănescu, de pildă, efortul regizorului a fost inutil, deoarece deficienţele pornesc 
chiar de la text. 

S-a vorbit aici mai ales despre profilul a două teatre : Teatrul Regional Bucu- 
reşti şi Teatrul de Comedie. Nu e greu să deducem că dacă aceste două teatre au 

un început de profil asta se datoreşte în primul rînd unei platforme regizorale co- 
mune. Regizorii acestor teatre se înțeleg între ei. Mult mai bine decit cei de la 
Teatrul „Lucia Sturdza Bulandra“ şi — să mă ierte tovarășii mai în virstă — mult, 
mult mai bine decît cei de la Teatrul Naţional „I. L. Caragiale“. 

Această platformă comună este lucrul cel mai de preţ. E adevărat că el este 
specific, în cazul de față, mai ales tinerilor cu o personalitate încă nu pe deplin 
conturată. Dar să sperăm că acest elan tineresc, care a căpătat o bază teoretică, nu 
va dispărea o dată cu înaintarea în vîrstă şi că tinerii regizori nu vor abandona 
steagul combativităţii pentru nou, pe care l-au ridicat acum cu atita impetuozitate“. 


În continuarea lucrărilor seminarului, Gheorghe Leahu, directorul 
Teatrului de Stat din Timişoara, a adresat adunării invitația de a se 
ține la Timișoara următoarea întrunire regizorală de ordin republican. 
În cuvîntul său el s-a ocupat de unele aspecte specifice muncii teatrelor 
din regiuni, pledind pentru o mai susținută consemnare și analizare în 
presa centrală şi de specialitate a activităţii lor. 


e LUCIAN PINTILIE: 


„Vechiul poate deruta, poate fi foarte spectaculos, 
chiar atrăgător; după cum noul poate fi mai sfios, 
mai modest, cu o strălucire interioară care trebuie 
însă văzută“. 


vorbit apoi Lucian Pintilie, regizor la Teatrul „Lucia Sturdza Bulandra“, re- 

۸ ferindu-se la lipsa de unitate în vederile artistice ale regizorilor acestui teatru. 

„Există în Teatrul „Lucia Sturdza Bulandra“ două tendințe: una a ac- 

torilor de interiorizare, alta a actorilor mai exteriorizaţi. Trebuie să spunem că aceasta, 
intrucîtva, contribuie la lipsa de unitate. 

Mai există încă, din nefericire, contrazicîndu-se cu stilul nou sub raportul 
mijloacelor actoricești, anumite reziduuri, anumite reminiscențe ale vechiului stil 
regizoral al Teatrului „Lucia Sturdza Bulandra“, care poartă pecetea unei regizări 
de gust burghez, încărcat, naturalist, dulceag. Actorii fruntaşi s-au străduit să nu 
intre sub influența acestui stil şi să nu capete pecetea acestui gust burghez ; totuşi, 
trebuie să recunoaștem că a existat această pecete de naturalism dulceag. 

Mai departe vreau să spun că este foarte important că toate fenomenele semna- 
late de către toţi cei care au vorbit — lupta împotriva rutinei, a manierismului şi 
toate celelalte aspecte — se discută aici sub semnul luptei dintre vechi şi nou. Acest 
lucru foarte important este mult mai nuantat şi mult mai complicat decit pare, şi nu 
are nicidecum o înfăţişare schematică. Vechiul poate deruta, poate fi foarte spec- 
taculos, chiar atrăgător ; după cum noul poate fi mai sfios, mai modest, cu o strălu- 
cire interioară care trebuie însă văzută. De altfel, cred că noul şi vechiul se află 
concomitent în fiecare dintre noi şi nimeni nu este posesorul absolut al noului 
sau al vechiului. 

Vreau să reamintesc că a esenţializa lumina, a reduce recuzita sînt procedee 
ce pot exprima cu strălucire şi vechiul, pentru că şi un «vechi» poate fi machiat 
contemporan“. 3 

Vorbind în continuare, după susținerea spectacolului Cum vă place și aprecie- 
rea interpretării lui Clody Bertola în Rozalinda, Lucian Pintilie a expus concepția 
sa despre spectacolul Un strugure în soare, pus de el în scenă, încheind cu urmă- 
toarele cuvinte : 

„Mijloacele actoriceşti care s-au dovedit învechite trebuie să fie înlocuite. În 
teatrul nostru există și mijloace moderne alături de cele vechi. Trebuie să ne gîndim 

mai mult la înlăturarea acestora din urmă, la ridicarea măiestriei profesionale pe 
plan actoricesc“. 


Ariana Kuner, regizoare la Teatrul de Stat din Botoșani, a pledat 
cu stăruință pentru prezența regizorului animator în teatru. 

Ion Petrovici, directorul Teatrului de Stat din Petroşeni, şi regi- 
zorul Dan Radu Ionescu de la Teatrul de Stat din Timişoara au atins. 
de asemenea, probleme ale muncii regizorilor din regiuni, solicitînd 
presei o mai mare atenţie față de rezultatele artistice ale colective- 
lor din țară. 

Șirul vorbitorilor s-a încheiat cu intervenţia Elenei Negreanu, re- 
gizoare la emisiunea „Teatru la microfon“, care a ridicat în fata adunării 
probleme specifice muncii de popularizare a dramaturgiei pe calea undelor. 

Lucrările seminarului au fost încheiate de tovarășul Virgil Florea, 
vicepreședinte al Comitetului de Stat pentru Cultură și Artă, care a 
subliniat însemnătatea acestei consfătuiri pentru activitatea noastră tea- 
trală, punind accentul pe sarcinile ce revin, în etapa actuală, regizorilur 
şi oamenilor de teatru. 


eminarul regizorilor a prilejuit un rodnic schimb de păreri. El a făcut bilanţul 

unei stagiuni bogate, iar discuţiile au scos în evidență valoarea unor realizări ca : 

De n-ar fi iubirile... de Dorel Dorian — regizor Radu Penciulescu (Teatrul pentru 
Tineret şi Copii), Secunda 58 de Dorel Dorian — regizor Ion Simionescu (Teatrul de 
Stat din Brașov), Costache şi viața interioară de Paul Everac — regizor Ion Olteanu 
(Teatrul „Lucia Sturdza Bulandra“), Îndrăzneala de Gheorghe Vlad — regizor Mihai 
Dimiu, laşii'n carnaval şi Millo director de Vasile Alecsandri, Mielul turbat de Aurel 
Baranga — regizor Dinu Cernescu (Teatrul Regional București), Mi se pare romantic 
de Radu Cosașu şi Procesul domnului Caragiale de Mircea Ştefănescu — regizor Da- 
vid Esrig (Teatrul de Comedie), Celebrul 702 de Al. Mirodan — regizor ]. Taub şi 
Război şi pace dramatizare de E. Piscator după Lev Tolstoi — regizor O. Rappaport 
(Teatrul Maghiar de Stat din Cluj). Copiii soarelui de Maxim Gorki — regizori Liviu 
Ciulei şi Lucian Pintilie, Al patrulea de K. Simonov — regizor Dinu Negreanu (Tea- 
trul „Lucia Sturdza Bulandra“), Oceanul de Al. Stein — regizor Mihai Raicu (Teatrul 
de Stat din Sibiu), Orfeu în infern de Tennessee Williams — regizor Moni Ghelerter 
(Teatrul Naţional „I. L. Caragiale“), De Pretore Vincenzo de Eduardo de Filippo 
(Teatrul pentru Tineret şi Copii) — regizor Dinu Cernescu (Teatrul de Stat din 
Ploiești) — regizor Valeriu Moisescu. Sfinta Ioana de Bernard Shaw — regizor Dan 
Nasta (Teatrul de Stat din Timişoara). Svejk în al doilea război mondial, de Bertolt 
Brecht — regizor Lucian Giurchescu (Teatrul de Comedie), Ascensiunea lui Arturo 
Ui poate fi oprită de Bertolt Brecht — regizor Radu Miron (Teatrul Naţional 
din Craiova). 

S-a remarcat în mod deosebit activitatea unor colective care și-au dobindit o 
personalitate proprie în ansamblul vieţii noastre teatrale : Teatrul de Comedie, Tea- 
trul Regional Bucureşti şi Teatrul pentru Tineret şi Copii. Aceste colective aduc un 
suflu proaspăt în mișcarea teatrală, militind pentru adevărata contemporaneitate, 
atit in tematica spectacolelor cât şi în realizarea lor. 

E îmbucurător faptul că în peisajul de ansamblu al teatrelor din Capitală cele 
mai multe succese s-au realizat cu piese din dramaturgia contemporană şi — în pri- 
mul rind — din dramaturgia originală. Au fost totuși şi unele spectacole cenușii, 
amorfe, lipsite de mesaj clar şi combativ. Față de acestea, participanţii la seminar 
au arătat o justificată intransigenţă. Au fost discutate în acest sens: În noaptea asta 
nu doarme nimeni de Florian Potra (Teatrul „C. I. Nottara“) — regizor Sanda Manu, 
Macbeth de Shakespeare (Teatrul Naţional „I. L. Caragiale“) — regizor Mihai Bere- 
chet, Secunda 58 de Dorel Dorian (Teatrul de Stat din Galaţi) — regizor Ion Bologa. 


Scenă din „Nuntă la castel“ de Siită András 
la Teatrul de Comedie 

Camera fierbinte de Al. I. Ştefănescu (Teatrul „Lucia Sturdza Bulandra“) — regizor 
Dinu Negreanu, Dacă vei fi întrebat de Dorel Dorian (Teatrul de Stat din Braşov) — 
regizor M. Oniceanu, Flori vii de N. Pogodin (Teatrul Muncitoresc C.F.R.) — regizor 
Mihai Dimiu. Este necesar, deci, ca pe viitor să se manifeste o mai înaltă exigență 
ideologică şi artistică. 

Mult dezbătută în seminar a fost problema rolului şi a responsabilității regi- 
zorului. Numeroşi regizori, în special tineri, au dat dovadă în această stagiune de 
spirit de iniţiativă, folosind mijloace îndrăzneţe în exprimarea ideilor noi, aducînd 
astfel un valoros aport la evoluţia artei noastre scenice, pe linia bogată, multilate- 
rală a realismului socialist. Ei au jucat un rol însemnat în acțiunea de promovare 
a dramaturgiei originale, conlucrînd în mod creator cu autorul. Astfel, Radu Penciu- 
lescu a contribuit mult la valorificarea piesei De n-ar fi iubirile... de Dorel Dorian, 
regizorii Teatrului de Comedie L. Giurchescu la realizarea piesei Nuntă la castel de 
Sütö András, iar D. Esrig la Mi se pare romantic de Radu Cosașu. Regizorul Dinu 
Cernescu a montat într-o viziune originală şi interesantă comedia Mielul turbat de 
Aurel Baranga, iar M. Dimiu — Îndrăzneala de Gheorghe Vlad. 

Seminarul a luat în discuţie importante probleme de creaţie şi de organizare 
a muncii din teatre: munca regizorului cu actorul (în această privinţă, mulţi vorbi- 
tori au stăruit asupra necesității alcătuirii mai judicioase a distribuţiilor, criticînd 
cazurile de folosire nerațională a cadrelor actoriceşti) ; repartiţia echilibrată a regi- 
zorilor între teatrele din ţară ; obligaţiile directorilor de scenă față de teatrul în care 
activează (lupta împotriva degradării spectacolului, consolidarea colectivelor de ac- 
tori) ; lupta împotriva rutinei. 

Considerăm că toate aceste probleme merită să constituie şi în continuare 
obiectul dezbaterilor între oamenii de teatru. 

Participanţii la seminar au făcut diferite propuneri privind reînființarea sec- 
tiei de regie la Institutul de teatru, organizarea de seminarii interregionale la Cluj, 
Timişoara, Brașov etc., care să permită schimburi de experienţă mai vii şi mai efi- 
ciente între teatrele din regiuni ; s-a propus ca următorul seminar al regizorilor 
să fie organizat la Timişoara. 

Pentru a asigura un schimb raţional de regizori între teatre, s-a propus ca di- 
recțiile teatrelor să alcătuiască planuri concrete ale muncii regizorale, eşalonate pe 
una sau două stagiuni, avînd în vedere deplasarea regizorilor în regiunile care nu 
dispun de cadre corespunzătoare. 

Pentru ca spectatorii din Bucureşti să cunoască realizările teatrelor din aite 
oraşe, s-a propus înființarea în Capitală a unui teatru special, în care colectivele 
din regiuni să poată prezenta cele mai bune spectacole. Pînă la realizarea acestui 
deziderat, credem că s-ar putea continua schimburi de experienţă de felul celor care 
au avut loc anul acesta între Teatrul pentru Tineret şi Copii şi Teatrul „Lucia 
Sturdza Bulandra“ cu Teatrul de Stat din Ploiești. 

Abordind probleme de seamă ale muncii regizorilor, seminarul a constituit un 
eveniment de reală importanță în viața noastră teatrală, dezbaterile prilejuind ma- 
nifestarea unui rodnic schimb de experienţă şi a unei sincere năzuinţe spre nou. 

Dorim din toată inima ca în cursul viitoarei stagiuni activitatea regizorilor 
să adauge noi succese mișcării noastre teatrale. 

PERSONAJELE 


(în ordinea intrării în scenă) 


Aneta 58 de ani 
Maria Proca 36 de ani 
Pavel Proca 44 de ani 
Brinduşa 25 de ani 
Titi Dima 37 de ani 
Liviu Nache 50 de ani 
Didona Nache 40 de ani... şi ceva 
Virgil Rucăr 36 de ani 


Gheorghe Mocanu 39 de ani 
Priboi 39 de ani 
Bogdan Athanasescu 48 de ani 
Bălăceanu 73 de ani 


Înlocuitoarea doamnei Nache 


Ilustrația de SERGIU SINGER 


Fiecare act poate fi jucat de la început pînă la sfîrşit fără pauză. 
In interesul gradaţiei însă, fiecare dintre cele trei acte e împărțit în trei 
„tablouri“, fără schimbare de decor şi fără cădere de cortină. De aceea, 
ori de cite ori se indică în text TREI LOVITURI DE GONG, regizorul 
va proceda astfel : 

La sfirşitul replicii sau momentului respectiv răsună tare prima 
bătaie de gong. După 2—3 secunde, se aude a doua lovitură, o dată cu care, 
brusc, s-au stins luminile 2—3 secunde, și apoi se reaprind subit luminile, 
tot atit de sincronizat cu izbucnirea celei de-a treia lovituri. Finalurile 
de act — normal, cortină fără gong. Începuturile — o variantă asemănă- 
toare pauzelor de tablou. 

A cC F U E 1 


La Proca acasă. Hol mare, totodată odaie de lucru. Birou larg, fără sertare, 
cu o faţă de masă. Zidurile căptuşite cu rafturi care par făcute la date diferite; 

mai tirziu acoperit 
eventual, o scăriță de 


bibliotecă, Pe birou, o lampă excesiv de tehnică, din acelea folosite de obicei la planșetă. In stinga, o 


ușă (nu-i nevoie să se ای‎ 
stinga, cu glasvand, spre 


care dă spre antreu. Alte două uşi, vizibile, în părțile biroului; cea din 
ormitor, cea din dreapta, 


spre bucătărie, Locuinţa e lipsită de eleganță. 


Singură în scenă, Aneta mătură şi mormăie. Lumină redusă, Intră Maria, care gospodăreşte şi ca; aprinde 


lumina mare, se uită pe jos. 

MARIA  (înfrigurare plăcută înaintea 
unei vizite) : Şi sub covor! 

ANETA : Şi sub covor... (repetă întot- 
deauna cu o intonaţie diferită) şi sub 
covor... (Dar mătură în altă parte.) 

MARIA : Aneto, dacă vii aici de două 
ori pe săptămînă ca să mă ajuţi, a- 
tunci măcar ajută-mă. Auzi ? şi sub 
covor. 

ANETA : Mda... așa, 
tura s-a tocit... 

MARIA (rabdă încă): Aneta, mă auzi ? 

ANETA (pe neașteptate, tare): Am 
auzit ! (Și slab.) Am auzit... 

MARIA (întinde degetul să spună, dar 
Aneta i-o ia înainte.) 

ANETA : Şi sub covor... (Mişcări de- 
monstrative.) Şi sub covor... 

MARIA : Şi te rog, te-am rugat de o 
mie de ori: nu mai repeta mereu cu- 
vintele... Înţelegi ۶ 

ANETA : Înţeleg. (Altă intonaţie.) În- 
teleg. (O linişteşte.) N-o să mai re- 
pet... (Dar se înăbușă; în şoaptû.j 
N-o să mai repet... 

MARIA : Chiar acum te-am rugat să... 

ANETA. (izbucneşte majestuos) : Da’ ce, 
credeți că-s surdă? Surdă? (Re- 
pede.) În casa asta, ori vorbesc toți 
în şoaptă, ori ţipă! Sub covor tre- 
buie să mături din vreme, nu aşa, 
toate deodată, Aneta încolo, Aneta 
încoace, pe birou să nu umbli, că-i 
răscoleşti hiîrtiile, ceară de parchet 
mai așteaptă, că tovarășu' a cum- 
părat niște cărţi, şi deodată musa- 
firi, tichie de mărgăritar, că dac-ar 
şti tovarăşu' cîţi vin... 

MARIA : Da’ nu mai bombăni atîta. 
nu te-am întrebat. vreau numai să 
fie curat, o casă curată, o casă nor- 
mală, omenească. 

PAVEL (în ușă, cu o carte, fals afec- 
tuos): Măriuco, m-ai mutat din bi- 
rou, dar mi-ai spus că o să fie li- 
nişte... 

MARIA : Nu te-ai schimbat încă? O 
să te găsească aşa ! 

PAVEL: Mă schimb la vreme. dar 
acum lucrez — dacă-i liniște. (Aneta, 
mimică de compătimire.) 

MARIA : „Lucrez, lucrez ۱۰ Astă seară 
aveai de gînd să mergi la consfătui- 


o zi-două... mă- 


` MARIA : Poftim, paradisul! 


rea aceea, n-aveai în program să lu- 
crezi ! 

PAVEL: Da, mare poftă am avut de 
ucenicii ăia, am vrut să te iau şi pe 
tine. (Destins.) Mai scoteam niţel 
capul din birlog, vezi o grămadă de 
chestii care-ţi fac plăcere... Dar n-ai 
vrut consfătuire : acu’, dacă-s acasă, 
aş mai lucra puţin — dacă-i linişte. 
(Dă să se retragă.) 

MARIA (straniu, în sus): Psss! l-auzi! 
(Aneta se uită mirată în tavan, Ma- 
ria îşi cuprinde urechile.) Ah, liniş- 
tea asta! Îmi vuieşte auzul! El să 
aibă liniște, şi eu — cu Aneta... 

PAVEL: Aneto, frate, ai vreo plin- 
gere ? 

ANETA (a schimtat tonul): Lăsaţi, to- 
varășule, vorbeam şi eu cu doam- 
na... cu doamna, tovarășule. Biroul 
e gata, da’ de-o să puteţi lucra, nu 
știu (complice) nu știu... (Exit.) 

MARIA : Extraordinar, pe mine mă 
bate mereu la cap şi în fața ta nu 
suflă o vorbă. 

PAVEL (se şi înfundase in lucru): Ai 
spus ceva ? 

MARIA (zimbeşte): E banal, mi-e ru- 
şine, nevasta e-un animal ciudat, ca- 
re-şi cicăleşte bărbatul. E banal, e 
urit (calină) dar nu mă pot împie- 
dica să nu te cicălese. (Il mingiie.) 
Pe capul meu cad toate, nici să te 
schimbi nu vrei... Afară de Atha- 
nasescu, am mai invitat cîțiva oa- 
meni acolo — prima seară după doi 
ani de zile — şi pur şi simplu mi-e 
frică să-ţi spun. Aneta iarăşi... nu 
suflă o vorbă. 

PAVEL : Sint atit de fioros ? 

MARIA : Eşti. Ai o nervozitate dră- 
cească. Dacă vorbeşte cineva în a 
treia casă de aici. sari în sus; li- 
niştea de mormint, sacrificiile, tot 
ce e neomenesc ţi se pare normal; 
şi tot ce-i omenesc te scoate din 
răbdări, ca pe un diavol cu bici 
care a dat peste... peste... 

PAVEL (fără răutate): Peste paradisul 
organizat de tine, draga mea. Pe ci- 
ne-ai mai invitat ? 

Ai ceva 

de diavol in tine, idealist, neome- 

nesc, uite, de aceea n-am putut să 


fac mai nimic după luarea licenţei, 
m-au doborit poverile: tu de nimic 
nu vrei să auzi, numai munca şi 
munca. Mă mir că nu mi-ai spus 
pină acum de cite minute te rețin 
din lucru. 

PAVEL (fără să privească ceasul) : Trei- 
sprezece... 

MARIA (făcea ordine, s-a întrerupt, 
amărăciune plus amuzament) : Lume, 
lume, ascultă un om diavolese ca- 
re-şi cronometrează nevasta cu În- 
frigurarea unui antrenor sportiv, mă- 
nincă după ceas, doarme cu ceasul, 
toată viaţa lui, minut după minut, 
e dată pentru... pentru... (Se înă- 
bușă.) 

PAVEL (aruncind creionul, părăseşte 
biroul, o apucă de umeri): Hai, nu 
te mai necăji, o să-i primesc cum 
îți place ţie: „Poitiţi, poftiţi...“ 

MARIA (imbunată, bănuitoare) : Pavele, 
tu ai în cap ceva... O să-i grăbești, 
să mai poţi lucra după miezul 
nopţii ! 

PAVEL : Nu, zău... la tine mă gindesc. 
că n-o să mai ai timp să te îm- 
braci... (Cam fals.) Ştii, cu rochia 
aceea mov. 

ANETA (capul pe uşă): Să scot înve- 
litoarea de pe fotoliu ? (Maria e sur- 
prinsă.)... De pe fotoliu ? 

MARIA : Vin imediat. Pavel, tu pregă- 
teşti ceva... 

ANETA : Păi da, îi lipseau numai mu- 
safirii... musafirii... 

MARIA. : i-am spus că vin! (Aneta 
închide, Maria îi ia lui Pavel car- 
tea, îi răvășește părul.) Hai, îmbra- 
că-te... înțelege, dragule, că pentru 
tine am făcut-o. Muncă şi iar mun- 
că — altceva nu ştii. Ai dreptate, 
însă (îi face un cirlionț) trebuie 
Măriuca ta să te-nveţe să-ți faci 
și unele legături simple, omenești, 
chiar în interesul ideilor pe care le 
aperi. Uite, anii trecuţi, cum a luat 
Athanasescu premiul ? (Scenele de 
pină aici au fost semi-zimbitoare, 
personajele simțindu-se deasupra 
unei banale discuții conjugale. De 
aci, înfruntare directă.) 

PAVEL (s-a ridicat): Pină-acum am 
glumit, dar dacă începi iar, nu știu, 
zău, ce fac! Răstorn toată casa, pen- 
tru tine asta-i cea mai grozavă ame- 
nințare. 

MARIA (afectează veselia): Poftim, 
vezi că eşti nervos? Athanasescu e 
un savant, o forţă, cum îi spui tu, 
n-am zis nu, dar pe lingă asta con- 
tează şi impresia pe care o face 
cineva. 


PAVEL (încordare): Ce vrei să spui? 

MARIA : Ştii prea bine. 

PAVEL: Nu, dacă ai început, hai să 
lămurim totul pînă la capăt. Chiar 
acu, pină vine. Mereu îmi faci aluzii. 

MARIA : Mă provoci ? 

PAVEL : Te somez. 

MARIA (rar): Ei bine, lucrările lui 
Bogdan Athanasescu... 

ANETA (capul): Doamnă, eu scot sin- 
gură învelitoarea... înve... 

MARIA: Vin imediat, închide !... Ei 
bine, ajutorul pe care l-ai dat la lu- 
crările directorului tău, apreciatul 
tău... 

PAVEL : Ti-am explicat că Bogdan stă 
în fruntea unui institut. Premierea 
lucrării sale e o cinste făcută insti- 
tutului... 

MARIA : Şi idealistului, supraomenes- 
cului,  romanticului său adjunct (il 
arată strigind) Pavel Proca ! 

PAVEL (cu spatele): Nu e nici un se- 
cret în asta : figurează acolo, pe co- 
perta interioară, și numele meu, pri- 
mul pe lista colectivului care l-a aju- 
tat în lucru. 

MARIA : Lista cuprinde oamenii care 
au colaborat la strîngerea materia- 
lului. Eu vorbesc de concepţia lu- 
crării. 

PAVEL: Dar concepția generală, dră- 
guţo, nu e proprietatea particulară 
a mea sau a lui Bogdan: proprie- 
tarii ei, dacă te interesează, sint mi- 
lioane de oameni, cauza... 

MARIA : Gata, a început, cum e în- 
curcat începe cu lozinci! Să cred 
formulele lui şi nu ceea ce văd cu 
ochii mei! La acest birou (bate cu 
mîna) s-a lucrat, noapte de noapte, 
pînă la 3 şi 4 dimineaţa, aici era 
să-mi pierd eu soţul, aici am cărat 
cafea după cafea, de parcă aş fi 
încărcat un cazan gata să explodeze ; 
în această casă, sub firma unei cau- 
ze, lucrează suflete omeneşti spre 
gloria pudratului... 

PAVEL: Sigur, asta e: că-şi dă cu 
pudră de talc după ce se rade. 
Obrazul. Ce e în capul lui nu con- 
tează. Şi totuşi, draga mea, de aceea 
ai cărat cafele : pentru că ce era în 
capul lui nu era atunci şi în al meu. 
Şi a trebuit să gonesc peste ani, ca 
să-l pot ajunge. Pentru că între el şi 
mine erau anii cînd fusesem fugărit 
şi cmd n-am putut să fac ştiinţă. 

MARIA : Da, tu erai fugărit şi el se 
ocupa de ştiinţă ! 

PAVEL : Şi ce vină are el? Nu el m-a 
fugărit. El, cînd m-a căutat Sigu- 
ranta, mi-a dat adăpost în casa lui. 

MARIA : Da, şi a doua zi te-a invitat, 
prietenește, să pleci ! 

PAVEL: Ce voiai să facă? Mi-a dat 
adăpost, dar nu era comunist, nu 
făcea politică, nu se pretindea erou, 
nu voia să fie pus la zid. Acum e 
un om de-al nostru, dar atunci ju- 
deca altfel. Ştiinţa, cică, trebuie să 
se ţină de o parte: asta era concep- 
tia lui şi în felul lui a fost corect. 

MARIA : Lasă, crezi că am uitat cum 
mi l-ai pictat în '45 ? 

PAVEL: În '45 alta era perspectiva, 
exageram... 

MARIA : Eh, ia să-l critice într-o şe- 
dinţă nu ştiu unde, imediat i-ai da 
dreptate nevesti-ti ! 

PAVEL: Uiţi, dragă, uiţi... Cînd au 
tăbărit pe el cîțiva şi au vrut să-l 
scoată de peste tot, le-am dat eu 
dreptate ? 

MARIA : Ai greșit atunci! Dacă nu te 
duceai la partid să-l aperi... 

PAVEL: Aş fi avut cale liberă, nu? 
Ph ! Dacă ne-am fi luat după cîţiva 
intriganţi, azi am fi fost certaţi cu 
mulţi cărturari. nu ne-ar fi mers 
uşor în ştiinţă. Şi ştii la cine m-am 
dus şi cine mi-a dat dreptate şi l-a 
apărat pe Bogdan. 

MARIA : Ţi-a dat dreptate pentru că 
ai fost tu, pentru tine ţi-a dat drep- 
tate, nu pentru el. El nu merita. 

PAVEL : Dac-ar fi așa, de ce l-ai mai 
invitat acum ? (Ea se smucește, plea- 
că, întorcînd comutatorul. Lumină de 
la lampa de birou şi, secundar, de la 
dormitor. Uşa deschisă.) Să-ţi spun 
eu de ce. Pentru că îl admiri. Bir- 
feala e consolare. El reprezintă suc- 
cesul în viaţă. Ce n-ai da să mă vezi 
în locul lui! Mai puţin lucru în 
echipă, mai multă glorie personală ! 

MARIA (în capot; cu o linişte ciu- 
dată): Cît dispreţ. Spui că lucrezi 
pentru oameni, și n-ai încredere în 
omul de lingă tine. (De dincolo.) 
Vreau să te mai scot din umbră, 
asta e tot. (Datorită lămpii de birou, 
umbra lui Proca face efecte pe raj- 
turi, pe perete...) Fără umbra în care 
te ţii, n-ar exista nici strălucire. 
(Reintră.) Eşti ca întunericul unei 
săli de cinema : fără întuneric nu se 
vede filmul. Acum de ce ai rămas 
aşa ? 

PAVEL: Am obosit. Îi explici unui 
om ceva, mereu şi mereu, te înţelege, 
dar cînd ajungi la un lucru adînc, 
care mişcă sufletul, el rămine undeva 
pe la ghişeul de intrare... 

MARIA : Sint proastă...(?) 

PAVEL : Nu, nu-i asta... Închipuieşte-ți 
doi îndrăgostiți : pentru ei, cele mai 
banale cuvinte sînt pline de înțeles 
şi poezie, mişcă inima. Apucă-te însă 
şi ascultã-i : „Porumbița mea albă, 
ursulețul meu de catifea...“ — sună 
dulceag de îndată ce-i ascultă alt- 
cineva — „iepurașule, cireşică mică“... 

ANETA: Mă scuzaţi, nu ştiam că... 
(Ezit.) 

MARIA : Vă plingeţi că nevestele nu vă 
înţeleg, ca să ocoliți discuţia. La in- 
stitut, dacă te-ar întreba cineva. le-ai 
vorbi o oră şi două, dar aici... Ce 
poate să înţeleagă o nevastă ? 

PAVEL (cu fața la rampă; pauză; în- 
cepe încet, apoi mai tare): Dacă 
mi-ar cere socoteală la institut, le-aş 
spune că nu sint singur (exit Ma- 
ria), că sint o parte dintr-un întreg. 
Le-aş aminti cite am dobindit lucrind 
cot la cot cu Bogdan și le-aș spune 
că, la rindul meu, toate ideile vechi 
pe care le-am văzut la el, toate ba- 
rierele, am căutat să le sfarm cu 
mina mea. Le-aş spune că sint min- 
dru de succesul lucrării lui, pe care 
l-a meritat. Le-aş spune că nu există 
numai celebrități, că există lucru in 
echipă, le-aş spune că în spatele erou- 
lui muncii socialiste stă poate mama 
anonimă care l-a hrănit şi l-a învăţat 
să fie om, stă echipa lui, inginerul 
cu care s-a sfătuit. că în recordul 
lui bate şi inima unui secretar de 
organizaţie poate criticat de trei ori 
pe an pentru că n-a îndrumat bine 
agitația.  (Reintră Maria.)  Le-aş 
spune... 

MARIA : Cum îmi vine cu mărgele albe 
peste movul ăsta 7 Ti-am dat satis- 
facţie : vezi ce superficială sînt ? Vor- 
beşti de eroism, iar eu — cu toaleta. 
Aşa „ieste“ femeile. 

PAVEL : Îţi faci caricatura ? 

MARIA : Dacă nu pot ţine discursuri 
ca tine. Aş striga şi eu... uite... (Ges- 
ticulează şi, ținînd poala rochiei ele- 
gante, suie scărița.) Femei, fete, to- 
varăşe! Să nu vă căsătoriţi nici- 
odată cu oameni prea romantici ! Fe- 
riţi-vă, mai ales, de rrrevoluţionarii 
îndărătnici. Sărutaţi-vă cu ei, e bine: 
sărutul lor are ceva aprig, neîmblin- 
zit, şi asta e bine. Dar nu-i luaţi de 
bărbaţi, pentru că ei, în sufletul lor, 
visează luptă şi nu căsnicie. Visează 
ciocniri şi scîntei, război cu duşma- 
nul, cu somnul, cu nevasta, cu ei 
înşişi... 

PAVEL (de la birou, stind): Cu egois- 
mul, draga mea... 

MARIA : Sint aprigi, sublimi, dar nu-s 
buni de căsnicie. 

PAVEL: Ochiţi oamenii de succes: 
garantat ceară de parchet de două 
ori pe lună... 

MARIA: Plimbați-vă cu romanticii, 
înãltati-vã gîndirea, învăţaţi alături 
de ei să cugetaţi la lucruri nobile, 
la galaxii şi poezii, la soarta omu- 
lui în univers și la spiritul de echipă, 
iar apoi, dragele mele, dacă vreţi 
să aveţi o amintire plăcută toată 
viaţa, lăsaţi-i aşa, cu iubita lor cea 
mare, cu steaua care le conduce 
pașii, iar voi luaţi-vă un om nor- 
mal : nu diavol, nu bucăţică dintr-un 
întreg falnic, ci un om mărunt poate, 
dar cu propriile lui năzuinţe, un om 
care... (Soneria.) Au venit! (Se dă 
jos, speriată.) 


TREI LOVITURI DE GONG 


PAVEL (ceasul): Nu se poate. Mai e 
aproape un sfert de oră. 

MARIA: Şi tot nu te-ai schimbat! 
Aneto, deschide ! 

ANETA: Schimbaţi-vă,  tovarășule, 
schimbaţi-vă, că doamna e gata 
aproape... (Priveşte decolteul.) A- 
proape ! 

MARIA : Primește tu, că nu m-am 
pieptănat încă. (Exit. În urma Anetei, 
plimbindu-şi ochii prin odaie, Brin- 
duşa. Pavel, cam fisticit., mina prin 


păr.) 

BRÎNDUŞA (către glasvand): Mă tem 
c-am venit prea devreme. 

MARIA (întredeschide) : Brinduşo, iar- 
tă-mă, drăguţo, vin într-o clipă. Pa- 
vele, ce faci ? 

BRÎNDUŞA (fără să dea atenţie miinii 
lui) : Iertați-mă pe mine, mi se pare 
că am venit prea devreme. (Dar Ma- 
ria închisese.) 

PAVEL: Dumneata nu vii 
prea devreme. 

BRĪNDUŞA : E o ironie pe care n-o în- 
teleg. 

PAVEL : Şi de ce ar fi o ironie? Eşti 
tinără, tinerii adevăraţi merg totdea- 
una înainte. 

BRÎNDUŞA (întoarcere bruscă spre el): 
Am înțeles: vă referiți la lucrarea 
pe care am întirziat-o, făcînd insti- 
tutul să piardă 430 de minute şi 15 
secunde. Dacă fiecare ar întirzia zil- 
nic numai 10 minute, într-un an s-ar 
pierde o sumă din care s-ar fi putut 
construi 28 de apartamente. Nu-i 
aşa ? 

PAVEL (necăjit) : Nu de asta vorbeam, 
dar. în sfîrşit, n-am de ce să mă 


niciodată 

dezvinovăţesc. (Sever.) Şi dac-ai în- 
3213 lucrarea, cu atit mai rău. Ze- 
flemeaua asta cu apartamentele o să 
ţi-o amintesc cînd o să te măriţi şi 
o să vii să ceri locuinţă! O să vezi 
atunci ce înseamnă casă. o să ai 
patru copii și o să... (Stingaci.)... 
Dar ia loc, te rog, ia loc. 

57107005۸ : Vă mulţumesc, sînteţi plin 
de grijă față de om. În prezenţa 
dumneavoastră, mă simt cel mai pre- 
tios capital. Dar cum de aţi invitat 
o colaboratoare oarecare ? Sau poate 
soţiei îi datorez onoarea ? 

PAVEL (se gîndeşte): Dumneata porți 
un război surd, care nu-mi place. 
Ai ceva să-mi reproşezi ? spune de-a 
dreptul ! 

BRÎNDUŞA : N-aș vrea să fiu obraz- 
nică. 

PAVEL : Obraznică ești, dar nu te cre- 
deam şi fricoasă. O să te retrogradez 
poate ? 

BRÎNDUŞA : O, nu, dumneata... dum- 
neavoastră (va schimba mereu sin- 
gularul cu pluralul) nu faceţi decit 
ce e just. Iar eu sint un cadru tînăr, 
adică nu cunosc frica. Dar mi-e greu 
să vă spun — dar o să spun, ca să 
nu crezi că mi-e frică. Ce vă repro- 
şez ? Tocmai asta: că sînteți ire- 
proşabil. Sinteţi perfect. Per-fect! 

PAVEL : Vrei să spui plic-ti-cos ? 

BRÎNDUŞA (însuflețindu-se): O, plic- 
ticos e putin spus! (Rîde.) Vedeţi, 
m-ai făcut să devin obraznică. Sîn- 
teți (caută cu mîna în aer)... planifi- 
cat, din cap pină în picioare... (Se 
uită la el.) Totul e organizat, echi- 
librat, înșurubat, raţionalizat, stăpî- 
nit, nici o deraiere, nici la dreapta, 
nici la stinga, o mașină care proce- 
dează mereu just, nici necazuri, nici 
bucurii excesive, muncă... totul e 
per-fect... Zău, cuvint mai rău nu 
găsesc. 

PAVEL (zimbind) : Şi care e idealul du- 
mitale de om ? 

BRÎNDUŞA : Să ţi-l spun dumitale ? 

PAVEL : Păi... tot ai de-a face cu o 
mașină. (Braţele înainte. face ca ro- 
botul.) De ce să te jenezi ? Sau poate 
e vreun ideal greu de mărturisit ? 
neconform cu statutul U.T.M. ? 

BRÎNDUŞA : Cît de puţin cunoaşteţi 
oamenii ! M-aţi aţiţat, altfel n-aş fi 
vorbit. Ei bine, idealul meu e ştiinţa. 
E omul de știință. Dar mi-e silă de... 
categoriile tarifare, de referate, de 
planurile mici, cu linguriţa. Știința 
cu iniţială majusculă... fantezia, în- 
drăzneala, cum să spun ? abnegațţia, 
romantismul ! (Pavel tresare.) Da. da, 

romantismul ştiinţei, nu-i nevoie să 
tresăriţi ca de un pericol. 

PAVEL (tulburat) : Sint cam surprins... 
Ca să fiu la fel de sincer — l-am vă- 
zut cam des pe Titi Dima în jurul 
dumitale. 

BRÎNDUŞA : Mă plictisește, iar dum- 
neavoastră nu înţelegeţi oamenii. 
PAVEL : Dar idealul, omul acela ideal, 

l-ai întîlnit ? 

BRÎINDUŞA : Nu ştiu de ce mă tot în- 
trebi... 

PAVEL : Din curiozitate. 

BRÎINDUŞA : Nu vă cred capabil de 
curiozitate. Trebuie să fie un scop 
util aici, ceva pentru semestrul vii- 


tor... 

MARIA (altă rochie): Bine ai venit, 
draga mea. Vai, dragă Pavel, iar- 
tă-mă, trebuie să văd cum stă cu 
pateurile alea. Athanasescu se dă în 
vînt după pateuri... 

BRÎNDUŞA (aprins): Da! (Jenată.) Ti 
plac mult, mereu trimite să-i cum- 
pere. (Cam visătoare.) Cu carne... 
(Exit Maria.) 

PAVEL: Crezi că romantismul acela 
poate încăpea într-un om ۶ 

BRINDUŞA : Dar el ? (Ar fi vrut să re- 
tragă.) 

PAVEL : E]... ? 

771777۸ (după confuzie, sfidătoare) : 
Mă gindesc, desigur, doar din punct 
de vedere ştiinţific... Vorbesc de ma- 
gisterul nostru, Bogdan Athanasescu. 
Gindire sclipitoare, îndrăzneață : 
amintiti-vã cum a aplicat concepțiile 
moderne la domeniul nostru. O lovi- 
tură gigantică de vîslă — lucrarea 
lui — şi toată luntrea noastră știin- 
tificã, totul a luat-o pe alt drum. 
Alţii sînt oameni mici, liniștiți, se 
înglodează în lucruri mărunte — or 
fi şi ele necesare, nu zic nu — dar 
el, el e talentul demonic, cremene 
îndărătnică, adevăratul revoluţionar 
în ştiinţă, o forţă de muncă inumană. 
Cum a putut în trei ani să conceapă, 
să stringă asemenea material ? (Mina 
alunecă, inconştient, peste birou.) 
Alţii robotesc zi şi noapte, dar ce 
folos ? El însă, el... ! 

PAVEL (alternanţe cald-rece) : Dacă un 
om n-ar urmări o ţintă mai înaltă, 
mai... generală — atunci o asemenea 
preţuire ca a ta, ca a dumitale, i-ar 
ajunge pe viaţă... 

BRÎNDUŞA : E din nou o ironie. Dum- 
neavoastră sinteți un tovarăș just, 
harnic, principial, dar nu puteţi nici 
măcar să înțelegeţi tipul de om care... 
în sfirşit, e groaznic să spui unui om 
ceva adinc, şi el să nu sesizeze to- 

tuşi căldura ideii, a sentimentului, 
să rămină undeva pe la poartă. (Pavel 
tresare.)... Nu ştiu cum de v-am spus 
toate astea tocmai dumneavoastră... 

PAVEL : Adică per-fectului plicticos. 

BRÎNDUŞA : Vreau doar să spun că el 
e mare, iar noi, noi... 

PAVEL : Noi sintem umbra care Îi re- 
liefează strălucirea... 

BRÎNDUŞA : Probabil că o spuneţi în 
ironie. Eu însă o simt. 

PAVEL: Nu există, fetiţo, asemenea 
umbre. Trecerea omului pe pămint 
lasă o diră, bună sau rea. 

MARIA : Dragă Pavel, poţi să te duci. 
(Semn să se schimbe.) Pari cam... 
Te-a scărmănat cumva Pavel al meu? 

2710715005۸ : O, nimic... are întotdeauna 
ceva de criticat. 

MARIA, : Iartă-l, dragă, nu vrea să știe 
cum sint oamenii. Ar vrea să fie toţi 
un fel de fachiri pe cuie, e un drac 
romantic. 

BRÎINDUȘA : A, nu, tocmai că mi se pă- 
rea, cum să vă spun ? foarte organi- 
zat, sever (școlăriță intimidată)... cri- 
tică mereu... (strepezit) în formule... 

MARIA (intuiţie feminină) : În formule ? 
Vorbeşte așa doar cind e încurcat... 
Te pomenești că îl intimidezi... 

BRÎNDUŞA (ride): Soţul dumneavoas- 
tră nu poate fi intimidat. Mai ales 
eu... 

MARIA : Te preţuieşte foarte mult. Ştii 
cum vorbeşte de dumneata ? „Ființa 
curată care vrea să-și ascundă entu- 
ziasmul sub glume plăpinde ; ființa 
asta spune tot ce gindeşte...!“ 

BRÎNDUŞA : Dacă aş spune tot ce gin- 
desc... (Nu se poate stăpini.) Mi se 
pare că vreţi să-l faceţi ceva mai 
popular... 

MARIA (soneria. Uşurată că a scăpat 
de fata asta ciudată, se duce să des- 
chidă): A, Titi Dima! Intră, dragă, 
nu te mai șterge atit, intră... Lasă, 
nu vezi ce covoare avem ۶ 

DIMA (sărutind mîna Brinduşei, mai 
sus de încheietură): Am bănuit că 
te voi găsi ceva mai devreme. 

BRÎINDUŞA : Ştiţi, tovarăşă Proca, cei 
mai periculoși oameni sînt cei care 
studiază slăbiciunile celorlalţi... 

DIMA : Ca să-mi reziste, caută să se 
convingă că-s om rău. 

BRÎNDUŞA: Rău? Vai, dacă te-ar 
muşca un şarpe, ar muri otrăvit. 
DIMA (simpatic) : Poftim, vedeţi ? Muş- 
cături, moarte — numai imagini crude 
îi trec prin minte cînd mă vede, e tul- 

burată. 

MARIA (complice): Copii. îmi place 
cum vă tachinaţi, aşezaţi-vă ca aca- 

să, acum o să vă chemăm mai des. 
Da' ce se îmbracă atita Pavel al 
meu ? Parc-ar fi o cucoană. 

DIMA : Nici o grijă: nu se îmbracă, îl 
veţi găsi cu o carte. 

MARIA (în prag, stupefiată): Oh! dar 
eşti îngrozitor, dragul meu, ești bol- 
nav, ești... (A închis.) 

DIMA (risese ; acum pasional): De ce 
n-ai venit ? 

BRÎNDUŞA : Presbiţii nu văd bine de- 
cit de departe. Eu sînt presbită la 
ureche : dă-te mai încolo, că altfel 
nu te aud. 

DIMA (se examinează): Ciumă? Le- 
pră ? Mă respingi pentru că sînt co- 
rect, în orişice caz nu ca... las’ că 
ştiu eu. 

BRINDUŞA : Cu un om ca Titi Dima, 
e periculos să mergi măcar la cine- 
ma. E ca şi cînd aş merge cu buleti- 
nul oficial. Pe urmă să-mi zic: „E, 
dacă tot crede lumea așa, hai măcar 
să-i cedez“. 

DIMA : Te crezi modernă şi te iei după 
gura lumii. 

BRÎNDUŞA : Putin îmi pasă de asta. 
Brutală ca întotdeauna, îți dau şi de- 
claraţie în scris dacă vrei: n-am 
poftă de tine, n-am poftă de bărbaţi. 
(Cu spatele la el, spre rampă.) Cînd 
va veni iubirea, mă va răpi pe sus 
ca o pasăre uriașă de flacări ; nu voi 
cunoaşte atunci nici prejudecăţi, nici 
ruşine, nici altă dragoste ; voi striga 
în gura mare, pe acoperișuri, că iu- 
besc şi sînt iubită şi voi tremura ca 
frunza. Nu vreau legături fugare, 
întilniri grăbite, despărţiri, logodne 
şi divorţuri : în mine nu încap mai 
multe sentimente — dragostea, ştiinţa, 
frumosul, toate merg la un loc. 
Leoaica face un singur pui, dar bun 
— în iubire voi fi leoaică ; o singură 
iubire îmi va umple viața, mă va 
răpi pe sus şi voi arde pînă în ceruri, 
fără rușine, să se uite acolo oricine 
pofteşte şi să mă vadă, sus, cum ard 
de dragoste. De flirtul tău n-am ne- 
voie, nu-mi arde acum de bărbați. 

DIMA (necăjit): Ar fi bine. Aş putea 
spera. Mă tem însă că pasărea de 
foc de care vorbeai a şi aterizat în 
inima ta, e în pragul a 50 de ani, are 
cîţiva dinţi falși și o celebritate cam 
cariată. E seniorul nostru Athana- 
sescu. De ce nu recunoști c-ai venit 
prima ca să nu scapi o clipă de cînd 
intră pe ușă ? 

BRINDUŞA (se uită prin bibliotecă, ton 
indiferent) : E curios, cînd un om te 
loveşte, legea îl poate condamna, 
chiar dacă nu ţi-a provocat decit o 


simplă vîinătaie la picior. Există însă 
(subliniat)  pisălogi care atacă cea 
mai delicată substanţă a omului — 
nervii, creierul — şi totuși încă nu 
s-a găsit în nici o ţară vreo lege con- 
tra lor. Aş înscrie asta ca un punct 
în întrecerea dintre cele două lagăre. 

DIMA (o apucă de umeri): Dar e anor- 
mal... (îi șoptește la ureche) te cu- 
nosc, eşti numai flacără, te văd, te 
simt. poţi să palpiţi şi tu ca orice 
femeie... 

BRÎNDUŞA : N-aud nici un cuvînt, vor- 
beşti prea de aproape. 

DIMA : Nu-mi pasă de nimic... (Luptă 
s-o sărute.) 

BRÎNDUŞA (se smucește metodic; cal- 
mă): Tovarăşa Maria ! 

MARIA (în ușă) : Iartă-mă, bărbatu-meu 
ăsta... 


BRÎNDUŞA : Nu ştiu cine dracu’ mi-a 
deranjat coafura — se vede că în 
tramvai — aș trece o clipă în dormi- 
tor, că n-am oglinda la mine. 


(Intră Pavel, schimbat, dînd mîna 
cu Dima.) 


MARIA : În sfîrşit, s-a urnit şi el!.. 
Hai, drăguţo ; ştii, de mult voiam să 
te sfătuiesc să-ţi schimbi coafura... 

DIMA (arătînd ușa pe care au dispă- 
rut) : Drăguță puştoaica, dar cam in- 
fectată de așa-zisele „noutăţi“. Cam 
cască gura în fața lui Athanasescu... 
(A adus o servietă.) Ştiţi, cei de la 
redacţia de popularizare ne-au făcut 
noi observaţii. Dar... mai bine vi le 
spun miine... să nu vă enervez. 

PAVEL : Ce să mă mai enervez ? Ei au 
cerut institutului lucrarea asta, şi 
acum tot ei inventează mereu obser- 
vaţii. 

DIMA (rezonabil) : În orişice caz, au şi 
ei o răspundere. 

PAVEL : Dac-ar fi aşa, s-ar bate pen- 
tru ea. Dar sînt laşi: le e frică s-o 
aprobe, le e frică s-o respingă. Ce 
vor ? 

DIMA : Vedeţi, e aici fraza asta... 

PAVEL (iute): Şi care e obiecţia ? 

DIMA : Păi... în orişice caz... nu se în- 
țelege clar... 

PAVEL: Cum adică? E vorba de o 
glumă... Dumneata n-o înţelegi ? 

DIMA : Eu o înţeleg, în orişice caz... 

PAVEL : Ei n-au înţeles-o ? 

DIMA : Ei, personal, au înţeles-o, au şi 
rîs, dar spun că cititorul din masă 
n-o să înţeleagă. Vor mai accesibil. 

PAVEL (se plimbă): Da! Accesibil, 
adică viu, clar, popular! Ăştia însă 

prin accesibil înțeleg mormane de 
explicaţii atit de plicticoase, că pînă 
la urmă totul devine de nestrăbătut, 
inaccesibil. 

DIMA : Ce înțelegeţi prin „ăştia“ ? 

PAVEL : Imbecilii. Dobitocii. Tîmpiţii. 
Birocraţii. Făţarnicii. 

DIMA : Mă refer la funcţie. Pe cine în- 
telegeti prin imbecili ? 

PAVEL : Pe imbecili. Eu vorbesc de cei 
care fac pe proștii și dumneata mă 
întrebi de funcţie. De ce să ameste- 
căm aici funcţiile ? 

DIMA: În orișice caz... mai bine de 
nouă ori observaţii inutile, decit ca 
în institutul nostru... dar vi le arăt 
mîine... Eu voiam să vă fac o critică, 
dar v-am enervat cu astea. (Aș- 
teaptă.) 

PAVEL (calm): Nu, nu, spune! 

DIMA (patetic): Nu se mai poate trăi 
așa ! Azi Athanasescu a strigat, de 
faţă cu mine şi cu Rucăr, că a primit 
premiu pe degeaba. Că lucrarea lui 
mutilează ştiinţa, că la prima sesiu- 
ne o dă peste cap. (Imită.) „E o co- 
lecţie de dogme!“ — a strigat. „Imi 
pare rău că este a mea, dar adevă- 
ratul om de ştiinţă trebuie să fie 
deasupra operei sale. Trebuie să re- 
examinez totul, să mă întorc la ade- 
vărurile eterne ale ştiinţei noastre“. 
A turbat, o să-l vedeţi astă-seară... 

PAVEL: Măsoară-ţi cuvintele! 

DIMA: A turbat, mi le măsor. A zis 
chiar el că şi-a pierdut minţile. 
Chiar aşa a zis: „Datele ca datele 
— a zis — dar generalizarea, inter- 
pretarea am făcut-o chiar eu, cu 
capul — şi s-a lovit peste frunte — 
ăsta al meu; e de neînțeles, parcă 
mi-a luat cineva mințile !“ (Privin- 
du-l.) Cred că bănuiţi la cine face 
aluzie, tovarășe Proca. 

PAVEL (revenindu-şi cu greu): Stai, 
măi, stai, să nu ne pripim... Nu-i 
chiar aşa, am mai discutat eu cu el... 
e drept, nu mă aşteptam să se dez- 
lănţuie înainte de termină discuţiile 
cu mine. Va să zică despre ce e vor- 
ba? La materialul faptic, unde a 
muncit întreg colectivul, n-are nici 
o pretenţie. Ca şef ştiinţific, partea 
de generalizare i-a revenit în cea 
mai mare parte lui. Va să zică omul 
are pretenții la propria lui muncă. 

DIMA (neiertător): La unele laturi, 
unde el era mai slab şi unde, din 
întreg colectivul, l-a ajutat mai ales 
o anumită persoană, un om de știință 
de mare talent şi capaci... 

PAVEL (sare în picioare): Cu mine, 
dragă Dima, să nu încerci figuri de 

astea ! (Se stăpinește.) Ce? Omul 
n-are voie să  reexamineze unele 
teze ? Ce? Tot ce am făcut noi e 
perfect ? 

DIMA (se scoală la rindul lui, înfrun- 
tîndu-l) : Pe mine n-o să mă intimi- 
dezi, tovarăşe Proca ; eu văd lucru- 
rile cum sint. Una e să îmbunătă- 
teşti lucrarea de pe aceleași poziţii, 
materialiste, alta e s-o arunci la coş 
şi să te întorci pe brinci la principii 
de mult abandonate ! Un... 

PAVEL : Nici un cuvint mai mult! O 
să ne lămurim la institut... 

DIMA: Să vedem dacă o să ne lase 
să răsuflăm pînă atunci... cred că 
astă seară o să declanşeze lupta. 
(Soneria.) 

PAVEL (merge spre ușă): Te rog doar 
atît : astă seară să nu ațîți lucrurile... 
Lămurim totul la institut. Să nu 
atîti. 

DIMA : O sã vezi : astã-searã, aici, Atha- 
nasescu porneşte lupta ! 


TREI LOVITURI DE GONG 


LIVIU NACHE (intră continuind o dis- 
cutie) : ...nu se poate, nu pot să cred. 
Imposibil ! Sindicatul ce face ? (Aneta 
pune masa.) 

MARIA (lui Dima): Îl cunoşti pe soțul 
doamnei Nache ?... 

NACHE : Ne cunoaștem... (În timp ce 
ceilalți își dau mîna, declamă.) Dar 
nu se poate: unde-i sindicatul? Ce 
face ? 

RUCĂR : Nu înţeleg ce vreţi de la mine. 
Vorbeam cu doamna Nache și deo- 
dată aţi început să mă întrebaţi de 
sindicat... 

DIDONA NACHE (în cascadă): Toată 
ziua numai rolul asigurărilor so- 
ciale, prea le pune la inimă, Liviu 
dragă, da' mai termină, peste tot 
sînt mîncătorii, tu nu vezi ? 

NACHE : Da’ nu se poate: unde-i or- 
ganul sindical ? 

DIMA (perfid): Tovarăşul Nache e ac- 
tivist sindical ? 

PAVEL: Tovarăşul Nache e la O.C.L. 
„Textila“, iar dumneata, tovarăşe 
Dima, ştii asta prea bine. 

DIMA (insinuant): V-a povestit Rucăr 
ceva de la institut ? 

DIDONA (vorbeşte fără punctuație) : 
Nu, nimic, dar sînt oameni care se 
leagă de Liviu al meu c-a avut şi el 
odată prăvălie, nici nu era magazin, 
doar prăvălie, dar acum e simplu 
vınzator, activează pe linie de ası- 
gurări sociale şi e atît de naiv : peste 
tot mîncătorii, dar el nu poate să 

creadă, atît pune omul ăsta la inimă 
a 


că... 

NACHE : Ce naiv, Didona dragă ?! Sîn- 
tem doar la atîtia ani de la eliberare: 
lucruri din astea nu se pot întîm- 
pla, imposibil, mai ales cînd aveți o 
secție aparte... dar de ce n-aveţi? 
(Întinzînd mîna.) Trebuie să ne fie în 
clar următorul lucru : secția aparte... 
(Apare Brinduşa, coafură nouă.) 

DIDONA. (trăgindu-l de mina rămasd 
întinsă) : Liviu dragă, spuneai ceva 
despre secția aparte! 

NACHE : ...este școala cea mai... (în- 
cîntat) ..animatorul... (dulceag) ...mo- 
bilizatorul... Cu cine am onoarea ? 

MARIA : Vă prezint tinereţea institu- 
tului ; ați mai văzut-o! 

DIMA : Coafura face pe om, n-aţi mai 
recunoscut-o. 

BRÎNDUŞA (dulce): Dar vă cunosc, 
dumneavoastră sinteţi tovarășul Na- 
che ; aş vrea să-mi cumpăr un jer- 
seu și am auzit că dumneavoastră 
ati fost pe vremuri un mare specia- 
list şi vă pricepețţi. 

NACHE (derutat): Eu... să vedeţi... ca 
vinzător... datorită giganticelor trans- 
formări de după cel de-al doilea 
război mondial... nu m-am mai ocu- 
pat chiar cu... (gest) aşa că... (alt 
gest)... (Pauză jenantă.) 

DIMA (diplomatic): Bine c-aţi venit, 
mi-era o foame... 

MARIA : Să-l așteptăm totuşi pe Atha- 
nasescu. 

DIMA : Aoleu, am uitat că vine şi ma- 
gisterul... 

RUCĂR (ceas): Mda, ar fi păcat să-i 
dea tocmai dumnealui pateuri rein- 
călzite... Chiar ieri Brindușa îmi po- 
vestea că pateurile preferate de 
Athanasescu au 0... 


BRÎNDUȘA : Mîncarea preferată a lui 
Rucăr sint oamenii de ştiinţă fripți 
și piperaţi cu un pic de exagerări 
stingiste. 

RUCĂR (tot glumeţț): Nu, îmi plac bo- 
bocii de rățuşcă, mici, mici, cu plis- 
cul căscat în fața marilor persona- 
lităţi... 

PAVEL (îi ia de umeri; jumătate se- 
rios) : Dacă nu terminaţi nici aici, vă 
dau afară ! (Încordare, soneria ; Ma- 
ria.) 

BRÎNDUŞA (tresărind ca şi ceilalți): 
Trebuie să fie el. 

DIMA: În sfîrşit! Ne înfometase! 
(Apare Mocanu.) 

MARIA : Îl cunoaşteţi toți pe tovarășul 
Mocanu, nu ? 

MOCANU (privit insistent, se trage mai 
de o parte): Mă ştiu toţi ca pe un 


cal breaz. De cite ori e vorba de 
creşterea cadrelor noi, pe mine mă 
pune in rapoartele institutului... (Vă- 
zînd că toți tac, adaugă.) Scuzaţi 
întîrzierea, am fost în locul tovarășu- 
lui Proca la consfătuirea cu ucenicii. 
Mi-au pus nişte întrebări! Cu ei, 
uiţi cum trece vremea... 

DIDONA : Mai ales cînd şi provii dintre 
ei ! Liviu dragă, tovarășul Mocanu a 
fost muncitor, apoi activist, sin- 
dical ! 

MOCANU : ...înălţime unu optzeci, ser- 
viciu militar satisfăcut, barba rade 
— dar sînteți cam abătuţi. Nu s-a 
destupat încă vinul? Călcaţi Codul 
Muncii ! (Aneta fuge după băutură.) 

DIDONA : Şi cît de spiritual este! Ob- 
servi, Liviu dragă ? 

BRÎNDUŞA : Şi să vedeţi cum se înfu- 
rie cînd i se fac complimente. Acum 
mai suportă, dar după două-trei 
complimente, sare la nas și mușcă. 
L-am văzut cu ochii mei ! 

MOCANU (a făcut a mușcătură; amu- 
zat): Cînd eram tînăr ca dumneata, 
tovarăşă Brînduşa, mi-era o frică 
grozavă de oamenii care fac compli- 
mente. Dar acu' mi-a trecut. 

DIMA : Ai devenit infailibil ? 

MOCANU : No, dar au apărut lingăi 
mai periculoşi. Linguşitorul de azi 
şi-a modernizat armamentul, ştie că 
muncitorilor nu le place linguşeala. 
Uite, eram acu' vreo zece ani preșe- 
dinte de comitet sindical şi lucram 
cam dur, secretarul comitetului de 
partid îmi atrăsese atenţia. Într-o zi, 
se scoală un tinerel la o şedinţă și 
zice: „Tovarășul Mocanu — zice — 
să nu se supere, dar vreau să-i fac 
o critică. Tovarășul Mocanu nu e 
destul de sever, e uneori prea moale 
cu noi...“ Ei, nu vă mai spun ce plă- 
cere mi-a făcut critica asta. „Da, fra- 
tilor — m-am sculat eu — recunosc, 
n-am fost destul de sever, n-am știut 
să dau destul cu capul de pereţi pe 
cine merită...“ Dom'le, şi aproape la 
fiecare şedinţă șmecherul ăla știa să 
mă critice exact unde-mi făcea plă- 
cere, şi eu nu-mi dădeam seama ! 

PAVEL: Şi cum l-ai dibuit? 

MOCANU : Păi... tot secretarul, să- 
racu'... Altul, invers: mă atingea 
totdeauna la părțile dureroase... 

DIMA : Alt subiect n-aţi găsit? Mi-e 
o foame !... 

RUCĂR : Dar ce folos avea celălalt, cu 
părţile dureroase ? 

MOCANU : Păi, azi, să zicem, era şe- 
dintã, şi el mă critica chiar oleacă 
nejust, de-mi ieșeau ochii din cap de 

furie. A doua zi venea să-mi ceară 
ultimul bilet pentru la mare și eu, 
prostul, de teamă ca nu cumva să 
fiu nedrept pentru că m-a criticat, 
i-l dădeam ! (Riîsete.) 

PAVEL: Noroc că acolo exista un se- 
cretar ! 

MOCANU : Tovarăşe Proca, să nu în- 
cepem iar cu chestia asta ! Nu-i ăsta 
locul ! 

RUCĂR : Apropo, aţi văzut cartea aia 
poştală de la Şerban? Tocmai din 
Bombay ! Cred că nu-i priește, să- 
racu', în diplomaţie, i s-a şi făcut 
dor. Ce n-ar da să ne fie iar secre- 
tar! 

MARIA : Linişte, mi se pare că a ve- 
nit ! (Soneria şi bătăi.) 

ANETA : Deschideţi dumneavoastră ? 
Deschideţi dumneavoastră ? 

MARIA : Deschide, deschide. (Zgomot 
mare, stinghereală.) 

PRIBOI (ciocnindu-se, fulgerător, cei- 
lalți încremeniţi): Am alergat pe 
scări, maestrul sosește în cîteva mi- 
nute. Sînt pregătite pateurile? (Ni- 
mereşte bucătăria; s-a şi întors.) 
„Da, sînt pregătite. Cafelele le face 
doamna Nache? Da, e aici. Radioul 
e pus? Nu, nu e pus; (la butoane) 
în opt minute se transmite conferința 
lui, să nu-l punem prea tare, nu-i 
place muzica de dans... (Soneria. 
Aneta.) 

RUCĂR (cu paharul în mînă): Tuicã 
putem să bem ? 

PRIBOI : (nu „realizează“) : Ce-aţi spus? 
Țuică ۶ Da, da, se poate. 

BOGDAN ATHANASESCU (i se aude 
din hol vocea răsunătoare, ٥ 
studiată) : Ce faci, Aneto ? Tot fru- 
moasă te ţii ? 

ANETA  (chicotind): Aşa le înfloriţi 
dumneavoastră... le înfloriţi. 

ATHANASESCU : Păcat că nu te an- 
gajezi decît două zile pe săptă- 
mină... Te-aș fi luat eu... (Se oprește 
lingă prag, privindu-i ca la o inspec- 
ție.) A, Maria, ce magnifică eşti astă 
seară... culoarea asta... (li sărută 
mîna.) În locul lui Pavel n-aş mai 
lucra atita, să am o soție ca tine. 

MARIA : N-aş avea puterea să te am 
de sot — cu atitea rivale... 

ATHANASESCU : Sînt îndrăgostit nu- 
mai de ştiinţă, iar tu vrei să mă scoţi 
afemeiat ; toată lumea vrea să mă 
compromită. 

NACHE:  Dacă-i vorba de calomnii, 
atunci trebuie luat poziţie. 

ATHANASESCU : A, vă salut, tovarășe 
Nache ! Din păcate, nu pot să ştiu 
dacă-i vorba de calomnii sau nu: 

ele nu fac parte din obiectul ştiin- 
tei mele, deci nu le studiez — sărut 
miinile, doamnă Nache —, omul de 
ştiinţă, zice-se, trebuie să aibă un 
dialog permanent numai cu princi- 
piile ştiinţei sale. 

BRÎNDUŞA : Ar trebui să vă interesaţi 
şi de altele. 

ATHANASESCU (îi sărută mîna): Ar 
trebui, draga mea, dar şi dumneata 
eşti prea indiferentă față de cele pă- 
miînteşti. Sint aici oameni gata să 
mă confirme. (Dă mina cu Dima.) 

DIMA : Eu vă confirm numai cînd aveţi 
dreptate. 

RUCĂR: Da. să confirmăm savanții 
doar cînd au dreptate. 

ATHANASESCU (ameninţindu-l cu de- 
getul) : Cu dumneata o să am o dis- 
cutie academică la primul prilej. 
Vreo patru oameni mi s-au plins 
pînă acum de dumneata (întinzîn- 
du-i mîna) dar eu le-am spus: „Lă- 
saţi-l, Rucăr e o valoare reală“. 

RUCĂR : Admiteţi o discuţie în care 
să fiţi contrazis ? 

BRINDUȘŞA : Chiar şi faptul că-ţi per- 
miti asemenea întrebări... 

ATHANASESCU (o opreşte demn): La- 
să-l, o să fie fricționat pentru ieşi- 
rile lui şi tot eu o să trebuiască să-l 
acopăr... 

RUCĂR : N-am nimic de acoperit. Şi 
nu-i ăsta cadrul pentru... 

PRIBOI (agresiv, scurt): Las' că ştie 
maestrul mai bine! 

ATHANASESCU : Priboiule, ţi-am spus 
de o mie de ori să nu mă mai adu- 
lezi. Ştiinţa nu suportă adulare. 

MOCANU : E, aici mi-aţi plăcut! (Des- 
tindere, se toastează.) 

ATHANASESCU (bănuitor, priveşte de 
la Priboi la radio): Nu cumva dom- 
nul acesta ?... E un blestem, zău așa, 
nu pot să mai scap, oriunde mă duc, 
îl invită şi pe el. Dacă te lași obse- 
dat de mărunțţişuri... (Închide ra- 
dio-ul.) Am venit pe jos, mi-am im- 
pus să nu mă gîndesc la nici un mă- 
runţiş, orice aş vedea pe stradă ; nu- 
mai la noua mea lucrare. Şi am fost 
răsplătit. 

PRIBOI: Maestre, radioul... eu, zău.. 
(Ceilalți, semn să tacă.) 

ATHANASESCU : Mi-a venit încă o 
idee, complet nouă, care răstoarnă 
definitiv vechea mea lucrare. Dar 
unde e Pavel ? 

PAVEL (brațele încrucișate): M-am 
tras mai lingă uşă. 

ATHANASESCU : Te ţii prea în re- 
zervă. Am dat mîna cu toată lumea 

şi tocmai de tine am uitat. (Îi strînge 
mîna.) 

PAVEL (zîmbeşte): Oamenii de ştiinţă 
sint distraţi. (Continuă destinderea, 
unii se aşază la masă.) 

RUCĂR : Da, foarte distraţi; odată 
Newton, plecind de acasă, a lăsat un 
bilet pe ușă : „Newton a plecat şi se 
întoarce peste o oră“. Trece o oră, 
vine Newton, citeşte biletul de pe 
ușă şi pleacă: de trei ori s-a întors 
şi, citind că Newton nu-i acasă, a 
plecat iar. Uitase că el e Newton (se 
face brusc liniște), uitase că tocmai 
el e acela care a descoperit legea 
gravitaţiei universale. 

ATHANASESCU : Tinere, dumneata 
vrei să-i răpești omului de știință 
cea mai marc îndrăzneală, aceea de 
a se contrazice. Va să zică, dacă 
ajung la concluzii care le răstoarnă 
pe cele din lucrarea mea de acum 
cîțiva ani, înseamnă c-am uitat că 
eu sint Bogdan Athanasescu, nu? 
Eu, tinere, nu uit că sint Athanasescu 
şi o voi dovedi! 

PAVEL (luîndu-l de brat) : Dovedește-o 
chiar acum şi, dacă ești Athanasescu 
cu adevărat, gustă pateurile astea. 

ATHANASESCU : Nu, Pavele, există 
totuşi în ştiinţă o demnitate. Sint 
Athanasescu şi o voi dovedi în noua 
mea lucrare! 

PAVEL (calm neomenesc): Rucăr, ce- 
re-ți scuze. 

RUCĂR : Pentru ce să-mi cer scuze? 
Am spus o anecdotă. 

PAVEL : Tovarășe Rucăr, dacă nu vrei 
să-ţi pierzi stima mea, cere-ți ime- 
diat scuze pentru intenții jignitoare. 
(Pauză.) 

RUCĂR : Îmi cer scuze față de dum- 
neata dacă am jignit pe vreunul 
dintre invitații dumitale. (Pleacă.) 

MARIA (repezindu-se) : Dar, copii, n-o 
luaţi atit de tragic! 

BRÎNDUŞA : Lăsaţi-l! Să plece! (Ușa. 
Maria se întoarce.) 

DIMA: În orişice caz, mi-e o foame 
grozavă. 

MOCANU (îndreptindu-se singur spre 
masă): Da, zău, poate mai fac glu- 
me vreo doi şi-i daţi şi pe ei afară. 
Dacă rămîn porţii în plus, lăsaţi pe 
mine. E plăcut în colectivul nostru. 
(Gustă ceva.) Cînd lucram pe linie 
sindicală, mă oboseau atitea discuţii ; 
muncitorii mereu,  dă-i cu critica, 
dă-i cu autocritica... Însă aici (gest 
împrejur) e mult mai odihnitor: 
cum suflă unul un cuvint, afară cu 
el. Zău, îţi linişteşte nervii. 


ATHANASESCU : Dumneata îmi placi, 
şi n-o să te mustru ca pe Rucăr. În- 
drăzneala prinde bine în ştiinţă. A 
lui e iritantă, el în toate vede numai 
politică ; dumneata însă vrei să te 
tii numai de ştiinţă. (S-au aşezat.) 

PAVEL: A, nu, aici ne despărţim. De 
cind a plecat Şerban la Bombay, mai 
mulţi vor ca la prima şedinţă să-l 
propună pentru o sarcină obștească, 
iar el, el are de gind... 

MOCANU : ...să se scoale (se scoală) şi 
să spună : „Tovarăşi, am încă atitea 
goluri de umplut, încît ar fi un asa- 
sinat să-mi daţi asemenea muncă... 
Tovarăși, îmi urez o boală serioasă 
şi lungă, ca să am timp să citesc 
şi să-nvăț cite mai am de citit şi de 
învățat !“ (Risete.) 

BRÎNDUŞA:  Tovarăşul Mocanu şi 
boală ! Păi dumneata ești indecent 
de sănătos; pînă şi critica îţi 
prieşte... 

ATHANASESCU (sculindu-se): Oricum, 
îmi place dirzenia cu care tovarășul 
Mocanu vrea să cucerească știința. 
Pentru ştiinţă ! 

PAVEL: Așa, așa îl vrem pe Bogdan 
Athanasescu ! 

PRIBOI : Şi geniile trebuie să se hră- 
nească. (Destindere.) 

DIMA (spre Pavel) : În orişice caz, bine 
că l-ai pus la punct pe Rucăr. (Brin- 
dușa îi dă cu cotul.) Depășise mă- 
sura. 

PAVEL : Să lăsăm asta. (Semn să tacă.) 

DIMA : Nu mai îmi faceţi semne, că 
magisterului i-a trecut. 

ATHANASESCU : A, nu mai mă pre- 
ocupă. Creierul e pentru ştiinţă. 

DIMA: ...În orişice caz, Rucăr ăsta, 
fără să vrea, ne-a deschis ochii să 
vedem către ce conflict ne îndrep- 
tăm. 

ATHANASESCU (distrat): Ce conflict? 

PAVEL: Nici un conflict. Dima mi-a 
zis de broșură că... 

ATHANASESCU : Nu schimba vorba, 
Pavele! Ce conflict? Cu lucrarea 
mea nouă? A, la asta nu renunţ! 
Trebuie să revizuiesc tot! Porunca 
ştiinţei ! Vreme de ani şi ani, am or- 
becăit ! 

MARIA : Eu poruncesc aici. Toată lu- 
mea să mănînce. 

PRIBOI (cu gura plină): Sint discipli- 
nat. 

ATHANASESCU (sculindu-se) : Spune- 
ți-mi să nu vorbesc despre ştiinţă 
sau să nu respir — e același lucru! 

PAVEL: O să discutăm la institut... 

DIMA : Îmi pare rău c-am început. Vă 
credeam mai calm. 

ATHANASESCU : Cum să-ţi mai păs- 
trezi calmul ? Aici nu e vorba de ci- 
teva cuvinte spuse de un cap înfier- 
bintat. Aici, dedesubt, e vorba de în- 
suşi tovarăşul meu Pavel Proca. Aici 
dedesubt e vorba de concepţii asu- 
pra ştiinţei. 

PAVEL (îi iese în cale) : Concepţiile pot 
fi, oricînd vrei, confruntate. 

ATHANASESCU : Mulţumesc, ştiu, dar 
am suportat destulă vreme farme- 
cele educaţiei tale. Am crezut în 
ele, am crezut sincer în ele, şi am 
greşit. Şi acum, dacă vrei să repari 
ceva, trebuie să mergi după mine. 
Altfel, Pavele, conflictul dintre noi 
e inevitabil. 

MARIA : Vai, Bogdan, mă sperii. 

ATHANASESCU  (sărutîndu-i mina): 
Să n-ai nici o grijă. Vreau numai 
să-l ajut, să-l iau cu mine pe culmi 
unde e vorba de ştiinţă adevărată, 
nu de citeva sarcini de sezon. 

PAVEL, : Să încetăm... acum... aici. Pu- 
tem continua la institut. 

MOCANU : Păi, după cite mă duce 
mintea, așa ar fi bine. De aceea, 
institutul e institut, şi casa, casă. 

Biroul lui Athanasescu, la institut. Modern. 
scară mare. In fund, perete ncîmpodobit, ca un ecran. 

ATHANASESCU : Vom continua, vom 
continua ! Noroc, în sănătatea fami- 
liei Proca, a rigidului şi simpaticului 
Pavel Proca și a fermecătoarei sale 
soţii. 

PAVEL (bea): Mă faci gelos. 

ATHANASESCU : Te invidiez. 

BRÎNDUŞA : Spuneaţi că vă preocupă 
numai ştiinţa. 

ATHANASESCU (brațele desfăcute): 
Dacă mi s-a interzis! Discuţia des- 
pre ştiinţă va continua la institut, 
Pavele, nu-i aşa ? 

PAVEL (bea iar) : Va continua. 

DIMA : În orişice caz, şi pînă la rezol- 
vare ! 

ATHANASESCU : O singurã rezolvare ! 
Lucrarea veche, premiata mea lu- 
crare, trebuie nimicitã. Am nevoie 
de un climat nou ! 

ANETA (capul pe uşă): Pot să aduc 
friptura ? Friptura... 

PAVEL: Adu friptura! (Se clatină pe 
neaşteptate ; tare, amar.) Mai iute cu 
friptura ! (Athanasescu și cu el se 
privesc fix peste masă; dă pe git, 
îşi toarnă iar. Încet, reparind into- 
nația.) Să aducă friptura. 

Poate iservi şi ca sală de ședințe. Un fişier cu o 
Undeva, la vedere, o măsuță decorativă încărcată 


cu bibelouri, obiecte exotice etc. O ușă mai mică duce la biroul lui Proca, alta, acum deschisă, mai 
mare, la secretară. (Cine intră pe aci, are de suit nişte trepte. Aflindu-se în biroul secretarei, treptele 
nu se văd, dar personajele apar în cvadratura uşii în timp ce urcă.) Scena e goală. 


PROCA (intră vorbind peste umăr): 
Degeaba îmi spui mie. 

MOCANU : Păi Șerban acela a plecat 
la Bombay. Eşti locţiitor de secre- 
tar, pînă la prima şedinţă, pînă se 
alege altul. 

PROCA (la fișier, caută) : Cum adică se 
alege ? Organizaţia alege. Nu eu. Şi 
dacă o să fii cooptat în biroul orga- 
nizației şi o să ajungi secretar, o să 
fii secretar şi gata. Degeaba îmi spui 
mie. 

MOCANU : Vreau să-ţi explic, ca între 
tovarăşi, am dreptul ăsta, nu ?... Ai 
mei din fabrică mi-au zis: „Mă, să 
ti se umfle ochii cit cepele, da’ tu să 
citeşti mai departe! Asta-i politica 
ta de-acum înainte. Să nu ceri rabat 
c-ai fost muncitor — că nu ești de 
vîndut la sold cu pret redus“. 

PROCA : Cunoaştam. Şi p-ormă, la ab- 
solvire, decanul te-a lăudat şi ţi-a 


spus : „„Băiete, măcar doi ani să te 
ferești de fete, de boli şi de sarcini 
împovărătoare. Să înveţi“. Ştiu, măi, 
aşa e, dar vezi şi tu situația... (Suie 
scara.) 

MOCANU (parcă s-ar întinde după el): 
Nene Proca, zău, crede-mă că prelu- 
crarea asta le-am făcut-o şi eu al- 
tora. 

PROCA : Şi dacă nu te-au ascultat, n-ai 
zis că-s iînapoiaţi ? 

MOCANU : Am zis, tovarăşe Proca. 
Dar acum văd din altă direcţie. Uite, 
d-aia e bine să fie omul la viaţa lui 
şi şef şi executant, să vadă din toate 
unghiurile, cum cerea Lenin. 

PROCA (zimbind): Nu mă lua tu cu 
Lenin, ca Dima ăsta care mă face 
să-i ţin toată ziua conferinţe. Lenin, 
da, cerea să vedem din toate un- 
ghiurile, dar de acţionat să acţio- 

năm numai de pe poziţiile clasei 
înaintate. Este ? 

MOCANU : Nene Proca, atunci cînd am 
venit la institut, oamenii mi-au 
spus: „Proca ? Da, harnic, discipli- 
nat... dar nu prea are talent. Atha- 
nasescu ? S-ar poticni fără Proca, 
dar...“ 

PROCA : Şi tu începi? (A suit ieșind 
din raza vizuală. Mocanu îşi înalță 
incomod capul, pină la urmă re- 
nuntă ; la rampă.) 

MOCANU : Lasă-mă să termin : ,,...s-ar 
poticni, mi-au spus, dar Athanasescu 
are capacitate, talent, strălucire“. Nu 
ştiu cum se întimplă uneori, dar 
dacă un om e pe linie, dacă mun- 
ceşte la locul lui, dacă e disciplinat 
şi nu flecărește fără rost, tot felul de 
prichindei îi scot vorba că nu-i prea 
priceput. Face însă urit? se tunde 
nu ştiu cum? are vreo deviere? — 
imediat se găsesc vreo zece prichin- 
dei din ăştia care să strige: „Da, 
dar are talent!“ De fotbaliştii care 
nu marchează niciodată, se spune aşa 
(ca un spicher) „Extraordinar, pres- 
tind un minunat joc de cîmp, se a- 
propie, se apropie ! Genial, ah, dragi 
ascultători, dacă poarta ar fi fost așe- 
zată numai zece metri mai încolo !“ ; 
de actrițele care se fiţiie şi se joacă 
mereu pe ele însele, se scrie (mai- 
muțărit) „Am admirat din nou 
(suflecindu-şi pantalonul) măiestria 
excepțională a  talentatei actrițe, 
deşi, în treacăt fie zis, ea n-a înţeles 
rolul“. Păi, unde naiba e talentul, 
dacă niciodată nu-i în rol? lar de 
copiii prost crescuţi, care au luat apu- 
cături de huligani, părinţii spun 
(voce de mămică) „Nimeni nu-l în- 
telege, şi ce dacă a făcut o spargere ? 
are fantezie, înclinații, iar spargerea 
asta arată că, la urma urmei, mitite- 
lul e deştept şi are... (apasă un tră- 
gaci imaginar)... personalitate“. Şi 
cum își vede unul de treabă, cinstit, 
pe linie, — gata, nu mai are geniu. 

PROCA (coboară, rizind ; ține o fişă): 
Hai, mă, că nici tu nu crezi ce spui! 
Ce, noi ne luăm după prichindei ? 
Păi dacă o porneşti aşa, Mocanule, 
tare mi-e frică să nu te văd curînd 
cum începi cu concesiile... 

MOCANU : Dumneata vorbeşti așa ? 

PROCA : Da, eu. M-ai văzut pe mine 
dînd vreun pas îndărăt ? 

MOCANU : 'Tovarășe Proca, te pre- 
țuiese pentru linia dumitale în 
știință. Dar îl cam cocoloşeşti pe 
Athanasescu. 


PROCA : I-am admis eu vreo teză idea- 
listă ? 

MOCANU : Nu, dar în loc să-l critici 
public, într-o dezbatere, te-ai învă- 
tat să-l influenţezi pe neobservate. 

PROCA : Asta, chiar de-ar fi așa, n-ar 
însemna nici o concesie: nu dau în- 
dărăt şi-l ajut şi pe el să nu dea în- 
dărăt. Cum îl ajut? Asta-i altceva. 
Asta-i o chestie de metodă. 

MOCANU : Păi, eu, dacă aș fi secretar, 
vai ce te-aş mai scutura : cu metoda 
aş începe ! 

PROCA : Gindeşte-te, omul ăsta a făcut 
eforturi sincere, a făcut salturi mari 
în concepţiile lui ; şi acum, după ani 
de succese, are o rătăcire trecă- 
toare şi... 

MOCANU : Și-l ajutăm s-o învingă, fa- 
cem o dezbatere. 

PROCA : Dar vezi că pe el nu-l chea- 
mă Mocanu. El vede în dezbatere un 
soi de amenințare. Şi, crede-mă, Mo- 
canule, nu se teme pentru postul lui: 
dar se teme pentru ideile lui astea 
de acum, vrea să le asigure victoria. 

MOCANU : „„Mocanule, crede-mă, me- 
toda mea e bună!“ Şi cînd trecem 
la bani mărunți, iese că l-ai convins 
atit de bine, încît n-a aflat nici mă- 
car ce înseamnă o dezbatere. 

PROCA : Ai răbdare citeva zile! Nu 
ştiu cine i-a virit în cap că dezba- 
terea e un fel de armă a mea, un soi 
de maşină de vot... 

MOCANU : Şi ca să nu creadă asta, 
abia faci un fel de maşinaţie, discuţi 
cu mine, cu unul şi cu altul. Nu e 
mai simplu, mai cinstit, să pui totul 
pe faţă. într-o discuție colectivă ? 

PROCA : Chiar dacă pot să-l conving 
de la om la om? 

MOCANU : Nu-mi place să spun cuvinte 
mari, dar există un partid, o linie. 
Din moment ce Athanasescu a des- 
chis focul, nu mai e vorba de ceva 
între un om şi altul: eşti obligat să 
ceri o dezbatere. 

PROCA : Linia mi-e la fel de scumpă 
ca şi dumitale, stimate tovarăşe. În 
tinereţe, îi spuneam steaua mea po- 
lară, şi unii prieteni mai îmi amin- 
tesc şi azi de asta. (Ride, amintin- 
du-și.) Eram tînăr, puţin cam naiv, 
şi pînă şi în momentul cînd mi-am 
făcut cererea în căsătorie, în loc să 
iau fata în brate şi s-o sărut, eu i-am 
vorbit despre steaua polară. (Schim- 
bare.) Dacă-i vorba de cuvinte mari, 
pot să spun că m-am ţinut de linie 
şi nu-mi pare rău, şi o să mă țin de 
ea pînă la ultima suflare. 

MOCANU : Atunci luptă-te, înfruntă-l! 

PROCA (agitat): Lucrăm în colectiv! 
Alături de eroul muncii socialiste 
stă secretarul de organizaţie care l-a 
educat, stă echipa care a muncit sub 
conducerea lui, stă mama care l-a 
crescut ! 

MOCANU: Şi dumneata ce-i ești lui 
Athanasescu — mămică? (Sever.) 
Poate-i dai şi sîn ?... Eroul muncii re- 
prezintă echipa pe care o conduce! 
El poartă în lume o faţă adevărată, 
a lui şi a echipei lui. Dumneata însă 
vrei să-i lipeşti lui Athanasescu altă 
față. Societatea noastră nu suportă 
moravuri de astea, tovarăşe Proca. 

PROCA : Ce vrei să spui ? 

MOCANU : Vreau să convoci mai întîi 
organizaţia şi apoi colectivul și să 
discutăm pe faţă totul. 

PROCA : Şi n-o să-l îndepărtăm ? 

MOCANU : O să-l apropiem! Îndepăr- 
tat e acum. 

PROCA : Bine, o să mă mai gindesc. 

MOCANU : Dar repede. Se umblă aici 
cu intrigi, cu un memoriu contra lui 
Athanasescu, cică ar infecta tinere- 
tul cu idei greșite. 

PROCA (îşi ascunde îngrijorarea) : Uite, 
poftim, asta e fişa! Ce memoriu? 
Mi se pare că vine... hai la mine. 
Ce memoriu ? 


(Scena goală. Athanasescu, Didona 
Nache.) p 


DIDONA (lîngă prag): Aş vrea să vă 
mai spun ceva... 

ATHANASESCU : Bine, spune, nu-i 
nevoie să mă anunţi dinainte. 

DIDONA : Pot să închid uşa? 

ATHANASESCU (plictisit): Mă rog, 
închide-o... 

DIDONA : Adineauri erau aici Proca 
și Mocanu. Au căutat ceva la fi- 
şier, am ascultat din întîmplare, 
uşa era deschisă... 

ATHANASESCU : Uşa, iar uşa, nu mă 
interesează uşa! 

DIDONA : Procă se prefăcea că n-a 
aflat nimic de memoriu. 

ATHANASESCU : Se prea poate să 
nu ştie, ce te miri? Ei, şi? 

DIDONA: Şi... au trecut pe urmă 
dincolo, şi au închis uşa. 

ATHANASESCU : Uşa, iar uşa! Bine, 
vă mulţumesc. 

DIDONA : Tonul dumneavoastră... (Se 
apropie. Pasional, îl apucă de re- 
vere.) Bogdane, cum poţi să-mi vor- 
beşti aşa ? Doar știi că mă leagă de 
tine mai mult decit un simplu post, 
că stau aici să veghez asupra omu- 
lui iubit. 

ATHANASESCU  (eliberîndu-și demn 
reverele) : Scuză-mă, sînt cam ner- 
vos zilele astea. Draga mea, ştii şi 
tu că nu m-aș preta la o asemenea 
murdărie : atunci cînd ai venit aici 
se terminase totul între noi, de 
mult. Te rog, nu te mai amesteca 
în viaţa mea. 

DIDONA : Te stinjenesc? Să-mi caut 
alt serviciu ? 

ATHANASESCU : Asupra persoanei 
mele n-are drepturi decît ştiinţa: 
aş vrea să mă înţelegi. Ai fi plecat 
de zece ori pînă acum dacă nu 
mi-era de situația asta a ta cu Na- 
che, fost exploatator, idiotul, că 
nici măcar la asta nu s-a priceput. 

DIDONA : Ai aşezat mila între noi ca un 
zid protector... 

ATHANASESCU : De tine se leagă a- 
mintiri, dar... vă rog. 

DIDONA : Încă un cuvînt, te implor!? 
cred că n-a sosit momentul să răs- 
torni vechea ta lucrare, lasă, spune 
cum vor ei... 

ATHANASESCU (sie însuși): Am în- 
durat multe, am și greșit, dar cu 
greşeala asta a mea, cu lucrarea mea 
veche, am ajuns pe o poziţie de pe 
care pot face știință ! Am fost sincer 
atunci şi sînt sincer acum. De ce să 
renunţ ? Cu teama nu se face știință. 

PRIBOI: Magistre, eu am vrut să... 
(scrie în aer) memoriul, dar nu mi 
l-au dat... 

ATHANASESCU : Cine te-a rugat? 
Pleacă, lăsați-mă în pace, asta-i o 
chestiune științifică şi deodată se 
adună pe mine toate păcatele vieţii 
mele. (Iute, umblă.) Atita păcat am 
făcut şi eu: am angajat unicul băiat 
al unui mare savant al ţării, un om 
care a murit de mizerie în '38 şi care 
cu ultima putere mi-a spus: „Ai 
grijă de băiatul meu !“ — iar băiatul, 
cum se întimplă citeodată, eun... 
(îl arată) şi trebuie să stea la mine în 
institut în amintirea mortului. Şi 
Proca mi-a trecut asta cu vederea 
şi acum n-am voie să formulez o 
ipoteză ştiinţifică nouă, că vin peste 
mine toate intrigile, memoriile, pu- 
roaiele, am aşa apărători, de parcă 
ar vrea cineva să demonstreze că 
greşesc! Ai ascultat la ușă? era o 
ușă groasă ? 

PRIBOI (n-a înțeles nimic): Era o uşă 
destul de groasă, dar să știți că şi 
Titi Dima a umblat cu memoriul 
şi că... 

ATHANASESCU : Hai, duceţi-vă! (A- 
pare preşedintele Bălăceanu ; ca de 
obicei, își priveşte ceasul de buzu- 

nar, după ce l-a dus la ureche. Mă- 
runțel, îmbrăcat după moda veche, 
spontan ca un copil: cei într-adevăr 
„mari“ pot să-şi permită asta; nu- 
mai cei ce vor să pară mari adoptă 
o poză.) 

ATHANASESCU : Domnul preşedinte, 
tovarăşul președinte !... E o mare 
cinste pentru institutul nostru că aţi 
venit aici. 

BĂLĂCEANU : Cinstea ca cinstea, dra- 
gul meu, dar am uitat de ce am ve- 
nit... Ceva foarte important... Ce zi- 
ceai ? Cinstea ? Şi ce c-am venit? 
Am început să merg, cum s-ar zice, 
pe teren: mă dau jos din maşină 
și-l pun pe dumnealui în funcţiune! 
(Bastonul.) Dar de ce-s aici ? Dom'le, 
am devenit distrat ca un savant d-ăia 
din anecdote. Dragul meu, am îmbă- 
trînit. 

ATHANASESCU : Luaţi loc, vă rog, 
magisterul meu... Dumneavoastră 
imbătrinit ? Sînteți cochet, ca toţi 
oamenii trecuţi de 70 de ani. Aştep- 
taţi complimente. 

BĂLĂCEANU : Nu, dragul meu, dar 
uit de la mînă pîn-la gură, ca-n anec- 
dote. O să mă duc la doamna Aslan, 
să-mi dea gerovital. 

ATHANASESCU : Lăsaţi, lăsaţi, că me- 
reu aţi fost uituc. Nu mă păcăliţi pe 
mine ! Credeţi că nu-mi amintesc ? 
În '37, tocmai cînd rosteaţi la Aca- 
demia Romină discursul de bun ve- 
nit către Protopopescu-Ursu, şi toc- 
mai în fraza în care spuneaţi că 
toată lumea a auzit de numele lui 
celebru, tocmai atunci ați uitat cum 
îl chema... 

BĂLĂCEANU (ride  încîntat): Fugi 
de-aci, dragul meu, ăla era un pe- 
zevenghi, un haidamac de-ai lui Cor- 
neliu Codreanu, anume m-am făcut 
că uit, i-am copt-o... Dar despre ce 
vorbeam ? 

ATHANASESCU : Poate că ați citit 
noua mea lucrare... v-am trimis un 
capitol bătut la maşină, — princi- 
palul, noile teze... 

BĂLĂCEANU (recunoscător) : A, da-da- 
da-da-da-da ! Dragul meu, îţi mul- 
țumesc foarte mult că mi-ai trimis-o. 
E o timpenie. 

ATHANASESCU : Sinteţi singurul om 
din lume de la care pot asculta ase- 
menea cuvinte. Ca să-mi spuneţi asta 
aţi venit pînă aici ? 

BĂLĂCEANU : Da, dragul meu, acum 
mi-am amintit, chiar de asta am ve- 
nit. Nu mai ţineam minte. Ce spu- 
neam ? a, da: e o timpenie. 


ATHANASESCU  (revenindu-și): Defi- 
niţia dumneavoastră, ca să mă ex- 
prim în termeni academici, nu sună 
prea ştiinţific. Daţi-mi voie să vă 
amintesc — în caz că ați uitat — 
că (tare) întreg capitolul e inspirat 
din tezele de bază ale lucrării dum- 
neavoastră, lucrarea pe care dum- 
neavoastră ați publicat-o, dacă vă 
mai amintiţi, în '31, şi care v-a adus 
celebritatea... 

BĂLĂCEANU (neimpresionat, şi-a con- 
fecționat un lănțişor din clame, se 
joacă) : Dragul meu, eu din anii tre- 
cuţi nu uit nimic, ba încă pot să-ţi 
mai amintesc şi ţie. Cînd a apărut 
lucrarea ta premiată, am știut de la 
început că asta duce la răsturnarea 
ideilor mele din '31. Tin minte per- 
fect. Am zis eu atunci ceva? Am 
tăcut şi pe urmă te-am felicitat, am 
votat să iei premiu. Că lucrarea era 
bună. Clar, îmi amintesc. Acum vii 
şi faci o nouă lucrare, adică scoţi 
din pod teoriile mele din '31 şi faci 
mătănii la ele. Iubitule, asta nu-i ca 
moda la femei, să se poarte iar fuste 
model '31 ! 

ATHANASESCU : Veţi lupta deci con- 
tra noii mele lucrări ? 

BĂLĂCEANU : Iubitule, de ce dracu’ 
crezi că mi-am bătut eu atiţia ani 
capu’ ăsta de bătrin ? Care va să zică 
se face o revoluţie, eu, chipurile 
mare savant, muncesc zece ani ca 
să-mi intre în cap dialectica și ma- 
terialismul ; dă dumnezeu şi lepăd 
citeva greşeli ale mele, cîteva teorii 
care, la urma urmei (îi șoptește) mer- 
geau în contra ştiinţei, teorii de pe- 
zevenghi, şi deodată te văd în ge- 
nunchi, împodobit cu ele! (Îl trage 
comic de mînecă.) Scoală-te, iubitule, 
nu mai sta în genunchi. 

ATHANASESCU : Adică, mă scoateţi şi 
contra ştiinţei... Nu vi se pare cam 
periculos procedeul ăsta ? 

BĂLĂCEANU : Procedeu ? Care ? 

ATHANASESCU : Virirea cu tot dina- 
dinsul a politicii în ştiinţă : cine nu-i 
de părerea mea, e dușman al ştiinţei, 
te pomeneşti că şi al poporului. 
Dictatul. 

BĂLĂCEANU (îşi dă peste frunte): A, 
în sfirșit, mi-am adus aminte... Nu 
pentru asta venisem. Iubitul meu, 
dacă te plingi de dictat, hai să-ţi 
discutăm în colectiv noua lucrare... 

ATHANASESCU : Mi-e neplăcut să vă 
spun... discuţiile astea se pot aranja 
uneori dinainte. Pentru asta mi-aţi 
făcut onoarea de a veni pînă aici? 

BĂLĂCEANU : Nu, dragul meu, nu-s 
aranjate : aranjeaz-o tu cum vrei. Da’ 
nu de asta am venit. Voiam să te 
rog să mi-l dai pe Proca să mă în- 
soţească la Congresul din Italia. 
Vreau să-l mai scot niţel din trebu- 
rile lui directoriale. Poţi să te dis- 
pensezi de el vreo două săptămini 
— nu ?... Dar mi se pare că te ne- 
mulțumește ceva. Ai ceva cu Proca ? 

ATHANASESCU : Nu, nu, mă bucur 
pentru el. Nu e vorba de Proca. 

BĂLĂCEANU : E, hai ! ai devenit sfios ? 

ATHANASESCU : E vorba de ştiinţă. 
Îmi vorbiţi de dezbateri, dar cum 
scriu ceva cu care nu sînteți de 
acord, mă puneţi la index. 

BĂLĂCEANU : Dacă vorbeşti aşa, mă 
obligi să te iau... Dar vezi tu, iu- 
bitul meu, avem de luptat acolo cu 
o grămadă de pezevenghi... Delega- 
tia ţării noastre se duce acolo cu un 
punct de vedere — cum să-ţi zic? — 
materialist, popular. Or tu, iubitule... 

ATHANASESCU : Eu nu mai merg 
chiar de-aţi vrea să mă luați. Aș dori 
numai să vă întreb ceva: dumnea- 
voastră citiţi ziarele ? 

BĂLĂCEANU : Ziarele ? Îmi scapă me- 
reu sportul, cuvintele încrucişate şi... 
asta, ce gătim azi. Dar de ce mă-n- 
trebi ? 

ATHANASESCU : De coexistența paş- 
nică aţi citit, sper. Dumneavoastră 
credeţi că n-are urmări bune şi pen- 
tru ştiinţă ? 

BĂLĂCEANU : Nu-mi amintesc cine mi 
se plingea zilele trecute de ameste- 
cul politicii în ştiinţă... Cine era, 
dom'le ? A, nu, nu era zilele tre- 
cute, chiar adineauri, chiar tu, dra- 
gul meu, mi te-ai plins, şi acum tot 
tu vîri coexistenţa în ştiinţă. 

ATHANASESCU : Nu eu. Vremea. 

BĂLĂCEANU : Iubitule, apucă-te şi ci- 
teşte ziarele mai bine. Să facem şi 
lecturi în colectiv dacă vrei. 

ATHANASESCU : Discuţii în colectiv, 
lectură în colectiv... poate că trebuie 
să şi respirăm tot în colectiv ! 

BĂLĂCEANU : Dragul meu, una e să 
nu ne stilcim unii pe alţii cu bombe 
atomice, să nu folosim forţa, asta e 
coexistenţă — şi alta e chestia cu 
ideile. Ştiinţa n-are alt stăpin decît 
adevărul. Mă-nţelegi, adevărul nu 
poate coexista cu minciuna. 

ATHANASESCU : Tocmai de aceea eu, 
să ştiţi, n-o să cedez. 

BĂLĂCEANU : Dragul meu, dar nu 
poate nimeni să-ţi ceară concesii... 
la un Congres nu se merge mascat 
ca la Irod. Noi sîntem oameni sin- 

ceri, mergem ca să susţinem acolo 
adevăratele noastre (scoate ceasul)... 
am întirziat — unde voiam să merg 
de aici ? Dar nu ştiu de ce te fereşti 
de o dezbatere colectivă. 

ATHANASESCU : E greu să vă explic. 
Colectiv, colectiv, dar... s-a creat o 
situaţie specială la institut. Oamenii 
sînt deprinși cu ideile mele de pînă 
acum, ale lui Proca dacă vreţi — şi 
deodată, dezbatere. Cui o să-i dea 
dreptate ? În ştiinţă nu se hotărăşte 
prin majoritate de voturi. Se întim- 
plă şi cu Proca unele lucruri, nu mi-e 
încă destul de clar, încă nu știu ni- 
mic. 

BĂLĂCEANU  (ridicindu-se): Dragă, 
asta-i altceva. Dacă în loc de dez- 
batere se fac intrigi sau mai ştiu 
eu ce, n-o să las să fii lovit pe la 
spate. Proca, zici ? E bine că mi-ai 
spus. 

ATHANASESCU : Nu, nu, n-am zis ni- 
mic. Nu ştiu încă nimic. 

BĂLĂCEANU : Oricum, uşa la mine 
ţi-e tot timpul deschisă. Dacă ai ceva, 
să-mi spui neapărat ! 

ATHANASESCU : Daţi-mi voie să vă 
conduc... Sinteţi şi veţi rămîne în- 
totdeauna profesorul meu... (li dă 
bastonul.) Iubesc pînă şi bastonul cu 
care mă croiţi pe spinare. (A sunat ; 
Didonei.) Roagă-l pe tovarășul Proca 
să stea aici, trebuie să sune directul. 
(Bălăceanu, condus, încetinește pasul. 
Proca, Dima.) 

PROCA : Sănătate, sănătate, tovarășe 
președinte ! Cu ce ocazie ? 

BĂLĂCEANU : Dragul meu, plec, nici 
nu-ţi mai dau mîna, mă grăbesc. Nu 
ştiu cine mi se plingea zilele trecute 
de tine... Zilele trecute? Şi ce zi- 
cea ? (Joc mut cu Athanasescu.) Nu 
mai ţin minte (pleacă în vervă mare) 
nu zicea nimic precis, am îmbătrinit 
iubitule, memoria... parcă cineva zi- 
cea... (E urmat de Athanasescu ; Di- 
dona „uită“ ușa deschisă, dar Dima 
o închide.) 

PROCA : Aveai ceva să-mi spui? (Se 
așază la birou.) 

DIMA : În orişice caz, îmi place să vă 
văd la acest birou. 

PROCA : Lasă prostiile. Ce vrei? 

DIMA : Vreau ca tineretul din institut 
să nu fie intoxicat. 

PROCA : Vrei ceea ce se numeşte scan- 
dal. Iar eu îţi declar că îl voi con- 
vinge să adopte o părere rațională. 

DIMA : Dumneata eşti un fel de tam- 
pon. Nu mai putem răbda situația 
asta. (Scoate o hirtie.) 'Tovarăşe 
Proca, semnează ! 

PROCA : Ce-i asta? Asta voiai? Un 
memoriu ? (Îl aruncă pe birou, se 
plimbă. Aspru.) Azi am semnat pen- 
tru primirea la practică a trei absol- 
venti recrutaţi dintre foştii munci- 
tori. Azi am semnat opt hotăriri de 
premiere, un apel pentru eliberarea 
lui Glezos, am semnat pentru locu- 
ința lui Ambruș, am contrasemnat 
două rapoarte ştiinţifice importante. 
Pentru lucruri din astea îşi pune azi 
semnătura pe hirtie un director ad- 
junct, tovarăşe Titi Dima. 

DIMA : Refuzi ? 

PROCA : Nu refuz: îţi interzic. (Dă 
să rupă hiîrtia.) 

DIMA (oprindu-l) : Dacă directorul ad- 
junct Pavel Proca nu poate să-şi 
pună semnătura, atunci să semneze 
Proca Pavel, comunistul. Că eu nu 
pot să uit asta : dumneata ești mem- 
bru al biroului, ba ai o răspundere 
sporită pină o să se aleagă un se- 
cretar. Comunistul Proca, în orişice 
caz, n-o să refuze. 


PROCA (umblind iute prin odaie) : Măi, 
de ce silești tu oamenii să-ți vor- 
bească în fraze măreţe? Parcă tu 
nu ştii că adjunctul, omul de știință 
şi comunistul trăiesc în una şi aceeași 
persoană, pentru economie de spa- 
tiu ? Eu nu pot să mă separ în co- 
munist şi necomunist, să semnez cu 
o mînă şi să şterg cu cealaltă. De ce 
mă sileşti să-ți aduc aminte chestiile 
astea ? Acum o mie nouă sute şi ceva 
de ani a existat un soi de filozof 
care spunea: să nu știe stinga ce 
face dreapta. Eu nu sînt de acord. 
Uite stinga, uite dreapta... (Rupe 
memoriul.) 


DIMA: Îl acoperi, te exploatează! 
(Cald.) 'Tovarăşe, frate Proca, sîntem 
la spatele dumitale, nu așteptăm de- 
cît un semnal ! 

ATHANASESCU : S-ar putea să pleci 
în Italia cu moşu'. 

PROCA : Şi tu, şi eu — cineva trebuie 
totuşi să rămină... la telefon. M-am 
dus, n-a sunat. 

DIMA : M-am dus şi eu... (Dar a înce- 
tinit pasul.) 

ATHANASESCU (încet, neputind să re- 
ziste) : Dima... 

DIMA: Da... la dispoziția dumnea- 
voastră... (Pauză lungă.) 

ATHANASESCU : Ei, haide, vor- 
beşte-mi-l de rău pe Proca. De două 
zile te aştept. 

DIMA : Eu ţin la tovarășul Proca. To- 
varășul Proca este un om înaintat. 


În orişice caz, noi, colectivul, ţinem 
la el. 

ATHANASESCU : Atunci, critică-mă pe 
mine. E drept, nu suport, dacă vreo 
bucată de carne din mine ar primi 
critica, aş tăia-o jos imediat... 

DIMA : Ştiu. Din fericire, niciodată n-a 
fost nevoie să tăiaţi. 

ATHANASESCU : Așa-i. Şi totuşi, dom- 
nule Dima, tovarășe Dima, acum 
mi-ar face mare plăcere ca măcar 
să mă critici. Aflu pe ce lume sint. 
Zău, ai talent. N-am mai pomenit 
pe cineva să critice atit de exact, 
cu toate citatele necesare, tocmai la 
momentul, la persoana și în măsura 
în care trebuie. Ştii direcţia vîntu- 
lui. Parcă ai fi institutul meteoro- 
logic. 

DIMA (disprețuitor): Ce doriţi să vă 
spun ? 

ATHANASESCU : Ştii ce. Crezi că 
nu-mi dau seama? Ieri, la Proca 
acasă, cînd lucrurile s-au liniştit, 
m-ai asmuţit contra lui — crezi că 
nu mi-am dat seama ? Pe Proca în- 
cerci să-l montezi contra mea... 

DIMA : Nu, eu nu-s slugarnic, spun în 
faţă ce am de spus! 

ATHANASESCU : Lupta îţi convine. 
(Iute.) Cade Proca ? Atunci pe cine 
să ia Athanasescu de adjunct dacă 
nu pe Titi Dima, de la care a aflat 
atitea, harnicul om cu cap politic 
Titi? Cade Athanasescu? Devine 
Proca director şi pe cine să-l ia ad- 
junct dacă nu pe principialul Titi, 
care nu e slugarnic. ba mai te şi 
critică în faţă ! 


DIMA (revoltat): Mă faceţi să-mi day 
demisia ! 

ATHANASESCU : Mie să nu-mi vor- 
beşti de demisie, că ştiu figura. O 
dată o să ţi-o primesc şi ce te faci? 
Văd că taci, aștepți să-ți promit 
cine ştie ce. 

DIMA : Ce vreţi de la mine ? 

ATHANASESCU : Mi-e scirbă. Proca e 
un om, înţelegi ? 

DIMA : Dar eu n-am spus nimic rău 
despre tovarășul Proca. Toţi îl ad- 
mirăm, tot tineretul, am face orice 
pentru el. Ce figură ! Dacă aş fi poet, 
aş închina un imn adjuncţilor ! 

ATHANASESCU : Tu vrei să mă deru- 
tezi. Dima. Te rog, Dima, aşa cum 
n-am rugat niciodată vreun om, spu- 
ne-mi adevărul ! 

DIMA : Dar vă repet, Proca n-are nici 
un amestec ! 

ATPHANASESCU : Ştiică e destul să 
spui ceva, ca eu să cred inversul! 

DIMA : Plec dacă mă mai insultaţi! 

ATHANASESCU : E imposibil, Pavel nu 
lucrează pe la spate, Pavel nu putea 
să fie amestecat în treaba asta cu 
memoriul ! 

DIMA: Dar acelaşi lucru vi-l spun 
şi eu! 

ATHANASESCU : Tocmai asta mă neli- 
nişteşte. Fii o dată cinstit. Eu ştiu, 
Proca, cel mult, poate să vrea o dez- 
batere. 

DIMA : Şi dac-ar fi aşa, de ce n-o ac- 
ceptati ? 

ATHANASESCU : De ce? Pentru că 
există pe lume (se uită la el) intri- 
ganţi, lucrături. Există laşi şi con- 
formişti. Nu argumentul ştiinţific 
primează : poftim ! nici n-a apărut 
lucrarea, şi s-au şi constituit două 
tabere... Ah, doamne, ce n-aș da să 
existe ştiinţă pură ! 

DIMA: Nu există nici dumnezeu, nici 
ştiinţă pură. 

ATHANASESCU : Pură, nu, dar aş vrea 
ca măcar să fie curată. E adevărat, 
m-am întors la unele din vechile 
mele teorii. Dar asta numai în ştiinţă, 
pricepi ? Nu vreau să mă întorc la 
lipsa de demnitate. Ce să-ţi promit: 
un titlu? avansare? poate sufletul 
fetei ăleia care n-are ochi decit pen- 
tru mine ? 

DIMA : Păcat că nu pot ridica într-o 
plenară chestiunea asta. 


ATHANASESCU : Dumneata nu poți ri- 
dica decit un singur lucru : persoana 
lui Titi Dima. Titi, ce rol are Proca ? 

DIMA: Nu mai scot nici un cuvînt. 

ATHANASESCU : Mă sileşti deci, nu? 
Vrei să-ţi fac o demonstraţie de for- 
tă, nu ? Să-ţi arăt că poziţia mea e 
ca stejarul, că Athanasescu ciştigă, 
nu ? Bine, să bem paharul greţos pină 
la fund. (Buton.) Doamnă Nache, ai 
te rog grijă să nu intre nimeni. Di- 
rectul e aici. nu? Alo, dă-mi iute 
legătura... Athanasescu... (Tare.) Nu, 
tovarăşă Sofia, n-ai de ce să mai în- 
trebi cînd la telefon e Athanasescu !... 
Alo, magistre, ați ajuns? Ştiţi, în 
legătură cu ce-am discutat adi- 
neauri... Da, Proca, nu se mai poate 
lucra în climatul acesta! Nu, tova- 
răşe academician, nici o clipă ! mi-ați 
spus că uşa e deschisă... mi-e foarte 
rău... Mulţumesc, trimiteţi-o pe a 
dumneavoastră, a noastră e în repa- 
ratie, dar acum ! (Închide.) Hai, dragă, 
n-am timp, vine să mă ia. Cîţi au 
semnat pină acum ? Ce amestec are 
Proca ? 

DIMA (plecînd capul): Eu n-am nimic 
de ascuns, în orişice caz : opt. Eu încă 
nu, dar o să trebuiască. 

ATHANASESCU : Proca ? 

DIMA: O să semnez şi eu, să pot fi 
informat. 

ATHANASESCU : Proca ? 

DIMA : N-a semnat încă. 

ATHANASESCU : Haide, haide, nu 
ocoli : rolul lui Proca ! 

DIMA : Proca... a avut ideea. 

ATHANASESCU (sare): Minţi! Pavel 
nu putea ! Minţi! 

DIMA: Mă tot chinuiţi, să spun ade- 
vărul despre Proca, și acum, cînd îl 
spun, nu vreţi să credeți. Tovarășul 
Proca e om de caracter. El n-a sem- 
nat încă, pentru că e înainte de dez- 
batere şi nu vrea să influenţeze, ca 
adjunct, pe ceilalţi. 

ATHANASESCU : Minţi! O să te con- 
frunt cu el. 

DIMA: Mă rog. Dar tovarășul Proca, 
ca om de caracter, va semna în ori- 
şice caz... va semna cu amiîndouă mîi- 
nile. 

ATHANASESCU : Taci, mă plictiseşti ! 

DIMA: Vă dă mina să strigaţi, acum, 
că am fost slab... 

ATHANASESCU : Nu știu care din noi 
doi l-a învins pe celălalt... 

DIDONA NACHE: A venit maşina. 

ATHANASESCU : Bine. (Ea s-a retras. 
Calm.) Nu te cred. 

DIMA: Cu atit mai bine. Uitaţi ce 
v-am spus. 

ATHANASESCU : Nu uit, o să te pun 
faţă în faţă cu Pavel. 

DIMA : Sau cu semnătura lui. Sem- 
nătura ! 

ATHANASESCU : Nu te bucura: nu 
asta m-a pus în mişcare, nu-mi pasă 
de asta. 

DIMA: Atunci înseamnă că, deocam- 
dată, vă pasă doar de dezbatere. Dar 
cnd o să vedeţi semnătura... Sem- 
nătura lui! 

ATHANASESCU (deschide) : Pavele, am 
plecat pentru o jumătate de oră, te 
rog iar, dacă poţi, ştii, chemarea 
aceea specială. (Pleacă.) 

PROCA : Avem de lucru aici. Ce vrei 
iar ? 

DIMA : Asta-i originalul. Adineaurea ai 
rupt o copie. Şi sfătuiesc stinga şi 
dreapta dumitale să n-o rupă şi pe 
asta. Tovarăşe Proca, ştii că te preţu- 
iese ca tovarăș, dar o să fii tras la 
răspundere dacă înăbuși vocea colec- 
tivului ! 

PROCA : Ascultă, ai văzut ursuleţii de 
la şosea ? Am auzit că-s foarte dră- 
guţi. Şi au adus acolo un leu ca la 

Metro Goldwyn Mayer, care face 
„mrhaau“. 

DIMA (neliniștit) : În orişice caz, nu în- 
teleg aluzia. 

PROCA : Nici o aluzie. Doctorul zice 
că ulcerul e combinat cu astenia, să 
cînt, să tip, să fac ce-mi vine... Să 
mă ierte dumnezeu, dar cînd am de-a 
face cu dumneata, îmi vine să rag. 
Eşti poate corect, dar... scuză-mă, 
doctorul... (Rage.) 

DIMA : Bine că nu ţi-a recomandat să 
8 

PROCA : Să ştii, Dima, azi trebuie să 
termin o lucrare, dar să știi că o 
să dai de bucluc. Foarte curînd. 

DIMA: Ameninţări deci. Înăbuşirea 
criticii. 

PROCA : Athanasescu vrea să facă praf 
vechea lucrare, totul, totul — iar 
dumneata vrei să nu se schimbe 
nimic, nimic. El se fereşte de dezba- 
tere — dumneata la fel. 

DIMA : Nu-ţi place că sînt ferm. Eu te 
critic în față! — vrei să înăbuși vo- 
cea colectivului... 

PROCA (agasat): Dacă dumneata sau 
altcineva aţi vrut să faceţi un me- 
moriu adresat forurilor superioare, 
nu pot, n-am voie să te opresc. Dar 
o să-mi spun părerea şi o să sfarm 
toată acţiunea asta ! 

DIMA ; Acuzaţii, intimidare. Ce acţi- 
une ? 

PROCA : Asta. Încercarea de a forma 
grupuleţe ; instigări sub pretextul 
stringerii de semnături. 

DIMA : Vai ce grav sună. În loc să-ţi 
pui colea, cinstit, semnătura, încerci 
să înfricoşezi. Şi pe cine? Pe un 
om care apără aceleași idei ca şi 
dumneata. 

PROCA : Intenţiile dumitale or fi bune, 
nu ştiu, dar nu-ţi dai seama ce faci ? 
Adineauri mi-ai spus: nu așteptăm 
decît un semnal... Despre cine e vor- 
ba ? şi ce semnal se așteaptă de la 
mine? Acum am de lucru, trebuie 
predat urgent un raport, dar o să ai 
de dat explicații ! 

RUCĂR : Vă deranjez ? 

DIMA (revoltat): Nu. Tocmai urma să 
plec, trintind ușa după mine! Pen- 
tru o semnătură să pierd un om, un 
frate mai mare, să mă văd amenin- 
tat! Dar n-o să trintesc ușa. O să 
spun : hotărăște-te, tovarăşe Proca : 
între cinste şi necinste linie de mij- 
loc nu există. 

RUCĂR (către Proca): Ai refuzat !... 

DIMA : Poate că-l convingi, i-au mai 
rămas doar cîteva ore. 


PROCA : Parcă visez. Ar trebui să fac 
ceva grozav de urit, ştiu eu mai ce, 
să te dau afară din birou, dar nu-mi 
vine să-mi cred urechilor! Citeva 
ore?! Ai ajuns să dai ultimatu- 
muri ? 

DIMA : Nu eu, ferească sfintul. Dar în 
timp ce dumneata refuzi să acționezi, 
Athanasescu... Am intrat din întim- 
plare în birou tocmai cînd vorbea 
la telefon. S-a dus la președintele 
Bălăceanu să ceară demiterea du- 
mitale ! 

PROCA (întoarce spatele ; pauză; ne- 
firesc de încet): Ascultă, dar cînd se 
face o scoatere din muncă, nu se 
trimite şi comunicare scrisă ? 

DIMA (intrigat) : Fireşte. 

PROCA  (strigind pe neaşteptate): 
Atunci lasă-mă s-o primesc! Nu te 
băga pe fir! (Sub forța replicii, Dima 
s-a trezit zburat pînă la ușă. Foarie 
tare.) Du-te la lucrul dumitale!! 

RUCĂR (în timp ce Proca se mai agi- 
tă): Totuşi, poate era bine să dai 
mai multă atenție la ce ţi-a spus. 

PROCA : Prostii. Dacă aş fi stat de-a 
lungul anilor să pîndesc toate zvo- 
nurile, cînd naiba mai munceam? 
Cine ştie ce-a auzit şi i se năzăreşte 
că Bogdan... Nu, e clar, îl orbeşte ura 
față de Athanasescu ; a depăşit mă- 
sura... Nu, nu, îl pun sub anchetă: 
asta nu-i atmosferă în care să se 
poată lucra. (La birou.) 

RUCĂR : Şi pe mine mă intrigă une- 
ori ; totuşi, în fond, poziţia lui ştiin- 
tificã mi se pare justă. 

PROCA : Ascultă, ce cauţi aici ? Să nu 
începi şi tu, că n-o să-ți meargă. Să 
stau va să zică la institut ca să fac 
muncă de lămurire, şi de lucrat să 
lucrez în orele libere, ai? Hai, la- 
să-mă... 

RUCĂR (schimbă vorba, să nu irite): 
Mai ai ore libere ?... (Deschide o fe- 
reastră, schimbare de lumină.) Ştii. 
mă întreb uneori, dacă n-ai fi lucrat 
atit de nebunește în fiecare minut, 
ce ţi-ar fi plăcut să faci — în timpul 
liber ? 

PROCA : Ştiu eu ?... Poate să stau pe 
o bancă. Nu ride; acum vreo 20 de 
ani, într-o dimineaţă cind eram ur- 
mărit, m-am așezat pe o bancă la şo- 
sea. Linişte. Am gustat aroma clipei, 
mi-a rămas în amintire, am impresia 
că de atunci n-am mai stat pe o ban- 
că. Sau altceva: mi-ar plăcea să fac 
pictură aviatică. Ce te uiţi aşa? 


Există pictură marinistă, numai va- 
lurile mării. De ce oare omul seco- 
lului XX n-ar avea dreptul la pei- 
saje pictate din avion...?  (Gesticu- 
lează.) Pardoseală : un covor nesfîrșit 
de nori albi, strălucitori... Într-un colț, 
pe nori, umbra avionului... Deasupra, 
un cer pur şi străveziu ca al Greciei, 
un soare care se scufundă undeva pe 
sub nori ; o fereastră deschisă în în- 
tinderea de vată albă şi, dedesubt, un 
petec de verdeață și un punct mic, 
roşu: o casă cu acoperiş de ţigle 
roşii... 

RUCĂR : Va să zică, asta ţi-ar plăcea... 

PROCA : De, poate. Dar nu ştiu cine 
spunea că fericirea înseamnă ca omul 
să aibă meseria care-i place. (Șiret.) 


Aşa că... 

RUCĂR : Pentru oameni ca noi, cel 
mai groaznic lucru este să fii despăr- 
tit de muncă. 

PROCA : De tine n-o să se atingă 
nimeni. lartă-mă dacă deunăzi am 
fost prea aspru. 

RUCĂR : Nu-mi pasă de mine, mă cu- 
noşti, ştiu să dau şi să încasez. 

PROCA : Tocmai aici e răul, Rucăr dra- 
gă. Te-ai deprins prea mult cu bă- 
tăile. Au fost unii oameni pentru 
care a-ți face datoria însemna să 
descoperi zilnic un duşman ; iar în 
ziua cînd nu găseau unul real făceau 
rost de unul închipuit. Dacă treceau 
trei zile liniștite, ei se alarmau, spu- 
neau că se petrece un lucru suspect. 
Partidul a știut să-i pună la respect. 
Să nu aţițăm lucrurile inutil. Gîn- 
deşte-te mai des la asta. Să luăm 
oamenii așa cum sînt... și să-i facem 
aşa cum trebuie să fie. 

RUCĂR : Aici e vorba de oameni și 
neoameni. Proca, semnează ! 

ANETA  (intrînd): 'Tovarăşule, v-am 
adus brînză de vaci. De vaci. 

PROCA : Ce năvălești așa peste om? 
Nu vin seara să mănînc acasă ? 

ANETA : Ştiu eu cum veniţi. Am vorbit 
cu doctorul. Cu doctorul. 

PROCA : Lasă-mă, soro! Vii tocmai de 
acasă... (schimbare) Aneto, dar azi 
nu e zi de lucru pentru tine. 

ANETA (încurcată) : Păi n-am fost pe 
la dumneavoastră pe-acasă... Am lu- 
crat la cineva şi am avut drum 
pe-aci... Pe aici... 

PROCA (rușinat): Chiar dacă ţi-e în 
drum, lasă... Ştii că nu-mi place 
să-mi vie de-acasă... pot să trimit la 
bufet... 

ANETA : Ştiu eu cum trimiteţi. Nu tri- 
miteţi. Şi p-ormă asta-i brinză bună, 
(i-o întinde) brînză bună; că aici. 

la dumneavoastră, sînt sigură că şi 
brinza de la bufet se acrește. Se 
acreşte. 

PROCA (ris vesel): Auzi, Rucăr, se 
acreşte ! Auzi ? 

ANETA (a examinat camera): Elegant, 
nu zic, dar n-ar strica să mai dea 
cite-o mătură și sub covor. Sub co- 
vor. 

RUCĂR (ride): Auzi, tovarăşe Proca, 
auzi ? O deviză pentru institut: Mă- 
tură şi sub covor ! Fac şi o pancartă, 
muncă voluntară ! 

PROCA : Hai, Aneto, du-te acasă! Ce 
mai vrei ? 

ANETA (uimită): Păi, n-aţi mincat 
brinza. Brinza. Trebuie să aibă ci- 
neva grijă şi de dumneavoastră, că 
dumneavoastră aveţi grijă de toţi. 
De toţi. 

PROCA (amuzat): Dar de unde ştii tu 
că am grijă de toţi ? 

ANETA : Păi numai pentru el, un om 
n-ar putea să muncească atit cit 
munciţi dumneavoastră. Nu rabdă. 

PROCA : La revedere. Uite, am mîn- 
cat! (Caricatural, două îmbucături ; 
năvăleşte Brînduşa.) 

BRÎNDUŞA : E revoltător! (Surprinsă.) 
Dar unde-i... magisterul ? 

PROCA (înghițind greu): Ce s-a întîm- 
plat ? 

ANETA: Eu mă duc... Da’ să mincaţi! 
(Exit.) 

BRÎNDUŞA : Nimic... Ceva îngrozitor. 
Vroiam să vorbesc cu... (zgomot de 
după ușă) dar nu ştiam că dumnea- 
voastră sînteţi aici. 

LIVIU NACHE (smulgindu-și brațul din 
încleştarea nevesti-si) : Lasă-mă, dra- 
gă, că ştiu eu ce fac! E imposibil, 
vă spun, imposibil... ! Mă scuzațţi, to- 
varăși, că mă amestec... da’ lasă-mă, 
dragă! Venisem — întimplător! — 
să-mi iau tovarășa acasă, tovarăși, 
cînd am auzit această tovarășă, care 
vroia să intre la tovarășul director, 
plingindu-se că tovarășul Titi Dima 
i-a făcut propuneri nedemne de un 
tovarăş şi că a încercat s-o şanta- 
jeze... 

BRÎNDUŞA (şi-a revenit): Mulţumesc, 
n-ai de ce să te amesteci. 

DIDONA NACHE: Asta i-am spus şi 


eu... 

NACHE : Lasă-mă, dragă ! Vă spun, to- 
varăşi — şi după asta am plecat ime- 
diat, nu-i nevoie ca această tovarășă 
să mă izgonească — astfel de lucruri 
e imposibil să se mai petreacă azi, 
atîtia ani după atitea mari eveni- 
mente mondiale ; această tovarășă, 

care îmi făcuse o impresie pozitivă, 
i se năzăreşte ! 

PROCA : Doamnă Nache, ia-ţi-l te rog! 
Avem de lucru. 

DIDONA (în ușă): Scuzaţi-mă, mi-a 
fost imposibil să-l opresc, pune toate 
la inimă. 

DIMA (cealaltă ușă): Minte ! I-am cerut 
să semneze un anumit mesaj şi acum 
mă calomniază ! 

BRÎNDUŞA (revoltată): Eşti un... un 
şarpe fără clopoței ! 

PROCA : Vă rog să ne lăsaţi singuri. 

NACHE (viră iar capul pe uşă): E im- 
posibil ca în zilele noastre... (E smuls. 
Dima a dat din umeri, a plecat. Pa- 
vel cu Brinduşa nu se privesc.) 

BRÎNDUȘA : Credeam că-i aici Athana- 
sescu. Dumitale... Dumneata cînd o 
să auzi ce face ultraprincipialul du- 
mitale Dima... 

PAVEL (autoritar) : Hai, fetiţo, lasă răs- 
13101 ăsta. Ce e ? 

BRÎNDUŞA : În sfîrşit... o să fie cuvin- 
tul lui contra cuvîntului meu... Că a 
avut grijă să-mi vorbească între pa- 
tru ochi. De luni de zile mă scîrbește 
cu insistenţele lui. Nu cunosc pe 
lume lucru mai dezgustător decit un 
bărbat care profită de situaţia lui în 
muncă pentru... înţelegi... 

PAVEL: Nu cumva exagerezi ? Dima ? 

BRÎNDUŞA (retrăiește scena): Azi, cum 
s-a apropiat de mine, am simţit că-i 
înnebunit, își presimţea sfîrşitul, sau 
poate triumful — nu ştiu ce avea. Îmi 
dă un memoriu: „Semnează!“ Ci- 
tesc, stătea la spatele meu, îi simțeam 
răsuflarea în ceafă. Deodată, de la 
spate, mă ia de umeri şi-mi gifiie la 
ureche : „Vrei să pleci la aspiran- 
tură ۰“ 

PAVEL : Dima ? Uită-te la mine. 

BRÎNDUȘA : Da, Dima. Şi nu mi-e de 
asta. Mi-au făcut curte destui... Dar 
există lucruri sfinte pentru fiecare 
om... (Jenată.) 

PAVEL : Spune, te urmăresc. 

BRÎNDUŞA.: Dacă iubesc ceva, este 
ştiinţa. Am un vis: aspirantura, mai 
ales în Uniunea Sovietică. Glumesc, 
mai iau în deridere cite-o vorbă 
mare, dar ştii că... 

PAVEL : Ştiu, Brindușa. 

BRÎNDUŞA : Viermele ăsta... dar nu 
pot să-ţi spun tot. 

PAVEL : Bine, altădată. Îţi mulţumesc. 
Nici nu ştii ce ai făcut... Ca Nache 
ăsta. Vedeam şi nu credeam. Numai 
că el are interes să nu creadă. 

BRÎNDUȘA (fără ironie): Aşadar, mă 
credeţi ! Credeţi ce v-am spus. 

PAVEL : Te cred. Tu nu poţi să minți. 


BRÎINDUȘA : Azi îmi păreţi schimbat. 
Mai uman. Mai îndurerat şi mai gata 
de a lovi. 

PAVEL: Şi tu îmi pari schimbată, 
Brînduşo. Citeodată erai ca un copil 
care se amuză să ia în deridere lu- 
cruri importante. 

BRÎNDUŞA : Ştiu, ştiu, dar... Vedeţi, un 
om se plinge o viaţă întreagă de 
nevastă-sa, e nemulțumit de copii, 
care iau note proaste, şi de autori- 
tăţi, care n-au organizat bine servi- 
ciul telefonic. Dar vine o clipă grea 
— şi deodată omul se trezește pe 
front : copiii afurisiţi, nevasta cică- 
litoare s-au transformat deodată în 
ceva sfint — familia — pentru care 
omul e gata să-și dea și viața, mi- 
cile frecuşuri cu telefoanele au fost 
uitate : el are acum în minte patria, 
socialismul, pentru care e gata să-şi 
dea şi viaţa. Cind m-am ciocnit cu 
Dima am simţit cit de... scumpe îmi 
sînt lucrurile de care glumeam, 
adică... 

PROCA (malițios) :  ...principialitatea... 
corectitudinea... omul care procedează 
numai just... robotul... — înțeleg. Şi 
cu ocazia asta m-ai găsit mai supor- 
tabil şi pe mine. 

BRÎNDUŞA (ride jenată): Nu în acest 
sens. Mai uman... mai puţin per-fect. 
(Cam cochet.) Îmi place. Îmi plăceți. 

PAVEL (privire) : Nu-mi face declaraţii 
de astea. Pe urmă să nu te plingi că 
am vrut să profit de situaţia mea... 

BRÎNDUŞA (îl studiază): Încep să mă 
întreb ce fel de om ești, dacă-i ade- 
vărat ce se zvoneşte... 

PAVEL, (schimbîndu-se la faţă): Nu mă 
interesează zvonurile ! 

BRÎNDUȘA : Cică, fără dumneavoastră, 
Athanasescu greu ar fi ajuns la con- 
cluziile lucrării care i-a adus renu- 
me... 

PAVEL (o ia de umeri): Bine a zis 
Rucăr: gisculiță. Ti se spune că 
Athanasescu e mare — imediat te 
îndrăgostești de el. Îţi spune altci- 
neva că eu îl inspir ? Simplu : începi 
să-mi faci mie ochi dulci. Parcă ai 
fi premiul de stat şi nu femeie : dra- 
gostea, fetițo, nu e numai răsplată 
pentru hărnicia în muncă. Bine ar 
fi ca oamenii să fie iubiţi numai 
după merit... sau, poate n-ar îi bine: 
bătrinii s-ar bucura de cel mai mare 
succes la femei. Dragostea, gisculiţo, 
e un vulcan, de nedirijat, şi în orice 
caz un sentiment im-per-fect. 

BRÎNDUŞA : Văd că mutaţi discuţia. 
Totul e pe cine iubeşte gisculița, nu ? 


De altceva e vorba. Nu putem trăi 
fără adevăr. 

PAVEL, (se înviîrte prin cameră): Munca 
ştiinţifică e în colectiv. Cum îndrăz- 
neşti ? Cine te-a minţit ? 

BRÎINDUŞA (parcă nu l-ar fi auzit): Nu 
ştiu la ce rasă de maimuțe, mamele 
mestecă mincarea pentru puii lor, 
pe urmă o scot din gură şi îndeasă 
terciul în gura micii maimuțe. Să-mi 
spui adevărul, tovarășe Proca. Să nu-l 
mesteci pentru mine. Lăsaţi-ne să 
ne înfigem dinţii în adevăr: e mai 
educativ. 

PROCA : Cu cine vorbești ? 

BRÎNDUŞA : Cu dumneavoastră. Ar 
trebui să înțelegeţi că adevărul cel 
mai greu de înghițit, adevărul ome- 
nesc mirosind a sînge şi sudoare, e 
de o mie de ori mai măreț şi mai 
frumos decit micile adevăruri gata 
mestecate pentru ştirbi. Între poves- 
tea berzei care aduce copiii şi realita- 
tea lehuzei care se zbate în sînge 
şi geme de durere, realitatea e mai 
curată, mai mare, merită s-o spui! 
Gisculiţă pentru că m-aș fi îndră- 
gostit de Athanasescu ? Dar cine mi 
l-a pictat ca pe o icoană? Şi ce să 
cred acum despre el ? 

PAVEL: Proasto, nu înţelegi că una 
e capacitatea lui Athanasescu și alta 
să te îndrăgostești de el? Tu ştii ce 
e dragostea ? Eşti un pericol public, 
zău aşa. 

BRINDUŞA : Nu mi-ar displăcea să 
cred. Dar dacă m-aş afla numai prin- 
tre oameni ca dumneata, n-ar mai 
fi nici o primejdie. Unul ca dum- 
neata nu poate să se îndrăgostească, 
din păcate, de un soi ca mine. 

ATHANASESCU : Discutați despre 
amor ? 

PAVEL (jenat) : E nemaipomenit, parcă 
nici n-aş avea de lucru, azi au înne- 
bunit cu toţii. Nu ştiu ce memorii, 
brînză de vaci, intrigă şi iubire...! 
Mă întorc imediat : lucruri urgente! 

ATHANASESCU : Stai. Dacă-s urgente, 
să vorbim acum. 


PAVEL: Am multe. Termină cu dînsa 
— voia să-ți spună ceva. (Exit.) 

ATHANASESCU  (Brindușei): Repede. 
'Te previn că sînt nervos. 

BRÎNDUŞA : În institut se petrec lu- 
cruri de nesuportat. 

ATHANASESCU : De dimineață n-aud 
decit placa asta. Ce e? 

BRÎNDUȘŞA : Vă vorbesc ca unui men- 
tor spiritual, unui om. 

ATHANASESCU : Nici cînd sînt calm 
n-am stofă de educatoare de grădi- 
niță. Aici ne ocupăm de ştiinţă. 

BRÎNDUŞA. : O să vă vorbesc altădată. 
Era ceva... cu Dima. 

ATHANASESCU : Nu, acuma vorbeşte, 
că m-ai făcut curios. Dima ? (Schim- 
bare.) Spune, draga mea, mie poţi 
să-mi spui totul. 

BRÎNDUŞA : Bine, o să spun. Să ştiţi 
că Dima e un intrigant. 

ATHANASESCU : Dima? 
spune ! 

BRÎINDUŞA : Umblă cu un memoriu 
împotriva dumneavoastră. 

ATHANASESCU : Asta nu face parte 
din ştiinţă... nu mă interesează. 

BRÎNDUŞA : Să ştiţi că tranzacţionează 
fiecare bursă. 

ATHANASESCU  (bătind ușor din pal- 
me): 'Tranzacţionează ! Dima ! 

BRÎNDUŞA : Mi-a promis că mă trimite 
la aspirantură, dacă... 

ATHANASESCU : Dacă... Spune, draga 
mea. 

BRÎNDUȘA : Dacă... — înțelegeți — dacă 
eu cu el... 

ATHANASESCU : Şi ? 

BRÎNDUŞA : Cum şi? Asta-i tot. 

ATHANASESCU : Și dumneata ce i-ai 
spus ? 

BRÎNDUŞA : Ce mai contează ? Puteţi 
să vă închipuiţi. 

ATHANASESCU : Va să zică, asta-i tot? 
(Tonul dinainte.) 

BRÎNDUŞA (îl fixează cu o atenţie 
nouă) : Da, „tot“. 

ATHANASESCU : Dumneata ştii ce-i 
aici ? Aici este un institut. Eu mă 
ocup de ştiinţă. Eu elaborez o nouă 
teorie. O nouă teorie elaborez. Nu 
mă ocup eu cu anchetele. Ce te uiţi 
aşa ? 

BRÎNDUŞA : Am nimerit greşit la dum- 
neavoastră, nu ? 

ATHANASESCU : Eşti dulce, altădată 
o să mai discut cu tine despre flori 
şi păsărele. Acum, lasă-mă, avem 
o zi grea. (La ușă.) Pavel, te aştept... 
Hei, fetito, ce e, ţi-e rău ? 

BRÎNDUŞA : Nu, nu, mă uit numai. 
Aţi ţinut o lecţie despre demnitatea 
ştiinţei. Stăteam în sală... eraţi atît 
de mare... 

ATHANASESCU : Tinăra mea tovarășă, 
te iert, eşti tulburată, mai vorbim 
noi şi o să iau măsuri. Dar înțelege, 
se poate ivi într-un institut şi o 
chestiune mai urgentă decit aceea 
că ţi-a făcut cineva curte. (Blind, so- 
lemn.) Hai... 


Nu mai 

PAVEL (strigă): Brinduşa, Brînduşa ! 
(Exit Brindușa.) 

PROCA (violent): Ce i-ai spus? Ce-ai 
făcut ? 

ATHANASESCU : Stăpineşte-te, fac şi 
eu un efort. Avem de vorbit. 

PROCA : Ce i-ai spus 7 

ATHANASESCU : Nimic, tocmai asta e. 
S-a plins de Dima, iar eu, care am 
văzut atitea la viața mea, n-am fost 
destul de stupefiat. Pavel, avem de 
vorbit. 

PROCA : Cine ştie ce i-ai spus, s-a frint 
ceva în ea... (Sună telefonul. Athana- 
sescu scoate din priză.) 

ATHANASESCU : Dramatizezi. Aici, de 
fapt, am merite. Era moartă după 
mine în ultima vreme... dar nu vreau 
niciodată să amestec lucruri din astea 
în viata unui institut, nu mai îmi 
rezistă nici nervii, nu mai am răb- 
dare să curtez o fată două săptămîni, 
să-i dau flori, în prima zi să-i string 
mina — vai cit de timid! — intr-a 
doua, vorbind despre ştiinţă, să-i 
sărut ca din întîmplare vîrful dege- 
telor, şi, după două săptămini, cînd 
mi-a cedat, abia să incep să-i fac 
educaţia simţurilor... 

PROCA : Taci, te rog! Sînt blestemat, 
toți oamenii la care ţin vor să se 
arate în fața mea mai răi decît sînt. 

ATHANASESCU : Eşti prea pedagogic, 
Pavele, și asta scoate oamenii din 
sărite. E un fel de dictat; parcă ai 
zice : „Uite, mă aştept de la tine să 
te porţi numai frumos“. Asta cam 
irită. 

PROCA : Deci, dacă faci urit în știință, 
e din cauza mea. 

ATHANASESCU : Încetează o dată, to- 
varășe Proca, să te mai socotești răs- 
punzător pentru tot și toate! A de- 
venit o manie. Uită-te mai bine la 
tine, Pavele! Ce-ai făcut în viaţă, 
cine eşti, unde o să ajungi? Ai 
făcut unele lucruri interesante, dar... 
(li pune degetul pe obraz.) Uite, 
petele astea arată insuficiența fica- 
tului. Mușchii (îi pipăie) au început 
să slăbească. Sint convins că, după 
cîtă cafea bei și după cît fumezi, după 
cit lucrezi, ai o leacă de palpitaţii 
la inimă (pumn bărbătesc), aciditate 
la stomac, dacă nu şi ulcer (bate 
plezul), insomnie, poate şi amețeli... 
Munceşti prea mult, și care e folosul 
tău ? Ştiu, ai făcut o treabă utilă, 
dar tu, tu personal, unde ai ajuns 
cu munca ta ? 


PROCA : Nu munca îl îmbolnăvește pe 
om. Munca dă sănătate. Altceva îm- 
bolnăveşte. 


ATHANASESCU : Proca Pavel, colega, 
eu ştiu cite îţi datorez, am mers 
sincer cu tine şi n-am mers în pier- 
dere. Dar acum, situaţia s-a schimbat, 
acum lasă-te pe mina mea. Eşti cu- 
noscut, apreciat, dar poziţia ta nu e 
veşnică. Înțelege, acum o să tre- 
buiască să te apăr eu dacă nu-ţi 
schimbi părerile. 

PROCA (moment crucial): Îţi mulţu- 
mesc pentru zguduirea asta. Gata, 
știu ce am de făcut. 

ATHANASESCU : N-ai înțeles nimic 
din viaţă ; uite, ai respectat disci- 
plina, ai făcut tot ce ţi s-a spus, şi 
unde ai ajuns? Priveşte-mă pe 
mine: nu zic să umbli după haine 
bune, să se ţină după tine femei fru- 
moase, sau să fii atent la marca ți- 
gărilor sau la nu ştiu ce fleacuri 
— lasă mărunţișurile, dar uită-te la 
prestigiul meu ştiinţific, social. Înte- 
lege, Pavele, tinereţea a trecut, tre- 
zeşte-te, ai ajuns la virsta cînd omul 
trebuie să fructifice ce a făcut. Nu 
mai eşti un puști exaltat, nu mai 
ai atitea forţe şi atita timp în faţă... 

PROCA : Am. Avem. Mai sint  tinăr, 
Sîntem tineri. 

ATHANASESCU : Te faci că nu înţe- 
legi. 

PROCA (înverşunat): Ba înţeleg, înţe- 
leg... Prestigiu, foloase! — adică, să 
fac pe nebunu', să lucrez mai puţin 
dar să clămpănesc din gură, să fruc- 
tific mai mult! (Cu ură.) Unde ai 
ajuns cu disciplina ta? — asta mă 
întrebi. (Tare.) Răspuns: n-am vrut 
să ajung nicăieri, înţelegi ? Nici ad- 
junct, nici delegat în Italia, nici alt- 
ceva — înţelegi ? Sînt parte dintr-o 
forţă cum n-a mai fost pe lume, în- 
telegi ? ; 

ATHANASESCU : Pavel, calmează-te... 

PROCA : Am ţipat, dar sînt calm. În 
țara asta se construieşte o lume. 
Apar case colorate, apar fabrici, apar 
ţărani care au devenit cineva, înte- 
legi ? apar chiar și lucrări ştiinți- 
fice ca asta a ta, înţelegi, pe care 
acum o dispreţuiești, și nimic din 
toate astea nu se face de la 
sine, înţelegi, și pentru fiecare suris 
al copiilor sint oameni care mun- 
cesc pe brinci, înţelegi, şi tu vrei 
să ne gindim numai la carcasa noas- 
tră, înţelegi, la maţele noastre, în- 
telegi, şi vrei să rămîn calm, în- 
telegi ? 

ATHANASESCU : Mă  răstălmăcești, 


îmi vorbeşti ca unui carierist nesin- 
cer. Amintește-ţi noaptea aceea cind 
ţi-am dat adăpost la mine. Mi-ai vor- 
bit de steaua ta polară — ţii minte ? 
— iar eu, despre datoria omului de 
ştiinţă de a se ţine departe de fră- 
miîntări. 


PROCA : Și nici unul n-a reuşit să-l 


convingă pe celălalt. 


ATHANASESCU : Nu, ascultă-mă, ade- 


vărul era la mijloc, între noi. Eu 
unul m-am schimbat de atunci, am 
mers către el, știi că din punct de 
vedere politic mă aflu în aceeași ta- 
bără cu tine; dar tu, în concepții, 
ai rămas fix, ca steaua. Chiar din 
punct de vedere al intereselor ge- 
nerale îţi vorbesc acum şi îți cer să 
vii după mine. Nu pentru carieră. 
Dar dacă eşti cineva, aduci foloase 
mai mari. Înţelege linia, omule. 


PAVEL : Cunosc logica asta. Unii spun: 


socialismul cere ridicarea nivelului 
de trai. Atunci, hai să fac negot in- 
dividual cu zarzavaturi şi lapte, 
cîştig bani, îmi ridic nivelul, deci 
sint pe linie. Tu ţii la demnitate, la 
cinste, dar pe un plan mai înalt, 
mai rafinat, logica ta acolo bate. 
Eşti un om cinstit, şi vrei acoperire 
faţă de conștiința ta. 


ATHANASESCU : Vulgarizezi. Ştiinţa 


are specificul ei. Un lucru urit în 
viaţa comună poate fi profund ne- 
cesar în domeniul științei. Un om 
de rînd care bagă cuțitul în altul 
e un infractor ; dar dacă omul acela 
se cheamă chirurg şi cuțitul se nu- 
meşte bisturiu, atunci e un om mare, 
un salvator de vieți. Priveşti mereu 
la steaua ta polară, dar uită-te și 
pe pămînt, omule! Păi cine dintre 
noi aduce foloase mai mari? Tu, 
dacă enunţi cine ştie ce teorie revo- 
luţionară, nu e în asta nimic ne- 
aşteptat ; eu, dacă spun aşa ceva, în- 
seamnă că e un progres îmbucură- 
tor, un eveniment. Sau congresul de 
la Frankfurt: avem coexistență paş- 
nică, trebuie să ne înțelegem cu 
oamenii de ştiinţă din străinătate; 
cine să meargă acolo, cine să-i vor- 
bească lui Hachenholtz: tovarășul 
Proca, care în vremea lui Antonescu 
a stat în lagăr și nici nu-l cunoştea, 
sau profesorul Athanasescu, care în 
anii aceia și-a cîştigat titlul şi l-a 
cunoscut pe Hachenholtz încă de 
atunci ? Şi dacă e nevoie de oameni 
ca mine, fii şi tu la fel, o să vă 
prindă bine la amindoi. Şi ţie, şi 
stelei. 


© STEAUA POLARA 


PROCA : Inspectorul care m-a torturat 
spunea mereu : „Bă, nu pentru mine 
îți cer să vorbeşti — pentru binele 
partidului tău. Că o să veniţi miine 
la putere şi o să fie nevoie de oa- 
meni, şi pe cine o să se bizuie parti- 
dul ? Pe ăia care au murit în chi- 
nuri ?* Adică, cine merge mai pe 
alăturea, e mai folositor... Ei bine, 
nu ! ai greșit, inspectore, morţii noş- 
tri luptă şi după moarte, alături de 
noi ! 

ATHANASESCU : Eu compar doi oa- 
meni vii. 

PROCA : Nenorocirea ta e că nu înţe- 
legi pentru ce eşti prețuit. Cu Ha- 
chenholtz ai făcut o treabă minu- 
nată, dar de ce? pentru că stăteai 
pe o poziţie bună, nu ca azi, cînd 
vrei să dai cu piciorul în tot ce ai 
făcut mai de preţ! 

ATHANASESCU : Da, vreau să dau cu 
piciorul în materialismul ieftin al 
unui avint trecător, să mă întorc 
la eternitatea vechilor principii ale 
ştiinţei noastre. Trebuie să iau totul 
de la început. 


PROCA (pauză): Bogdane, aşa slab şi 
nefolositor cum mă vezi, să ştii că 
sînt stincă ! Şi o să te conving, ori 
o să lupt contra ta. Îmi reproşezi 
disciplina, zici că n-am ajuns nică- 
ieri cu ea ? Dar ce-i asta? trambu- 
lină, ca să mă salt pe ea lingă Bă- 
lăceanu, la Congresul din Italia ? Nu, 
Bogdane, asta-i demnitatea mea de 
comunist, e respectul pentru mine 
însumi. lar perioada o înţelegi gre- 
şit, complet greșit, crede-mă. Amin- 
tește-ți ce am vorbit în ziua aceea, 
cind s-a anunţat lansarea primului 
satelit artificial. Ascultă-mă pe mine 
ce-ţi spun: primul om care va pă- 
trunde în Cosmos va fi un om dis- 
ciplinat, cam aşa ca mine, va fi un 
om comunist supus disciplinei comu- 
niste, regulilor secolului XX, nu va 
fi o personalitate însingurată, ci un 
om legat de mii alţii, şi care nu vrea 
pentru el nimic mai mult decit ce i 
se cuvine, o părticică ce luptă pen- 
tru fericirea întregului. El va fi pri- 
mul. Aşa ţi-am spus. Sint mindru, 
Bogdane, că fac parte, ca un ano- 
nim oarecare, dintre astfel de oa- 
meni. N-aş vrea să schimb cu alt- 
cineva. O să fiu şi eu în Cosmos, am 
participat şi eu la Revoluţia din Oc- 
tombrie şi voi fi de faţă la cente- 
narul ei în anul 2017; sint o parte, 
înţelegi ? În orice ţară mă duc, pe 
orice petec de pămînt poposesc pen- 
tru o clipă, voi găsi pe alţii, la fel 

cu mine, iar ei, la rindul lor, ştiu 
că mă vor găsi pe mine. (Merge la 
el.) Fă un efort, înțelege! Trăim o 
epocă. Pentru mine, puritatea ideo- 
logică nu e numai o bază pentru 
ştiinţă ; e condiţia existenţei, vreau 
să trăiesc curat, să fiu la înălțime. 
Pentru mine asta e fericirea. 


ATHANASESCU (cu regret): Să-ţi fie 


ţărîna uşoară. În tine a zăcut un 
mare talent, Pavele. Te distrugi. So- 
cialismul în numele căruia îmi vor- 
beşti nu cere asta. Ce faci cu indi- 
vidualitatea ta ? Prin ce vei supra- 
vieţui tu ? Ce o să rămînă din tine? 
Înţeleg să te sacrifici dacă aduci cu 
asta vreun folos. Dacă rămîne ceva. 
Eu, măcar, voi fi înscris în istoria 
ştiinţei noaştre: dacă nu un para- 
graf, măcar un rînd, dacă nu un rînd, 
măcar un cuvint. (Suride trist.) Pînă 
şi aici, după moarte, a mea va fi 
partea mai mare. 


PROCA (stă pe un colt al biroului. S-a 


înserat, lampa de birou și-a relie- 
fat treptat lumina. Pavel se ridică, 
deplasînd involuntar cornetul lămpii ; 
razele sînt proiectate pe perete ca 
pe un ecran. Vorbind, va uita că 
a vrut să reprezinte un tablou şi va 
intra în fascicul, cu umbra proiec- 
tată pe zid): Uite (arată „ecranul'“) 
aici, în fața ta, se află oamenii vii- 
torului, cei care vor trăi peste trei 
mii de ani. Iată-i în togi vaporoase, 
dintr-o țesătură care-și schimbă cu- 
loarea după ora zilei. Un tînăr năvă- 
lește aici. Strigă (mecanic): „Apli- 
cînd razele noastre miraculoase asu- 
pra unui cadavru conservat, am iz- 
butit să-l reînviem pentru patru mi- 
nute. L-am adus aici“. Şi apare un 
om, uite-aşa ca mine, cu inima cam 
slabă, cam obosit, cam muncit. — 
Cum te cheamă ? — întreabă primul 
judecător al posterităţii. — Pavel 
Proca. Am trăit acum 3000 de ani. 
— Şi ce-ai făcut în viaţă? — Nimic 
special, spun eu. De-o seamă cu al- 
ţii. — Nu se poate. Acum trei mii 
de ani era epoca de început a co- 
munismului. Oamenii erau eroi. Răs- 
punde iute: ce-ai făcut, cu ce te-ai 
ocupat ? Hai, că trec secundele! — 
Am făcut lucrări ştiinţifice, l-am 
ajutat pe celebrul savant Bogdan 
Athanasescu... Iar primul judecător 
va striga către planeta Marte: Alo, 
fişierul central! Spuneţi iute cine 
a fost Bogdan Athanasescu, căutaţi 
în marele catalog electronic !... Un 
tînăr va mormăi grăbit: Arhimede, 
Aristofan, Atena... — Căutaţi şi la B. 


ic‏ ا 


Bogdan Athanasescu !... Balzac, Beet- 
hoven cel mare, Bo... Bo... ce nume 
curios : Bonaparte ! — cine-o fi fost 
şi ăsta ? un nume necunoscut, Buda... 
Avem din atitea secole zeci de mii 
de personalități. Bogdan Athanase- 
scu o fi din secolul marii cotituri, 
care are fişier special pe Venus, să 
întrebăm acolo. — Omule, va spune 
primul judecător, noi te putem ţine 
reînviat numai 118 secunde încă, ba 
nu, 117, spune repede esenţialul, 
principalul, ce-ai făcut. — N-am fă- 
cut nimic — voi striga — n-am fost 
decît un membru de rînd al parti- 
dului comuniştilor, un anonim 
acolo... — Stop ! va striga atunci pri- 
mul judecător — am înţeles totul! 
Frate, omule, tu figurezi la toate li- 
terele, despre tine vorbim zi şi noap- 
te. Bărbaţi, femei din cosmos, priviți 
unul din milioanele de comunişti care 
au modelat cu miinile lor epoca noas- 
tră de azi. Ca anonim oarecare sau 
conducător celebru, peste zidurile pa- 
latului de iarnă sau stilcit sub pe- 
reţii Doftanei, cu capul căzut sub 
securea reacționarilor sau cu frun- 
tea înălțată în zbor spre prima pla- 
netă pe care omul a zburat în afara 
pămîntului, el şi-a făcut datoria. Să 
plece zece mii de rachete străluci- 
toare spre toate colțurile Universu- 
lui, în cinstea omului de rînd, în 
cinstea omului care şi-a făcut dato- 
ria! — zece mii de rachete albe şi 
strălucitoare, spre toate colțurile 
Universului ! 


DIDONA (aprinzind luminile mari): A 


plecat toată lumea. Mai aveţi nevoie 
de mine ? 


ATHANASESCU : Mulţumesc, du-te 


(Ezit.) Pavel, ce amestec ai în treaba 
asta cu memoriul, în toată agitația 
asta împotriva mea ? 


۶۶00۸ : Să lăsăm fleacurile. S-a creat 


o situație anormală. Oamenii spun 
că şi eu sînt de vină, pentru că 
amîn mereu o dezbatere. Şi, după 
cite mi-ai spus adineauri, înțeleg că 
au avut dreptate. Dezbaterea se va 
tine — şi pînă atunci o să te conving, 
cu argumente științifice, că ai pornit 
pe o cale greșită. O să te convins, 
şi la dezbatere o să participi de pe 
o poziţie clară, sau (zimbind) o să 
încrucișăm spadele şi o să te conving 
în cursul discuţiei. 


ATHANASESCU (la măsuţă, joc cu bi- 


belourile, ton indiferent): N-o să 
apuci nici o discuţie științifică. Nici 
una din acelea pe care le vrei tu. 
Destituirea ta se află gata bătută 

la maşină pe biroul președintelui Bă- 
lăceanu. 

PROCA (zimbind) : Săracul Dima. Nu-l 
crezusem, aproape că l-am dat afară. 

ATHANASESCU : lar Dima, acest tînăr 
intrigant, va retrage fără urmă me- 
moriul si mă va ridica în slăvi. Nu 
ştiu de ce zimbeşti aşa. Pavele, ar 
trebui să te temi. 

PROCA (pauză. Grav.): Cind un co- 
munist începe să se teamă pentru 
jilțul lui, ceva de preţ începe să 
moară în el. 

ATHANASESCU : Pavel, crede-mă, oi 
fi eu cinstit, cum spui tu, dar nu 
sint chiar atit de bun pe cit vrei tu 
să mă scoţi. Înțelege, hîrtia e acolo. 
Am mers cu tine, cît am putut, şi 
îti mulţumesc. Dar nu sînt sfint, 
viaţa nu e sfintă, nu mă face sfînt, 
răbdarea are limitele ei. Teme-te, 
Pavele. 

PROCA : Regret, dar asta-i toată pu- 
terea mea: lipsa de teamă. Ştii tu 
ce putere îţi dă să nu vrei nimic 
numai pentru tine? Uite! (La mă- 
suta cu bibelouri, stringe în pumn 
fața de masă.) Sint liber, pentru că 
nu-s legat de nimicuri, nu-s legat 
decit de datoria mea, pot să-mi per- 
mit luxul de a fi drept pentru că 
nu-mi tremură inima c-o să pierd 
scaunul sau fleacurile astea. Dintr-o 
mişcare, pot să le zbor! 

ATHANASESCU : Bine, bine, lasă as- 
tea. e vorba de știință. 

PROCA : Poate n-am știut bine cum să 
colaborez cu tine (se înfurie) dar 
dacă te ridici contra adevărului, con- 
tra ideologiei noastre (e gata să răs- 
toarne totul) eu voi... 

ATHANASESCU : N-are rost... Opreşte ! 
(N-a mai rezistat, a apucat brațul 
lui Proca; ochi în ochi. De afară, 
zgomot de spart, o voce de femeie. 
Îmțepeniţi, n-au apucat decit să-şi 
întoarcă privirile. A apărut, cu pălă- 
ria răsucită, periindu-se, Maria. E 
plină de „confettiile“ perforatoarelor 
de hîrtie; dar e ceva comic şi pe 
dinăuntru, e mai destinsă.) 

MARIA: Uf, au plecat toţi, nu gă- 
seam lumina... dar ce faceţi acolo ? 

PROCA : Nimic, îmi lua pulsul, zice că-s 
cam bolnav. 

MARIA : Hm, curioasă poziţie de luat 
pulsul. (Aranjindu-se.) Bolnav, si- 
gur! Păi eu de ce am venit? Ne- 
vasta e un animal care cheamă băr- 
batul acasă. Cred că am răsturnat 
vreo duzină de chestii, perforatoare, 
cine ştie ce erau. (Vesel.) Lume. 
lume ! uită-te la doi bărbaţi în toată 


O STEAUA POLARĂ 


firea, care s-au apucat să scoată tele- 
foanele din priză... Să nu mai poată 
o nevastă să-și cheme acasă sclavul. 
Păi la ce mai folosește atunci o ne- 
vastă ? 

PROCA : N-ai de ce să mă chemi şi 
te-am rugat să nu mai treci pe-aici. 

ATHANASESCU (aranjează un bibe- 
lou): Ba foarte bine-i faci, Mario, 
ai grijă de el, că s-a acrit și are 
idei curioase. Muncește mult prea 
mult. Apropo, Pavele, tema numa- 
rul 6: ni se cere s-o urgentăm... 

PROCA : Ce termen ? 

ATHANASESCU : 48 de ore. 

MARIA : Dacă-l mai menajezi așa, o 
să-i iei pulsul la spital. 

PROCA : Atunci rămin aici. Maria, 
lasă gluma, dă-mi drumul ! 

MARIA : Ti-arãt eu! Fachir pe cuie! 
Vii imediat acasă ! 

ATHANASESCU (jenat): Las' că re- 
zolvi miine, te ajut şi eu. 

PROCA : Imposibil. Pentru miine după 
amiază biroul convoacă o şedinţă. 
Nu poate suferi nici o întirziere. 

ATHANASESCU : Ce şedinţă ? 

PROCA (pregătiri de plecare): O şe- 
dintã a organizaţiei, deschisă, cu in- 
vitaţi. Dar nu-i nimic, mă descurc 
eu. Ştii ceva? hai la noi. Bem o 
cafea, lăsăm deoparte toate chestiile 
astea cu ședințe şi discutăm despre 
ştiinţă, numai despre ştiinţă. 

ATHANASESCU : Cu ce ordine de zi, 
şedinţa ? 

PROCA (rizind, se întrerupe din potri- 
virea cravatei): Se spune că marii 
oameni au uneori slăbiciuni copilă- 
rești. Ştii, teoriile pe care mi le-ai 
înşirat astă seară... N-ai vorbit tu. 
O să le uit. Pe urmă, credinţa asta 
că în ştiinţă se poate rezolva totul 
cu hirtiuţe şi ștampile. Păi poți să 
fii director, poți să nu mai fii direc- 
tor, dar adevărul tot adevăr rămîne. 
Lucrăm într-o ştiinţă exactă, ce 
naiba. Vii la mine? 

ATHANASESCU (tot mai neliniștit): 
Cu ce ordine de zi, şedinţa ? 

PROCA (oferă solemn Mariei braţul): 
Încă n-am formulat precis, o să mai 
fie consultări în birou. Ceva des- 
pre apărarea purității ideologice. 
Ceva despre atitudinea directorului 
Athanasescu şi a adjunctului Proca, 
pentru... 

ATHANASESCU : Imposibil ! Pentru ce 
să ne pui în discuţie ? 

MARIA: Fachir. Se pune singur în 
discuţie... 

PROCA (din uşă): Ceva despre negli- 
jarea unei dezbateri asupra noii lu- 

crări a cunoscutului nostru etc. ete., 
ceva despre combaterea infiltraţiilor 
idealiste, iar după o săptămină-două 
— dezbaterea. 

ATHANASESCU (îl opreşte de umăr, 
deși Maria îi stătea la braţ): N-ai 
să faci asta ! N-ai să reuşești ! 

PROCA : Am cunoscut pe cineva care 
vorbea mereu despre ştiinţă şi în- 
drăzneală. Ti-e frică să discuţi cu 
mine ? Ce vrei mai frumos? Dacă 
mă convingi, trec de partea ta. S-a 
făcut ? 

ATHANASESCU : O conducem pe Ma- 
ria, să se culce, şi mergem la mine, 
unde am tot materialul. Dar e cu- 
rată pierdere de vreme. Lucrarea va 
apărea, va fi lăudată, premiată, și 
abia după aceea va fi, dacă vrei tu, 
discutată în acest colectiv. Acesta 
e drumul ei. Şi cine o să se așeze 
de-a curmezișul, o să fie strivit! 

MARIA (neliniștită, şi totuși cu oare- 
care mândrie): Pe ăsta vrei să-l stri- 
veşti ? Asta-i nebun, e fachir, ăsta, 
dacă arunci o piatră de moară în că- 
păţina lui, zice că nu știe ce are, 


A Cc T U L لا‎ 


că-l cam doare capul, şi mă roagă 
să-i mai fac o cafea! 

PAVEL : Sînt particularul Proca şi mă 
invit noaptea asta la dumneavoastră 
acasă pentru o discuţie ştiinţifică. 
Iar pentru miine după amiază, veți 
primi invitaţie. 

MARIA: Hm, pe ăsta şi-a găsit să-l 
strivească ! 

ATHANASESCU : Pavel, hirtia e acolo; 
ai milă şi de alţii; eu mă gîndesc 
şi la Maria. Mario, ferește-l, îl 
pierzi ! 

PAVEL (dîndu-i Mariei braţul): Haide, 
văduvioaro ! 

ATHANASESCU (calm, glumeşte) : ...Ţă- 
rîna uşoară, cu toate cele o mie 
de rachete ale tale ! 

PROCA (cedîndu-i locul la ieșire, rec- 
tifică, bine dispus): Pardon ! O sută 
de mii de rachete, albe şi străluci- 
toare, spre toate colţurile Universu- 
lui! (Cu o mînă a gesticulat, cu 
cealaltă stinge lumina.) 


Cortina 


.. Anticameră. In fund, trepte spre o ușă mare care duce în biroul lui Athanasescu. Cind se des- 
chide, vom vedea o parte din ultimul rînd de scaune, doi-trei oameni, Treptele formează o mică estradă 


pemărturisită, de folos în final. 


____ Măsuţa secretarei ; eventual şi un fel de ghișeu, astfel că oamenii pot vorbi fără a fi neapărat 
auziţi de secretară. Uşi laterale, se presupun ; cea din stinga, de intrare, cea din dreapta, spre interior, 
pe unde se poate ajunge, cu ocol, tot în biroul lui Athanasescu; nu există plăcuţe, nimic scris. E zi, 


se va însera. 


Un element al decorului care nu e vizual, ci sonor: vocea secretarei. Aşa cum în actul I mo- 
nologul lui Proca are contrapuncte în umbra Mariei pe glasvand, aici diferite replici dramatice vor fi 
contrapunctate de glasul secretarei. Citeodată indistinct, alte ori pe planul întîi. Nu trebuie să fie 
fandosită, Dacă regizorul simte că vreo scenă „nu rezistă“ la vocea ci, îi mai poate tăia din replici. 


SECRETARA (ascultă la telefon lucruri 
îngrozitoare, gamă mimică îndelun- 
gată. Apoi): Tergal în carouri? Pe 
fond albastru ? Draga mea, dar e 
oribil, nu se mai poartă de mult !... 
Şi el ce-a zis? (Sună alt telefon.) 
Stai o clipă, dragă... (În celălalt te- 
lefon.) Nu, doamna Nache nu-i aici, 
îi ţin eu locul. S-a simțit prost, îi 
țin locul. (Ton cibernetic.) E-ntr-o 
şedinţă. Reveniţi vă rog sau lăsați 
numărul dumneavoastră să vă che- 
me... Bine. (Schimbă telefonul.) Cred 
că doi metri şi zece ajunge... No, si- 
gur, miîneci foarte scurte. (Telefon. 
Mocanu traversează şi părăseşte 
scena. Același ton cibernetic.) Cine-l 
caută vă rog? E-ntr-o ședință vă 
rog. Nu, vă rog, dînsul mi se pare 
că nu vine azi la institut. După şe- 
dinţă vă rog... Nu ştiu, dac-aș şti 


v-aş spune. Nici asta nu pot să ştiu. 
Reveniţi vă rog. 

MOCANU : Ce-i așa puţină lume? 
(Ceas.) Nu-i încă ora şedinţei. 

SECRETARA : Se poate şi din dejalen... 
dungi subțiri de tot... 

MOCANU (îi joacă o mină prin față): 
Începe la ora stabilită ? 

SECRETARA : Îl aşteaptă pe profeso- 
rul Athanasescu. 

MOCANU : Cheamă-l deoparte pe to- 
varășul Proca. 

SECRETARA : Numai o clipă, draga 
mea. (Mocanu aşteaptă agitat.) 
PROCA (încă de la ușă; coborind): Ei? 
MOCANU : Nicăieri. Nici acasă, cică-i 

la un doctor. 
PROCA : Hm, ce zici, o ţinem fără el? 
MOCANU : Păi, eu aşa zic, o dată ce 
am stabilit-o. 


PE. ARIE 


DIMA (curios): 'Tovarăși, în cîteva mi- 
nute ar trebui început. 

PROCA : Bine, să mergem. (Exit.) 

DIMA (oprindu-l pe Mocanu în prag şi 
închizînd ușa) : Stai, nene Mocanule, 
numai o clipă. Vreau să ştiu și eu 
ce se aude. 

MOCANU : Nu l-am găsit. 

DIMA : Ce încurcătură ! Ce facem ? Ai, 
ce zici ? (Mocanu tace.) 

SECRETARA : Nu, dragă: pui între 
andrele un beţișor mic... mic, rotund. 
Fii acum atentă, ochiurile le petreci 


MOCANU : Hai să intrăm... 

DIMA : Să ştii că n-ai o poziţie justă; 
poţi să ai necaz pe mine, dar ar tro- 
bui să fii secretar chiar dacă nu-ți 
place. Da' ce facem cu chestia asta, 
ai, ce crezi ? 

MOCANU : Care chestie ? 

DIMA : Asta: Athanasescu sau Proca ? 
Aş vrea să ne orientăm just... 

MOCANU : Da’ tovarăşu' acela de la 
raion ce-ţi tot zicea ? 

DIMA : Cică vremea s-a făcut frumoasă 
în ultimele zile ! $mecher mare, nu- 
ma! de vreme vorbea, cred că aş- 
teaptă şi el indicaţii, altfel ar fi spus 
ceva, să ne pregătească mai bine. Un 
cap o să cadă, asta-i sigur. Dar care? 

MOCANU (schimbă tonul): Ca la turci, 
ai ? 

DIMA : Ei, n-o lua așa, începi şi dum- 
neata să mă răstălmăcești ? (Au în- 
chis ușa, o pendulă bate cinci și 
trei sferturi. Eventual va bate de 
mai multe ori pentru a marca trece- 
rea unei perioade de timp mai înde- 
lungate : în acest caz, secretara „dă 
din gură“ în surdină, fără să se în- 
țeleagă ce spune, pe fundalul bä- 
tăilor de pendulă.) 

SECRETARA : Nu, pendula, spuneam 
că boleroul e roșu. 

NACHE: Vă rog, unde este Didona 
mea ? Am venit s-o iau acasă. 

SECRETARA : O clipă, dragă. Păi nu-i 
acasă ? S-a simţit rău. 

NACHE : Imposibil. Nu se poate. Nu 
mi-a spus nimic aseară. 

SECRETARA : Cind are de gînd să-i 
vie rău... vă anunţă dinainte ? 

NACHE (încurcat) : Mda, știți, i se pare 
că sînt gelos, dar de ce să fiu ge- 
los ? Astfel de sentimente sint ne- 
vrednice de vremurile pe care le 
trăim. (Din ce în ce mai mecanic, 
înălțindu-se peste birou ca să aibă o 
perspectivă cît mai justă asupra de- 
colteului.) Şi de ce m-ar înşela Di- 
dona mea ? Astfel de fapte... impo- 

sibil... după atitea evenimente gi- 
gantice... 

SECRETARA (stringe la git bluza): O 
clipă, dragă, nu închide... (Satirică.) 
N-a putut să vă prevină de aseară 
că i se face rău: a aflat de şedinţă 
abia azi dimineață. Cind e o şedinţă 
mai cu furtună, dumneaei se îmbol- 
năveşte. Şi acum, acolo, înăuntru, 
cad capete, am auzit eu. (Acţiune 
principală :  Brinduşa iese tulburată 
din şedinţă, traversînd sala ; nu răs- 
punde la salutul lui.) 

BRINDUŞA : Dă-mi iute firul dincoace, 
iute ! (Dispare.) 

NACHE : Cum să cred asemenea cle- 
veteli ? Păi nu știu eu ce clasă de 
salarizare are magisterul ? Aici e 
vorba, ca să zic aşa, de categoriile 
tarifare : la mai mică mai merge 
(galeş) ...uite, eu, ca lucrător in co- 
mert, hai, mai treacă-meargă, vine 
o fată drăguță, mai îi pun deoparte 


ceva. 

BRÎNDUŞA : Uf, cum avem şedinţă, se 
string pe la ușă tot felul de... de... și 
chițcăie. (A reintrat în şedinţă.) 

NACHE : ...Da' la o clasă mai mare, 
s-a terminat, toţi ochii pe tine, și 
mereu evenimente mondiale, te sună 
mereu ! Calomnii ! 

SECRETARA : E-ntr-o şedinţă vă rog 
nu ştiu vă rog reveniți vă rog. 

NACHE (semne: a cerut permisiunea 
de a telefona): Miţi? Nu-i la tine 
Didoniţa mea? Sărut ochii... Lidiuţa? 
Da, Didona, nu... 

PRIBOI (al treilea telefon, voci supra- 
puse) : Alo, maestre... şedinţa se ţine 
totuși, da, fără... Scuzaţi-mă, n-aud, 
e gălăgie aici... Dece ? Da, aveti 
dreptate. La alt telefon ? Am înţeles. 
(Pe acest fundal confuz, acţiune prin- 
cipală : intră, răscolită, Maria.) 

SECRETARA (Priboi a plecat, Nache 
caută în agendă): Dragă, să-ţi spun 
sincer, poate o să rămii mirată, dar 
brizbizurile nu mi-au plăcut nici- 
odată... Dumneavoastră ? 

MARIA : M-a chemat Brinduşa. Zicea 
c-o să iasă din şedinţă. 

SECRETARA (sărind): Vă rog să mă 
iertaţi... tovarășa Proca ! Sinteţi atit 
de schimbată că nu v-am recunoscut. 
(Telefon.) O clipă, dragă. (Scrie.) 

NACHE : Noroc, tovarăşă Maria! (Din 
obișnuinţă.) Arătaţi bine... (vrea să 
repare) ca totdeauna... (Secretara 
predă înăuntru biletul. Lumea din 
ultimul rînd al sălii ; Titi Dima lingă 
uşă.) 

DIMA: Nu acum, tovarăși, 
11-013 la urmă! 


înscrie- 


1. 


NACHE : Mă scuzaţi, am plecat, tova- 
răşa mea e bolnavă. (Exzit.) 

SECRETARA : Vine imediat. 

MARIA : Ce s-a întimplat? Cum mi-ai 
telefonat, am luat o mașină. 

BRÎNDUŞA : Iertați-mă... de atunci am 
mai telefonat o dată. 

MARIA : Spune mai repede, ce e cu 
Pavel ? (Pauză grea.) 

SECRETARA : Din jerseu... Nu chiar 
gri... sare şi piper... 

BRÎNDUŞA : Eu... eu... mi-am schim- 
bat părerea despre soțul dumnea- 
voastră... Eu... eu... eu nu vreau să 
existe neclarităţi. Să știți că v-am 
chemat (își face curaj) pentru că, 
într-un fel, soarta lui îmi stă la 
inimă poate tot atit cît și dumnea- 
voastră. Cind mi-aţi zis că e roman- 
tic şi eu că nu — dumneavoastră ați 
avut dreptate... 

MARIA : Lasă-mă, fetiţo. în pace! Mă 
alarmezi la telefon, şi acu' începi 
cu spovedanii de pension. Ce-i cu 
Pavel ? spune, că năvălesec în şe- 
۹41! 

BRÎNDUŞA : Pavel... Tovarășul... biroul 
adică a convocat şedinţă deschisă 
şi acum mulţi spun că... Ştiţi, eu 
cu greu mi-am dat seama că Athana- 
sescu — abia ieri, brusc... — Şi acum 
unii, pentru greșelile lui, or să dea 
vina pe tovarăşul Proca. 

MARIA : I-a pus la cale... cineva ? Vor- 
beşte o dată! 

BRÎINDUȘA : Nu, nu, tocmai asta e, 
chiar el, din primele cuvinte ale ra- 
portului, autocritic, că l-a cocoloșit... 
De aceea v-am chemat. El... el nu 
se apără ! (Imită.) Stă ca o piatră, 
nu vrea să se apere! (În trombă.) 
Salvaţi-l, îl ştiţi mai bine ca mine, 
convingeţi-l să se apere, se distruge, 
eu nu, eu... 

MARIA (stană): Asta era ? 

BRÎINDUȘA : Asta. 

SECRETARA : Fără dungă. Mi se strim- 
bă, dragă. Lézard, îi ştii. 

BRÎNDUȘA : De ce tăceţi ? De ce stati 
aşa? De ce nu faceţi nimic?... El 
nu merită soarta asta... el, el a făcut 
sacrificii. 

MARIA: Ce a fost între voi, 7 

BRÎINDUȘA (înghițind lacrimi; zîm- 
bet): A... de aceea, de aceea stăteați 
aşa? Aţi crezut că...? Nu, el n-ar 
minţi. Şi eu v-am spus de la început, 
adineauri, că... Dar nu știu dacă 
(rostește greu) ...îl iubesc. Eu în- 
totdeauna am visat să iubesc neîn- 
frinată, fără rușine, să-mi strig dra- 
gostea pe acoperişuri — şi acum mi-e 
ruşine, pentru că am greșit față de 


el, l-am judecat greșit, şi m-am lă- 
sat atrasă de o iluzie. Vorbiţi-i, să 
se justifice, mai e timp! 

MARIA : Crezi că dacă puteam ceva, 
mai stăteam la anchete sentimen- 
tale? (Se aranjează, vrea să fie 
calmă.) Micuţo, omul meu — e al 
meu și îl ştiu — e un adevărat catir, 
e un fachir, un sfint şi un drac, şi 
dacă-şi viră el în cap ceva, nu-l mai 
scoţi din ale lui. Iar pe mine dacă 
mă prinde doar c-am fost pe-aici — 
nu că m-am amestecat — păi ăsta 
face moarte de om... „Şi tu — o să 
te întrebe — în ce calitate te ames- 
teci ? !“ 

BRÎNDUŞA : Dar nu-i nimic secret. E 
o şedinţă deschisă şi numai dum- 
neavoastră... — dacă vă iubește — 
puteţi... 

MARIA: Eu? Ăsta mai dă şi divorţ. 
(Sie însăşi.) Şi, între timp, cine ştie 
ce se întîmplă... (Umblă.) Nu, de- 
geaba !... Există un singur om de 
care ar asculta poate — dar de unde 
să-l iei... Da, da, un om de modă 
veche, politicos cu femeile, care n-o 
să întrebe în ce calitate se amestecă 
soţia atunci cînd bărbatul vrea să 
se spinzure, da, numai el... draga 
mea, am plecat ! (Dă să iasă, se răz- 
gîndeşte, întinde mina.) Oricum, îţi 
mulțumesc... 

BRÎNDUȘA : Iertaţi-mă... poate am exa- 
gerat. (S-au despărțit.) 

SECRETARA : Nu buline, puncte mici 
albe. (Brindușa a uitat ușa deschisă. 
Dima se ridică brusc, scăpind niște 
hirtii.) 

DIMA : 'Tovarăși, de ce am rugat să 
fiu înscris pentru mai la urmă? 
Aici s-au pronunţat păreri radical 
diferite, cuvintul fiecăruia trebuie 
rostit cu deplină răspundere în ori- 
şice caz. Eu însă vreau să vă fac o 
mărturisire, foarte sinceră... 


VOCI DIN SALĂ: Uşa, e curent! 


DIMA : lată despre ce e vorba. Ca să 
vorbesc cu deplină răspundere, eu aş 
dori să mai studiez o dată tezele de 
bază ale referatului ; unele nu:le-am 
reţinut bine. Poate și alți tovarăși 
vor să le mai studieze. Deoarece 
există mai multe exemplare, aş pro- 
pune o pauză, după care voi fi gata 
să iau cuvintul. (Aşteaptă cîteva cli- 
pe încordat. Cineva închide ușa.) 

SECRETARA : Nu, dragă, tivul e destul 
de lat, îi pot da drumul. 

MOCANU (ieșind din sală cu Proca, în- 
chide ușa după el): Lasă-mă, zău, 
tovarășe Proca, nici în pauză nu mă 

laşi. Mai toţi s-au dus la aer. La- 
să-mă să răsuflu. 

PROCA : Las’ că mai vine o pauză şi-o 
să răsufli atuncea. Şi după pauza 
aceea o să se facă ședință închisă, 
rămîn numai membrii şi candidaţii : 
numărul e statutar, e de faţă şi to- 
varășul de la raion... 

MOCANU : Tovarășe Proca, oricine mă 
propune, eu mă scol și explic de ce 
nu e bine să fiu cooptat şi organi- 
zaţia o să-mi dea dreptate, şi o să-mi 
dea dreptate și de la raion. Vreau 
să fac ştiinţă. Măcar doi ani, am 
dreptul, e și o hotărire! Zău, nene 
Proca, nu mai îmi umbla mereu pe 
la conştiinţă. 

PROCA : Eşti comunist, nu mă lua pe 
mine cu lasă-mă nene... 

MOCANU : Eu m-am documentat, nu 
vorbesc în vînt. Uite, Lenin! I-a dat 
o sarcină scriitorului acela, Demian 
Bednii, a vrut să-l facă nu știu ce 
pe linie de stat. Iar ăsta, ce crezi? 
a refuzat! l-a refuzat pe Lenin!! 
Voia să se ţină de scris. Lenin s-a 
supărat, l-a făcut cu ou şi cu oţet, 
dar să vezi, p-ormă s-a răzgindit şi 
a spus (mîinile la „vestă“) „Foarte 
bine! Să scrie, asta să fie sarcina 
lui de partid ۰ 

PROCA : Dar vezi că în timpul ăsta, 
el, Lenin, nu s-a retras la scris; ba 
aş jura că, atunci cînd l-a scutit pe 
scriitor de alte sarcini, el, Lenin, 
(pumnul pe umăr) a simţit că pe 
umerii lui o să atirne și mai mult... 
Este ? (Mocanu tace.) 

SECRETARA : Cine-l caută vă rog? 
E-n şedinţă vă rog. Reveniţi vă rog. 

MOCANU : Teoria asta le-am făcut-o 
şi eu altora. 

PROCA (imperios): Şi i-ai convins de 
fiecare dată ! 

SECRETARA : O tafta simplă, dar cu 
ape, changeant. Changeant ! 

PROCA : Le-ai spus că există oameni 
care fac sacrificii, îşi rup din orele 
de masă şi de somn și nu se dau 
la o parte de la răspunderile lor 
şi iau asupra lor poveri parcă de 
nepurtat şi înalță cu ele scări pină 
la cer! 

DIMA : Tovarăşi, pauza se apropie de 
sfîrşit. 

PROCA.: Bine, bine, imediat. (Dima 
stă.) Ti-am spus că vin. 

DIMA: Ar trebui să se simtă cind 
veniţi. O îndrumare, în orişice caz, 
partinică. Unii spun că vinile-s îm- 
părţite, că... 

PROCA : Nu ştiu de ce-mi explici, am 
fost de faţă. 

DIMA : Şi care vă e părerea ? 

SECRETARA : Garni, dragă, garni. Cu 
un guler mic alb. 

DIMA : Văd că tăceţi. Comuniștii tre- 
buie să aibă păreri. 

PROCA : Asta e şi părerea mea. 

MOCANU : Parcă studiai referatul. 

DIMA: L-am studiat și tocmai că.. 
(Pauză.) 

MOCANU : Hai, nea Titi, lasă-ne, nu 
vezi că dăm şi noi telefoane? 
DIMA: Mă rog, eu am părerea mea, 

nu de asta întrebasem. (Exit.) 

PROCA : Te-ai amestecat deci, nu poţi 
sta deoparte, te-am convins ! 

MOCANU : Nu m-ai convins. (Proca 
tresare.) Nu m-ai convins dumneata 
— m-a convins şarpele ăsta fără clo- 
poţei, că bine l-a botezat puştoaica, 
m-a convins situația. (Se gîndeşte.) 
Nici eu... în toată viața mea de ac- 
tivist, n-am convins pe nimeni — eu 
n-am făcut decit să arăt situaţia, 
şi tovarăşul înțelegea. Îmi place ca 
omul să sară singur în întimpinare. 

PROCA : Sări! 

MOCANU : Trebuie. Biroul, în rapor- 
tul pe care l-ai citit, s-a lăsat prea 
mult influențat de dumneata. 

PROCA : Ştiu unde baţi. Vinile ți s-au 
părut prea împărţite. Gindește-te 
însă, problema nu e numai că un 
savant ca Athanasescu are oscilaţii. 
Problema e şi la metoda pe care 
am folosit-o eu. 

MOCANU : Asta ţi-am spus-o la vreme 
şi te-ai lăsat cam greu. Acum însă, 
accentul trebuie să cadă pe purita- 
tea ideologică. Poziţia dumitale știin- 
țifică e justă, a lui nu — asta-i. Li- 
nia justă trebuie apărată, asta-i ! 

PROCA : Athanasescu o să-și revină, 
cred. Am discutat cu el pînă la pa- 
tru dimineaţa, i-am pus în față ar- 
gument după argument, cred că l-am 
clătinat. 

MOCANU : Nu schimba vorba. Felul 
cum te critici că l-ai menajat este, 
acum, tot un fel de a-l menaja, pe 
el şi teoriile lui! 

PROCA (e copleșit): Va să zică, un to- 
varăş Mocanu mă critică pentru că 
am folosit o metodă greşită. Şi cînd, 
a doua zi, viu şi recunosc public : da, 
am greşit, înseamnă că abia greşesc! 

MOCANU : Se mai întîmplă. P-ormă o 
să vie altul şi,o să-mi arate mie cu 
ce m-am înşelat — aşa merg lucru- 
rile la noi... 

PROCA : Totuşi, totuşi... — de ce unii 
oameni trec atit de senin prin viaţă, 
nici capul nu-i doare, şi alţii se zbu- 
ciumă, muncesc, se frămîntă — şi 

pină la urmă, abia greşesc... (Pauză.) 

SECRETARA : Nu, dragă, îi pui nişte 
copci mici şi nu se vede... 

MOCANU (afectuos): Haide, haide... 
într-un fel fiecare dintre noi simte 
răspundere pentru soarta lumii în- 
tregi... e greu. 

DIMA (capul pe ușă): Cinci minute şi 
se termină pauza. 

MOCANU : Bine ; dacă am ceva, îți dau 
eu de veste. (Dima închide.) În viaţa 
fiecărui deștept din ăsta vine o clipă 
cînd s-a învățat atît de bine să-i 
tragă pe toţi pe sfoară, că-şi pierde 
controlul. (Brînduşa, din dreapta, ne- 
observată.) De obicei, cînd simte suc- 
cesul aproape. (Fals.) Aş vrea să te 
rog ceva: vino la schema aia din 
biroul dumitale, să-mi explici ceva, 
să nu fac cine ştie ce boroboaţă cînd 
iau cuvîntul... 

PROCA:  N-aş vrea să întirziem: e 
înscris Dima la cuvînt, sînt curios 
ce-o să spună... 

MOCANU : Vezi, de aceea nu ajunge 
munca de la om la om. Asta fiecă- 
rui om îi zicea altceva: dar acum, 
cînd sînt toți strînși laolaltă, cum 
să-i mai împace pe toți? Vezi, de 
aceea e bună dezbaterea. Acum, 
moare, moare! Nu ştie ce să facă, 
de aceea a cerut şi pauza. 

PROCA : Să mergem înăuntru. Nu-mi 
place să întirzii la şedinţe. 

MOCANU: Va să zică nu vrei să-mi 
arăţi schema aceea ? Nu vrei să-l laşi 
să se zbată nițeluș ? Să se demaște... 
(Caută să-l reţină.) Uite, dacă l-ar 
vedea pe Athanasescu intrînd pe uşă 
în timp ce vorbeşte, atunci ar trece 
imediat de partea lui. Şi dacă o să 
te vadă pe dumneata acum, o să-l 
taie bucățele pe Athanasescu. 

PROCA : Crezi ? (Preocupat.) Dacă mă 
vede pe mine, o să-l atace pe Bog- 
dan... Crezi ?... Atunci o să fac o 
dată în viaţă o excepţie, cîteva mi- 
nute : hai la mine... (Au plecat prin 
dreapta, Brindușa s-a strecurat.) 

SECRETARA:  Închipuiește-ţi, dragă, 
un cordon lat de metal, cu catarama 
bătută în strassuri... 

BRÎNDUŞA (monologat, pe urmele 
lor): Bărbaţi sînteți voi? Ticălosul 
se dă după vînt, acum aşa, p-ormă 
altfel. Şi voi — cumpătat, domol, 
bătrineşte : o să facem o cercetare, 
o să vedem, o să studiem... 

SECRETARA : Nu chiar plisat. 

BRÎNDUŞA:  Pumnale, stimabililor, 
pumnale ! aici e un şarpe cu limba 
otrăvită şi... ah, de ce n-am mai 
multă putere! Şarpele, cînd o să 


vadă că Proca nu-i în sală! Tova- 
răşe Proca, ce-ai făcut, ce-ai făcut ? 

SECRETARA : O clipă, dragă... Ai spus 
ceva ? 

BRÎNDUȘŞA : ...Scrie repede aici: „A 
telefonat tovarăşul B...“ 

SECRETARA : Care tovarăș ? 

BRÎNDUŞA : Be, cu be de la Bleu påle, 
Bolero, Bordeaux, Brizbiz ! 

SECRETARA (cam jignită, intimidată) : 
Am înţeles, Bî. 

BRÎNDUŞA : „Ca nu cumva să-l atacați 
pe tovarășul Proca“. Așa, semnează. 

SECRETARA : Păi, parcă n-a vorbit cu 
mine bî ăla. Bî şi mai cum? Să nu 
intru în vreo încurcătură. O clipă, 
dragă, nu-nchide. 

BRÎINDUŞA : Păi nu ţi-a lăsat vorbă 
doamna Nache? E stabilit, îți explic 
pe urmă, e urgent. 

SECRETARA : Bine, răspunzi, şi cui i-l 
dau ? 

BRÎNDUŞA (a scris şi ea): Întîi pe 
ăsta, lui Dima, cînd îţi fac semn. Eu 
o să mă așez în ultimul rînd, chiar 
lîngă el, să mă vezi. 

SECRETARA : Cum să te văd? Prin 
uşă ? 

BRÎINDUŞA : Uf!... Uşa o s-o las des- 
chisă, cîteva minute. 

SECRETARA : E curent. 

BRÎINDUŞA : O să închid fereastra. Al 
doilea bilețel i-l dai tot lui, dar să 
fii atentă la mine, foarte atentă... 
Ştii ceva? Alo, dragă, are treabă, 
te cheamă ea imediat! (A închis 
telefonul.) 

SECRETARA (intimidată) : Important, 
îmi dau seama, să n-ai grijă. 

BRÎINDUŞA (în volute de dans, falsă 
veselie, trage jaluzelele) : 'Tovarăși, 
sînt tînără, nu mi-am dat seama că-i 
o metodă nejustă... (A stins lampa.) 

SECRETARA : Ce faci, dragă ? (Aprinde 
lampa de birou.) 

BRÎNDUŞA (în volute): Să nu vadă 
ce-i pe-aici... Un intrigant.. Am 
greşit, recunosc, dar sînt tînără. Vă 
rog, lăsaţi-mă în institut... 


(A deschis ușa, a dispărut, ducîndu-se 
să închidă fereastra. Se vede Dima, în 
cadrul marii uşi luminate, parcă pus 
în ramă.) 

DIMA: ...mai multe păreri diferite. 
Care sînt ele ? 

VOCI: Le-ai mai spus, treci la ches- 
tiune ! 

DIMA: Tocmai asta voiam să fac. 
(Trage cu ochiul spre anticameră.) 
Ca să nu ne pierdem timpul, voi 
spune de-a dreptul părerea mea. 
Adevărul e la mijloc, în orișice caz. 

'Tovarăşii Athanasescu şi Proca au 
lucrat mînă în mină, vina e fifty- 
fifty, cum spun englezii, cincizeci şi 
cincizeci la sută, deşi în orişice caz, 
să nu uităm, în institutul nostru s-au 
făcut şi multe lucruri bune. (Brîn- 
duşa s-a așezat lingă el, face semn 
secretarei, care porneşte.) Astfel, ca 
realizări aş putea cita... Dacă îmi 
permiteţi să mă uit peste însemnări... 
(Primeşte bileţelul, l-a sorbit, glasul 
întărit, mărire uimitoare de viteză.) 
Dar cunoaşteţi aceste realizări ; spu- 
neam deci că, la prima vedere, vinile 
sint în orişice caz împărţite. Asta 
însă, repet, numai în aparenţă. Dacă 
privim însă în esenţă, ce vedem? 
Pe de o parte, în orişice caz, un sa- 
vant de mare valoare, angajat în 
lucrări de prestigiu. Pe de alta, to- 
varăşul Proca, care avea datoria, nu 
întimplător, să muncească pentru ca 
institutul să meargă bine. Să mă 
ierte Proca — îl stimez ca tovarăş — 
dar dacă e vorba să privim în esen- 
tã, atunci, în orişice caz, vina cade 
asupra lui. (Înfuriindu-se.) Şi dacă 
e vorba să nu ne ascundem după 
deget, daţi-mi voie să-mi exprim re- 
volta. Cum ?! să tirim într-o discu- 
tie noua lucrare a savantului Atha- 
nasescu ? Dar de ce ? Oare nu există 
foruri competente, care s-o poată cer- 
ceta, publica, răsplăti pe merit ? Să 
le lăsăm să-și facă datoria, şi apoi, 
dacă vrem, să organizăm şi o discuţie. 

BRÎNDUŞA : După ce totul e hotărît ? 
Ce să mai discuţi 7 

VOCI : Concluzia, concluzia ! 

DIMA : Tocmai la concluzie voiam să 
ajung şi eu. Şi eu, recunosc, am avut o 
atitudine cam dogmatică poate, dar 
asta e numai din cauza felului în 
care ne-a terorizat tovarășul nostru 
Proca, pe care, de altfel, îl sti- 
mam foarte mult pînă acum. Iar 
vina, vina în orişice caz aparţine 
sută la sută lui Proca (Brindușa, 
semn) şi chiar îmi pun întrebarea 
dacă un asemenea om mai poate ră- 
mine în institut! (Rumoare; secre- 
tara i-a dat biletul. Mocanu a rea- 
părut în anticameră, îl reţine pe 
Proca. În cercul de lumină al lămpii 
de birou, Mocanu vorbeşte cu secre- 
tara.) 

DIMA (a citit, încetinește ritmul): Da, 
îmi pun întrebarea în orişice caz 
dacă mai poate rămîne în institut, 
dacă mai e vrednic institutul nostru 
să aibă un asemenea om. (Rumoare.) 
Spuneam că, în aparenţă, vina este 
sută la sută a lui... 


9 STEAUA POLARĂ 


BRÎINDUŞA : Ai spus că în esenţă... 

DIMA (iar rapid): Tin minte perfect 
ce am spus. Să ne punem însă între- 
barea : oare este acest sută la sută 
chiar sută la sută ? Nu zimbiţi : oare 
nu există în orișice caz măcar un 
unu la sută care să motiveze acțiu- 
nile unui tovarăș stimat cum ziceam, 
tovarăşul Pavel Proca ? Există — o 
spun cu hotărire — există! Şi dacă 
o să ne uităm, o să vedem că e mai 
mult de unu la sută, mult mai mult! 
Căci noi, tovarăşi (strigind), în ori- 
şice caz nu trebuie ca o dată cu apa 
murdară, să aruncăm şi copilul din 
copaie ! (Rumoare.) 

BRÎINDUŞA : Cine e copilul? Care-i 
apa murdară ? 

DIMA : Principiile științei noastre sint 
atacate de un specialist burghez, de 
Bogdan Athanasescu. Dacă e să vor- 
bim răspicat, spun răspicat: în ori- 
şice caz, sint pentru tovarășul Proca 
al nostru și contra negativistului, ni- 
hilistului Bogdan Athanasescu. (Ru- 
moare ; se face liniște, se aude un 
glas indistinct. Dima se şterge la 
frunte ; muiat, trist.) 'Tovarășul de 
la raion — îmi pare rău că nu i-am 
reţinut numele, asta e şi o critică 
la adresa raionului, căci am vrea 
să-l vedem mai des pe acest tova- 
răş între noi — mă întreabă de ce 
sînt împotriva unui savant de renu- 
mele şi valoarea lui Athanasescu. 
Răspund : pentru că acest savant, e 
drept, burghez, dar fie spus în trea- 
căt, un admirabil savant... o să mă 
întrebaţi de ce îl găsesc admirabil... 

VOCI : Nu te întrebăm. Gata. Ai depă- 
şit timpul! 

DIMA (demolat): Eu totuşi o să vă 
răspund : pentru că acest admirabil 
savant burghez... 

VOCI DIFERITE : Ba-i albă, ba nea- 
gră ! Gata, stai jos! 

DIMA : Tovarăşi, doar un cuvint: am 
folosit aici niște caracterizări, dar 
aceste expresii le-am folosit în ghi- 
limele, reproducîind părerea altora. 
Dacă este însă să privim în esenţă... 

VOCI : E beat, daţi-l afară! 

MOCANU (strigind pe neașteptate din 
avanscenă, în drum spre ședință): 
Nu e beat, tovarăşi, cine a spus că 
e beat? E intrigant, carierist, are 
în loc de şira spinării o macaroană 
fiartă ! 

DIMA (trezit): 'Tovarăși, am fost vic- 
tima unei uneltiri! Am în buzunar 
bileţele cuprinzînd indicaţii... 

MOCANU (nas în nasul lui, în cadrul 
uşii, strigind cu furie): Şi tu ce ești, 

megafon ? Alţii şi-au lăsat capul pe 
butuc pentru părerile lor! Ce eşti 
tu, ce cauţi între noi, cine eşti tu? 

DIMA (ţipă şi el): Sînt disciplinat, şi 
cînd mi se dau indicaţii în bileţele, 
mă lupt pentru ele. în orişice caz. 

MOCANU (detună): Să lupţi pentru 
adevăr, pentru linia partidului ! Iar 
linia e înscrisă în hotăririle partidu- 
lui, nu în bileţele ! (Aplauze, strigăte 
de aprobare.) Să lupţi pentru purita- 
tea ideologică, nu pentru murdării. 
Şi dacă eşti amator de bileţele, o 
să-ți dăm un bileţel să nu te mai 
vedem între noi ! 

DIMA (schimbat) : În orişice caz... dacâ 
am greşit cu ceva, sint gata să dau 
socoteală. Eu nu mă tem de autocri- 
tică, dar... 

MOCANU (liniştit, către prezidiu) : Pen- 
tru că Dima a mai avut şi alte ma- 
nifestări ciudate, propun adunării să 
hotărască o anchetă. Dar nu acum: 
să nu ne lăsăm abătuţi de la pro- 
blema ideologică. (Privind spre Pro- 
ca.) Sint înscris la cuvint, dar mai 
întii aș vrea să spun doar două cu- 
vinte în legătură cu tovarășul Proca. 


(Pavel a pornit, stă o clipă stingind 
ţigara pe cutia de chibrituri: umbra; 
se aude prima lovitură de 


GONG, 


apoi încă două lovituri. Proca îşi reia 

mersul, închide ușa ; secretara aprinde 

lampa mare.) 

SECRETARA: Draga mea, scuză-mă 
c-am închis... o zănatică, m-a hipno- 
tizat parcă, p-ormă m-a luat un to- 
varăş la întrebări. M-a plimbat fata 
aia cu niște bilețele, de-am crezut 
că-mi tocesc tocurile... Nu, nu ăia, 
ăia mov, dragă, cu o baretă mică... 

ATHANASESCU : A venit profesorul 
Bălăceanu ? 

SECRETARA : Nu l-am văzut. Cum vă 
simțiţi ? 

ATHANASESCU : Cum vrei să mă 
simt ? Adică... am avut o criză. 

PRIBOI : Ştiţi, pe mine au uitat să mă 
invite la ședință, dar tot am aflat 
cite ceva în pauză... 

ATHANASESCU : Dar cine te întreabă, 
lasă-mă în pace ! 

PRIBOI : Tovarășul Proca a spus că se 
simte răspunzător alături de dum- 
neavoastră, pentru că n-a ştiut să 
vă critice deschis, din vreme... 

ATHANASESCU (impresionat): Cum 
zici ? Aşa a spus 7... Adică lasă-mă 
în pace, nu te-am întrebat, nu ma 
interesează ! 


PRIBOI : A, de președinte vă intere- 
sează ? Nu l-am găsit. 

ATHANASESCU : L-am găsit eu. Hai 
duceţi-vă, trebuia să fie pînă acum 
aici (ceasul) mă mir de el, că era 
punctual. 

BĂLĂCEANU : Decit să te miri, mai 
bine ţi-ai da ceasul la reparat ! (Cei- 
10181 s-au retras.) 

ATHANASESCU (mirat la ceas. Apoi): 
Da, aveţi dreptate, l-am pus dimi- 
neaţa la întîmplare, am făcut o 
noapte albă și-am uitat să-l întorc. 

BĂLĂCEANU : Noapte albă ? Ştrengar, 
ai ? Cine ştie cine o fi persoana fe- 
ricită cu care ai petrecut-o. 

ATHANASESCU : De la patru dimi- 
neaţa în sus, chiar cu dumneavoas- 
tră. 

BĂLĂCEANU : Dragul meu, îți spun; 
m-am ramolit complet, nici nu mai 
tin minte. Şi ce-ţi spuneam la ora 
aceea ? 

ATHANASESCU : Păi... discutam des- 
pre ştiinţă. Stăteam la biroul meu 
şi mi se părea că în fața mea stă 
profesorul Bălăceanu, dar un profe- 
sor cu vreo treizeci de ani mai tî- 
năr decit cel de azi. Şi îmi spunea... 
dar n-are nici o importanţă. 

BĂLĂCEANU : Ei nu zău, ce-ţi spu- 
neam eu n-are nici o importanță ? 

ATHANASESCU : Mă scuzaţi, nu în 
sensul acesta. Adică, ce îmi închi- 
puiam eu n-are importanță. Eram 
pe jumătate adormit. 

BĂLĂCEANU : Haide, haide, fii cin- 
stit, nu te mai ascunde! 

ATHANASESCU : Îmi spunea: uite, 
mă, eu greșesc, am dreptul acesta, 
că sint în 31. Dar mai tirziu, cît 
sint eu de mare, o să recunosc că 
am greşit. Tu mă, însă... și profeso- 
rul acela mai tinăr ba îmi plasa un 
argument, ba îmi dădea una cu bas- 
tonul peste mînă... 

BĂLĂCEANU : He, he, he. nu ti-ar 
strica, zău că nu ţi-ar strica. Drăgu- 
tule, te-au clătinat rău toate chestiile 
astea, capul tău e pentru ştiinţă. nu 
pentru frămintări din astea. Te-ai 
fi lămurit tu de mult, dacă nu te în- 
tărita Proca ăsta, cu acuzaţiile lui. 

ATHANASESCU : E mai complicat. Şi 
eu socoteam că mă acuză, dar am 
auzit că... în sfîrşit... 

BĂLĂCEANU : Gata! Nu te mai fră- 
minta atit! S-a rezolvat! O să ai 
linişte de acum încolo: băiete, îţi 
aduc o veste bună. 

ATHANASESCU : O veste ? 

BĂLĂCEANU :  Destituirea pe care 
mi-ai cerut-o. Ceva luptă, dar pină 
la urmă s-a făcut. 

ATHANASESCU : Cum adică, s-a fă- 
cut ? 

BĂLĂCEANU : Dragă, sînt distrat, am 
avut o clipă de slăbiciune pentru 
Proca, dar m-am convins: am avut 
de luptat, dar s-a făcut. 

ATHANASESCU : Cum adică, aţi avut 
de luptat ? 

BĂLĂCEANU : Dragă, în textul ăla al 
tău nu exista motivare. I-am pus 
eu, că umbla cu intrigi, te săpa... 


— s-a făcut. 
ATHANASESCU : Dar v-am spus că 
nu era vorba de asta, — în sfirșit, 


mulţumesc, o să caut să-l pun la o 
muncă potrivită. 

BĂLĂCEANU : Păi nu, iubitule, cum, 
crezi că mai putea să rămînă în in- 
stitut după toate astea ? E dat afară. 

ATHANASESCU : Era vorba... doar ca 
adjunct. 

BĂLĂCEANU : Nu se poate, iubitule, 
ori chestie gravă, ori nimic. 

ATHANASESCU : Înţeleg. Îl luaţi la 
dumneavoastră, îl vreţi. 

BĂLĂCEANU : Ferească sfintul ! După 
cîte mi-ai spus! Afară din ştiinţă. 
Peste vreun an, poate, o să inter- 
vin să fie luat pe undeva. Altă dată 
să nu se mai atingă de valori ca 
tine ! 

ATHANASESCU : Aţi 
cu el ? 


BĂLĂCEANU : La ce bun? Iubitule, 
cuvintul tău e sfint pentru mine. 
(Ceasul.) Cu cine dracu mai am în- 
tilnire ? Îmi place să fiu punctual 
şi mi se pare că aveam întilnire cu 
cineva. 

ATHANASESCU : Ştiţi, acolo, el... Am 
avut o criză, n-am putut să intru. 

BĂLĂCEANU : Pricep. drăguţțule, și 
foarte bine ai făcut. La ora asta, 
acolo, înăuntru, poate că Proca toc- 
mai vorbeşte de tine. Ce să intri în 
gura lor? îţi dau decizia, te duci 
frumos s-o citeşti şi să-şi ţină ei 
şedinţa mai departe, te scuzi că ţi-e 
rău. 

ATHANASESCU : Asta mi-o spuneţi 
dumneavoastră, care nu scăpaţi o 
şedinţă ? 

BĂLĂCEANU : Dragă, nu totdeauna, 
dar acum... Lupta cu Proca ăsta 
ti-a năruit nervii. Ce voiam ? a, da! 
să-ţi dau documentul şi mă duc... 
(Athanasescu la birou, capul în 
mâini. Bălăceanu îi pune plicul în 
față, pleacă; din prag.) Mai ai ne- 
voie de ceva ? 

ATHANASESCU : Nu, mulţumesc. 

BĂLĂCEANU : Ce ai rămas aşa, criza ? 

ATHANASESCU : Nu. Era vorba de 
ştiinţă şi nu... În sfîrşit. 

BĂLĂCEANU : Ei, eu am plecat, te 
sărut. Scuză-mă, dar te văd nu ştiu 
cum, sint distrat, mai recapitulăm 
o dată, să nu fi încurcat eu ceva. 
Va să zică, ai cîştig de cauză. 

ATHANASESCU : Da. 

BĂLĂCEANU : Proca nu mai e adjunct. 

ATHANASESCU : Da. 

BĂLĂCEANU : Şi vii la mine cu o 
propunere de nou adjunct. 

ATHANASESCU : Da. 

BĂLĂCEANU : Vezi să nu pierzi plicul. 

ATHANASESCU : Da. 

BĂLĂCEANU : Nu-l deschizi ? 

ATHANASESCU : Da, o să-l deschid. 

BĂLĂCEANU : lubitule, te sărut, la 
revedere. (Nici un răspuns. Bălă- 
ceanu iar în prag. Pauză.) Ce-i cu 
tine, ţi-e rău ? 

ATHANASESCU : Aici era o contro- 
versă ştiinţifică. În ştiinţă, are drep- 
tate, lua-l-ar dracu, nu se rezolvă 
nimic cu o hirtie din asta. Să-l ia 
dracu, nu ştiu cine mi-a scos omul 
ăsta în cale. Ar trebui să-l distrug, 
i-am promis-o, trebuie să croim drum 
teoriilor noi cu orice sacrificii. Dar 
n-am putere... Nu-s consecvent. 

BĂLĂCEANU : Nu-i nimic, citești ac- 
tul în altă şedinţă. 

ATHANASESCU : Nu m-aţi înţeles. Nu 
pot, asta e. Nu așa era vorba. Proca 
nu trebuie să cadă aşa. 

BĂLĂCEANU : Da, mi-ai spus, un intri- 
gant, o nulitate, ţi-am semnat desti- 
tuirea, ce mai vrei, te-am sărutat. 
iubitule ! 

ATHANASESCU (strigăt): Stai !... Scu- 
zaţi-mă, tovarășe profesor... scuza- 
ți-mă, nu m-aţi înțeles bine. Proca 
nu trebuie să cadă! 

BĂLĂCEANU : Dragă, m-am plictisit. 
nu ştiu ce tot îmi spui, spune mai 
tare, n-aud... 

ATHANASESCU : Proca nu trebuie să 
cadă ! 

BĂLĂCEANU : Mai tare. 

ATHANASESCU  (strigind): Proca nu 

. trebuie să cadă! 

BĂLĂCEANU : Aud, aud, ce strigi aşa, 
crezi că sînt surd? — aud, dar nu 
mai înţeleg nimic. 

ATHANASESCU : Proca e o valoare, 


am exagerat, chiar în fond, ştiu 
eu... ? Ar fi o nedreptate. 
BĂLĂCEANU : Unde mai trebuia să 


merg ? Da, sigur, ar fi o nedreptate 
să mai rămină în institut. 

ATHANASESCU (merge la el; tare): 
Tovarăşe academician, fiți atent vă 
rog, nu mă înţelegeţi, repet. (Foarte 
tare.) N-am avut dreptate în privința 
lui Proca, omul nu trebuia lovit 
aşa! E clar? 

BĂLĂCEANU (pauză imperceptibilă : 
„savantul distrat“ dispare): E clar, 
împeliţatule, de cînd te aştept! Am 
înţeles, mă, da' tare mai îmi place 
să te pun să strigi, s-aud cum răc- 
neşte în gura ta adevărul! Ia mai 
strigă o dată! (Athanasescu se lasă 
pe un scaun, Bălăceanu picioare des- 
făcute, miini în şold, bastonul în- 
tr-una.) Păi bine, mă, elev îmi eşti 
tu ? să vii tu să mi-l vorbeşti de 
rău pe Proca, mă? pe Proca? 

ATHANASESCU (coatele pe genunchi. 
capul înainte; unic moment de slă- 
biciune mărturisită): Nu mai pot... 
să se termine o dată. De ani și ani... 
Parcă-s legat de nişte cai care trag 
de mine, unii încolo mă vor așa, alţii 
încoace, altfel, să se termine o dată! 
Înainte trăiam mai liniştit, nu mai 
pot, mă sfişie ! 

BĂLĂCEANU (îi ia capul în mîini): 
Băiete, să binecuvintezi chinurile 
astea ! Crezi că-i vorbă goală? se 
naşte un om nou! şi tu, mă, o să te 
zbaţi ca un diavol, că ai putere, te 
ştiu eu, da’ n-o să-ți găsești pacea 
pînă nu te faci nou, înţelegi, mă? 
nou din cap pînă-n picioare. (Atha- 
11086051 se smucește, umblă.) E alt 
aer, mă, organismul se reorganizează. 
O să fii tras la răspundere. o să te 
schimbi, mă! 

ATHANASESCU : Eh. n-are rost dis- 
cuţia, nici dumneata nu eşti deasu- 
pra virtejului ăsta : ţi-ai pus în gînd 
să mă remorchezi, mă vreţi sfint. Ei, 
uite, na, am făcut-o, că nu-s sfint, 
şi-o să mai fac şi altele, ohoho ! 

BĂLĂCEANU (urmărindu-l nemișcat) : 
Ştiu, mă, iubitule, că nu eşti sfint. 
Da’ vezi tu, cum să-ți spun ? sfinţii 
au în jurul capului o aureolă, un 
nimb, uite-așa. (Gest.  Athanasescu 
s-a oprit fără voie.) Oamenii nu 
poartă d-asta — însă ştii... (gest larg, 
apăsat) un pic de obraz acolo... (Se 
privesc fix.) Pe Proca, mă, pe Proca? 
(Athanasescu își pleacă privirile.) 

ATHANASESCU : Dar ce vă făceați 
dacă... (Înțelegind, deschide plicul.) 
..O foaie albă : va să zică, nici o de- 
stituire !... Şi dacă (se scarpină pe 
obraz) mă duceam cu asta în şe- 
dință ? 


BĂLĂCEANU : Ai fi avut ce meritai, 
dar cum o să te duci, mă? Tu eşti 
totuşi om de ştiinţă, iubitule! 

ATHANASESCU : „Totuşi“! Asta e o 
palmă. 

BĂLĂCEANU : O critică. Şi o să mai 
capeți. ` 

ATHANASESCU : Să mergem, nu mai 
am ce căuta aici. 

BĂLĂCEANU : Nu-nteleg exact ce vrei 
să spui. 

ATHANASESCU : Nici eu. Nu ştiu, dar 
un lucru e sigur. Nu mai pot să-l 
văd. Pe Proca, da, pe Proca. 


MARIA : Aud că vorbiţi de Pavel. To- 
varășe profesor, vă caut, în fiecare 
loc îmi lăsaţi vorbă că sînteţi în ce- 
lălalt. 

BĂLĂCEANU (reia aerul distrat): Pe 
teren, iubito, umblu (ceasul), uite, 
trebuie să fiu undeva şi îmi place să 
fiu punctual. 

MARIA : Voiam să vă vorbesc între pa- 
tru ochi, dar văd că... 


BĂLĂCEANU : Dragă, cînd un boşo- 
rog ca mine e căutat de o femeie fru- 
moasă ca tine, înseamnă că e ceva 
de cerut. 


MARIA : Păi... nevasta e un animal ciu- 
dat, care face intervenţii. 

BĂLĂCEANU : Ai greșit, iubito, aia 
era în preistorie, gata ! 

MARIA : Nici cînd simte că se face o 
nedreptate ? 

BĂLĂCEANU : Drăguţo, de aia a dis- 
părut şi coada de om; nu e nevoie. 
Cînd se face o nedreptate, sare colec- 
tivul: şi dacă nu, sare cineva de 
sus ; şi dacă nu sare cineva de sus, 
se simte cineva... (scenă mută Atha- 
nasescu) de alături... 


MARIA : Vorbiţi în general, sau... 

BĂLĂCEANU : Avem 5—6 mecanisme 
de siguranță, pricepi, frumoaso, și 
nici o pirghie d-aia nu e prevăzută 
pentru neveste... Mă crezi vreun scos 
de la naftalină 2 

MARIA : Dar vă jur că, dacă n-ar fi 
fost o nedreptate... 

BĂLĂCEANU : Prea tîrziu, fetito. Ce 
e scris, aia se întîmplă... 


(Uşa s-a deschis. O voce dinăuntru: 
„Numai un sfert de oră !“ Ciţiva oameni 
pleacă salutind. Maria, cu fața la spec- 
tatori, așteptare încordată. În prag, ul- 
timul, a apărut Proca, puțin straniu, 
parcă visător.) 


ATHANASESCU (încet): Nu pot, ma- 
gistre ! Nu vreau să-l văd! (Exzit.) 

PAVEL (visător) : Maria... Ştii că nu-mi 
place să vii aici... 

MARIA (plinge, bucuroasă că-l vede): 
Ştii că nu-mi place să te culci pe 
cuie fără să-mi spui şi mie. Te-am 
rugat ca atunci cînd te sinucizi să-mi 
laşi şi mie un bilet. 

PAVEL (devine atent, o mâîngiie): N-a 
fost nimic, liniștește-te, sint mulţu- 
mit. Tocmai am primit un avertis- 
ment... 

MARIA : Cum ? De aia ești mulţumit ? 
Te-au sancţionat ? 

PAVEL: Nu, nu. M-au avertizat, m-au 
criticat ; tu nu poţi înţelege, cre- 
de-mă, am un sentiment de elibe- 
rare... 

MARIA : 
place ! 

PAVEL : N-ai idee ce înseamnă să te 
scuture ai tăi — să simţi că te îm- 
ping acolo unde trebuie. Mocanu zi- 
cea că... 

MARIA : Mocanu va să zică... Şi tu, 
măcar i-ai răspuns ? 

PAVEL (distrat, voia să plece): Mo- 
canu ? Cred c-o să fie secretar. 

MARIA : Priveşte, lume! Ala îl critică 
şi al meu, fachiru', îl vrea secretar. 
(Îl mîngiie.) Nici nu ştiu dacă eşti 
înţelept sau nebun, dacă să te bat 
sau să fiu mîndră de tine... 

PAVEL (inspirație) : Un pic, n-ar strica 
să fii mîndră. Nu prea mult, dar un 
pic. Ştii, vine în viaţa fiecărui băr- 
bat o perioadă periculoasă... Visleşti 
la luntrea căsniciei... te obişnuieşti... 
dragostea rămine lin undeva în ur- 
mă, la debarcader. Dar omul are ne- 
voie de un fior neobişnuit... 

MARIA (același ton): ...Şi atunci des- 
coperă lîngă el o puştoaică... mai ti- 
nără decit nevastă-sa. (El o privește 
mustrător.) Ce să-i faci, Pavele. Aşa 
e ideologic: noul e de preferat ve- 
chiului ; decît una în vîrstă şi îna- 
poiată, mai bine una tînără şi filo- 
zoafă. 

PAVEL: Nu glumi, să nu te iau în se- 
rios. Nu zic, e nevoie şi de ceară de 
parchet, dar... Cînd al tău îţi spune: 
„Uite ce lucru am făcut !“ — nu-l în- 
treba chiar imediat : „Şi ce-ai căpă- 
tat ?* Cînd spune: „Uite ce-am 
căpătat!“ nu întreba imediat: „Și 
ce a căpătat vecinul 7“ E păcat, n-o 
să mai înţelegem nimic din viaţă. 
(O cuprinde.) Bucuraţi-vă, neveste, 
şi de ceea ce creează fachirul de lîn- 
gă voi. Uitaţi-vă şi la ceea ce face... 
nu numai la marca maşinii cu care 


Fachir ! Îl scutură şi lui îi 

vă vine acasă. Că altfel, într-o bună 
zi... nu vă mai vine deloc şi... 

MARIA : S-a-nţeles! Am greșit fiecare 
cu cîte ceva. Acu’ mă duc acasă, plec 
pe dincoace : să nu mă vadă lumea 
aşa... Dar îţi scot ochii, să ştii! Ce 
e cu fata ? 

PAVEL: Nu fi... (caută cuvintul). 

MARIA : Ba sînt, să ştii... Sint! Maha- 
lagioaică, tatã, să ştii; tot ce mi-ai 
spus în teorie, de acord ; dar cînd e 
vorba de dragoste, scot ochii! Ne- 
vasta, animal care scoate ochii. 
(Ezit.) . 

SECRETARA: Alo, eu, draga mea... 
Lame. (Proca dă să plece.) 

MARIA (s-a întors): Pavel! Am trecut 
pe-aici... — camera e goală, afară de-ọ 
persoană... o persoană mică, stă şi 
plinge... (Brinduşa e trasă de după 
uşă.) 

PAVEL : Mi se pare că dumneata mi-ai 
pus soția pe jăratic! 

MARIA : Ei, Pavele, o cerţi de parcă 
ti-ar fi nevastă. 

PAVEL:  Lasă-mă, ai stat destul pe 
aici. (Exit Maria. Brindușei.) Şi pen- 
tru bileţele, o să dai socoteală, eşti 
utemistă ! 

BRÎNDUŞA : Iartă-mă, îmi părea rău 
de dumneata. 

PAVEL : Cea mai mare pedeapsă ar fi 
pentru mine  compătimirea. N-am 
nevoie. Cine n-are putere, să nu se 
bage. 

BRÎNDUŞA : Pentru dumneata e sim- 
plu. Nu ştiu cum... ești din material 
incasabil. În mine însă s-a rupt ceva... 
Era un firicel de iarbă, ceva proas- 
păt... şi n-o să se mai dreagă nici- 
odată... 

PAVEL: O mică dezamăgire în amor, 
prima, şi manicurista a oftat şi s-a 
otrăvit. (Deschide fereastra.) 

BRÎNDUȘA : Tata a avut odată un ac- 
cident în mină, l-au bandajat la ochi. 
Cînd a fost să privească iar lumina 
zilei, l-au luat treptat. Mie însă ban- 
dajul mi-a fost smuls dintr-odată. 
Doare. 

PAVEL: Poftim călire, educaţie! Întii 
ţipă „Lăsaţi-ne să ne înfigem dinţii 
în adevăr“ şi p-ormă scînceşte c-o 
doare. Şi pentru ce? pentru că un 
om la care ţinea are citeva teorii 
greşite. 

BRINDUŞA : Nu pentru asta. Mai e un 
om, l-am judecat greșit şi... Dar aveţi 
dreptate, nu sint bună de nimic. (Dă 
să plece.) 

PAVEL : Stai! Nu mai sări aşa dintr-o 
extremă într-alta. (Alt ton.) A fost 
un om la fel, pentru care nu exista 


au E aceia 


decit ori alb, ori negru, ori da, ori 
nu, ori muncă, ori somn. A găsit fi- 
ricelul acela al tău, l-a strîns în 
pumn, şi a simţit iar că în viaţă nu-i 
numai alb ori negru, că lumina, ca 
şi umbra, pot avea culori diferite, că 
există, pe lîngă da sau nu, şi un 
poate. 

BRÎNDUŞA : Poate... Dar... 

PAVEL: Vine odată nevasta să-l ia 
acasă, şi o pornesc pe jos, prin parc. 
E obosit, şi-au spus tot — dar soseşte 
deodată o diră de vint şi-i aduce mi- 
rosul teilor şi vede deodată iarba, 
mii de firicele. Ia-mă de talie, zice 
ea, îţi aminteşti 7... Brinduşo, o să iu- 
beşti şi tu, o să înţelegi. 

BRÎNDUŞA (lacrimi): Poate. Poate. 
Dar acum... E drept, mă simt tare... 
am învăţat să văd oamenii aceia 
mulţi-mulţi-mulţi, oamenii mărunți 
care-şi fac datoria şi pe care uneori 
fetele prostuțe nu-i bagă în seamă... 
(Întinde mîinile peste rampă.) Simţi? 
parcă le-aş simţi căldura... oamenii 
mulţi-mulţi, care-și fac datoria, căl- 
dura lor. Dar dragostea, acum... Ai 
îi meritat să te iubesc. 

SECRETARA : O agrafă simplă, un in- 
vizibil. 

PAVEL : Să ştii, Brinduşo, că ai săpat 
în existența individului acela o diră, 
o umbră colorată, plină de parfum. 

SECRETARA : Cu doi melci pe frunte... 
dar nu simetric. (Brindușa e cu spa- 
tele la el. Din fereastră, lumină de 
amurg.) 

PAVEL: Uită-te, parcă singerează. E 
şi trist, e şi frumos. 

RUCĂR (cu o farfurioară): Ştii, în şe- 
dinţă ca-n şedinţă... dar acum ţi-am 
adus niște brînză de vaci, să te în- 
dulcesc ! 

PROCA : Bravo, frate: unuia ca mine, 
cînd se uită la un amurg prea fru- 
mos alături de-o fată prea tinără, 
trebuie să-i aduci iute brinza de vaci. 
(O ia.) Asta-i amintește ce trebuie. 

MOCANU (vocea): Nene Proca, unde 
eşti ? (Apare.) Era înghesuială, ţi-am 
adus nişte... (Risete. Brusc, liniște.) 

BĂLĂCEANU : Nu vă deranjaţi, copii: 
plec imediat. 

PROCA : Salut, tovarășe academician. 
Te simţi mai bine, Bogdane ? 


BĂLĂCEANU : Da, şi-a revenit. Cred 
că i-a trecut, mă-nţelegi. (Semn. 
Pauză. Athanasescu-Proca, simetric.) 

MOCANU : Dom'le, e o lege a medici- 
nei moderne, fac şi-o comunicare: 
cum se lasă undeva cu critică, toţi 
se fac bine. 

BĂLĂCEANU (amenință cu bastonul): 
Mă, nu fi vulgar! 

ATHANASESCU : Lăsaţi-l, magistre, îmi 
place îndrăzneala. 

MOCANU (mai în fund; Athanasescu- 
Proca în centrul atenţiei): Nu, zău, 
cînd lucram la „Electroindustrie“ 
era unu' care vorbea cu capu' înfipt 
uite-așa, te apuca de un nasture (îl 
apucă pe Proca, acesta priveşte me- 
reu spre Athanasescu) şi repeta me- 
reu : „Mă, mă, lasă-mă, mă, eu le-am 
fumat pe toate, mă, ă ă ă“, şi lumea 
zicea că-i sucit, să-l laşi în plata 
domnului. E, şi cum a căpătat o scu- 
turătură, s-a făcut dintr-o dată, dom- 
nule, normal, atent, o plăcere! To- 
tul e ca omul să-şi dea seama că răs- 
punde. Plata, băiete! Da vă rog, fac 
bonul împreună sau separat ? Sepa- 
rat, băiete — muncim împreună, plă- 
tim separat. 

ATHANASESCU (privind spre Proca): 
Ai devenit vorbăreţ, Mocanule. 

MOCANU : Da, tocmai m-am înscris şi 
la discuţia de săptămîna viitoare. 
Ştiţi... aceea în jurul noii dumnea- 
voastră lucrări. 

ATHANASESCU : Din păcate, noua 
mea lucrare nu e încă definitivată. 

MOCANU : Păi spuneaţi că redactorii 
de la editură au şi lăudat-o... 

ATHANASESCU (mereu spre Proca): 
Dar, dar m-am mai sfătuit cu ci- 
neva, cu un... un tovarăș. Pînă la pa- 
tru dimineața. De fapt, nu lucrarea 
mă interesează mai întîi. Contează 
elucidarea punctelor neclare. Tre- 
buie gindit, trebuie gindit. 

MOCANU : Păi, dacă sint părţi neclare. 
să combatem. 

ATHANASESCU (prima oară că-și în- 
toarce capul spre el; minios, mîn- 
dru): Ascultă, tinere, aşa greşite 
cum sint unele părţi, nu ţi-aş ura 
să-mi ţii piept într-o dezbatere. Şi 
dacă-s greşite e pentru că eu le con- 
sider aşa ; şi înţeleg să port deplină 
răspundere pentru actele mele. 

BĂLĂCEANU : Păi, dragă, tu nu eşti 
sfint. Ai spus-o de atitea ori. Sau 
vrei să te considerăm sfint de acum 
încolo ? 

ATHANASESCU : Vă rog să nu vă su- 
păraţi, magistre, nu ştiu ce concluzii: 
o să trageţi pînă la urmă ; dar atita 
timp cît îmi mai acordaţi conducerea 
acestui institut, zile, ore, nu ştiu 
cît, înţeleg să pun lucrurile la punct 
aşa cum concep eu. (Celorlalţi.) Fap- 
tul că am înclinat, temporar, să mă 
las captat de unele influenţe, în con- 
tradicție cu materialul faptic, ocoli- 
rea dezbaterii deschise a acestor pro- 
bleme vitale, a creat temporar o at- 
mosferă neprielnică : plingeri pe la 
spate, o anumită slăbire a liniştii și 
demnităţii necesare muncii ştiinţi- 
fice, înlesnită de faptul că am ţinut 
în institut unele elemente care n-au 
nimic comun cu ştiinţa. 

BĂLĂCEANU : Le zice ! Era şi timpul! 

ATHANASESCU : V-am rugat ceva. 
(Celorialți.) Înţeleg să fiu criticat, 
deşi nu-mi face plăcere, dar îmi per- 
mit să vă atrag atenţia că scurta pe- 
rioadă de slăbiciune a trecut şi că mă 
aflu încă — nu ştiu cîte ore sau cîte 
zile, poate voi fi schimbat — dar 
deocamdată mă aflu încă la conduce- 
rea acestui institut. Fac un apel la 
dumneavoastră să dați tot sprijinul 
în elaborarea unei mari lucrări co- 
lective, cu totul noi, al cărei plan 
mi-a fost schițat noaptea trecută de 
tovarășul Proca. Eu nu sînt de acord 
în totul cu ideile lui, dar la baza 
muncii noastre colective va sta dez- 
baterea de pe poziţii marxiste şi 
critica. 

MOCANU : Şi auto. Autocritica. 

ATHANASESCU : Şi. Cînd e cazul. Nu 
mă feresc să dau socoteală. 

BĂLĂCEANU : Mă înscriu primul pe 
lista vorbitorilor. Şi o să am ce 
spune. Am uitat ceva ? nu, n-am ui- 
tat nimic (spre Athanasescu) — cind 
e vorba de răspunderile noastre, nu 
uit nimic. 

ATHANASESCU : Numai un lucru v-aş 
ruga. Una sint greşelile făcute la 
conducerea institutului, şi alta sînt 
vederile mele ştiinţifice, unde ches- 
tiunea e mai complexă. V-aş ruga să 
discutăm aceste aspecte separat. 

PROCA : Le vom discuta separat pină 


o să vezi şi ceva legătură. 


BĂLĂCEANU : Nu, dragul meu elev. 


Nu. Iertaţi-mă dacă sint împrăștiat, 
dar fac o paranteză pînă nu uit. Cobo- 
risem în subsol, la laboratorul facui- 
tăţii, asta acum vreo 20 de ani — 
sau cit a trecut? — şi deodată aud 
un zgomot ciudat. Deschid o cămă- 
ruţă mică — era cît o carceră, nici 
bec n-avea — şi dau peste un stu- 
dent, care scria lingă o lumînare 
aprinsă. — Ce faci acolo, tinere? îl 
intreb. — Rezolv o problemă. — Şi 
n-ai găsit alt loc? — Aştept să se 
facă noapte, ca să pot pleca. Dum- 
neavoastră, domnule profesor, pot să 
vă spun. Au venit de la Siguranţă 
după mine şi m-am ascuns aici. — Şi 
ai răbdare, aşa... să te ţii de probleme 
ştiinţitice ? Nu eşti măcar nervos ? 
(Emoție puternică.) Atunci tinăru! 
acela şi-a ridicat privirea către mine 
— n-o să uit clipa aceea — şi mi-a 
spus: „Am steaua mea polară, şi 
cită vreme mă ţin după lumina ei, 
sufletul meu e împăcat. Sint comu- 
nist, domnule profesor, şi am sarcină 
de partid să nu-mi pierd cumpătul“. 
(Emoţie ; caută s-o ascundă, nu prea 
reușește.) Despre ce vorbeam ? a, da: 
deunăzi vine doctorul, mă vede, şi 
mă-ntreabă : „Spune-mi, Bălăcene — 
e doar cu zece ani mai tinăr, sintem 
intimi — spune-mi, Bălăcene, cum 
faci de te tii aşa ? Vreun regim, faci 
ceva ?* Ştiţi ce i-am răspuns? „Nu 
e meritul meu, i-am răspuns. E me- 
ritul lui Pavel Proca, îl cunoşti 
cred“. „Ţi-a dat vreun leac, ceva ?* 
mă întreabă. „Nu mi-a dat nimic. 
Dar există. Asta e sănătatea mea. 
Ştii, doctore, există pe lumea asta 
nişte oameni la care e plăcut să te 
gindeşti că există. Cind ai vreo greu- 
tate în viaţă, te gindești la stincile 
astea, oameni modești şi tari de la 
care nimeni nu se poate lăuda c-a 
auzit vreun geamăt vreodată şi care 
se ţin cu dinţii de sarcina lor şi nu-i 
dau drumul, ca un buldog, tac sau 
miriie sub lovituri, pot să şi moară, 
dar nu-și descleştează dinţii. Şi dacă 
oamenii ăştia mai sint şi talentaţi 
aşa cum e Proca al meu, atuncea în- 
țelege, doctore, că îmi vine o sănă- 
tate numai cind mă gindesc la ei !“. 


PROCA : Ar fi bine să semăn. Dar, 
afară de miîriituri... 

BĂLĂCEANU : Asta i-am spus docto- 
rului şi nu mi-e frică s-o repet, pen- 
tru că Pavel n-o să se înfumureze. 
Dar despre ce vorbeam ? da, Bog- 
dane, eu nu promit că vom despărţi 
cele două chestiuni... Hai, duceţi-vă 
acum, acasă, la ședință, unde trebuie. 
Săpuniţi-vă! (li împinge pe trep- 
tele — „estradă“. Luminile.) Unde vo- 
iam să merg de aici ? (Vechea mină, 
se uită la ceas.) Mai aveam ceva de 
spus, am uitat, — ce voiam să spun ? 
(Așteptare respectuoasă.) 

PROCA : Poate despre dezbatere. 

BĂLĂCEANU: Nu, nu era asta. (Schim- 
bare bruscă, aplecat bătăios peste 
baston.) V-am minţit, mă! N-am ui- 
tat nimic! da-mi place, mă, să mă 
uit la voi! (Uimire.) Nu sînteti voi 
sfinţi, da-mi place să mă uit la voi! 
(Ridicind agitatoric bastonul.) Să 
binecuvintaţi frămîntarea asta, copii ! 
(sus brațul la verticală; tună) se 
naşte o lume! se naşte un om! și 
lasă ceva în urmă! 

ANETA (cu un pachețel): 'Tovarășule, 
mă duc acasă la mine și în drum 
v-am adus niște... (Ultimele cuvinte 
au fost acoperite.) Nu ştiu de ce ri- 
deţi, de ce... Iertați-mă, atiţia oameni 
cu carte — şi încă de ieri am spus 


că nu e măturat sub covor. Sub co- 
vor. 


c 


Bucureşti, iunie 1962 


RUCAR: Bravo! Ai auzit, tovarăşe 
Proca ? Am spus, asta să fie lozinca 
noastră : mătură şi sub covor! 

MOCANU (ridicind braţul): Votez pen- 
tru! 

ANETA : Las’ că ştiu eu: se vorbeşte, 
se scrie hotărire, şi mîine tot nemă- 
turat rămîne! Tot nemăturat! (Ri- 
sete, apare Dima. Vrea să pară demn, 
e dezorientat de risete, ține nişte hîr- 
tiuțe, trece stingaci covorul ridicat 
de Aneta.) 


DIMA: Tovarăşe Mocanu, vreau să 
avem o: explicaţie, în orişice caz. 
MOCANU : O s-o ai cu întregul colec- 
tiv. Spune-mi, te rog, tovarăşe Titi: 
se mătură în orişice caz, nu-i aşa? 


(Luminile! Dima încearcă să ridă, 
căutind o punte de unire spre acești oa- 
meni care rid, dar din cînd în cînd per- 
cepe ceva neliniștitor şi îngheaţă ; trep- 
tat, de-a-ndărătelea, se retrage. Mocanu 
ride, scuturindu-se, mîna pe umărul 
lui Proca, acesta ride sprijinit de pra- 
gul de sus. Rucăr rîde înverșunat, Bă- 
lăceanu, în faţa „estradei“, sprijinit ca 
un țăran în toiag, ride subţirel. Brîn- 
duşa ride cu capul mult dat pe spate. 
Prin cor, abia răzbeşte vocea secretarei, 
la telefon; eventual, bătăile pendulei. 
Aneta, mai încolo, ride senin, uitîndu-se 
spre grupul compact și unit, care radiază 
o impresie de mare forţă. Încet :) 

SPECTACOLELE 
CARAGIALE 


„O SCRISOARE PIERDUTĂ“ 
„CONU LEONIDA FAȚĂ CU REACȚIUNEA“ 
„O NOAPTE FURTUNOASĂ“ 
„D-ALE CARNAVALULUI“ 
la Teatrul Naţional „|. .ا‎ Caragiale’ 


1 


eatrul National „I. L. Caragiale“ a oferit publicului bucureştean în 
săptămîna semicentenarului un adevărat festin caragialesc : patru 
spectacole cu cinci piese ale marelui Caragiale : O scrisoare pierdută, 
O noapte furtunoasă, D-ale carnavalului. Conu Leonida față cu reac- 
țiunea şi Năpasta. 

Comediile (Năpasta e un spectacol asupra căruia s-a vorbit aici altădată) au 
fost bineînțeles regizate de cel mai statornic şi mai credincios slujitor al drama- 
turgiei marelui clasic : artistul poporului Sică Alexandrescu. 

Primul regizor al Teatrului Naţional a făcut, pentru cinstirea memoriei lui 
Caragiale, un adevărat tur de forță, punind cele patru comedii dacă nu din nou 
în scenă, în bună măsură cu o nouă distribuţie şi într-un timp relativ scurt. Spec- 
tacolele lui Sică Alexandrescu (mai puţin ultimul) s-au cristalizat şi au făcut de 
multă vreme „carieră“. Sică Alexandrescu şi-a consolidat munca sa regizorală, cla- 
sică, am putea-o numi astăzi, pe coordonatele precise, geometric desenate, ale unui 

De la stinga la dreapta: Ion Finteşteanu (Farfuridi), Al. Giugaru (Traha- 
nache), N. Brancomir (Brinzovenescu) în „O scrisoare pierdută“ 


eșafodaj arhitectural-scenic care s-a impus ca atare. O mare seriozitate stă — deloc 
paradoxal — la baza punerilor în scenă ale comediilor: o conștiință profesională 
înaltă, un academism în înțelesul bun al cuvîntului, de rivnă ştiinţifică, îimbinată cu 
pasiune artistică. Adincul realism scenic, „dezvelirea“ integrală a uriașului monu- 
ment caragialesc au fost înfăptuite cu ajutorul strălucitei echipe de actori de co- 
medie a Teatrului Naţional, care s-au integrat rolurilor cu greutatea unor „pro- 
totipuri“ artistice, altminteri greu de imaginat. În spectacolele din acest an, regi- 
zorul nu a urmărit de aceea să-și modifice linia directoare inițială. Şi nici noi nu 
am căutat să găsim în ele inițiative novatoare, ori mijloace noi de expresie che- 
mate să releve o viziune structural revizuită a pieselor montate. 

Piesa cea mai apropiată de sursa iniţială a înscenărilor lui Sică Alexandrescu 
— „arta sa poetică“ în materie de Caragiale — este O scrisoare pierdută !, spectacol 
impus cu glorie şi dincolo de hotarele patriei. Fineţea și minutia (in gest și vorbă), 
iluminarea violentă dinăuntru şi din afară a personajelor, care se demască de- 
mascind, au fost şi astăzi, ca şi ieri, caracteristice montării. 

Actorii Teatrului Naţional au servit şi de astă dată — cei mai mulţi dintre 
ei — înalte lecții de abordare a replicii comice, de „stoarcere“ a acesteia cu con- 
sumate mijloace artistice. Costache Antoniu, Al. Giugaru, Gr. Vasiliu-Birlic, I. Fin- 
teșteanu, Niki Atanasiu, Marcel Anghelescu — iată tot atitea creaţii, care parcă in- 
vită la compunerea unor portrete-studii. E greu să-mi imaginez astăzi altfel pe 
„Cetăţean“ decit așa cum l-a compus Costache Antoniu — cu o voce unsuroasă, 
uneori scirțiitoare ca o poartă ruginită, căutindu-și mereu echilibrul fizic şi moral, 
cu „bretonul“ căzut pe ochi, dar cu o anume luminiţă șugubeaţă, caldă, umană, 
în privire. Nu-l mai pot gindi altfel pe Trahanache decit aşa cum l-a creat Al. Giu- 


Data premierei : 2 iunie 1962. Regia: 


Sică Alexandrescu. Distribuţia Constantin Bărbulescu 
(Ştefan Tipătescu) ; Gr. Vasiliu-Birlic (Agamiţă Dandanache Alexandru Giugaru (Zaharia Trahanache) ; 
lon  Finteşteanu (Farfuridi); N. Brancomir (Brinzovenescu) ; Niki Atanasiu (Caţavencu); Gh. Buliga 
(lonescu) ; lon Henter şi Dem. Rădulescu (Popescu); Marcel Anghelescu (Pristanda); Costache Antoniu 
(Un cetăţean turmentat) ; Carmen Stănescu (Zoe Trahanache); Mircea Cojan (Un fecior) 

garu, — un Trahanache de un ramolisment monumental, impozant şi ridicol, defi- 
niție vie a discrepanței dintre pretenţii şi esență. Poate fi oare Farfuridi altfel 
decit acel lătrător caraghios, întruchipat de I. Finteșteanu — onctuos şi stupid pînă 
la absurd? Dar Pristanda, deopotrivă prost şi şiret, venal și insinuant, încarnat 
de Marcel Anghelescu ? Ori Caţavencu, cu înfăţişarea lui zgomotoasă şi apoi tì- 
rindu-se cu mers de vulpoi, ridiculizat pînă la anihilare de Niki Atanasiu etc. etc.? 

Mai puţin integrați echipei, N. Brancomir (Brinzovenescu), care a ştiut să fie 
umbra lui Farfuridi şi să puncteze suficient ridicolul personajului, C. Bărbulescu 
(Tipătescu), care a trăit — inegal — mai mult scandalul scrisorii pierdute decit 
semnificația ei „istorică“, Carmen Stănescu, care străduit parcă să descopere 
in coana Zoe resurse de autentică emoție şi de „viaţă interioară“. 

Se pare că mici noi amănunte comice au îmbogăţit spectacolul, dar ritmul 
său — deși vădit „biciuit“ — a fost totuşi parcă mai puțin alert decit altădată, fi- 
guraţia mai săracă în strălucire şi compusă cu mai puţină grijă pentru reliefarea 
individualităților-caricaturi ce-i dădeau greutate şi sens 


De la stinga la dreapta: Carmen Stănescu (Zoe), Niki Atanasiu (Caţavencu) 
și Costache Antoniu (Cetăţeanul turmentat) în „O scrisoare pierdută“ 


Cu respectarea spectacolelor clasice, Conu Leonida față cu reacţiunea? ne-a 
înfățișat pe celebra Efimiţa într-o interpretare în travesti : artistul poporului Birlic. 
În tandem, Conu Leonida a fost încredinţat artistului poporului Al. Giugaru. 

Al. Giugaru şi Vasiliu-Birlic au dat viață replicilor antologice din schimbul 
de „idei“ care face comedie. Ei au jucat cu mare expresie pauzele (există citeva 
minunate momente regizorale de „pau , dominate de un discret fundal sonor) 
şi, evident, au stirnit pe tot parcursul spectacolului un ris copios, homerice. Din 
păcate însă s-a apăsat poate prea mult pe comicul situațiilor grotești. Se va ride 
violent ori de cite ori interpretul principal îşi va lepăda o suită de fuste, pentru 
a rămîne într-un jupon înflorat. Nu cumva însă, în acest chip, sint reduse efecteie 
comicului de conţinut ? 


Decorul, compus după o schiță de Aurel Jiquidi, a avut substanță caragia- 
leană, şi — ceea ce-i admirabil — poezie comică. 

Spre deosebire de O scrisoare pierdută, în O noapte furtunoasă? regizorul a 
căutat să integreze în spectacol şi tineri interpreţi evidențiaţi pînă acum în roluri 
de comedie. Desigur, cu intenţia de a continua astfel pentru mai tirziu „şcoala 
Caragiale“. 

Roadele artistice nu ni se par însă concludente. Cel puţin, deocamdată. Am 
putut, astfel, vedea din nou — şi aplauda — magistralul recital actoricesc oferit 
de Al. Giugaru şi Marcel Anghelescu, în celebra scenă a citirii ziarului. (Marcel 
Anghelescu în Ipingescu face uluitoare variaţii comice pe o „temă dată“, dinami- 
zează, dă acțiune unei simple lecturi, în timp ce Al. Giugaru ascultă cu o expresie 
atit de diferit variată de la un moment la altul, încît tot universul ridicol al lui 


2 Data premierei: 4 iunie 1962. Regia: Sică Alexandrescu. Decor, după o schiță de Aurel Jiquidi. 
Distribuţia : Alexandru Giugaru (Conu Leoni Gr. Vasiliu-Birlic (Coana Elimiţa) ; Draga Olteanu (Safta) 

3 Data premierei: 4 iunie 1962, Regia/: Sică Alexandrescu. Decoruri şi costume: Al. Brătăşanu, 
Distribuţia : Alexandru Giugaru (Jupin Dumitrache) ; Marcel Anghelescu (Nae lpingescu) : Niki Atanasiu 
(Chiriac) ; Eva Pătrășcanu (Spiridon); Mihai Fotino (Rică Venturiano) ; Silvia Dumitrescu-Timică (Veth) ; 
Coca Andronescu (Zita) 


Al. Giugaru (Conu Leonida) și Gr. Vasiliu-Birlic (Coana Efimiţa) în „Conu 
Leonida faţă cu reacţiunea“ 


Silvia  Dumitresca-Timică 
(Veta) și Niki Atanasiu 
(Chiriac) în ,,0 noapte 
furtunoasă“ 


Titircă Inimă-rea e adus integral în scenă.) Am prețuit şi pe Niki Atanasiu. care 
a făcut din Chiriac un tip ridicol sentimental, violent şi abject, şi pe Silvia Dumi- 
trescu-Timică — o Vetă permanent discretă, punctind cu multă artă psihologia 
eroinei. Se recunoaşte în jocul actorilor pomeniţi — şi apreciaţi — mai sus un stil, 
o şcoală de joc faţă de care generaţia tinără — pe acest plan al formaţiei, al sti- 
lului — se află oarecum în neînțelegere, în orice caz intimidată. 

Mihai Fotino în Rică Venturiano a avut de înfruntat o strălucită amintire: 
interpretarea lui Radu Beligan. Ritmul pe care el l-a impus personajului a fost 
bun ; adeseori a avut haz. Prezenţa sa scenică a fost însă uneori puţin stingheră 
şi neconcludentă, datorită tocmai zestrei stilistice ce-l caracterizează. La fel şi cei- 
lalţi tineri. Deşi aparent agitată pe scenă, Coca Andronescu n-a avut de aceea su- 
ficient ritm şi nu s-a mărturisit cu sinceritate comică — multe dintre replicile sale, 
şi mai ales hazoasa citire a scrisorii, căzind în gol. A fost ştearsă, fără strălucire 
comică şi apariţia — iarăşi tradiţional, în travesti — a Evei Pătrășcanu, în Spiridon. 

Am regretat faptul că s-a încercat experiența unei distribuții combinate în 
spectacolele noastre comemorative. Am fi dorit ca O noapte furtunoasă şi O scri- 
soare pierdută — cu deosebire la Naţional — să fie spectacole-școală cu toţi stră- 

Al, Giugaru (Jupin Dumitrache) și Marcel Anghelescu (Nae Ipingescu) în 


„O noapte furtunoasă“ 


luciţii creatori de ai rolurilor prezenți: Radu Beligan, Eugenia Popovici, El- 


vira Godeanu 
În D-ale carnavalului *, Sică Alexandrescu a ţinut să lase întreaga greutate 


a spectacolului „ultimului schimb“. (Singurul interpret  virstnic. Gr. Vasiliu-Birlic 


‘ Data premierei: i L >. Regia Sică Alexandrescu, Decoruri şi costume ۸۱. Brātăşanu 
Dıstribut Dem. Rădulescu ea Ovid Teodorescu (lancu Pampon Gr. Vasiliu-Birlic (Mache 
Mihai Fotin« alind Constantin Stănescu r e Mircea Cojan (Un ipistat 


Răzăchese 
al Dragomirescu şi Constantin 


۷۸۷۷۷۰. 0 


— excepționalul creator al lui Crăcănel. În jurul lui s-a încercat de altfel, ca la 
sunetul unui diapazon, să se acordeze şi restul distribuţiei.) 

E de la sine înţeles faptul că ideea realizării unui spectacol cu o echipă ti- 
nără nu poate fi decit inspirată şi demnă de toată lauda. Dar, evident, o asemenea 
încercare presupune adoptarea unei viziuni şi a unui ritm nou, pe măsura unor 
tinere personalităţi. Copierea „modelelor“ de către tinerii interpreţi (era evident 
dificilă închegarea unei unități stilistice atit timp cît Vasiliu-Birlic aducea o per- 
sonalitate şi un tip ce corespundea vechii montări), fără o integrală transfigurare 
artistică, nu a avut din păcate un rezultat artistic fericit. (Un spectacol al studioului 
experimental al Institutului de teatru — D-ale carnavalului — ne-a vădit cu priso- 
sință cit de largi şi atotcuprinzătoare sînt valenţele pe care le oferă Caragiale.) 

Experimentul de la Teatrul Naţional, dus pînă la jumătatea drumului său 
(ieşind şi în afara unităţii stilistice a ciclului de spectacole), ne face să credem 
că regizorul Sică Alexandrescu ne va dărui în curind un nou Caragiale, tinăr prin 
forţă satirică şi prin interpreţi. 


Mihai Fotino (Catindatul) și Constantin Stă- 
nescu (Iordache) în „D-ale carnavalului“ 


Giri- 
Andronescu 


(Nae 


Coca 
(Miţa Baston) în „D-ale car- 


Rădulescu 
navalului“ 


şi 


Dem. 


mea) 


Cel mai apropiat de substanța caragialească a personajului a fost M. Fotino 
— un „catindat“ grotesc fără ostentatie, dar care în ultima parte a spectacolului 
şi-a pierdut din „prezența“ sa scenică, din suflu, din nerv. Coca Andronescu a fost 
şi ea o Mita Baston violentă, cu o neîndoielnică putere comică, uneori însă puţin 
intelectualizată sau excesiv discretă. Descendent, pe scara realizărilor, urmează 
Dem. Rădulescu — un Nae Girimea prea puţin expresiv, prea puțin pătruns de 
substanța personajului, prea puțin comic; Ovid Teodorescu — monoton în Iancu 
Pampon, nefolosind contrastul dintre fizic şi voce, adesea absent ca mișcare şi mi- 
mică în scenele de ansamblu ; Valeria Gagialov — în Didina Mazu, furată prea des 
de mijloace exterioare. 

Scenografia lui Al. Brătăşanu (la O scrisoare pierdută, O noapte furtunoasă 
şi D-ale carnavalului) a fost spiritual colorată, marcînd înţelegerea expresivă a tea- 
trului lui Caragiale. 


Al. Popovici 

TEATRUL DE COMEDIE 


PROCESUL 
DOMNULUI 
CARAGIALE: 


de Mircea Ştefănescu 


Procesul Caion a existat. El nu este o 
legendă sau o snoavă, nu este o ficțiune 
scriitoricească, inventată cu scopul de a 
înfățișa pe marele nostru scriitor satiric 
I. L. Caragiale în ipostaza de erou pe sce- 
nă, într-un conflict dramatic în care el 
deţine rolul principal. Caion a existat, ca- 
lomnia de asemenea, procesul a avut loc, 
aşa cum se prefigurează în recenta piesă 
a lui Mircea Ştefănescu. Ceea ce a făcut 
în plus, şi în mod artistic, scriitorul de azi, 
a fost ca, prin prisma acestui eveniment 
— de mult intrat în filele istoriei — reani- 
mindu-l, să demaște cu vervă şi iscusință 
condițiile sociale în care a trăit Caragiale, 
condițiile care au făcut posibilă calomnia 
la adresa unui atit de mare pictor al mo-- 
ravurilor acelei vremi. 

Pornind, așadar, de la un fapt real, 
Mircea Ştefănescu — luînd din intreaga 
operă a lui Caragiale tipologia ce ne-a lă- 
sat-o moştenire, punind faţă în faţă tabe- 


* Data premierei : 6 iunie 1962. Regia: D. Esrig. 


Scenografia : I. Popescu-Udrişte. Distribuţia: Jules 
Cazaban (l. L. Caragiale); Radu Beligan (Agamiță 
Dandanache) ; N. Gûrdescu (Zaharia Trahanache) ; 

„Şt Ciubotăraşu (Titircă Inimă-rea) ; Mircea Şepti- 
lici (Barbu Delavrancea) ; Florin Scărlătescu (Caţa- 
vencu) ; Ion Lucian (Reporterul): Dem. Savu (Pris- 
tanda); Mircea E Balaban (Farfuridi) Mircea 
Constantinescu (Stoenescu) ; Costel Constantinescu 
(Dragomir); Gh. Dinică (Caion); Gh. Crişmaru 
(Flăcăul) ; D. Rucăreanu (Amicul); Amza Pellea ~“ 
(Procurorul) ; Marius Rolea (Servitorul); Dumitru 
Chesa (Lache) ; Ştefan Tăpălagă (Mache); V. Plš- 
tăreanu (Avocatul apărării); Eugen Cassian (Preşe- 
dintele) ; Nicolae Turcu (Ştefan); M. Muşatescu (Un 
picolo) ; Sanda Toma (Femeia în dilemă); Liliana 
Țicãu (Anca) ; Consuela Roşu (Maria) 


Jules Cazaban în rolul I. L., Ca- 

rele într-o confruntare pe care acest proces 
a ilustrat-o cel mai bine — a scris o piesă 
care este într-un fel o sinteză. Ea pune 
laolaltă tipurile cele mai reprezentative ale 
operei clasicului nostru dramaturg şi con- 
diţionează apariția lor de acel amar eve- 
niment din viața lui giale : calomnia 
lui Caion la adresa piesei Năpasta, pentru 
care l-a învinuit de plagiat. 

Procesul, a cărui soartă o cunoaște 
toată lumea, a devenit astfel pentru Mir- 
cea Ştefănescu un punct de pornire spre 
a arăta cine s-a ascuns de fapt în spatele 
lui Caion, ce s-a urmărit prin calomniere 
lui Caragiale, cine avea interesul compro- 
miterii morale a părintelui teatrului nos- 
tru. Este de fapt procesul pe care Cara- 
giale, şi, o dată cu el, noi cei de a îl fa- 

ii acelui timp 

cu umor și izbutind să facă 
să conviețuiască într-o singură desfășurare 
de o relativ scurtă durată întreaga galerie 
de tipuri magistral surprinse de autorul 
Scrisorii pierdute, această comple a do- 
sarului procesului Caion are darul de a fi 
în spiritul în care ar fi făcut-o însuşi 
giale : necruţător şi cu vervă 
cea Ştefănescu a schiţat doar — 
fugar — puternica, atit de profunda în 
realitate prietenie ce exista între Delavran- 
cea şi Ion Luca, o prietenie ce-și avea te- 
meiul pe afinități de ordin spiritual, uman, 
creator. 


Gh. Dinică (Caion) 


Scenă din spectacol 


Regizorul Teatrului de Comedie D. Esrig, împreună cu scenograful Ion Popescu- 
Udrişte, a dezlănţuit în spectacolul realizat bătălia împotriva lumii ostile lui Cara- 
giale, folosind pentru aceasta toate armele satirei — grotescul, caricatura plină de 
vervă, mult bun gust şi inteligență în profilarea „onorabililor“, pe care îi ţintuiese 
în cadrul — satirizat şi el — al edificiului social pe al cărui frontispiciu stă, voalată, 

oarba“ muză a dreptăţii. 

O ploaie de truvaiuri regizorale a trecut peste dificultatea de montare a unui 
text în care trebuiau să apară — în cadrul unor scurte interludii — tipuri atît de abil 
şi de profund surprinse de Caragiale : toată galeria, de la simplii moftangii ca Mache 
şi Lache, pînă la sinteza tuturor, Agamiţă. Ajutat de actori de frunte ai teatrului, 
regizorul a izbutit, într-un panoramic viu, să ne situeze la loc de frunte pe Caragiale 
în întruchiparea lui Jules Cazaban, a cărui asemănare cu Nenea Iancu a fost de-a 
dreptul surprinzătoare. Urmărind însă prea insistent realizarea pozei, a atitudinilor 
selor mai cunoscute prin care ne-a rămas Caragiale, interpretul s-a preocupat mai 
puțin de valorificarea, cu aceeaşi stăruințţă, a trăsăturilor sale interioare. 

Pilduitor ni s-a părut efortul lui Radu Beligan de a-l readuce pe Agamiţă Dan- 
danache cu ajutorul unor mijloace şi mai laconice, dar prin aceasta încă mai suges- 
tive decit izbutise s-o facă în spectacolul Scrisoarea pierdută. Sinteza mijloacelor ac- 
toriceşti a izbutit într-adevăr să realizeze un personaj „sinteză“. 

Ştefan Ciubotărașu, Nicolae Gărdescu, Florin Scărlătescu şi Dem. Savu au îm- 
plinit „completul Curţii cu juri“ — tipurile reprezentative ale societății —, fiecare 
interpret dăruind toată strălucirea unor, de fapt, scurte apariţii. 

Mircea Şeptilici în Delavrancea, deşi n-a avut prilejul să dezvolte latura prie- 
teniei ce-l lega de Caragiale, a căutat şi a reuşit să facă convingător acest lucru, mai 
ales în pledoaria în care îşi apără vechiul prieten. Sanda Toma a dovedit adevărată 
virtuozitate în desenarea unui personaj „de două vorbe“, punînd multă subtilitate în 
şarja sa caricaturală menită să ne redea pe „femeia în dilemă“. D. Chesa și Ştefan 
Tăpălagă în Mache şi Lache au izbutit o amuzantă evoluţie grotesc-coregrafică, în 
timp ce Gh. Dinică, avînd delicata sarcină de a ne înfățișa un personaj despre care 
în realitate se ştie destul de puţin — Caion —, l-a imaginat, cu multă inteligenţă și ta- 
lent, ca pe un declasat, un şantajist, un demn discipol al celor care l-au apărat ca jurați. 

Întregul spectacol, lucrat cu deosebit de multă ardoare şi talent, îţi lasă sen- 
timentul plăcut al unui recital de mare virtuozitate. 


e Mircea Alexandrescu 


TEATRUL DE STAT DIN PLOIEȘTI 


entru regizorul Valeriu Moisescu, farsa lui Caragiale este imaginea 
vie şi violent îngroşată a farsei carnavaleşti care era viața burgheză 
satirizată de Caragiale. În spectacolul de la Ploiești găsim puține 
intenţii de reconstituire a atmosferei ; dimpotrivă, tot timpul regi- 
zorul ne aduce aminte că şi el şi noi, spectatorii, privim această 
lume din perspectiva de azi, cu încîntarea deplină pe care o prilejuiește conștiința 
distanţei față de ridicolul de mult depăşit şi cu sentimentul incontestabilei noastre 
superiorităţi. 

Verde, violet, galben, roșu, albastru deschis — pe scenă totul îmbracă nuanţe 
stridente şi foarte vesele, totul e colorat. Mișcările actorilor sînt largi, îndrăznețe, 
parodiind în chip subliniat gesturile mari, care se vor patetice ; replicile sînt um- 
flate, îngroșate, strigate, uneori cîntate şi chiar scandate în cor ; mizanscena, desenul 
mişcărilor în cadrul și în spațiul scenei se desfășoară ca un arabesc mereu schim- 
bător, o cavalcadă de caricaturi vii. 

O lume mică, dominată de obsesia căpătuielii mărunte şi în „carieră“ şi în 
„amor“, se străduieşte din răsputeri să se convingă şi să convingă şi pe cei din jur 
că trăiește pasiuni mari, sentimente înălțătoare, gînduri înaripate. Mita Baston şi 
amantul Didinei, Pampon, jură răzbunare cu mîna pe inimă şi cu genunchiul griju- 
liu îndoit pe o margine de scaun ; la carnaval, Crăcănel se costumează în Napoleon, 
Miţa în Medeea şi Pampon în Cupidon (închipuiți-vă un Cupidon înalt, cîntărind 
aproximativ 90 de kilograme, cu chip de beţivan bărbos şi mustăcios deasupra unui 
tricou roz şi alb !) şi, în ultimul act, poliţiştii năvălesc pe scenă intonînd un marş 
„patriotic“ şi purtînd falnic drapelul în frunte. 

Este, desigur, o tratare liberă, nestingherită de prejudecăți, a textului cara- 
gialesc, dar care nu se îndepărtează niciodată de semnificaţiile lui ; aproape toate 
ideile spectacolului îşi găsesc corespondențe în dialogul marelui dramaturg. De 
pildă, parodia continuă a unui anume soi de producții literare şi teatrale, cu crime 
pasionale şi suferinţe amoroase perpetuate la infinit : însuşi Caragiale şi-a comentat 
în acest spirit farsa, punînd în gura lui Nae Girimea bine cunoscuta replică din 
marea scenă a leșinurilor: „...curat ca la Norma... Acu-i acu!“ Ideea contrastului 
permanent dintre intenţia şi fapta eroilor, dintre ce-şi închipuie ei că ar fi și ce sint 
de fapt — idee care şi-a găsit exprimarea violentă în costumele alese de regizor 
pentru personaje — există şi ea în text: e „vitrionul“ Miţei, care se dovedește, pînă 
la urmă, cerneală „violentă“. 

Pentru a acuza grandomania personajelor, regizorul şi scenograful au înlocuit 
obişnuitele măști mici, „aristocratice“, cu nişte măști imense de bilci, care amplifică 
pînă la grotesc caricaturile. Dar spectacolul nu satirizează numai această obsesie a 


+ Data premierei: 6 iunie 1962. Regia: Valeriu Moisescu, Scenografia: Ştefan  Hablinski. 
Distribuţia : Nicolae Spudercă (Nae Girimea) ; Toma Caragiu (Iancu Pampon); Silviu Lambrino (Mache 
Răzăchescu) ; Mot Negoescu (Catindatul) ; Lupu Buznea (lordache) ; Dumitru Palade (Un ipistat) : Alexandra 
ار‎ (Didina Mazu) ; Vera Moisescu (Miţa Baston); Nicolae Bogdan (Un chelner); Gina Trandafirescu 
(O mască) 

eroilor. ci precizează cine sint ele. Mărturisirile reciproce de suferinţă din amor din- 

tre Miţa şi Pampon sînt incluse într-un amuzant joc de scenă : eroii, aşezaţi fiecare 

pe cîte un scaun, fiecare la cîte un cap de scenă, își trag cu fiecare confidenţă scau- 

nul mai aproape unul de altul — totul executat conştiincios și ritmic, cu fața la 

public — pînă cind ajung așezați alături. Dar, îndată după dezvăluirea acestor amar- 

nice frămintări, urmează căscatul adînc al lui Pampon şi replicile : 

PAMPON : Sint turbat de gelozie! Toată noaptea n-am dormit... 

MITA: Ah! Mie-mi spui ce-i gelozia ? Numai o noapte n-ai dormit? Nu ştii ni- 
mic ! Cite nopţi! 

PAMPON : Nu, azi noapte nu a dovedit din gelozie, pentru că nu începuse încă 
chestia... Am jucat la Podul Girlei conţina cu nişte papugii etc. 

Şi Toma Caragiu subliniază prin joc contrastul dintre amorul imaginar, pofta 
reală de somn şi pasiunea foarte autentică a eroului pentru conțină. 

Comică nu este numai contradicţia dintre eroii mici şi idealurile pe care ei le 
vor atit de mari ; comică e însăşi imaginea acestor idealuri. Aici, actualizarea a fost 
intenționat îngroșată de regizor. Crăcănel se îmbracă în Napoleon, satisfăcînd visul 
din totdeauna de mărire al burghezului, dar Bonaparte al lui seamănă izbitor, şi în 
mers şi în atitudine, cu Hitler. E un chip de a spune direct spectatorului : iată ade- 
vărul despre mult trimbiţata glorie pe care şi-o dorește burtă-verzimea, iată supra- 
omul, zeul atitor generaţii de Mitici, Lache şi Mache (să nu uităm că şi Crăcănel este 
tot un Mache, derivat din anticul nume Telemac). 

În final, toată trupa, aşezată în semicerc, cu Catindatul în centru, cîntă pe 
melodia unui foarte cunoscut galop de carnaval „Ha-ha-ha !“, arătindu-se cu degetul 
fiecare pe celălalt şi, de fapt, toţi pe ei înşişi. Actorii acuză făţiş personajele, inter- 
pretii rid o dată cu publicul. Se încheie astfel jocul de-a „Uite popa, nu e popa !“, 
pe care l-a jucat tot timpul cu noi regizorul, amintindu-ne mereu că sintem la teatru 
şi că ceea ce vedem este o intepretare actuală (în scena dansului, cadrilul devenise 
rock, pentru a ne aminti același lucru). Şi la aplauze, la prima ridicare de cortină. 
întreg ansamblul apare înşiruit la rampă, fiecare actor ascunzindu-se după uriașa 
mască a personajului. Apoi, măștile legate cu şnururi colorate alunecă în sus. Per- 
sonajele s-au demascat. Spectacolul s-a sfîrşit. Şi principalul şi marele lui merit 
este acela de a înfățișa strălucitorul text clasic gîndit, văzut şi interpretat cu ochii 
omului de azi. 

Foarte frumoase sint costumele şi decorurile scenografului Ştefan Hablinski, 
de la Teatrul ,„Țăndărică“, deși poate că era bine ca frizeria să ofere ceva mai mult 
spaţiu pentru desfășurarea atitor urmăriri şi goane. Dintre actori, foarte buni sînt: Mot 
Negoescu, interpretind cu suavă sinceritate prostia ingenuă a Catindatului, Lupu 
Buznea, un lordache-Figaro suplu şi ingenios, Silviu Lambrino, altă fermecătoare 
caricatură a prostiei, în Crăcănel. Iancu Pampon este investit cu verva suculentă 
a lui Toma Caragiu. Alexandra Polizu (Didina) şi Vera Moisescu (Miţa) realizează 
citeva scene frumoase, dintre care excelentă este bătaia, concepută de regizor ca o 
luptă între pisici ; dar cu aceste actrițe şi cu Nicolae Spudercă (Nae Girimea) direc- 
torul de scenă mai poate încă lucra, pentru a contura mai bine şi mai complet per- 
sonajele. În general, spectacolul va cîştiga dacă lucrul cu actorii nu va fi întrerupt 
în perioada reprezentaţiilor. 

Poate că nu toate fanteziile regizorului dovedesc aceeași înaltă inspirație, 
poate că unele momente puteau găsi soluţii mai bune, în același spirit al montării; 
prin concepţia de ansamblu însă, prin îndrăzneali şi prin inventivitate, spectacolui 
rămîne un autentic contemporan spectacol Caragiale. 

Ana Maria Narti 

OASPEŢI 
DE PESTE HOTARE 


PE LITORAL CU... 


NAZIM HIKMET e GEORGE THEOTOKAS e ROGER 
BODARD e CEN BEI-CEN e EVA SOUKUPOVĂ e 
KAREL JONCKHERE e SAKARI PURUUNEN 


Mamaia... Iunie... Pe faleza luminată cu neon se plimbă cîțiva oameni, foarte 
diferiți ca înfățișare și vorbind graiuri deosebite. Discuţia e vie. Statura lui Nazim 
Hikmet îl face să fie primul remarcat de trecători. 

— Am mai fost în Romînia acum patru ani şi mă uluiește ritmul în care se con- 
struieşte în această țară, spune el privind noile blocuri. De cînd am sosit, am 
impresia că văd înfăptuindu-se miracolul socialist şi nu contenesc să admir arhi- 
tectura romînă. După mine, străzile şi arhitectura au un rol covirşitor în educarea 
bunului gust al oamenilor. Bunul gust nu se poate învăța la școli sau prin confe- 
rințe, ci punînd omul în contactul direct cu frumosul. În Rominia, acest fapt se 
împlineşte. Cred că din acest punct de vedere ea va avea mare influenţă în lumea 
noastră socialistă. Țara voastră, am impresia, e pe cale de a elabora gustul socialist. 

Încă un fenomen care mi se pare demn de remarcat : 

În secolul nostru, desigur că arta fiecărei ţări îşi păstrează specificul natio- 
nal ; totuşi există și o artă universală, a secolului XX. Clădirile din jurul nostru 
sint o dovadă : sînt romineşti, dar în acelaşi timp seamănă cu cele noi din Havana 
şi Italia. Tradițiile naţionale fac loc noului universal. Există — în artă deocam- 
dată — o tendinţă de unire, de comuniune a popoarelor, pe care noi, progresiștii de 
oriunde, avem datoria de a o ajuta. Şi mijlocul cel mai eficace cred că este exportul 
şi importul manifestărilor artistice. Mai ales azi, cind tehnica pune la iîndemină 
mijloace de traducere (dublaje, căști) atit de perfecţionate, nu numai literatura. 
pictura, muzica, ci și spectacolele de cinematograf şi teatru pot fi înțelese oriunde. 


Continuă scriitorul grec George Theotokas : 

— Schimburile culturale au mare importanţă şi în alt sens. Arta, şi mai ales 
teatrul, sînt expresia cea mai vie şi spontană a caracterului unui popor. Relaţiile 
culturale dintre națiuni, lipsite de convenționalismul celor diplomatice, le apropie 
şi le fac să se cunoască. E cea mai bună cale care duce la înțelegerea reciprocă 
— or, înţelegerea e baza prieteniei. Trebuie să luptăm pentru schimbul cultural 
între țări, chiar dacă ele fac parte din lagăre diferite. 


Regizorul belgian Roger Bodard adaugă : 

— În domeniul exportului de piese trebuie specificat că numai un anumit 
fel de piese — cele care au un conținut serios, care pun probleme şi obligă oamenii 
să gindească — îndeplinesc această menire. Prin intermediul lor descoperim că peste 
tot există preocupări, situaţii și probleme comune. Asistind la spectacolele ce s-au 
jucat în timpul Festivalului Caragiale îi spuneam colegului meu Jonckhere numele 
belgiene ale personajelor clasicului romin. Prin intermediul teatrului descoperim cu 
multă ușurință ceea ce ne este comun. 

Se aude glasul lui Cen Bei-cen, secretarul Uniunii Scriitorilor din R. P. Chineză, 
intrerupt de intervenţiile traducătorului : 

— Nu ştiţi ce ecou au avut în publicul nostru chinez piesele lui Caragiale. 
Sinteţi îndreptăţiți să mă întrebaţi cum de în China — unde burghezia, de cum a 

dat semne de viaţă, s-a şi aflat în fata revoluţiei — au fost înţelese piesele lui 
Caragiale. Dar nu uitaţi că a existat şi la noi o burghezie compradoră, în frunte 
cu Cian Kai-şi, care arbora acelaşi patriotism demagog, avea aceleaşi instituţii 
— justiţie, şcoli, sistem electoral — cuib de vicii ca burghezia satirizată de Caragiale. 
Am jucat cu același succes şi Citadela sfărimată de Horia Lovinescu, şi cind mă 
voi întoarce vreau să pun în scenă piesa lui Mirodan Celebrul 702, care mi-a plăcut 
deosebit de mult. Teatrul — tribună a ideilor înalte — are menirea de a da o ripostă 
duşmanilor şi de a apăra drepturile popoarelor. 


Eva Soukupovă, directoarea Institutului de teatrologie şi conferențiar la Aca- 
demia de Artă din Praga, are şi ea un cuvint de spus: 

— La noi s-au jucat multe piese romineşti : Steaua fără nume a lui Sebastian, 
Gaiţele de Alexandru Kirițescu şi genialele comedii O scrisoare pierdută, D-ale 
carnavalului, O noapte furtunoasă. Umorul, verva, replica vie a lui Caragiale n-ar 
îi fost suficiente pentru a găsi răsunet în public. Dar ura lui împotriva burgheziei 
l-a făcut pe autor să fie îndată îndrăgit de poporul ceh. 


Karel Jonckhere, regizor de limbă flamandă din Belgia, pune o întrebare: 

— Nu ştiu dacă anumite piese, purtînd o puternică amprentă naţională, n-ar 
trebui adaptate sau precedate de o scurtă conferință explicativă. Mă gindesc şi 
eu tot la Caragiale, de exemplu, care este un autor mare și poate interesa oriunde, 
pentru că a știut — ca Gogol şi Molière — să surprindă constantele psihologiei 
omenești ; de asta îşi păstrează mereu actualitatea. Ceea ce este însă specific 
romiînesc în piesele sale — culoarea locală — este făcut dintr-o pastă atît de vigu- 
roasă încît, după părerea mea, publicul din străinătate ar trebui avertizat înainte 
de spectacol de ceea ce a fost Romiînia la începutul secolului. Acest lucru se poate 
face prin ample note explicative în program, prin intermediul unui personaj co- 
mentator sau prin cuplarea piesei cu altă piesă — de exemplu cu Procesul domnu- 
lui Caragiale de Mircea Ștefănescu, care s-o preceadă şi să pregătească atmosfera. 


Răspunde regizorul finlandez Sakari Puruunen, directorul Teatrului Popular 
din Helsinki : 

— La noi s-a jucat O scrisoare pierdută, care a fost pusă în scenă de regi- 
zorul romin Sică Alexandrescu, şi a fost deosebit de bine înţeleasă și primită de 
public. Deşi la noi circumstanţele sînt altele, există situaţii care rămîn valabile. 

În această scurtă vizită am mai văzut o piesă de Caragiale, care cred că ar 
avea mare succes la noi, D-ale carnavalului. M-am şi înarmat cu textul tradus, şi 
cum mă întorc la Helsinki doresc să-l pun în scenă; m-am gîndit că ar putea 
deveni — îmbogăţindu-i partitura muzicală — o excelentă comedie muzicală. 


George Theotokas continuă : 

— La noi în Grecia s-a jucat în stagiunea de vară O scrisoare pierdută. Acest 
spectacol a fost remarcat de cei care l-au văzut — din păcate puţini — şi înţeles. 
Acest prim contact cu publicul nostru şi spectacolul pe care l-am văzut la Bucu- 
rești m-au convins că oricare dintre piesele lui Caragiale merită să fie jucată la 
noi. Personal, voi scrie la gazeta la care colaborez ca O scrisoare pierdută să fie 
reluată la un teatru mare, eventual la Teatrul Naţional din Atena, în stagiunea 
de iarnă şi cu toată strălucirea cuvenită. Găsesc că este o datorie. În ceea ce pri- 
veşte înțelegerea de către public, n-am nici o îndoială. Nu cred să fie nevoie 
nici de conferințe introductive, nici de comentator, nici de adaptare. Cîteva expli- 
caţii în program ni se par suficiente. 


De la stînga la dreapta: Nazim Hikmet, Roger Bo- AN 
dard, Cen Bei-cen, Sakari Puruunen [A 
văzuți de Silvan ا پت‎ 

Apoi ia cuvintul Roger Bodard : 

— Pentru că toţi ne referim la Caragiale: nici mie nu mi s-a părut greu 
de înţeles. Am faţă de el sentimentul pe care l-aş avea față de un prieten de 
totdeauna pe care l-am regăsit. Rilke, cînd a văzut întiia oară Moscova şi Volga, 
scria că i s-au părut cunoscute din totdeauna. Dunărea şi Caragiale mi-au făcut 
aceeași impresie : o impresie de nou şi totodată de familiar, de cunoscut. 

Cineva îl asemuia adineauri pe Caragiale cu Molière şi Gogol; mie mi se 
pare că aduce mult şi cu Cehov. Şi întocmai cum acești trei mari clasici mondiali 
nu sînt străini pentru nimeni, nu poate fi străin pentru nimeni nici Caragiale. 

Ştiţi ce m-a cucerit pe mine îndeosebi la Caragiale ? Veselia, bucuria, opti- 
mismul cu care sint impregnate operele sale: o bucurie clădită pe multă tristețe, 
pe multe suferințe, dar o bucurie autentică, populară, în sensul cel mai profund 
al cuvîntului. Nici nu ştiţi ce tonic e azi să întilneşti acest fenomen. Nu numai 
în Belgia, dar şi în Franţa, în Italia, există — în artă — o prejudecată în favoarea 
a tot ce este negru, cenușiu. Numai atunci cînd totul merge prost, „cunoscătorii“ 
consideră că totul merge bine. E o reacţie maladivă a oamenilor care se plictisesc 
şi care, nemaiavînd resurse de a se bucura, se amuză fiind trişti. În Rominia am 
găsit la oameni şi la manifestările lor artistice tendința pozitivă, sănătoasă, de a 
se orienta, ca florile şi frunzele, după soare. 

Nazim Hikmet : 

— Aţi vorbit de caracterul popular al veseliei lui Caragiale. Iată trăsătura 
care ar trebui subliniată în punerile în scenă. Pentru că se potriveşte şi cu tehnica 
sa dramatică. El îmbină realismul cel mai exact cu generalizarea cea mai largă, 
folosind din plin această posibilitate pe care i-o dă teatrul; personajele sale sint 
şi oameni, dar şi măști cu putere de simbol. Această îmbinare îl face ca să fie 
considerat azi un dramaturg contemporan, modern, inovator şi în același timp crea- 
tor de tradiţie, ca toți marii clasici, care înnoiesc şi creează — simultan — tradiția. 
Dar dacă într-un spectacol e respectat realismul personajelor lui Caragiale, nu 
trebuie minimalizat nici convenţionalul teatral. 


Roger Bodard : 

— Am remarcat în toate spectacolele cu piesele lui Caragiale pe care le-am 
văzut în Romînia un ritm specific commediei dell’arte, foarte alert şi care dă 
impresia de improvizație. 

Nazim Hikmet : 

— Actorii romîni au intuit şi au găsit exact modul în care se cer puse în 
scenă piesele lui Caragiale. De altfel, să nu uităm că sîntem într-o țară cu o remar- 
cabilă cultură teatrală ; cred că şi în acest domeniu a reuşit ceea ce arhitecții 
săi au reușit în arhitectură : să facă parte din avangarda lumii socialiste. 


Discuția a mai durat poate o oră, poate două, cum se întîmplă totdeauna cînG 
se întilnesc oameni de aceeași profesie, şi s-a făcut noapte. Aceștia, în afară de 
preocupările lor artistice, mai aveau ceva comun: noua, sau reînnoita lor priele- 
nie pentru Caragiale. 


Dana Crivăţ 

CUM SE REFLECTĂ 


salul coleciiviral 
in dramalurgie 


e AL. IVAN GHILIA 


Un lucru interesant în dramaturgia ce reflectă viaţa satului ar fi dezba- 
terea în jurul problemei fericirii. Această temă îşi are o tradiţie generoasă în 
istoria literară, de la „Ion“ al lui Rebreanu şi pînă la „Răzeşii“ lui Galan. 
Seculara luptă cu pămîntul, cu seceta, cu teama de foame s-a sfîrșit o dată cu 
înființarea gospodăriei agricole colective! Dar tema dobindirii fericirii în viaţa 
personală, a demnităţii, a eliberării de rămăşiţele individualiste în conștiință rămîne 
deschisă. Cred că trebuie azi dată în dramaturgie o replică lui „Ion“, „Moromeţilor“ 
lui Marin Preda şi chiar lui Ilie Barbu din „Desfășurarea“, fiindcă nici evoluția 
acestuia nu s-a sfîrşit o dată cu intrarea în colectivă, ci de-abia acum încă 
drumul transformării sale. Această temă ar genera un conflict foarte puternic 
şi actual, azi, în momentul încheierii procesului colectivizării, ca şi miine, în 
comunism. 


e V. EM GALAN 


Am citit undeva, am învățat pe de-a rostul că scriitorii sînt o categorie 
socială ivită în diviziunea socială a muncii, cu' sarcina specifică de a centraliza, 
tria şi generaliza experiența dobîndită de oameni pe tărîm spiritual în lupta 
pentru fericire. A le cere să facă și asta e ca şi cum am cere zidarului să facă 
şi zidărie. 


e VALENTIN SILVESTRU 


E de observat că un fenomen atit de nou şi amplu nu a determinat încă 
în dramaturgie şi o formă nouă. Te mai întilneşti cîteodată cu tendința pe care 
o numim intimistă şi psihologistă, sau cu factologia şi descriptivismul, cu forme 
perimate care nu corespund conținutului nou şi nici cerinţelor estetice generale 
actuale ; or, tocmai aici ar fi firesc să se manifeste o largă iniţiativă creatoare, 
să se ivească modalităţi dramatice în care să se exprime cu putere procesul 
revoluționar de la sate, adinca poezie a acestui proces, caracteristicile sale de 

masă. Dacă există anumite modalităţi artistice noi, interesante, în ultimele piese 
ale lui Paul Everac, Dorel Dorian, Horia Lovinescu şi în ale altora, apoi în 
piesele pe teme sătești, chiar atunci cînd le apreciem ca reușite, nu avem de-a 
face încă cu forme noi. Aici forma nu prea urmează conținutul. 

Cred însă că acest (acum mare) decalaj se va micşora p2 măsură ce dra- 
maturgii vor sonda mai profund şi vor revela mai complex viata spirituală a 
oamenilor. 

Investigația profundă a sufletului omenesc în condiţiile excepţionale ale 
realității noastre revoluţionare a şi dus şi va duce şi mai departe la înnoirea 
esențială a dramei. Pe drumul acesta, şi ţinînd seamă de p-rspectivele dez- 
voltării noastre social-politice, cred că în viitor ne va fi greu să diferențiem 
teatrul pe teme „sătești“ de acel pe teme „orășenești“. 


e V.EM. GALAN 


În viaţă, lumea satului și cea a oraşului au mers mult mai departe cu 
contopirea decît în teatru. În satul de azi, în satul colectivist, de munca pămiîn- 
tului răspund umăr la umăr ţăranii cu mulți muncitori (mecanizatori etc.) şi 
intelectuali (agronomi, zootehniști etc.). Judecaţi un asemenea fapt: înainte de 
război, cînd s-au făcut „colonizări“ în cîteva puncte din Dobrogea, din nordul 
Moldovei au fost duși acolo numai țărani. Acum, cînd s-au transformat în teren 
agricol bălțile Dunării, munca — agricolă — a fost încredinţată unor muncitori. 
Satul şi oraşul au şi început să-și amestece atribuţiile. Sau. alt fapt: s-a înte- 
meiat la moi în arhitectură o ramură nouă, urbanistica. Paralel, arhitecții s2 
ocupă şi cu sistematizarea satelor. Asta o fi ruralistică ? Nouă ni se întîmplă să 
vorbim despre „piese cu sat“ şi „piese cu oraș“, de parcă dramaturgiei noastre 
îi e dat să fie compartimentată aşa pe cel puţin o sută de ani. Înţeleg că o 
asemenea compartimentare este, pe parcurs, inevitabilă — mai mult pentru cu- 
prinderea, exprimarea fenomenului. În fapt, piesele despre întregul nostru popor, 
reprezentat prin tot ce are el demn de a figura pe scenă, într-un mod interesant 
peniru toţi, se şi scriu, se şi reprezintă, atit la ţară cît şi la oraș. 


e VALENTIN SILVESTRU 


Cartea atit de adevărată şi de frumoasă a lui Paul Anghel „Victoria de la 
Oltina“ arată, de pildă, cum toţi țăranii devin reconstructori, pe baze noi, mo- 
derne, ai propriului lor sat, dărimîndu-şi sau restringîndu-şi uneori cu voioşie, 
din proprie inițiativă, acele părţi din vechea gospodărie individuală care îm- 
piedicau perspectiva pe marea stradă principală a acestei așezări! 


e PAUL EVERAC 


Aici s-au formulat unele nădejdi şi postulate 
teoretice în legătură cu piesele cu subiect țărănesc. 
Acum rămîne ca şi noi, dramaturgii, atît cei de față 
cît şi ceilalți, să încercăm să le concr-tizăm, dîndu-le 
o finalitate, o împlinire. Să vedem cum reușim fiecare. 

Eu unul am fost în contact cu mediul țărănesc 
şi am încercat o astfel de realizare (e vorba de piesa 
Poarta) ; ulterior. acest contact a mai slăbit, pentru 
că, pe de o parte, m-am „citadinizat“, dar şi pentru că 
m-au interesat alte diverse aspecte ale procesului so- 
cial, ca de pildă trecerea de la starea de ţăran la 
aceea de muncitor industrial. 

N Mi s-a părut atrăgătoare problematica aceasta 

a amestecului (cum a spus tovarășul Galan) între ță- 

rani, muncitori şi intelectuali, adică dinamica, dialectica ţăranilor care evoluează în 
alte medii, în alte stadii decit au fost la început. Este un fenomen foarte al zilelor 
noastre ! Am început să mă ocup într-un fel şi de el, în două piese mai recente, în 

cea dintii (Ochiul albastru) descriind evoluţia unui tînăr care pleacă de la oi şi a 
unei femei care pleacă dintr-o zonă țărănească şi se apropie, amîndoi cu sfială, de 
mediul muncitoresc, iar în a doua (Costache şi viața interioară) încercînd, alături 
de problematica principală, şi unele portretizări de personaje care pleacă din 
mediul sătesc şi devin energotehnicieni, dovedind şi o nouă conştiinţă proprie 
acestei stări noi. 

Iată procesul care m-a interesat şi m-a preocupat în ultima vreme. În 
acest timp însă, şi pe planul vieţii ţărăneşti s-au produs schimbări mari, revo- 
luţionare, ce se cer a fi comentate în mod artistic şi în legătură cu care primul 
şi principalul lucru este să fii în mijlocul lor! 

Mi-ar fi plăcut dacă discuţiile de aici ar fi încercat să sintetizeze pro- 
blemele concrete pe care le ridică satul contemporan, în sensul ca noi să putem 
determina împreună și problematica cea mai arzătoare, cea mai dramatică a 
vieţii satului colectivizat. Asta este, firește, în primul rînd o chestiune de docu- 
mentare proprie, dar cum dvs. aţi ajutat prin contribuţii substanţiale, de amă- 
nunt, latura caracterologică, m-aş fi bucurat să fi mers mai d-parte, pînă la o 
sinteză a conflictelor tipice din mediul satului colectivizat. 

Pe lîngă aceste conflicte, pe mine m-a atras şi unul mai puţin tipic, totuşi 
desprins din prefacerile vieţii noastre : aş fi vrut să duc mai departe personajele 
Ochiului albastru, să urmăresc ce se întîmplă cu ţăranii plecaţi de pe Bistriţa, 
ajunși într-o zonă de cîmpie şi deveniți acolo colectivişti. Este o schimbare mai 
substanţială la dînșii decît la alţi agricultori, pentru că cei de pe malurile Bis- 
triţei s-au ocupat cu plutăritul, cu munca în pădure etc. şi se puneau probleme 
de adaptare mai ample acolo unde s-au mutat. Ei schimbau şi starea şi mediul. 
Am vrut să studiez transformarea acestor ţărani, şi poate mai tîrziu am s-o fac. 

Aspectele pe care le ridică satul contemporan sînt deosebit de interesante, 
dar cum pentru a le cunoaște trebuie neapărat să ne găsim în miezul realităţii, 
am să încerc să ajung din nou în mijlocul lor. 


e GHEORGHE VLAD 


Fără intenţia de a diminua nivelul teoretic al discuţiei, aș povesti, mai 
„reportericește“, cum am ajuns să scriu Îndrăzneala. Ce s-ar putea spune? Că 
faptele pe care le-am cunoscut în anii peregrinării reportericeşti şi despre care 
am scris în reportajele mele îmi dădeau ghes să le dau o nouă formă sau să 
le repovestesc într-un fel mai profund; dacă nu greşesc, să le îmbrac într-o 
„haină“ prin care să capete o valoare mai permanentă. 

Mi s-a reproșat aici de către unii tovarăși, şi pe bună dreptate, că în piesă 
există material pentru mai multe piese. Şi asta este adevărat. Cred că într-o 
oarecare măsură aceasta se datorește şi faptului că nu am selecționat cu destul 
discernămînt materialul de viaţă cunoscut. În cronicile apărute mi s-a atras 
atenția că pe alocuri am tratat cam superficial unele personaje ale piesei. Şi 
este perfect adevărat. După mine, din două cauze: în primul rînd m-am lăsat 
furat de un prea mare număr de fapte a căror redare o consideram indispen- 
sabilă, şi, în al doilea rînd, graba cu care am aşternut pe hîrtie ceea ce simțeam 
nevoia să spun! 

Îmi aduc aminte că prima variantă am scris-o în vreo 17 zile, fără ca 
înainte de asta să fi scris o replică de teatru măcar, în afară, bineînțeles, de 
replicile din reportajele mele. Eram extrem de încîntat. Toată acţiunea se con- 
centra în vreo 50 de pagini. Eram convins că, în afară de unele mici observații, 
n-o să am de lucru cu piesa — ca după aceea să am atitea de făcut că, de-aș 
fi ştiut din capul locului, m-aș fi lăsat păgubaș... Dar cum aşa se întîmplă, bă- 
nuiesc, cu mai toți debutanţii, să ne întoarcem la oile noastre. 

Ce am vrut eu să arăt, să zugrăvesc în această piesă? 

În primul rînd, puterea, aş zice creatoare, a ţăranului simplu colectivist, 
care, fără o muncă de răspundere în gospodăria colectivă, simte nevoia să dea 
ceva spre folosul celorlalți. M-am gîndit că acest lucru este foarte necesar pen- 
tru educarea ţărănimii colectiviste la care, într-o oarecare măsură — mă refer 
mai ales la gospodăriile recent înfiinţate —, mai există rămășițe ale individua- 
lismului, rămășițe împotriva cărora dramaturgii sînt obligaţi să lupte, prin pie- 
sele lor. Cred că pe dramaturgi îi aşteaptă acum, după încheierea colectivizării, 
o muncă de foarte, foarte mare răspundere. 

Dacă în fabrici avem oameni educați sau mai uşor de educat, date fiind 
condițiile de muncă şi tradiţiile revoluţionare îndelungate, la ţară lucrurile se 
prezintă altfel şi este mult mai mult de muncit. 

De aceea, îmi permit să-l contrazic puţin pe tovarășul Everac, care, pasio- 
nat după Bicaz, nu-și părăsește personajele, ci, după cîte ne-a informat, una 
dintre viitoarele piese o va închina țăranilor mutaţi din Valea Bicazului în 
alte locuri. 

Fără îndoială, poate să iasă şi de aici un lucru interesant. Dar cred că 
există probleme mult mai centrale din viața ţărănimii, acum, după colectivizare, 
care trebuie atacate. Cum nu mă consider dramaturg, nu îndrăznesc să merg mai 
departe cu sugestiile. 

Să revin însă la Îndrăzneala. 

În prima variantă a Îndrăznelii, Ceocilteu era mult mai palid zugrăvit. 
Dar, pe măsura observaţiilor, pe măsură ce adinceam conflictul piesei, Ceocilteu 
căpăta greutate, încît, pînă la urmă, m-am îndrăgostit pur şi simplu de el; anu- 
mite momente din viața lui mă impresionau foarte tare. 

În Ceocîlteu am adunat trăsături pe care le-am întîlnit la foarte mulți 
colectiviști pe care i-am cunoscut personal şi despre care am scris. Nu știu dacă 
e cazul să amintesc că, de pildă, povestea cu cuptorul de var s-a întimplat în 
realitate la gospodăria colectivă din Comana, regiunea Dobrogea. Eroul din viață 
se numește 'Turbatu. Este membru de partid. Într-adevăr, el a avut ideea să 
facă cuptorul de var. Prima dată nu i-a reuşit. Singura deosebire între ce am 
întîlnit în realitate și ce am zugrăvit în piesă este faptul că președintele, Nicolae 
Hudiţeanu, Erou al Muncii Socialiste, l-a sprijinit de la început pînă la sfîrşit. 
Iar cînd Turbatu a vrut să plătească unor colectivişti din zilele lui de muncă 
ca ei să-i ajute să dreagă cuptorul, președintele s-a făcut foc şi pară. Prima 
întrebare pe care i-a pus-o a fost: „De cîti oameni ai nevoie ?“ 

Sau cazul Lisandru a existat întocmai, la o gospodărie colectivă din raionul 
Rupea — atîta doar că tînărul s-a întors din armată şi nu dintr-o şcoală de 
brigadieri. 

Într-un cuvînt, am vrut să subliniez că piesa, în proporție de 99,9%, 
se axează pe fapte cunoscute nemijlocit din viața satelor. 

Fără intenţia de a scuza lipsurile destul de serioase ale piesei — mă refer 
la unele personaje care s-ar fi cerut mai adîncite, mai puternic creionate, ca de 
pildă Pîrvu, inginera, Buzdurică, şi asta ar fi dus fără îndoială la ascuţirea 
conflictului —, repet, fără a încerca să scuz aceste lipsuri, m-am gîndit să-mi 
îndrept atenția asupra oamenilor simpli din gospodăria colectivă, a acelora care 
au chipul şi asemănarea lui Păun Ceociîlteu. 


e SILVIA ANDREESCU 


Doresc să spun cîteva cuvinte doar în legătură cu afirmația tovarăşului 
Silvestru, după care în piesa noastră Rustica '50—'60 nu există nici un personaj 
dus pină la capăt, cît de cît bine conturat. Nu ştiu dacă tovarășul Silvestru 
cunoaște faptul că piesa care se reprezintă astăzi este a treia sau a patra va- 
riantă a textului inițial. Acesta oglindea drama unui ţăran mijlocaș şi conflictul 
iscat în familia lui, în legătură cu problemele trecerii la gospodăria colectivă. 
Noi am cunoscut destul de bine procesele petrecute în ultimul deceniu în viata 
satelor noastre şi ne-am format convingerea că aceste procese n-au fost de loc 
simple, ci profund dramatice. 

În primele variante ale Rusticii, perspectiva apărea oarecum incompletă. 
Păstrînd multe dintre datele iniţiale, credem că piesa a fost însă îmbunătățită, 
pe baza unor observaţii critice juste, pentru a servi sarcinilor actualităţii. Mi-ar 
fi mult mai ușor să apăr o lucrare străină, mi-e foarte greu să apăr o lucrare 
care ne aparține. Voi spune totuşi că actuala variantă a Rusticii nu mi se pare 
chiar atît de lipsită de unitate. 

Tovarășul Silvestru a întrebat care este eroul principal al piesei. De fapt 
sînt doi: Ion şi Andrei. Ei merg tot timpul împreună, se întîlnesc, se înfruntă. 

e VALENTIN SILVESTRU 


S-ar putea ca în privința aprecierii artistice, să fim — ori eu, ori tovarăşa 
Andreescu — pradă subiectivismului, şi să greşim. Nu avem însă căderea şi nici 
nu cred că este util din vreun punct de vedere să judecăm o piesă în versiunile 
ei succesive. Aceasta ar putea fi interesant pentru o discuţie de laborator; dar 
criticii şi autorii trebuie să discuta în principal despre acel text care a ajuns 
la cunoştinţa spectatorilor. În această piesă aflată în repertoriul Teatrului „Lucia 
Sturdza Bulandra“ nu există un erou central, un subiect organizat, un conflict 
clar. Aproape fiecare tablou propune o altă temă şi un alt personaj principal. 
Atmosfera este, cred, mult prea sumbră, şi ambianța socială — nerealizată, deşi 
unele lucruri sînt parţial izbutite pe parcursul multelor întîmplări. 


e MARGARETA BĂRBUȚĂ 


Mă simt datoare să spun şi eu cîteva cuvinte, pornind de la introducerea 
făcută de tovarășul Galan la convorbirea noastră foarte utilă de azi. Ceea ce 
a spus tovarășul Galan despre piesele pe care ar vrea să le vadă pe scenele 
noastre ne-a dat posibilitatea să confruntăm aceste doleanțe ale unui spectator 
cu ceea ce există în picsele actuale, sau, mai bine zis, cu ceea ce nu există. 
Diînsul a arătat un lucru: tot acest proces imens, profund revoluţionar, pe care 
noi îl trăim — şi, o dată cu noi, toţi cei din ţara noastră, din epoca noastră — 
de fapt, acest proces uriaş al trecerii spre socialism e oglindit în mod foarte 
palid şi superficial în piesele noastre — şi, de fapt, nu numai în piesele cu 
țărani, ci şi în celelalte. Aceasta arată încă o dată — făcînd o paralzlă între 
ceea ce spunea el şi acele cîteva piese despre viaţa de azi a ţăranilor — că 
există încă un decalaj între realitatea propriu-zisă, bogata realitate, şi săraca 
ei imagine din dramaturgie. 

Ca să trec la fapte concrete, am să pomenzsc de acele citeva piese care, 
în momentul de faţă, din punct de vedere tematic, oglindesc faza cea mai îna- 
intată a procesului de colectivizare a agriculturii, de transformare socialistă a 
satului. Au fost reprezentate patru asemenea piese: Milionarii, Îndrăzneala, 
Rustica '50—60 şi Un drac de fată — o piesă a unui tînăr debutant de la Oradea, 
N. Damaschin, a cărei premieră a avut loc într-una dintre cele mai 
înaintate gospodării agricole colective. la Sintana. Fără îndoială, fiecare 
dintre aceste piese izbutește să surprindă un aspect, mai mult sau mai 
puțin caracteristic, al satului nostru colectivizat. Dar aceste „aspecte“ rămîn 
adesea simple ilustrații la o temă dată, la fapte întimplate. Faţă de dez- 
voltarea relaţiilor socialiste în satul nostru, apariţia acestor piese repr-zintă 
un fenomen întirziat. Vreau să spun că între realitatea propriu-zisă şi serii- 
tori, care ar trebui să fie mai prezenţi la comanda socială, există încă o 
foarte mare distanţă. Ce se întîmplă? Colectivizarea agriculturii a început în 
1949 — ne amintim cu toţii de plenara C.C. al P.M.R. din 3—5 martie. De atunci 
s-au scris o serie de piese inspirate din viața țărănimii muncitoare în drum spre 
colectivizare. Timp de zece ani însă o singură piesă a vorbit despre ceea ce se 
petrece în interiorul gospodăriei colective — Recolta de aur, de Aurel Baranga, 
apărută în 1950. Din 1950 pînă în 1961, toate piesele care tratau probleme ale 
vieţii ţăranilor de azi abordau problema oscilării mijlocașului legat de pămîntul 
său, pînă la intrarea în gospodăria col-ctivă. Faptul exprimă o realitate. Pe de 
o parte, a existat şi există o prejudecată răspîndită între scriitori, care limitează 
tematica sufletească, problemele și procesele de conștiință la lumea intelectua- 
lilor. De aici numărul mic de piese inspirate din viața clasei muncitoare şi a 
țărănimii muncitoare. În acest domeniu se credea, probabil, că unica problemă 
foarte adîncă, generatoare de conflicte şi procese de conştiinţă, era aceea a osci- 
lării: a intra sau nu într-o gospodărie colectivă, socotindu-se că după intrarea 
în gospodărie acest proces se înch-ie şi nu mai există conflict, procese de con- 
știință, ca și cînd spiritul de proprietate al ţăranului dispare o dată cu intrarea 
în gospodărie. Pe de o parte, deci, această prejudecată. Pe de altă parte — și 
mai alos —, necunoașterea propriu-zisă a vieţii, în adîncimea ei. Scriitorii au 
fost la ţară, e adevărat. Au fost de multe ori. au luat parte la adunările festive 
şi au aflat despre oamenii care au oscilat înainte de a intra în col-ctivă. Dar 

mai departe: viața acestor oameni, noile relaţii şi noua lor atitudine faţă de 
viaţă — toate acestea n-au fost cunoscute. 

Tovarășul Galan a atacat în Prietena mea Pix o problemă care ține de 
procesul de transformare a conştiinţei omului contemporan, combătîind spiritul 
de proprietate individuală, bineînţeles în alt mediu — dar problema poate fi 
transpusă în toate mediile sociale din tara noastră. Combaterea acestui spirit 
de proprietate capătă un mare dramatism în viata ţăranilor tocmai pentru că 
lupta se dă pe un teren pe care sute şi sute de ani conştiințele au fost dominate 
de acest spirit, şi unde concepţia despre fericire constă tocmai în proprietate, 
în petecul de pămînt. În momentul de faţă ce se întîmplă ? Vreau să revin la 
piesele de care vorbeam. Au început, aşadar, să apară piese a căror acţiune se 
petrece înlăuntrul gospodăriei colective. Poarta s-a deschis. Autorii au rămas 
însă lingă poartă, lingă poarta deschisă, şi n-au putut vedea ce se petrece în 
adînc, în gospodărie, fapt ce s-a oglindit în piesele respective. N-au intrat înă- 
untru și mai ales în casele ţăranilor colectivişti, în conştiinţa acestora. Reuşite 
în piesele apărute sînt tocmai acele lucruri care r-flectă elementul nou din viata 
țărănimii colectiviste. S-a vorbit mult de Îndrăzneala, şi mai putin de Un drac 
de fată. În piesa lui N. Damaschin apare o fată tînără care dovedeşte mult spirit: 
de inițiativă, luptînd cu însufleţire pentru victoria noului, în special în privința 
metodelor noi de lucru. În ambele piese găsim nişte eroi-țărani de tip nou, 
însuflețiţi de dorința de a-și aduce contribuţia la bunul mers şi dezvoltarea 
gospodăriei colective. Va să zică, piesele acestea aduc un lucru preţios: iniția- 
tiva omului de rînd din colectivă în transformarea vieţii din colectiva însăşi, 
contopirea interesului personal cu cel obştesc — lucru foarte nou şi important 
în viața ţărănimii. 

Pasionatul Ceocilteu este caracteristic pentru acea parte a țărănimii colec- 
tiviste care pune la inimă interesul general ca pe al său propriu. De fapt, 
însă, în special Ioana. eroina din Un drac de fată, şi Lisandru, din Îndrăzneala, 
se zbat pentru probleme de producție. Dar, din păcate, prea puţin vedem în pie- 
sele acestea evoluția unor conștiințe, a unor caractere — şi faptul acesta se 
resimte în rămiînerea la suprafața problemelor dezbătute. S-a vorbit de lipsa 
unui conflict puternic în Milionarii de Ion Istrati. De ce piesa are un conflict 
neclar, lipsit de profunzime? Pentru că autorul a pornit la drum bazîndu-se 
pe o contradicţie falsă, pe care a încercat apoi s-o întoarcă, fără a merge în 
adincime. Conflictul piesei, care se desfăşura între ţăranii colectiviști și acel 
fals reprezentant al cooperației, demagog şi lichea, capătă, la un moment dat, 
un caracter fals, deoarece avea aerul că promovează drept înaintat ceea ce era 
de fapt înapoiat: spiritul de mică proprietate al ţăranilor, manifestat de această 
dată față de proprietatea colectivei lor, în contradicţie cu interesul mai general 
al proprietăţii statului. 


e VALENTIN SILVESTRU 


Se pune întrebarea: dacă un autor vine cu o piesă cu un conflict fals, 
de ce mai trebuie să lucreze alte diverse versiuni ? 


e MARGARETA BARBUTA 


Aici e o altă problemă: cînd autorul îşi dă seama că lucrul e greşit, în 
loc să se gîndească la restructurarea piesei şi la punerea de piloni solizi, el 
caută s-o cîrpească. Aceasta ține de lipsa de exig-nţă a autorului față de pro- 
pria lui lucrare. Pe de altă parte, şi aici întilnim un aspect al necunoașterii 
vieţii în mod profund de către autor. S-a vorbit despre Ion Istrati ca despre 
un bun cunoscător al satului. Fără îndoială că aşa este. Din piesă reiese o bună 
cunoaștere a atmosferei şi o minuire pricepută şi tal-ntată a pitorescului lim- 
bajului, a bogăției de zicale şi cugetări populare, precum şi anumite schițe de 
portrete de ţărani, foarte reușite. Dar în ce priveşte esența contradicțiilor şi 
problemelor care se ivesc acum în cadrul gospodăriei colective, autorul nu le-a 
pătruns în piesă sensul adînc. Şi aceasta e iarăși una dintre piedicile care ţin în 
loc dramaturgia : această spicuire, frunzărirea aspectelor exterioare şi prezen- 


tarea lor în mod ilustrativ, în locul dezbaterii unor procese adinci care au loc 
în conștiința țărănimii, în viaţa nouă a satului. 

Un fenomen caracteristic pieselor despre care vorbeam e că tocmai ele- 
mentele cele mai înaintate ale satului colectivizat, adică comuniştii, sint per- 
sonajele cele mai puţin reușite. Şi sint nereuşite pentru că sînt foarte conven- 
ionale. Mă refer şi la Petria şi la secretarul raionului de partid din piesa 
ndrăzneala, şi la secretarul din Un drac de fată, şi la cel din Milionarii, unde 
tînărul instructor de partid apare ca un june-prim de operetă. Şi de data aceasta 
autorii pieselor n-au mers la esența realităţii, pentru a desprinde cu adevărat 
elementele mai înaintate, şi mai ales pentru a vedea rolul activ, organic, hotă- 
rîtor, al comuniștilor din sat, care reprezintă partea cea mai înaintată a satului 
în procesul de transformare socialistă. Combătind unele elemente care reprezintă 
cu adevărat noul cu o seamă de elemente convenţionale, formale, s-a ajuns la 
crearea acestor piese în care procesul profund şi foarte complex al transformării 
realității este atins, dar nu cuprins în multilateralitatea sa, şi mai ales în esenţa 
sa dialectică. Tot necunoașterea şi neparticiparea în profunzime la viața şi proble- 
matica ţăranilor sînt cauza faptului că, chiar în piesele acestea, puţine, care încearcă 
să prezinte fapte din cadrul gospodăriei colective, încep să apară şabloane, care 
se perpetuează apoi din piesă în piesă. Şi aceasta pentru că unii autori, în loc 
să sə inspire din realitate, se inspiră din piesele cunoscute. E foarte curios, de 
pildă, că aproape în toate aceste prime piese apărute președintele colectivei este 
arătat ca un om înapoiat, fără carte, un om care se împotriveşte inovației şi 
care intră în conflict cu elementele înaintate din colectivă. S-a creat deci un 
tip de conflict-șablon — e un pericol care merită să fie semnalat. E curios că 
tipurile de preşedinţi înaintați care, în realitate, se luptă cu elementele îna- 
poiate, care văd perspectiva viitorului şi conduc membrii colectivei spre această 
perspectivă, n-au atras încă atenţia şi condeiul unui dramaturg. 

Tov. Vicu Mîndra vorbea despre necesitatea acelor piesa care să servească 
momentul actual. Aceasta e foarte adevărat. Piesele acestea sînt necesare, iar 
reușita și valoarea lor ca opere de artă depind de măsura în care autorul reu- 
șeşte să surprindă atît faptul de viaţă actual, cît şi să-i pătrundă semnificaţia 
în perspectiva viitorului. Este o condiţie esenţială pentru ca piesa scrisă pentru 
ziua de azi să fie valabilă şi mîine şi să fie valabilă — bineînţeles — şi azi. 
Dacă piesa Rustica, de pildă, prezentind procesul de evoluţie a ţăranului mij- 
locaş în toţi aceşti zece ani — ceea ce ar fi însemnat, de altfel, evoluția satului 
nostru în acești zece ani — ar fi fost scrisă cu acest simţ al perspectivei, dacă 
dramele din piesă ar fi fost legate chiar de procesul colectivizării şi ar fi adus 
nişte clarificări în perspectiva dezvoltării satului spre socialism, piesa ar fi fost 
bună de la început. Era, însă, o piesă în care, pe lingă drama mijlocașului, se 
petreceau niște drame cu totul exterioare, secundare, nelegate sau neizvorind 
din acest proces al transformării socialiste a satului, şi care apăreau lipite, 
placate pe filonul principal care, din pricina aceasta, se pierdea. În loc să 
tindă spre această perspectivă şi să înainteze către limpezirea lucrurilor, dim- 
potrivă, conflictul se afundă în nişte meandre nesemnificative. Căutarea fap- 
tului de viață e un lucru foarte important. Faptul de viață lipsit însă de sem- 
nificație nu poate duce la rezultate bune. Acesta e secretul: să prinzi sîmburele 
viitorului în clipa prezentă, care trece. Dar, din păcate, tocmai aceasta rămîne 
încă secret pentru unii dramaturgi. Dovadă sînt piesele care, scrise azi. mîine 
sint depășite. De ce? Pentru că unii autori se preocupă de anumite metode pen- 
tru îmbunătățirea recoltei sau de cutare metodă de organizare a muncii în gos- 
podărie, pentru că ei nu caută să meargă pînă la semnificaţia umană adîncă a 
întîimplărilor, a faptelor descrise şi nu izbutesc să le pătrundă sensul în perspectivă. 

Eu sînt foarte bucuroasă de discuţia aceasta, pe care o consider binevenită. 
Aș fi bucuroasă să dea şi rezultate — nu mă aştept, desigur, ca mîine să şi 
apară nu ştiu cîte piese despre colectivizare, care să pătrundă în adîncul pro- 
cesului de conştiinţă al ţăranilor. Dar sînt convinsă că discuţiile au fost utile; 
pe de o parte pentru noi, care am participat la ele, pentru clarificarea unor 
probleme ; pe de altă parte, fiind publicate, ele vor contribui, o dată cu limpe- 
zirea unor probleme, şi la mobilizarea, la atragerea unor scriitori către aceste 
probleme ale vieţii satului, pentru scrierea unor piese care, departe de a fi pur 
şi simplu niște lucrări ocazionale, vor aparţine, de fapt, curentului larg şi adînc 
al creaţiei noastre. 

e PAUL EVERAC 


În special mobilizarea a noi şi noi talente — iată ce trebuie să ne preo- 
cupe. Cred că dramaturgii, atîtia cîți sînt, nu au pierdut în general pasul cu 
vremea ; ei se preocupă în mod activ tot de contemporaneitate, de viaţă, dar 
această viaţă a devenit atît de multilaterală şi de bogată încît contingentul de 
dramaturgi e încă mic față de aspectele variate care ar trebui cuprinse. Rămi- 
nerea în urmă este poate mai puţin sensibilă la dramaturgii care scriu cît la 
frontul dramaturgic în întregul lui, care n-a crescut proporțional cu complexi- 
tatea vieţii şi deci nu se poate desfăşura pe toate sectoarele unde viața noastră 
bogată de azi îl solicită. 


e FLORIAN NICOLAU 


S-a vorbit aici despre necesitatea cunoaș- 
terii vieţii. 

Mulţi dintre autorii noştri dramatici — într-un 
fel sau altul — s-au familiarizat într-o măsură cu 
viața eroilor pe care o înfăţişează în piesele lor, au 
deprins alfabetul, ca să spunem aşa, cunosc oarecum 
problemele de muncă ale personajelor lor, cunosc 
uneltele, mai cunosc cîte ceva din felul de a vorbi 
ze etc. Au fost în unele documentări pe teren şi şi-au 

făcut cîteva note pe care după aceea le-au folosit 
în operele lor. Ceea ce este foarte bine. Dar unii 
dintre ei se opresc aici, socotind că acest început 
e suficient, cel puțin pentru două, trei piese. La 
aceşti autori însă, care se mărginesc la o cunoaștere 


xl, 
( superficială a vieții, apare un fenomen pe care noi l-am 
constatat de multe ori: ei încearcă să-şi completeze 

golurile în ce priveşte cunoașterea vieţii cu rețete dra- 
matice. Reţetele au tocmai rolul de a furniza autorului 
conflictele şi soluţiile acestor conflicte, pe care, de 
fapt, ar trebui să i le furnizeze viaţa. 

Cum se explică altfel faptul că, în piesele noastre care tratează proble- 
mele colectivizării agriculturii, figura preşedintelui înapoiat e nelipsită? Cînd 
realitatea vieţii satelor noastre putea oferi autorilor nenumărate exemple de 
președinți de colectivă cu o conştiinţă înaintată, care se pricep să conducă tre- 
burile gospodăriei, care au o lume sufletească bogată, cu preocupări înalte, pe 
care am dori foarte mult să-i vedem apărînd în piesele noastre... 

Aceeaşi cunoaștere superficială a vieţii explică şi faptul că, pînă mai 
acum un an, cu toate că existau nenumărate gospodării colective cu o tradiţie 
bogată şi cu realizări însemnate, mai toţi autorii recurgeau la același conflict, 
care devenise pîinea cea de toate zilele a dramaturgilor: frămîntările ţăranului 
care a stat deoparte şi care se hotărăşte să intre în gospodărie. Necunoașterea 
vieţii i-a făcut pe unii autori ca multă vreme să se oprească, așa cum s-a spus 
aici, la poarta gospodăriei. 

Atunci cînd unii autori cunosc mai bine şi uneori în toate amănuntele 
viaţa dintr-o gospodărie, dar se opresc „la ceea ce văd“, ei ajung la unele schițe 
de caractere interesante, la zugrăvirea colorată a atmosferei; dar accasta nu e 
suficient pentru sesizarea unui conflict dramatic puternic, real. În aceasta con- 
stă, de fapt, slăbiciunea piesei Milionarii, care are multe calităţi în ceea ce pri- 
veşte autenticitatea figurii unora dintre colectivişti şi a zugrăvirii unor aspecte 
din viaţa lor. Dar conflictul piesei este artificial construit, el nu reprezintă esen- 
țializarea acelor fenomene noi care apar pe planul ridicării conștiinței şi a men- 
talităţii oamenilor pe o treaptă mai înaltă. 

Conflictele puternice, esenţiale din viaţa gospodăriilor colective sînt legate 
de un fenomen nou, caracteristic zilelor noastre, cînd trăim acest proces social 
de o însemnătate istorică pentru ţara noastră — încheierea colectivizării agri- 
culturii : apariția unei clase noi, a ţărănimii colectiviste, cu o conştiinţă îna- 
intată, în care mentalitatea individualistă, legată de proprietatea personală a 


ţăranului, a făcut loc sentimentului pe care-l are colectivistul faţă de proprie- 
tatea obştească. Această nouă conştiinţă apare în directă legătură cu noua situaţie 
a ţăranului nostru. Este ceea ce num-a tovarăşul Galan trecerea ţăranului de la 
situația de plugar la aceea de colectivist. 

Este foarte îmbucurător faptul că în unele din piesele mai noi a început 
să se facă simţit acest fenomen esenţial din viaţa de astăzi a satelor noastre. 
Este vorba de piesa lui M. Davidoglu Baba Dochia şi brigadierul, despre care 
a vorbit tovarășul Vicu Miîndra (şi socotesc că are întrutotul dreptate subli- 
niind calităţile acestei lucrări), şi despre Îndrăzneala lui Gheorghe Vlad. Ceea 
ce face ca personajul Ceocilteu să intre, cum s-a spus, „pe poarta principală a 
dramaturgiei noastre“ este tocmai faptul că la Ceocilteu sînt reliefate cu talent 
şi cu autenticitate acele trăsături noi, specifica conştiinţei înaintate a colecti- 
vistului : devotamentul lui înflăcărat față de gospodărie, sentimentul înălțător 
al datoriei față de obşte şi, mai ales, profundul lui atașament faţă de partid. 
care-l însufleteşte în toate acţiunile sale. Aceste sentimente creează personajului 
un adevărat tumult int-rior, care-l face să participe total la viaţa gospodăriei. 
Esenţa conflictului dramatic din Indrăzneala stă tocmai în ciocnirea dintre astfel 
de oameni ca Ceocilteu, dintre clocotul lor interior, dintre atracţia irezistibilă 
pe care o au ei pentru ceea ce este nou, creator, îndrăzneț, și deprinderile 
vechi ale altora. 

Nouă este în Îndrăzneala şi forma de comc:die populară prilejuită de apa- 
riţia celor două personaje comice — Mitu şi Nate. Procesul „descoperirii ştiin- 
tei“ de către acești doi „agitatori voluntari“ aro multe aspecte care pricinuiesc 
momente de haz. Marea lor curiozitate, aproape copilărească, interesul cu care 
participă la viața satului, stea lor de a afla şi de a şti apar profund simpatice, 
fermecătoare chiar. Conflictul comic care se desprinde din peripeţiile acestor 
două personaje este nou în însăși esenţa lui. 

Am dat aceste exemple pentru a arăta că nu întimplător aceste două piese 
aparțin unor autori care cunosc bine viața nouă a satelor noastre şi și-au făcut 
din această cunoaștere o preocupare permanentă. Tovarăşul Davidoglu are legă- 
turi permanente cu multe gospodării colective din Regiunea Dobrogea, iar tova- 
răşul Vlad de asemenea, prin activitatea lui de reporter. Această semnificativă 
„coincidență“ ar trebui să dea de gîndit autorilor noştri dramatici şi socotim 
că ei nu ar avea decit de folosit dacă s-ar strădui să cunoască cît mai profund 
viața de azi a satelor noastre. De aceea, închei cele spuse cu o propunere: să 
căutăm să atragem înspre dramaturgie cît mai mulţi din prozatorii și reporterii 
noștri talentați, care cunosc bine viața satelor, iar, pe de altă parte, ziarele și 
revistele noastre să atragă pe cît mai mulţi din dramaturgii noştri în munca 
de reporter. 

Socot că scrierea de reportaje ar fi un mijloc foarte bun de a lega mai 
temeinic pe autorii noștri de viaţă, de cunoaşterea ei directă, nemijlocită. 

De asemenea, poate că nu ar fi lipsită de interes o succesiune de dezbateri 
în lumina unor principii care au reieşit din convorbirea noastră de astăzi, mai 
la concret, asupra cîtorva din piesele noastra noi. Adică să continuăm această 
iniţiativă a revistei „Teatrul“, pe care o consider deosebit de folositoare. 

Dezbaterea noastră a avut loc în zilele în care întreg poporul a 
salutat cu entuziasm încheierea istoricului proces revoluționar al colecti- 
vizării, cînd în R.P.R. socialismul a învins definitiv la oraşe şi la sate. 

Era firesc ca atenţia scriitorilor să fie atrasă de acest mare eve- 
niment, şi, de pe treapta lui înaltă, să arunce o privire asupra felului în 
care ei au urmărit și oglindit în operele lor drumul străbătut de țără- 
nimea muncitoare, în alianţă cu clasa muncitoare, de la stadiul inapoiat 


în care se afla în trecut, la stadiul de azi, al desăvirşirii construcţiei 
socialiste. 

Dezbaterile noastre au scos la lumină aspecte de viață și de crea- 
ție, de relaţie între viață şi creaţie, care ni se par revelatoare. Socotim 
ca un cîştig de mare importanță poziţia scriitorilor — dramaturgi și pro- 
zatori (cu perspectiva de a deveni dramaturgi) — faţă de literatura Şi 
dramaturgia de calitate inferioară din viața satelor. Distincția — adesea 
greșit şi minimalizant făcută — atît de critici cît şi de înșiși creatori, 
între creaţia literară ca atare şi „producția literară pentru sate“ a apărut 
din dezbateri nu numai ca principial greşită, dar și pe două planuri păgu- 
bitoare : păgubitoare pentru publicul căruia i se adresa și păgubitoare 
pentru scriitori înşişi. Lucrările cele mai valoroase apărute de-a lungul 
anilor în jurul vieţii şi transformării satului de azi dovedesc de altfel 
inconsistența unei asemenea distincții artificiale și stimulează spre rea- 
lizări noi, autentic artistice. Viaţa — în oraș ca și la sat — descoperă 
artistului procese dramatice complexe și relevă tipuri noi umane, proprii 
acestei noi etape istorice în care ne aflăm. Sînt procesele de transformare 
în conștiință, de înnoire socialistă a omului, de lichidare continuă, deşi 
nu ușoară, a frînelor şi rămășițelor ideologice, morale şi spirituale ale 
trecutului. A nu lăsa viața să ne treacă pe dinainte; a consemna diferi- 
tele ei aspecte complexe şi contradictorii și a surprinde înlăuntrul lor 
sensul istoric către care ea se îndreaptă în mod obiectiv — iată, pe scurt, 
cîteva dintre concluziile de prim ordin ce s-au putut trage din discuţia 
noastră. Îndeosebi astăzi, cînd în problema reflectării şi însufleţirii pro- 
_cesului de consolidare a revoluției socialiste la sate rolul și sarcina 
educativă a literaturii au o importanță de necontestat sporită. 

Drumul dramaturgiei noastre duce spre cuprinderea largă a mare- 
lui şi adîncului proces de transformare şi construire a conștiințelor so- 
cialiste, spre realizarea unor tipuri memorabile de caractere umane noi, 
pline de îndrăzneala romantică a umanismului nostru, grele de semnifi- 
caţii, purtătoare de mari idei — pe măsura timpului ce trăim. Dezbaterea 
noastră a arătat că există premise sănătoase pentru viitoare creații dra- 
matice. Socotim de aceea rodnice schimburile de idei şi opinii care au 
animat această dezbatere. 

TEATRUL NAŢIONAL „I. L. CARAGIALE“ 


Data premierei : 
Nazarie. Distribuția : 
Giura (Pee Vee Binnings) : 
Voluntaru (Eva Temple) ; 
Florin Piersic (Val Xavier) ; 
Aurel Munteanu (Jabe Torrance) ; Ion 
Al. Alexandrescu-V 


26 mai 1962. Regia : 


rancea (David Cutrere) : 


Tennessee Williams este unul din- 
tre înzestrații dramaturgi ai Americii 
contemporane şi în piesele sale nu ^ 
dată pasiunea și visul se vor un pro- 
test împotriva solitudinii şi singulari- 
tăţii la care sint condamnate conștiin- 
tele în ambianța socială şi morală a 
S.U.A. de astăzi. Alegind din opera sa 
Orfeu în infern, Teatrul Naţional „I. L. 
Caragiale“ s-a oprit fără îndoială asu- 
pra uneia dintre cele mai adinci şi 
mai emoționante piese ale acestui scrii- 
tor de o incontestabilă forță şi origina- 
litate. 

Acţiunea piesei lui Tennessee Wil- 
liams se petrece într-un oraș din su- 
dul S.U.A., terorizat de legile inumane 
ale capitalismului, in care păcate nesfir- 
şit de grave otrăvesc de la rădăcină o 
existență consumată încet dar ireparabil 
de sentimentul singurătăţii. Iubirile în- 
seamnă aici prea adesea dezastre, aş- 


Moni Ghelerter. Decoruri : 
Cristina Bugeanu (Dolly Hamma); Fifi Mihailovici (Beulah Binnings) ; 
Armand Stambuliu (Dog 
Victoria  Corciov (Sister 
Eugenia Popovici (Vivien Talbott) ; Irina Răchiţeanu-Șirianu (Lady Torrance) ; 
enter (Şeriful Talbott) : 
Elena Galaction (Sora Porter) 

de Tennessee Williams 


Mihai Tofan. Costume : Gabriela 
Constantin 
Silvia Popovici (Carol Cutrere) ; Maria 


Constantin Rautchi (Unchiul anal; 


amma) ; 
Temple) ; 


Cristina Săvescu (Femeia de la garaj); 


teptările reprezintă aici prea adesea de- 
ziluzii, „fericirea crește aici prea ade- 
sea în umbra crimei“. Scriitorul descrie 
această lume cu o mărturisită tristeţe 
pentru destinul omului, decepționat de 
condiția lui „eternă“, dar nu se poate 
opri să nu elogieze mindria şi curajul 
celor ce o înfruntă, şi astfel neconfor- 
mismul său corectează, cel puţin în 
parte, un scepticism moral pe care Îl 
socotim inacceptabil. Ecoul neliniştitor 
al unor mari întrebări cu privire la 
soarta omului într-o societate care se 
apără sălbatic de orice înnoire, de ori- 
ce elan, pătrunde în piesă chiar dacă 
autorul ei nu s-a preocupat să numească 
motivele sociale și istorice ale dramei 


Silvia Popovici (Carol Cutrere) نو‎  Flerir 
Piersic (Val Xavier) 


waw ciro 


Cine-i eroul piesei lui Tennessee Wil- 
liams ? Provocator şi enigmatic prin 
poezie şi puritate morală, are în el ceva 
ce vrăjeşte, ceva ce neliniștește. Tină- 
rul cu chitara înflorită de autografele 
marilor muzicieni întilniți în peregri- 
nările sale este o chemare irezistibilă 
spre libertate, spre o lume fără de inter- 
dicții de avere şi de rasă. Este un om 
care prin simpla lui prezenţă îţi cere să 
meditezi şi să trăieşti. El are darul de 
a despuia cuvintele de uzura şi de coti- 
dianul lor, de a îndemna pe ceilalţi 
să privească într-un fel nou existenţa 
pe care au dus-o pină atunci, de a dez- 
vălui ceea ce este mincinos într-un sen- 
timent şi ceea ce este nedrept într-o 
lege, descoperind în viață rezerve de 
frumuseţe şi de lumină. Gustul lui pen- 
tru o viaţă nobilă e făcut dintr-o mie 
de dezgusturi. Pentru că Val Xavier a 
cunoscut din plin deşertăciunea și mize- 
ria unei lumi în care pasiunile sînt ur- 
mărite cu invidie şi furie, iar iubirea 
privită ca un complot împotriva tutu- 
ror. 

În orãşelul din sudul S.U.A. în care 
se consumă drama lui Val Xavier tră- 
iesc mari proprietari de pămînt, bur- 
ghezi habotnici și vicioşi, rasiști încrîn- 
cenaţi, şerifi obtuzi şi bestiali, oameni 
care stabilesc între ei sumbre raporturi 
de ură, mînati de cele mai egoiste sim- 
țăminte şi de cele mai mîrșave interese, 
nepregetind să făptuiască atrocități ori 
de cite ori cineva încearcă să evadeze 
din climatul general de micime şi de 
disoluție. Sint ființe care se nasc, tră- 
iesc şi mor într-un univers care se spri- 
jină pe crimă şi pe filistinism, definitiv 
abrutizate moral. Bucuria lor este un 
spasm animalic, tristeţea lor este o cris- 
pare meschină şi rea. Dacă există ceva 
care, în concepția lor, ar putea cimenta 
relaţiile umane, atunci este abjecţia. 
Deșerţi de ginduri, exasperaţi de mo- 
notonia vieţii lor, se urmăresc, se atacă 
şi se denunţă unii pe ceilalți. 

Evident că această lume nu-l va ac- 
cepta pe Val Xavier, care aduce cu el o 
furtună de tinereţe, de libertate, de poe- 
zie. Mai ales cînd va constata că el re- 
însuflețește speranţe pe care anii nu au 
făcut decit să le ascută şi aspirații pe 
care o lungă așteptare nu a făcut decit 
să le exaspereze. Pentru că o femeie 
(Lady Torrance), înnăbușită între zidu- 
rile unei căsnicii silnice, viețuind ală- 
turi de un bărbat (Jabe Torrance) pe 
care îl detestă fățiş şi a cărui moarte 
o aşteaptă ca pe o eliberare, se va aprin- 
de pasionat de Val Xavier. Pentru că 
o fată tinără (Carol Cutrere), în care se 


exprimă haotic şi disperat un exces de 
viaţă şi de pasiune, ca tot ce e neim- 
plinit şi sugrumat de la rădăcină, va 
sfida, stimulată de prezenţa lui Val Xa- 
vier, cu o forță deznădăjduită, ipocrizia 
generală. Pentru că soţia şerifului (Vi- 
vien Talbott), făptură generoasă şi dor- 
nică de „altceva“, torturată de lumea de 
simulaţii, de imposturi, de cruzimi în 
care trăieşte, va pricepe, într-o străful- 
gerare tragică, infernul din jurul ei. Iar 
toţi aceştia vor căuta, tulburați, cu un 
amestec de credință şi de consolare, 
apropierea lui Orfeu. E un zbucium al 
sufletelor, o neliniște a simțurilor, o fa- 
talitate a deznodămintului care capătă 
accente tragice. Moartea e mereu pre- 
zentă pe scenă, ca şi ideea că totul este 
iremediabil pervertit în lumea în care 
trăiesc eroii piesei. De altminteri, piesa 
se deschide și se închide cu un asasi- 
nat. Cei ce supraviețuiesc vor relua de 
la capăt inerția unei existenţe făcută 
din superstiții degradante şi vicii le- 
gale. Dar cortina cade pe ultimele cu- 
vinte ale lui «Carol Cutrere, care sînt 
un apel şi o speranţă că se va mai găsi 
cineva care să reia experiența eroică 2 
noului Orfeu. 


Pe scena Teatrului Naţional, piesa lui 
Tennessee Williams a ocazionat unul 
dintre cele mai frumoase spectacole ale 
acestei stagiuni și nu pregetăm să spu- 
nem că meritul este în primul rînd al 
regizorului Moni Ghelerter. Personajele, 
cu fervorile, cu temerile, cu violențele 
lor, definirea exactă a locului acţiunii, 
culoarea generală a piesei, trecerile 
bruşte de la exaltarea pasiunii la realis- 
mul observaţiei sociale, toate aceste 
virtuți ale dramei lui Tennessee Wil- 
liams pot fi regăsite în spectacolul de 
pe prima noastră scenă. Regizorul a 
ştiut să reconstituie atmosfera grea, ne- 
liniştitoare a piesei, descriind cu pre- 
cizie societatea acelor ţinuturi din sudul 
Americii în care prejudecățile sînt cu 
osebire barbare, iar convențiile sociale 
intolerante. Tragicul precede şi urmează 
piesa propriu-zisă, care se desprinde 
ca una din miile de întîmplări, ca una 
din miile de drame prilejuite de o s2- 
cietate nedreaptă. Înţelesurile textului 
au fost rînd pe rind scoase la iveală cu 
un mare simţ al detaliului, şi mai ales cu 
darul de a da eroilor o tensiune spiri- 
tuală. O singură rezervă : regizorul ar fi 
trebuit să găsească, mai ales în partea 
a doua a piesei, mai multe mijloace 
pentru a exprima violența conflictului 
şi pentru a precipita ritmul acţiunii. 

În rolul lui Val Xavier, Florin Piersic 
a reuşit una dintre cele mai frumoase 

creaţii ale sale. În întuneric, un punct 
luminos, însufleţit de viața lui proprie, 
pierdut intr-o lume rea și îngustă, o 
stea care radiază lumină — acesta este 
eroul prezentat de Florin Piersic. O 
căldură senzuală transfigurează fiecare 
gest şi fiecare mișcare a actorului, care 
spune parcă despre dragostea dintre oa- 
meni că trebuie să fie o manifestare a 
energiei, a frumuseții, a gingășiei. Acto- 
rul ştie arate de-a lungul jocului său 
că suflarea lui Val Xavier e arzătoare: 
va mistui pe cei care-l înțeleg şi-l va 
mistui pe el. El a găsit resurse pentru 
a sublinia că frumuseţea eroului pe ca- 
re-l interpretează este ca umbra: se 
alungește spre asfințit. În adevăr, în 
finalul piesei Val Xavier capătă sem- 
nificaţia eroului al cărui destin il ree- 
ditează. 

Irina Răchițeanu-Şirianu a interpre- 
tat-o pe Lady Torrance dind dramei 
eroinei un înţeles patetic. Lady, așa cum 
a creat-o artista, e plămădită din pa- 
timă şi mindrie ultragiată. Ea vrea să 
părăsească o lume în care se simte 
străină şi izolată pentru a intra într-o 
alta, mai bună şi mai curată, în care 
să se bucure de viaţă. Drumul ei pe 
scenă e punctat de înfiorări de speranţă, 
de explozii secrete de minie, pe care le 
stăpineşte cu greu, de o suferință care 

protestează şi care se revoltă. Această 
femeie — aşa cum a conturat-o artista — 
nu ascunde numai sub o platoșşă de 
gheaţă un temperament furtunos. Ea nu 
spune doar : „pasiunea înseamnă privi- 
legiu şi alegere“, ci face responsabilă 
societatea care descurajează şi ucide iu- 
birea dintre oameni. 

Silvia Popovici a fost Carol Cutrere. 
E un altfel de rol decit acela spre care 
o îndeamnă poate, în mod firesc, talen- 
tul ei, dar artista a ieșit biruitoare din 
această încercare. Silvia Popovici a în- 
truchipat cu emoție intensă o fiinţă care 
caută în senzaţii o implinire pe care 
viata din jurul ei i-o refuză, o ființă ră- 
tăcită ca o frunză fără țintă, într-o lume 
în care erotismul nu izvorăşte din iu- 
bire ci din singurătate şi este făcut să 
domine un pustiu moral 

Au fost suficiente citeva apariţii pen- 
tru ca fizionomia lui Jabe Torrance să 
fie explicată pe deplin de către Aurel 
Munteanu. Aurel Munteanu realizează 
pregnant ceea ce are mai mirşav „inter- 
nul“, interdicțiile şi capcanele unei lumi 
reacționare şi obscurantiste. Cind, în 
finalul piesei, Jabe Torrance ii spune 
lui Lady că el i-a ucis tatăl, taina 
aceasta ingrozitoare nu o spune un om 
care în pragul morții nu se mai con- 
trolează, ci un om care pină în ultima 


Scenă din spectacol 


clipă vrea să oprească, să împiedice, să 
strice bucuria. 

Eugenia Popovici a jucat-o pe Vivien 
Talbott pe linia calităţilor ei atit de 
nuanțate şi a simpatiei pe care actriţa 
o degajă întotdeauna. Am avut astfel 
o Vivien Talbott cu elanurile deviate, 
cu sentimentele întortocheate, covirşită 
de drama pe care o trăiește, căutind 
mereu o apropiere umană, ceva care 
să o transfigureze şi să o înalțe deasu- 
pra infernului. 

Toți ceilalți interpreţi (Elena Galac- 
tion, Cristina Bugeanu, Fifi Mihailovici, 


Ion Henter, Maria Voluntaru, Victoria 
Corciov, Constantin Rautchi) au ştiut să 
facă din roluri episodice prezenţe ar- 
tistice. 

Decorul a încercat, fără să reuşească, 
să reconstituie ambianța sumbră şi si- 
nistră a dramei, dar cadrul plastic a ră- 
mas neutru şi nu imprimă reprezentaţiei 
suflul ei tragic. În schimb, muzica a dat 
spectacolului acele inflexiuni de melo- 
pee pe care textul le presupune şi le 
cere. 


B. Elvin 


“ 


de „natură moartă“. 


CRONICARI DE SEZON 


Aflat în obișnuita vacanță de vară, cronicarul dramatic a făcut 
apel la serviciile colegilor săi, cronicari din alte specialități, pentru a-l 
înlocui pe caniculă. Iată citeva mostre din notaţiile acestor cronicari. 


e Cronicarul muzical: 


În spectacol s-au auzit mult prea tare „suflătorii“. 
În ceea ce priveşte decorul, s-au evidenţiat „alămurile“. 
Socotim că se bate prea mult „toba“ în jurul spectacolului... 


e Cronicarul de la rubrica medicală: 
În ceea ce priveşte umorul, acesta s-a administrat la „o oră o 


Baletului îi recomandăm un „regim strict vegetarian“. 
Textele „ar trebui scuturate bine înainte de întrebuințare“. 


e Cronicarul plastic: 
Dacă primul act a fost o „compoziţie“, al doilea a avut un caracter 


e Cronicarul sportiv: 
Unii actori au fost depășiți în „jocul cu capul“. 


Spectacolul a avut prea multe „goluri“. 

Se simte nevoia „folosirii rezervelor“. 

Suflerul a „salvat in extremis situaţiile critice“. 

Autorul ar fi trebuit să facă o „foarfecă“ în textul său. 

Acest nou spectacol e un „dribbling“ în repertoriul teatrului. 
Regia a adus fundașii prea în faţă, neglijind extremele şi jucînd 


cu eroul principal „retras“. 


Regretăm că actrița X este „ținută pe tuşă“. 
Teatrul a marcat acum o nouă „lovitură de pedeapsă“ împotriva 


spectatorilor. 

au pus în vînzare 
noi sortimente de dulciuri 


şi produse zaharoase 

O surpriză plăcută 
pe şoseaua Bucureşti — Ploieşti, la km 35, 


s-a deschis moderna braserie „SNAGOV: 


a cooperației de consum. Funcționează zilnic 


SERVEŞTE ÎN PERMANENȚĂ : 


A preparate de grătar și bufet 

a minuturi 

A produse de cofetărie, ciocolată, bomboane 
A îngheţată 

A răcoritoare 

A 


vinuri alese, bere, lichioruri, coniac 


pai مور‎ na ca ti 


CEA MAI PLĂCUTĂ RECREARE FIZICĂ ȘI INTELECTUALĂ 


CARPAŢI 
===> 


~ 


diferite obiective turistice. 

@ Excursii la locurile istorice și la monumentele care evocă 
trecutul de luptă al poporului nostru. 

@ Excursii de mai multe zile la cabane și în staţiuni balneo- 
climaterice. 

@ Excursii în circuit prin cele mai interesante regiuni și 
orașe ale țării. 

@ Excursii cu itinerarii combinate prin regiuni turistice din 
țară şi în orașe apropiate din țări vecine. 

@ Excursii pentru oamenii muncii aflați la odihnă, cu ple- 
carea din staţiunile balneo-climaterice. 

@ Excursii cu motonavele „Olteniţa“ și „Carpaţi“ pe Dunăre 
şi în Deltă. 

@ Excursii cuprinzînd schimburi de experienţă pe ramuri de 
activitate (producţie, învățămînt etc.) 

@ Excursii la cerere, pe orice itinerar, pentru grupuri. 

Transportul cu trenuri speciale, cu vagoane şi 


locuri rezervate, cu autobuze I.R.T.A. sau cu 
autocarele O.N.T. „Carpaţi“. 


Cazare și masă în cele mai bune condiţii. 
Reduceri 50-67% pe C.F.R. şi I.R.T.A. 
Informaţii şi înserieri la toate agenţiile şi filialele 

O.N.T. „Carpaţi. 


o realizaţi în 
EXCURSIILE 
organizate de 
0. N. T. „CARPAŢI“ 

